
MONITUM 



Quod jamdiu erat in votis, ut 
Bartholomaei Beverinii Annales 
rerum lucensium typis ederentur, 
id singulari Carolt Ludovici Bor- 
bonii Domini Nostri beneficio 
tandem efficitur . Multi quidem 
Lucensium res gestas et reipubli- 
cae vices literis mandarunt : sed 
cum ea , quae patriae decori esse 
videbantur , potissimum aucupa- 
rentur, anilibus fabulis commen- 
tationes compleverunt suas. Hinc 
historia lucensis facta est mendo- 
sior. Quod non ita nostris scripto- 
ribus culpae est tribuendum , ut 
caeterarum nationum scriptores 



VI 

in idem peccatum non inciderint. 
IIoc enim erat illius temporis com- 
mune vitium . Primus ex nostris , 
qui vetera monumenta sedulo per- 
quireret, fuit Daniel Nobilius . Is 
enim omni studio ea saltem invi- 
sere et perlustrare enitebatur , 
quae in tabulariis servantur , et 
aevum spectant , quod dicunt me- 
dium, nempe a saeculo post Chri- 
stum natum VII usque ad XIII. 
Verum hisce copiis magno labo- 
re undique collectis non bene est 
usus . Nec ineruditus fuit Nico- 
laus Tuccius , qui in hac sparta 
ornanda se se exercuit et ali- 
quid profecit ; forte magis pro- 
fecturus , si lucensium pontifi- 
cum historiam , quam sibi scri- 
bendam proposuerat , confecisset. 
Multo autem plura conquisivit 
Franeiscus Maria Florentinius ve- 
re polyhistor , omnigenae anti- 
quitatis peritus, historicus, et me- 

dicus melioribus aequi parandus . 
Js bibliothecam multis optimis- 
que libris refertam sibi compara- 
vit, vetera monumenta innume- 
ra e tabulariis vel collegit , vel 
transcripsit, vel saltem legit , et 
eruditione inde parta ad histo- 
riam conscribendam denique ac- 
cessit . Multa literis mandavit , 
quae mitto recensere, cum mihi 
in praesentiarum satis superque 
sit commentarios de Mathildis , 
clarissimae viraginis, vita comme- 
morare mira fide scriptos , qui 
digni habiti sunt, ut a Leibnitzio 
et Muratorio summis laudibus 
ornarentur . Ex eo sibi exem- 
plum sumpsit Beverinius Annali- 
bus componendis . Par utrisque 
fuit diligentia, judicium, fides, 
quo minus patriae charitaseos ab- 
riperet, et ad fabulas venditandas 
traduceret . Nec vero haec a me 
ita dicta intelligas velim , ut in 

hisce Annalibus nihil sit quod 
desideres emendari . Sed levia 
haec sunt , quae humana pa- 
rum cavit natura , et ei praeser- 
tim tempori ignoscenda , quo nec 
critices leges satis innotuerant , 
et tot deerant adjumenta , quae 
nobis ad vetera investiganda prae- 
sto sunt . Cuncta vero tam gravi- 
ter , tam diserte , tam latine scri- 
psit , ut tot clarissimorum viro- 
rum , qui post renatas li teras flo- 
ruerunt , perpaucos ei compares, 
neminem forte anteponas . 

Quae cum ita sint , noluit lu- 
censis academia nobilissimum Be- 
verinii opus diutius in forulis bi- 
bliothecarum delitescere , sed ut 
in vulgus prodiret decrevit . Re 
autem cognita Carolus Ludo ficus 
Borbonius pro ejus in literas 
amore et academiam laudavit , et 
aere publico impensam fieri jus- 
sit . Hinc rei cura sex viris de- 

mandata est; Dominico Bertinio 
in lycaeo Incensi philosophiae 
doctori , Michaeli Bertinio cleri- 
co regulari , ut ajunt. Matris Dei 
et in eodem lycaeo matheseos do- 
ctori , Lazaro Papio a bibliotheca 
publica , Dominico Barsocchinio, 
Leonardo Cardellae , et Caesari 
Lucchesinio Ducis nostri a con- 
siliis . Sed paullo post maximo 
omnium moerore Dominicus Ber- 
tinius doctissimus vir nunquam 
satis laudandus diem obiit supre- 
mum . Caeteri autographum li- 
brum nacti in praestantissiina bi- 
bliotheca S. Mariae Curtis Orlan- 
dingorum,ut ad ejus fidem impres- 
sio fieret , statuerunt. Attamen et 
apographa,quae melioris essent no- 
tae , consulenda judicarunt ; illud 
praecipue a Guinisiis diligenter 
servatum, Beverinii in eos veteris 
amoris monumentum. Beverinio 
enim utebantur valde familiariter. 

et cum in Matrajano rusticaban- 
tur, hospitio comiter excipiebant . 
Quapropter de hoc codice multa 
dicebantur , et spes quaedam erat 
secundis curis esse emendatum . 
Sed cum Laelius Cuinisius prae- 
torianorum centurio librum hu- 
manissime commodasset,sex prae- 
fecti laudarunt quidem calligra- 
phi peritiam , et quaedam linea- 
ris picturae ornamenta, quibus 
prima frons decoratur , sed spes 
illa statim evanuit ; simile enim 
autographo est deprehensum . 

Praemittitur de Bartholomaei 
Beverinii vita et scriptis commen- 
tariolum sane elegaris , nec tanto 
viro indignum , quod Bernardus 
Bertius paucis ab hinc annis in 
lucem emisit. Ad calcem volumi- 
num adjicientur adnotatiunculae, 
breves illae quidem nec multae , 
vel ad confirmanda vel ad emen- 
danda quae a Beverinio dicta sunt. 

Lucchesinio , qui haec dictabat , 
impositum est onus conficiendi 
adnotationes et praefandi , quod 
is aegre , ut par erat , suscepit . 
Licet enim in adolescentia latine 
aliquantulum scriptitaverit , ab 
eo tamen tempore totis quinqua- 
ginta annis abstinuit . Sed caete- 
ri voluisse cum Beverinio de ele- 
gantia certare viderentur, et pos- 
sent , quod ambitiosius putare- 
tur. Haec autem suspicio in Luc- 
chesinium cadere nequit . Par- 
ce igitur , lector , praefationi et 
adnotationibus : caeteris utere et 
plaude . 

CONGREGATIONIS CtER. REG. 
MATRIS DEI 

BERNARDI BERTII 

EJUSDEM CONGREGATIONIS 

COMMENTARIOLUM 



J-jx Beverino oppido in Apuanis sito Beve- 
rinia familia Lucam commigravit , ibi que se- 
dem fixit, quae usque ad haec tempora man- 
sit . Bernardo Beverinio patre , matre Clara 
Pierottia , qui mercaturam Senatus beneficio 
faciebant , natus est Baitholomaeus V. Nonas 
Majas MDCXXIX. bono publico , patriae de- 
cori , litterariae reipublicae ornamento , Con- 
gregationi Clericorum Regtdarium Matris Dei, 
cui postea nomen dedit , splendori summo . De 
hujusmodi viro commentariolum hoc scribere 
aggredior , ne ejus memoria , quae temporis 
vitio apud nostrates ipsos senescere videtur, 
penitus obliteretur . 



XIV 

Gens Bcverinia apud Lucenses civitatis jure 
jamdiu donata, satis honesta semper est habi- 
ta , et aliquandiu etiam opibus Jloruit . Verum 
pro rerum ac temporum vicissitudine ad ino- 
piam , ut fit , redactum elegeja ad Franciscum 
Mariam Lercarium , genuensis reipublicae sena- 
torem nobilissimum, Bevennius ipse miserabi- 
liter deflet: qua in elegeja se ligures habuisse 
avos profitetur . Praeclara indole usus, inge- 
nium nactus ad omnes artes ac disciplinas ac- 
comodatum, quod omen est in reliqua aetate 
sane praeclarum ( quamquam hoc tempore ehu 
quod saepe nos fallit, optima puerorum indole , 
atque ingenio turpiter neglecto ) patris jussu ad 
Petrum Lombardium insignem ea tempestate 
grammaticum , ac rhetorem se contulit: qui cum 
ibi sacris praeesset , in pago , cui a S. Paulo 
nomen , duobus circiter ab urbe Luca passuum 
millibus distante, docebat.. Vir sane navus ac 
eruditus , qui cum Beveiinii egregia indoles 
ad omnes aites , ut monuimus , mire docilis 
esset optime perspecta , suo prae caeteris inge- 
nio delectari videbatur , eoque impensius omni- 
bus iis praeceptionibus imbuebat, quas et ferre, 
et postulare ea aetas videbatur. Socium inter 
caeteros habuit Maximilianum Dezza, alterum 
Congregationis nostrae lumen , sanguine ac 
propinquitate ingenii sibi conjunctum , qui elo- 

qucntiae ac doctrinae fama orbi notissimus 
Vindobonae decessit , quo se tertio ad Caesa- 
rcm conciones tempore, ut vocant , Servatoris 
nostri Jesu Christi Adventus , et Quadragesi- 
mae habiturus extrema pene aetate contulerat . 
Summo patris studio Bartholomaeus institue- 
batur, in eoque spem omnem suam , familiae- 
que collocarat; nec patris curam filii unquam 
fefellit industria . Nam velox ille animus 
quintum decimum agens annum jtoetices captus 
suavitate , auri saeculi carmina ita in deliciis 
habuit , ut iis nedum interpretandis , sed erudi- 
tis luculentissimis animadversionibus illustran- 
dis sedulam navarit operum : in quo certe qui- 
dem suspiciendum maxime consilium , neutiquam 
vero exemplum imitandum . Nullo adolescentes 
in eisdem pervolutandis discrimine , pro latinae 
linguae nitore , atque elegantia comparanda , 
cito mores ut plurimum depravant suos, omnem- 
que animi candorem misere exuunt . Ex lutu- 
lenta librorum lectione nostris his quoque tem- 
poribus , velint nolint , ea mala dimanant , 
quae rempublicam fere totam evertunt . Paren- 
tum proinde plus nimio deflenda incuria; non 
satis unquam magistrorum reprehendenda ac 
vituperanda fiducia. Beverinius B. V. ut credi- 
tur , protectus ope , quae illum sibi in filium se- 
posuerat , nihil labis , raro admodum exemplo , 

contraxit : quod saepius matura jam aetate 
secum ipse recogitans , eidem cum esset addi- 
ctissimus t referebat acceptum . Tantum id tem- 
poris in latina lingua profecit , ut miraculo 
peritioribus esset , quibus veterem illam Romam 
ejus scripta redolere videbantur . 

Sexdecim fere annos natus Ronuwi inter 
nostros cooptandus ivit , ibique religiosam ve- 
stem manu P. Dominici Tuccii Congregationis 
a Matre Dei universae Praepositi sumsit , sui- 
que de more periculum biennio, sub disciplina 
P. Thomae Mori conii, in tjrrocinia fecit: viri 
ambo nobilitate familiae ac sanctimonia illu- 
stres. De religiosae vitae institutis, ut nihil omit- 
tam eorum, quae ad ejus famae pivpagationem 
facere videntur , mire sibi semper placuit, adeo 
ut quondam ab amico ad resiliendum extimula- 
tus, elegejam ad illum miserit, qua religiosae 
vitae commoda cum apte ac ornate extulisset, 
acriter ipsum castigat , quod ad ea se dese- 
renda solli citari t , quae ipse, si superet, avide 
niteretur arripere. Tjrocinio multa cum laude 
perfuncto , qui se talem praestitit , ut in mo- 
ribus ejus clarum innocentiae, modestiae, re- 
ligionis , sedulitatis , industriae exemplum elu- 
ceret , votis nuncupatis , philosophiae ac theo- 
logiae cursum auspicato ingressus duce ac 
magistiv Joaiuie Jienadu viro in utraque fa- 

cultate peritissimo , eam statim de se expecta- 
ctionem movit , quam postea non explevit modo , 
sed etiam superavit ; quanvis alio illo quidem , 
ad eloquentiam nimirum ac poeticen , cui natus 
ac factus videbatur , spectaret . Eo doctore 
tantum prrfecit, ut gravioribus par judicatus , 
posito discipuli nomine , Romae theologicam 
subinde disciplinam sit tradere jussus , quod 
summa sui ipsius commendatione perfecit . 
Hac occasione theses quasdam publice ad vin- 
dicandum proposuit : interfuit cardinalis de 
Lugo , praeclarus ille vir hac in arte facile 
princeps; lacta fmnte ac secunda obmurmu- 
ratione audiit, novaque quadam admirationis 
specie captus , palam fuit professus, se haud 
unquam melius fuisse responsurum . Quotquot 
aderant universis sua eloquentia , eruditione , 
et, quod est praecipuum, doctrina quammaxi- 
me commendatus. Sacris Romae initiatus , ibi 
primum divinis operatus est , cum se rite antea 
procurasset, ut ad perfectam illam religiosae 
disciplinae laudem perveniret , quam in omnem 
vitam retinuit. Sacerdos eximie doctus, pro- 
bus admodum omnino . Nec in theologica fa- 
cultate tantum praestantem se Romae exhibuit, 
verum suum in ingenium immigrans , ad scri- 
benda latina carmina conversus , optimum se 
poetam ostendit , qui jam ab adolescentia non 

aequalibus modo suis iri eo genere celeriter 
• antecelleret , verum etiam cum pluribus viris 
conferebatur , qui poetices laiule praestare 
existimabantur . Quae ad honorem BB. VV. 
ac MM. Agnetis atque Caeciliae , cui se totum 
devoverat , edidit , mittam. De congregationis 
nostrae parente sanctissimo Joanne Lconardio, 
ej usque praeclarissimis sociis Joanne Baptista 
Cionio , et Caesare Franciotto , quorum laudes 
nulla ratione aequari scribendo aut dicendo 
possunt, ut sileam , idyllium per haec ferine 
tempora vulgavit, quo B. Virginis Mariae 
Deiparae laudes comprehendit: id summo plausu 
exceptum statim ut publici juris fieret omnes 
pene convicio efflagitarunt. Dictum hoc carmen 
fuit a Cardonio Camerte patricio, sacro sae- 
culari anno MDCL. nonis augusti in nostra 
ecclesia magno litteratorum coetu , piddica in 
academia , Innocentio X. pontifice auspice : 
tanta ejus ingenii foccunditas ac suavitas . 
Qhamvis potissimam diei partem in scholis tra- 
duceret, nullo unquam labore , nullaque satietate 
fatigatus, tantum illi a ludo ut superesset otii 
curavit, ut diu noctuque haud exiguo temporis 
spatio auctore boni aevi, quod perpetuum illi 
fuit, versare quiret, atque ad religionem , ari 
pietatem , ad humanitatem , ad benevolentiam 
mire comparatus , juventutis commodo , consari- 

guineorum utilitati , amicorum studiis ac officiis 
deesse turpe quidem ac detestabile semper duxit . 

MDCLI1I anno Lucam rediit nobilibus 
adolescentibus , qui ad generis commendationem 
vitaeque elegantiam , in quo tanti semper mo- 
menti fuit , bonis artibus prae caeteris informati 
debent , non artis , ut nonnulli , factitandae 
causa , sed serio et operose rhetorices prae- 
ceptis imbuendis se dedit , quo in munere paul- 
lo plus anno cum dimidio versatus est . Veium 
Alamanno Pierottio avunculo , ob nonnullas rei 
domesticae controversias , a Francisco fratre 
interfecto , solum vertere repente ipsi contigit , 
hac illae dum vixit exulare coacto , patre , so- 
roribus , ac nepote relictis . Hunc domus suae 
casum , sicuti summo cum dolore, ita eximia 
animi constantia pertulit , forte pectus haud im- 
paratum aerumnis gerens . Imperiosus sibi , 
quemcunque res cogeret , casum subire consti- 
tuit: desertae ac prostratae familiae oneribus 
humeros subdere , natura impellente , neutiquam 
detrectavit. Igitur, cum res familiaris esset 
satis angusta , ac difficidtatibus premeretur un- 
dique , ut pene quo se verteret haud succur- 
reret, subit animo, opportunitate oblata, cle- 
ricorum archangeli Michaelis collegium, quod 
seminarium vocant , humanioribus informan- 
dum litteris suscipere, mercede proposita, qua 

in commodum patris consanguineorumque ut 
uteretur i a romano pontifice impetravit . Pro- 
vinciam hanc salebrosam admodum multiplici 
de causa aliquot annos egregie rexit , donec 
a congregationis universae praeposito Franci- 
sco Guinisio vim gravissimo , cum paucis ( mul- 
tis de causis, quas referre longum aeque ac 
molestum ) comparando , Romam ad nostratwn 
juventutem in theologica facultate erudiendam 
evocaretur ; qui , ne quo domus suae damno 
fieret , quae fere tota ipsi inclinata resederat , 
opportune cavit . Romam redux , quam jam an- 
tea sui nominis fama compleverat , ingenti plau- 
su fuit exceptus: nec defuere , qui ei et plu- 
ra et magna ominarentur: quae opinio usque eo 
crevit, ut cum Roma discedenti Lucam repetere 
opus fuit , interceptum suae fortunae cursum 
aegerrime tulerint , ac pene clamitantes defle- 
rent multi . At ille minime ambitiosus , rerum- 
que humanarum contemptor , satis semper ha- 
buit aliena voluntate vivere , se suaque omnia 
superiorum arbitratui , mora haud ulla inter- 
jecta, committere . Christina Augusta Svecorum 
regina , femina , si qua fuit unquam , aut 
esse potest , omni virtutum genere ornatissima , 
Romae tunc temporis agebat ; apud quam Be- 
verinius tanta in existimatione erat , ut summis 
illum laudibus praedicaret , eique ipse etrusca 

quaedam carmina dicavit , quibus non parum 
Christina delectabatur , quamvis , ut vere di- 
cam, saeculum illuxi ex parte redoleant. Antea 
Lucae ediderat D. Caeciliae vitam pluribus ad- 
notationibus illustratam , cum ad eruditionem , 
tum maxime ad religionem eidem conciliandam , 
atque legentium mores informandos : hanc, tam- 
quam exemplum sibi ad imitandum propositum, 
prae manibus ut haberent quotquot SS. acta 
scribunt , Magliabechius ( quod nomen boni Su- 
peri! ) optare se dixit. Hieronymus cardina- 
lis Bonvisius Lucensium episcopus , acer ille 
sui temporis ingeniorum aestimator, pro ea , qua 
pollebat , gregis sui eximia cura , fortunae loco 
duxit ad conciones , quae more , antiquitus tra- 
dito, pro Christi Domini adventu in templis 
habentur , sua in martiniana basilica anno 
MDCLX Bcverinium accire . Quod , dicendi 
genus grave elegans atque ornatum sequutus, in- 
genti animarum bono praestitit cumulatissime . 
Ipsi postea cardinali jato functo , luculenta 
atque exaggerata oratione typis donata, eodem 
in templo, maxima literatorum hominum cele- 
britate ac frequentia, parentavit. Funebris istius- 
modi laudationis exordium oppido suspiciendum, 
quo nihil feri potuisse videtur ingeniosius . 

Interea lucensis senatus, cui juvenum in- 
stitutio summae semper curae fuerat , pro ma- 

ximo, quo in Bcvcrinium ferebatur , studio , con- 
sulto suo amplissimo atque honorificentissimo , 
supremam eloquentiae cathedram , a Guidohis 
Vanninii, egregii sane viri , lucensis ac ro- 
mani civis , haud immaturo interitu per annos 
quadraginta vacuam , ascendere jussit ; secum 
prudentissime reputans , a recta juventutis in- 
stitutione reipuhlicae salutem ac dignitatem 
maxima ex parte pendere. Suo e ludo praeclari 
quamplures exiere viri , qui rebus publicis ad- 
moti fidem » industriam , sedulitatem , imo et 
eloquentiam probarunt suam . Incredibile dictu, 
quae quantaque bene excogitant , ac sapienter 
sit molitus , ut tantae de se motae expectatio- 
nis apprime, quod et contigit , responderet . Ejus 
animo stimulos in dies addebat et principis 
amor, et beneficentia senatus, cui in animo 
quoque fuerat indigenti Beveriniae domui hac 
ratione consulere. Curas et cogitationes suas 
huc omnes contulit , omnibus instructus naturae 
atque industriae praesidiis . Pascebat sustenta- 
batque animum hominis , et ad omnem laborem 
operamque firmabat , publicae utilitatis flagran- 
tissimum studium , urgebatque magnopere, ut 
non tam literas auditoribus , quam virtutem et 
honestatem , quandocunque posset , quibusque 
rebus posset , prout religiosum praeceptorem de- 
cet, assidue diligenterque commendaret, posce- 

ret severe , accurate exigeret : ex his nemo fere 
nunquam fuit , cui hoc tantum pene nomine ac 
ratione , facilis ad omnia munera , ad honores, 
ad dignitates aditus non pateret . Ad sacros 
porro ordines , ad quodlibet religiosorum homi- 
num institutum Beverinii discipuli , haud ulla 
adhibita prece , nedum recipiebantur perquam 
libenter , sed invitabantur ultro cupidissime : 
adeo ejus nominis fama omnium animis insede- 
rat . Hoc in munere longe gravissimo obeundo 
antea egregiam sane quidem navarant operam 
viri Uterorum laude prae stantis simi , quos in- 
ter e Foro Julio se mihi prodit Robertellius 
graecis latinisque literis perquam celebris , qui , 
Aonio Paleario ( invisum ac nefastum nomen ) 
amoto , Lucae humaniores Uteros publice do- 
cuit; nec non Petrus ille Nocetius Bondeliae 
natus , cui tantum Lucenses PP. detulere , ut 
Lucensium civibus accensendum putarint ; quo 
civitatis jure ipse sui que uterentur quam qui 
optime . Per ea ferrne tempora non deerant , 
neque impraesentiarum desunt , qui ingenio suo 
plus nimio indulgentes , eloquentiam caetera- 
rum facultatum apud Graecos Latinos que faci- 
le principem , tamquam nugatorium aliquid fa- 
stidiunt . Rerum quippe , veluti ex ara et tri- 
poile , accuratam habendam esse rationem , non 
verborum , pronunciant ; et si in eos incidant 

rhetores , qui aliter sentiant , nasum contra- 
hunt , intorquent os, ac pene illis , ac si ado- 
lescentes misere deciperent , dicam impingunt . 
At Beverinius , qui probe rem norat , sibique 
ab adolescentia suaserat , eloquentiam potissi- 
mam esse oratoris virtutem , auditorum suorum 
auribus ingerere ac inculcare nunquam destitit , * 
verborum curam iis quammaxime suscipien- 
dam, eorumque aetatis tam proprium esse nihil, 
quam diligens ac diuturnum verborum studium. 
Quae est medius fidius, en ipsa fere ejus verba, 
tam vulgaris, tam minuta , ac toties repetita 
sententia , quae si efferatur Tulliano veluti 
colore picta , non in aliam statim migrasse na- 
turam diceres ? Eo iccirco nervos omnes inten- 
dit , ut in suis Tullianum illud dicendi genus 
efficeret, quod tantopere et pulchritudine ca- 
pit , et suavitate delectat: exercitatione atque 
aemulatione excitare illorum ingenia niteba- 
tur : unica fere ad eorum profectum compen- 
diaria via; nunquam a se ipso descivit . Non 
multa , quod est , ex Plinii sententia , in ve- 
teri proverbio , sed ut multum legissent , qui 
rethoricis studiis vacarent summopere perpetuo 
cumvit . Praeclarissimo ad posteritatis exem- 
plum documento , in juventutis commodum ex 
triumviris latinitatis Plauto, Terentio , ac Pe- 
tronio Aibiliv formulas collegit , quibus itali- 

cae perquam apte ac concinne respondent , ne 
immaturae illi aetati atque innocentiae fraudi 
ac noxae unquam esset ex lutulento aliquo fon- 
te quidquid hujusmodi haurire: adeo nihil ipsi 
intactum atque intentatum, quin ut ingenia ar- 
tibus, sanctitate mores excoleret. Opellam hanc 
Lucae typis Pacii emisit : alio alibi a Beve- 
rinii nomine prodiit , malitiose an casu, nobis 
incompertum . 

Neque vero tanto viro defuere, qui ejus no- 
mini ac gloriae adversarentur , ita ferente li- 
terarum natura , ut cum valde luceant , infir- 
miores oculos offendant. Jactari unius opera in 
vulgus est coeptum aliena Bcverinium opera 
pro suis venditare ; et , cum obtrectatores , ut 
fit , pronis plerumque auribus exciperentur, ejus 
fama ne imminueretur , amici valde anxie ve- 
rebantur . Forte Clementis Notii pontificis in- 
ciderat mors , et epicedium in ejus funere , sum- 
mo plausu commendatum , Beverinius ediderat. 
Dominicus Bartolius , poeta illo suo aevo illu- 
stris, quo perquam familiarissime utebatur, ut 
calumniam invidiae plenam amoliretur , pluri- 
mos , inter quos audacissirnus ac impudentissi- 
mus ille , qui tam maligne obtrcctarat , accet'- 
sitos , in amoeniorem quemdam locum deduxit, 
impetrato jam ante a Beveritiio carmine, quod 
legere aggresso , stati in ingens exoritur plau- 

sus , atque ab illo major , qui Beverinium car- 
pebat invidiosissime . Putarat enim hac ratio- 
ne Beverinii famae obviam ire , ejusque no- 
men exagitare . Forte in eumdem invidia hu- 
jusmodi, pro re nata eruperat. Laetus Baito- 
lius , scias velim , ad eumdem versus ait , lucu- 
brationem hanc Beverinii esse ; et ne quo pa- 
cto dubites , inspice: oculis ejus chartam admo- 
vit manu illius scriptam, lituris deformem, at- 
que hac illae castigatam . Rei novitate defixus 
protinus expalluit, ne hiscere quidem ausus ; 
se se ex illo conventu proripuit , dedecore tam 
grandi edoctus suae impotenti moderari linguae; 
atque publicum pro viribus in posterum cavit. 
Ab hujusmodi insectatione ne tantillum quidem 
maculae ejus nomini haesit; quod plane lite- 
rati homines novissent , unde originem duceret : 
ingenti ei potius honori fuit . 

Ferum mortalium ingenia insita quadam 
mobilitate saepe ducuntur. Anno MDCLXXIV 
ile Beverinio a scholis amovendo , eique Lauren- 
tio Adrianio Pisis ecclesiasticae juventutis mo- 
deratore sufficiendo in senatu agi coeptum . At 
Franciscus Tegrimius , ornatissimus senator , 
cum de eo retinendo verba fecisset , haud ul- 
tra processum , aucta illi subinde mercede , cum 
PP. esset nunciatum graecas insuper litteras 
adolescentes et docuisse ct docere . Ludo illi 

praefuit ad annum usque MDCLXXXVI quo 
est mortuus , scholae rebus , ut monuimus , tam 
bene constitutis. Plerique omnes forte mirabun- 
tur unum eumdemque hominem , tot difficultati- 
bus pressum, tot muneribus implicatum, corporis 
valetudine non satis firma, suo regulari insti- 
tuto ne quid deesset admodum sollicitum , eo 
evasisse , fit in tot tantisque facultatibus summa 
cum laude fuerit versatus ; adeo ut, de quavis 
re sermo incidisset, omnibus vel cumulate satis- 
facere quierit . Acutum illud in eo ac peracre 
ingenium cum judicii maturitate conjunctum , 
memoria , qua valebat pluiimum , temporis sum- 
ma cura , cujus ne tantillum quidem sibi infru- 
ctuose elabi patiebatur , ad omnia, quamvis ab- 
strusa , atque inter se longissime dissita aptum 
ac comparatum effecerant: expedita sua qua- 
dam ratione , ac celeritate ingenii, quod mente 
conceperat quacumque aetate literis mandare 
consuevit . Eloqucntissimus hinc orator , hinc 
cultissimus poeta , facilitatem illam est asse- 
quutus , ut merito scriberet : nec prope tam 
verbum , quam prope versus erat .Philosophus 
perquam acutus. , theologus gravissimus , hi- 
storicus eleganti ssimu^ , ecclesiasticarum legum, 
omnis antiquitatis scientia summopere clarus , 
atque ornatus omnibus est habitus: quare mu- 
neribus laboribusque nunquam vacuus , munc- 

ra muneribus , labores laboribus intexere pene 
perpetuum illi fuit . Nulla in his praedicatio 
sui, nulla operae atque industriae venditatio ; 
secus ac nonnulli ad intemperantiam usque et 
satietatem , recte factorum conscientiam se- 
quutus, non gloriam. Permirum profecto videtur 
citra valetudinis dispendium hoc ei contingere 
potuisse: quippe qui tempora , quae alii ad ani- 
mi quietem et corporis sibi concedi volunt, scri- 
ptioni et contemplationi diu noctuque dabat. Ve- 
rum anno MDCLXXXVI. a coeli gravitate 
mense majo coepit vehementius conflictari . At- 
tamen libris de more abditus agebat; cum repen- 
te ardenti febre correptus decumbere illi opus 
fuit : sibi , omnium studiorum suorum spe prae- 
cisa , mortem instare praesensit . Triste nun- 
ciam per urbem cito vulgatum omnes ingenti 
luctu affecit, eos praesertim , qui illi fuerant 
totius fere vitae amicitia studiis atque officiis 
conjuncti . Marius Florentinius , medicus illa 
aetate perquam celebris, Francisci filius , vir 
in medica facultate nedum et ipse praestans , 
sed sacrae egregia antiquitatis laude commenda- 
tus , omni virium contentione in id incubuit , 
ut eum a tanto morbo relevaret : quod ut con- 
tingeret, omnes uno pene ore summe flagita- 
bant. A st, ut Ovidius ait: non est in medico 
semper relevetur ut aeger . ( Lib. i de Ponto 

cp. 3 .) Eodem ipso , quo decessit die , oppido 
recreati adeo visus est , ut ex necessariis , 
amicis , sodalibus plures illum gratulatum •adie- 
rint , quos animo leni ac communi , hilari laeto- 
que vultu singulos excipiebat humanissime . Ve- 
speri , ingenti repente excita bili , quam cum 
neque mittere , neque sedare ullo pacto potuis- 
set , atrocibus motibus ac distortionibus excru- 
ciatus, moerore aeque ac stupore quotquot ade- 
rant defixis , extinctus est IX Kal. novembr. 
MDCLXXXVI. annum agens LVII. mens. V: 
documento , quam incertis casibus res humanae 
versentur ; non raro mortem tunc nobis perquam 
propius adesse , quando longius distare arbitra- 
mur . Ereptus non adhuc senectute prima , qui 
ne extrema quidem decedere sine magna lite - 
rarum jactura , literatorum querimonia potuis- 
set. Donec stabit virtuti honos, non deerunt me- 
moriae tanti viri laudatores. Ipse se, qui mi- 
re sapiebat , vereque prudentia nitebatur , vana 
spe lactari non siverat unquam. Quare mature, 
Christianis sacris rite procurari voluit eo ani- 
mi sensu, ea pietate ac religione , ut lacrymas 
aditantibus excierit . Inerat illi ah adolescen- 
tia eximia in Deum pietas , egregia voluntas . 
Postridie sua in ecclesia , funus omnium or- 
dinum coetu pjvscquente , tumulatus est ; civi- 
bus pene cunctis tantum decus patriae ereptum 

deflentibus. Non defuere , qui a vena in capi- 
te scissa illum mortuum arbitrati sint. Inten- 
tus hujus fama ad plures Italiae urbes dela- 
ta , aegre quidem admodum accepta fuit , Flo- 
rentiae praesertim , Bononiae ac Ravennae , 
quo olim sua in lauretana peregrinatione di- 
verterat , ab antistite illo vi gi lautissimo , sui- 
que amantissimo Fabio Guinisio summa comi- 
tate ac liberalitate exceptus , apud eumdem per 
aliquot dies diversatus . Tribus hisce in civita- 
tibus, ad ejus nominis gloriam propagandam, 
habitae sunt academiae: forte et alibi: at ne- 
scimus . Quamvis scholis addictus , praecepto- 
ris muneribus diu noctuque distentus nulla pro- 
fecto in re disciplinae regulari deerat , tum in 
concionibus , pro ut se dabat occasio , haben- 
dis, tum in christifidelium confessionibus exci- 
piendis , aliisque peragendis, quibus suo pro 
instituto Deiparae Sodalitati adseripto homini 
vacare est opus . Congregationi , cui a SS. Tri- 
nitate nomen , per annos multos praefuit : quod 
munus aliud longe gravius excepit: nobilium 
virorum conventum summa religione ac sapien- 
tia apud nostnUes institutum sibi moderandum 
suscepit: quo in munere ad mortem usque man- 
sit , cum egregiam eidem operam impendisset ; 
ut virtute praestarent ii , a quibus virtutum 
exempla in caeteros ordines dimaruue debent , 

fide, summo studio, summa aequitate eamdem 
temperarent , administrarentque : quem morem 
a majoribus traditum , sancte posteri tenuere. 
Neque mirum cuiquam videri debet , praecipuis 
congregationis nostrae muneribus atque prae- 
fecturis talem tantumque virum perpetuo ca- 
ruisse : his adversatus semper est : ne secus 
feret nullum unquam non movit lapidem. Con- 
gregationis igitur moderatores, ejus ne obsi- 
sterent studiis , ei obsecundandum duxere. Ma- 
billonius , qualis quantusque vir ignorat nemo, 
rei literariae commodo, e Gallia in Italiam 
advectus, praecipuas illius urbes lustrabat. Fa- 
ma , quae de Beverinio erat, abreptus , Lucam 
iter instituit . Literati quoque alii plures Lu- 
cam, eum de facie noscendi salutandique causa, 
venere ; tantum ejus existimatio apud exteros 
creverat. Quibus cum abunde atque cumulate 
satisfecisset , domum reversi magna de eodem 
apud suos praedicabant . Tantis in se stu- 
diis nihil Beverinii animus movebatur : inge- 
nium illud bono sidere natum , sui quam 
maxime potens animi moderationem , aequa- 
bilitatem per omne tempus tulit prae se: hujus- 
modi veluti fundamento vera virtus nititur: 
his destituta ornamentis contemnitur . Rapiebat 
Mabillonii animum sua illa latina loquutio ple- 

na, aequabilis fluens, qua, cum magnis de 
rebus , tum de exiguis vulgaribus ac minutis , 
tam prompte atque expedite , ac si vernacula 
loqueretur , apud ipsum disserebat. Summa inter 
se necessitudine conjunctis , datis utrinquc ac- 
ceptisque pluribus benevolentiae significationi- 
bus, Luca decessit , delibatis antea ingenti vo- 
luptate Beverinii de Lucensium rebus Annali- 
bus , quorum exempla regia in bibliotheca Pari- 
siis recondenda curavit: eximia laude prvsequu- 
tus quae jampridem de Ludovico XIV. potentis- 
simo maximoque Galli arum rege , suis carmini- 
bus latine scripserat , novum in cumdcm cudere 
carmen hortatus est, quo illi gratularetur plau- 
deretque Nannetcnsi ab eo nuper abrogato edi- 
cto, ab Henrico IV. pro misera illa temporis 
conditione , talia poscentibus haereticis induito. 
Annuit Beverinius : at gravissimo morbo impli- 
citus , qui postremus illi fuit , in id incumbere 
nequivit, quod epistola ad Mabillonium pridie 
sui obitus die data idemrnet testatur. Moerore 
summo uno codemque. tempore cum mortis nun- 
cio has Uteros aliena manu scriptas accepit , 
suoque italico in itinerario inseruit . Has nos 
hic quoque exscribendas duximus , ut quisque 
noscat , qua elegantia sanus latine scriberet , 
qui morti tam proximus talia dictaverit . 

JOANNI MABILLONIO 

n A RT H O LO M A F.V S REVERINIUS 

S. P. D. 

c 

Scribo aliena manu, meo corde, P. R. Reus 
promissi carminis, quo maximi omnis metnoriae 
regis pietati plauderem, jamdiu me exsolvissem, 
nisi ineluctabiles causae volenti conantique in- 
tercessissent. Ab ipso discessu vestro , ipsis Ka- 
lend. maii , tam dirus aestus pertinaci vapore 
ac siccitate totos quinque perpetuos menses adeo 
Etruriam nostram corripuit , ut afflicta valetu- 
dine , fractisque non corporis modo , sed etiam 
animi atque ingenii viribus, studia omnia in- 
termittere coactus sim; iis tantum exceptis , 
quue publicae professionis munus exigit . Plu- 
ries tamen admovere manum ingenti operi co- 
natus sum, sed in ipsis experimentis conatus 
destituebant , nec quidquam occurrebat rege 
tanto dignum , et quo , nedum supra cete- 
ros, sed infra me quoque non essem futurus. 
Quippe , ut optime nosti , carmina ingenii ac 
spiritus llorem exigunt ; nec quicquatn in eis 

placere potest coactum, et expressum, et quod 

F. I. 

prono et labente cursu sponte non fluat. Ita- 
que rejeceram hanc curam in remissiores au- 
tumni dies , quibus per solitudinem et otium 
in amoeno aliquo recessu abditus, mihi et mu- 
sis vacarem. Sed talia meditantem sub ipsas 
Kal. octobr. febris ardens me repente corripuit, 
quae maligno vapore venas totumque corpus 
adeo succendit , ut intra paucos dies me ad 
mortis portas adegerit. A quibus divina primum 
clementia , quae pias aures sodalium preci- 
bus votisque porrexit , dein studio cl. viri Ma- 
rii Florentinii, cujus virtutem praesens vidisti, 
revocatus vivo ; sed ita vivo, ut vix languidum 
spiritum aegre traham . Itaque omnis mihi spes 
plane concidit moliendi aliquid, quod tanto re- 
ge dignum , noslrisque jam editis opusculis non 
indignum futurum sit. Quod utrumque scio 
R. P. et regiae gloriae , et quantulaecumque 
famae meae consulentem remissurum . 

’ Habet rex maximus geminum et volunta- 
tis et ingenii mei pignus s duplex, inquam, car- 
men, quo et Mediterraneum Oceano commit- 
tenti, et e Batavo bello, revertenti plausi; quibus 
tamquam duobus documentis, omni aere peren- 
nioribus, non illius, sed mei nominis famam 
consecravi: ut proinde, te praecipue sequestre, 
veniam facile impetraturus sim , si aegrum in- 
genium ejus obsequio impendere minime ae- 

quum existimaverim. Habes R. P. contumaciae 
meae causas; quas si carminis loco Itinerario 
inserere non dedignaberis , summi honoris 
loco ponam . Vale una cum doctissimo et opti- 
mo patre Germain , quem utrumque comple- 
ctor animo, ac deosculor. Valete , par anima- 
rum (*) quales neque candidiores terra tulit , 
nec doctiores , nec puto latura est . Hanc ex 
lectulo dictabam , non minus auctore suo lan- 
guidam aegramque , sed quae summa in re- 
gem maximum veneratione , summo in vos 
amore caleat vigeatque. Scire quoque vos ve- 
lim, carmina etrusca propediem, multum aucta , 
Venetis typis tertio proditura. Conciones et epi- 
stolae aliquando silebunt . Annales Lucenses in 
pluteis jacent , tempusque opportunum expe- 
ctant . Lucae X. Kalend. novembris, Anno 
MDCLXXXVI. 

Ingentem auri vim Ludovicus XIV . Gallia- 
rum rex ei se responsurum spoponderat > qui 
Lutetiae novae suae amplissimae domui inscri- 
bendum elegantius ac suavius distichon condi- 
disset. Beverinius invitatus , suum et ipse cudit 
misitque distichon perquam elegans sane qui- 



(*) Mabillnnius et Germain . Epistulam dedit Maljillonius in 
Itinere Italico, snl ea , quae literis ut ajunt Italicis bic in» 
pressa sunt , praetermisit, uc proprias laudes ostentaret» 

dem ac suave ; cui tepnen , primis alteri conces- 
sis , secundae tantum delatae : jure an injuria , 
nostrum non est judicia ferre. En Christophori 
Juanovic Epirotae distichon supra cetera com- 
mendatum 

Urbi par domus, urbs orbi, sed neutra 
triumphis 

Et belli et pacis par , Ludovice , tuis . 
Beverinius autem sic . 

Ampla domus , sed Rege minor : struxere 
triumphi ; 

Pax habitat , vestit gloria , servat amor . 

Plurium litcratorum hominum amicitia Jloruit , 
Mabillonii , Germain , Magliabecliii , aliorum- 
que , quorum alteri inter elegantiores ac cul- 
tiores poetas illum recensent , alteri oratorem 
eximium eum nominant, nullumque illo melius 
latine scripsisse. Jn suis lucubrationibus qui 
honorifice Beverinii mentionem instituunt , ne- 
mo in literaria historia mediocriter eruditus 
ignoTYit; quos a Sarteseliio, Mazzucchellio , 
aliisque memoratos recensere studio brevitatis 
non vacat , praeter unum Vandembroekiuin , 
a quo omnis hetruscae ac latinae elegantiae 
princeps Beverinius appellatur; quod unum 
sane fuit, cum perraro accidat , cur de Bernbo 



Digitized by Google 
- — 




XIXVH 

tam ample tam magnifice Casa scripserit . 
Miraculo enim pene simile sunt qui asserant, 
si unus idemque duabus praesertim linguis, et 
prosa oratione et versibus scite atque prae- 
clare utatur ; quod Ciceronem ipsum expei'- 
tum negant assequutwn . In tam finitimis ar- 
tibus tam dissimilis , irnmo contraria oratorum 
et poetarum natura . Usu et exercitatione fit, 
ut vel oratorie dicamus , quod poetae vitio 
maxime datur , vel contra poetice , quod qui- 
dem oratorem parum admodum decet. Sum- 
mae cujusdam intelli gentiae , atque ingenii 
bene sulmcti utrumque omate, copiose, uno 
verbo , perbelle , ut Beveiinius , praestare; ut in 
aliena velati jura uter non irrepat, in alie- 
num campum haud excurrat . Christina Sve- 
corum regina , cui, quod diximus , erat in 
primis carus , ejus indole et doctrina mire 
capta, saepius poeticam aliquam lucubratio- 
nem ab ipso petere , qua animum oblectaret 
suum , consueverat , ejusdemque consuetudine 
utebatur jucundissime . 

Otium quidem ipsum non fuit illi unquam 
otiosum , ut in Planciana de se Tullius more 
suo declarat. Antiquitatum romanamm stu- 
dio, praeter eloquentiam ac poesim, quicquid 
superesset temporis, gravioiibus disciplinis non 
neglectis , tribuebat perquam libentissime. Eo- 

/ 



Digitized by Google 




XXXVIII 

rum enim nunquam probavit consilium , qui- 
bus quamvis tempus viresque suppetant , uni 
alterive facultati veluti sacramento devoti , 
cetera , etsi pulchra atque egregia , fastidiendo 
despiciunt . Illustria antiquorum facta , quo- 
rum inopia aetas nostra voluptatibus assueta 
nimium fortasse laborat , quantum , praeser- 
tim ad excitandum juventutis ingenium con- 
f erunt , nemo unus ignorat . Dum ruri animi 
causa , ut fit ( Romae tunc temporis agebat ) 
olim immoraretur, Albanum ad Ciceronis , ut 
dicunt Villam visendam se contulit: ad cujus 
aspectum Ciceronis ipsius ingenii recordatione 
animum suum adeo commotum sensit, ut parum 
adfuerit , quin lacrjmis obortis pene ad illum 
procubuerit. En sua in Elegeja Albanum in- 
scripta Beverinii verba . 

Hic lacrymans magni ingenium Ciceronis 
adoro , 

Par sibi quod tantum maxima Roma tulit. 

Quod antea quoque M. Seneca senserat : suae 
amplitudini par unum M. Tullii ingenium ha- 
buisse romanum imperium . Summa ejus fuit 
in omni vita morum integritas atque modestia; 
cujus studio maxime inflammatus, si verbum 
ullum a rectitudine aberrans alicui forte ex- 
cidisset , verecundia statim ac rubore perfu- 

sus acrioribus verbis illius impudentiam cohi- 
bebat , omni creandae sibi invidiae metu abje- 
cto; quod illi apud omnes auctoritatem ac re- 
verentiam conciliabat . Joannes Paulus Oliva 
Societatis Jesu, cui universae praefuit, or- 
namentum , Beverinium cum vidisset, eumdem- 
que esset alloquutus, ejus animi candore ve- 
luti miraculo captus , inspecto accurateque 
expenso ingenio , Bernardo Patri gratulabun- 
dus: Natum tuum P. Bartholomaeum, ait, pro- 
spiciens , mihi visum est angelum religiosis 
vestibus indutum videre . Quaenam illius mo- 
destia! Quanta ejus prudentia ! Forte apud 
Lucenses verbi Dei praeconem Oliva tunc tem- 
poris agebat . Religionis maxime studiosus , 
nedum ab haereticorum , sed quorumcumque 
vetitis aliorum scriptis sibi semper perquam 
diligenter cavit; quamvis ei sapientia eximia 
ac probitate ornato tam ex facili superiorum 
facultas vel nullis coarctata legibus foret . 
Michaelis de Molinos errores, non adhuc de- 
tecta fraude , seu mavis, turpissimo nudato 
scelere , quamvis ambagibus quaquaversus cal- 
lidissime implicatos oppido agnovit illico, cum 
in nescio quid ipsius libelli incidisset ; quos 
adnotavit, statim pronuncians , fieri haud pos- 
se , quin Romae a Pontifice Maximo , sum- 
mo illius probro , non damnarentur : quod 

plane admodum Innocentia XI. pontifice acci- 
dit. Cum ex nobilium numero , in tanta illa , 
quae nunc quoque saeculum tenet , opinandi 
licentia , quis religionis causa in Beverinium 
esset iratus , quasi ab illo offensus , cum ma- 
xime illius bono vellet prospicere , quadam 
die, dum curru vectus animi causa urbe exiis- 
set , Bevennium equo insidentem offendit . 
Aurigae repente mandat, ut curru in eum- 
dem immisso in foveam ipsi subjectam una cum 
equo praecipitem det ; quod irrito forte for- 
tuna conatu evenit . Furore propemodum amens 
e curru desiliit , atque acerbissimis in illum 
verbis invectus , qui ob malum in religionem 
sensum licentia linguae grassabatur , parum 
abfuit , quin fuste , ne dicam gladio , eum- 
dem appeteret. Bili concita magis quam ex- 
pleta , se e conspectu , eo tam male accepto , 
proripuit . Aequo animo institutum iter Beve- 
rinius perrexit; senserat enim qua de causa 
tam turpiter atque ignominiose esset habitus. 
Ille tandem conscientiae stimulis actus veniam 
ad eumdem exoratum accessit; qua stati m im- 
petrata , haeresim quoque ejuravit suam , ac 
pace conciliata uterque laetari est visus . 

Statura fuit plus quam mediocri , fronte ex- 
porrecta , facie ad modestiam composita atque 
suavitatem , quae aspicientes statirn alliceret , 

atque ad benevolentiam conciliaret, dignita- 
tem gravitatemque totius corporis habitudine 
praeseferens . Sermo blandus quidem et comis ; 
at prudens , et ad rem quamlibet mire aptus 
atque conformatus . Hinc cum se alicui daret, 
omnium animos tenebat adeo , ut beati haberen- 
tur, quibus ab ejus latere ne quidem unquam di- 
scedere esset datum: quod Mabillonius , aliique 
e longinquis provinciis Lucam advenientes ex- 
perti , a colloquio ac consuetudine ejusdem 
divelli aegre admodum patiebantur . Mabillonio 
nostra in lustranda urbe , antiquitatis monu- 
mentis eruendis volutandis excutiendis, per- 
petuo haesit comes . Juvandis omnibus , nedum 
amicis, natura ipsa comparatus nil potius 
habuit, quam de quibusvis bene mereri , vel 
sponte quaesitis omni opera benefaciendi oc- 
casionibus ; haud dubie operam non osten- 
tans , ut fere quisque esset ignarus per quem 
nevisset . Beneficiorum pono in se memor , 
iis rependendis ingenium suum velut exhau- 
rire videbatur . Post suum e vita discessum 
literariae rei triumviris egregium ac decorum 
maxime sua optime in provincia navatae ope- 
rae testimonium Beverinius tulit, cum de suc- 
cessore deligendo publice in senatu esset agen- 
dum , qui sedulitate , industria , fide eadem ac 
ille promens vestigia, luctum ac dolorem eo 

amisso conceptum leniret , minuerctquc , si Jieri 
posset, desiderium. Extat penes Sarteschinm, 
sua in Bibliotheca de Congregationis nostrae 
Scriptoribus , libellus hac de re senatui exhi- 
bitus. Id memorasse satis . 

Beverinii opera cum edita tum inedita , 
quae non ut legantur modo , sed pene edi- 
scantur , suo quodam ferme jure requirerent , 
addere, talia quaerente saeculo, hic oporte- 
ret . Fecissem libenter , ni factum ab aliis 
cumulate Juisset. Attamen de his et ego non- 
nulla scribere non ab re arbitror futurum . Eir- 
gilii Aeneiilon difficiliori metro , ejusdem alter- 
nis sonus , itcdicum summa fide ac suavitate 
reddidit , cunctis politioris literalurae culto- 
ribus perquam maxime probatum: vulgatum 
saepius , nuper Neapoli prodiit opera viris cl. 
de poeticis studiis optime meriti , qui vitam 
paucis comprehensam satis ornatam apposuit . 
Opus hoc casu inchoatum XIII. tantum men- 
sium spatio absolutum , edidit primum Lucae 
anno MDCLXXX. typis Hyacinthi Padi Leo - 
poldo I. Caesari Augustissimo dicatum ; com- 
municato antea consilio cum pluribus primi 
subsellii viris , qui omnes ejus lateri stimulos 
addere non destitere unquam , donec in pu- 
blicum jam emissum , suis cuique datum fuit 
manibus terere . 

Ejusdem opera jampridem , anno nimirum 
MDCLXXIV . Lucae quoque sua latina carmi- 
na vulgarctt , Fabio Guinisio Ravennatum ar- 
chiepiscopo inscripta , quae jausto sidere in 
publicum delata , uberrimam laudum segetem 
auctori pepcrere . Facilitate Ovidium , Catul- 
lum elegantia imitatus . Alia quaedam ejus 
inter poetarum Italorum illustrium II. 'volu- 
mine latina carmina extant. Syntagma de pon- 
deribus et mensuris, una cum tractatu de 
Romanorum comitiis a sodalibus ex lucubra- 
tionibus ejusdem excerptum non modo in Ita- 
lia , sed extra Italiae fines prodiit. Ingentem 
et ipsum existimationem ac nomen Beverinio 
apud omnes comparavit , praeter unum prae- 
sulem Octavium Antonium Bajrardium parmen - 
sem, virum cetera eruditum: qui si sibi con- 
stare voluisset , suis in Herculanensibus exer- 
citationibus de egregio Beverinii opere , quod 
toto fere orbe summos viros praecones inve- 
nit , inepto sale haudquaquam scripsisset , ac 
si veluti confusam atque inconditam farragi- 
nem tantus vir nobis obtruserit. Id opus Ljr- 
psiae edidit Joan. Georgius Valchius , nova 
de re nummaria praefactione adjecta : Neapoli 
vero Sebastianus Paulius , vir eruditione ac 
eloquentia praeclarissimus , quibusdam adnota- 
tionibCis , deque nummis Byzantinis opella belle 

addita . Panegyricae orationes , conciones > 
lectiones sua sane fama , ac laude circumfe- 
runtur: quae , quamvis aliquid illius saeculi , 
quod necessum , sapiant , fluentem tamen eum , 
aequabilem , dulcem , oratorem longe peritissi- 
mum Beverinium referunt . Id causae fuit , cur 
superstites sodales colligerent atque vulgarent . 
Sebastianus Paulius lacteum eloquentiae flu- 
men , vel me audiente , Beverinium vocitare 
consueverat ; cujus judicium quanti , hac po- 
tissimum in re, sit faciendum, omnibus com- 
pertum . Nil igitur mirum , si alieni quidam 
instituti sectator, qui memoria, gestu, totius- 
que corporis habitudine valebat, easdem pro- 
nuncians , magnum sibi ubique gentium nomen 
audientiamque aliquando fecerit . Beverinius , 
latere non satis firmo , quadragesimae , ut di- 
cunt , tempore a concionibus perpetuo abs- 
tinuit . » 

At vero , ut quaedam de ineditis illius ope- 
ribus in medium proferam , sese primi offe- 
runt Lucensium rerum annales , ejusdem ipsius 
manu scripti , in libros XV. distributi , qui si 
ederentur, quod sive temporum necessitate , sive 
pecuniae inopia , sive aliis de causis, quas 
nihil attinet commemorare , negatum , non est 
qui dubitet , quin ejus nomen cuncta fertne 
Europa increbresceret . Pene quisque miraculo 

haeret in his pervolutari rlis , summamque inde 
voluptatem capiat necesse est , qui latine sciat. 
Livium ac Tacitum refert , hominum latinae 
linguae peritorum judicio; easque quoque con- 
ciones adhibet , quarum hercle ne Livium qui- 
dem ipsum pigeret ; rerum tantummodo copia 
ac majestate victus ; ut pluries , summa ani- 
mi voluptate, viros , qui recte poterant judi- 
cia ferre, sancte affirmantes audivi. Viginti 
supra centum extant latinae orationes ab ado- 
lescentibus nobilibus alternis mensibus recita- 
tae , cum decemviri magistratum inirent. Ar- 
gumentum idem de more : at non eadem certe 
argumenti tractatio . Rhetoricis institutionibus 
missis , una cum aliis longe pluribus , prae- 
sertim epistolis ad Italos quamplures , Gal- 
los , Germanos , eximios literarum cultores , 
opellas latinas duas a Carolo Ant. Erm suo 
in commentatio virorum Congregationis no- 
strae pietate ac doctrina illustrium memora- 
tas , praelectiones nimirum in M. T. Cicer, 
orationem pro Lege Manilia , atque Artis ma- 
gnae sciendi epitomen ex Raymundn Rullo , 
et Jacobo Kircherio , non incongruum reor hic 
referre . A Punico secundo bello IV. ex Li- 
vii historia libros Italicae vertit tam luculen- 
ter atque ornate, ut suae ipsius vernaculae , 
non alterius scriptoris et linguae esse videan- 

tur. De Tunico vero bello , deque victoriis a 
Leopoldo Romanorum Imperatore Augustissimo 
relatis , scribere meditantem mors illum inter- 
cepit . Ex epistolis ad Redium , tanti nominis 
virum , datis eruditissima est , quae de qua- 
dam verbi , seu tituli explicatione legitur , oc- 
casione sumpta a Jlorentino , seu mavis ita- 
lico Lexico id temporis edito . Ut Julio Card. 
Spinulae , magnum sane nomen , Lucensium 
episcopo obsequeretur , Anselmi ejusdem civi- 
tatis antistitis , jamdiu inter Divos relati , 
lectiones suo , ut ajunt , in officio recitandas 
ex ipsius vita , atque illius aevi scriptoribus , 
concinnavit. Has Romam de more missas Ca- 
sanatac Cardinali propositas Sac. Rit. Con- 
gregatio probavit, confirmavit que . Verum cu- 
jus opera , qua de causa , non eo prorsus ni- 
tore atque elegantia , qua Romam allatae , Lu- 
cae redditae juerint , nescimus : aegre admo- 
dum tulit , ac perdoluit Beverinius . Sed pa- 
cis studio , quo nihil illi sanctius , sua usus 
modestia acquievit . Pro sua in Valerium reli- 
gione , lucensetn et ipsum antistitem , pro 
Christianis institutis , Nerone imperante , se- 
curi percussum , thure atque aris propterea con- 
secratum, lucubi at i un culam condidit, qua ra- 
tiones recte ac solide excogitatas in medium 
(uhlucit , cur Valerii nomen in Romano Mar- 

tjrrologio desideretur adhuc . Utrum , quam 
quidem linguam plane callebat , quidquam un- 
quam graece scripserit, ignoramus . Utinam ne 
tam cito fato concessisset : ul>eriores profecto 
atque locupletiores studiorum suorum varios 
fructus , quos sibi animo proposuerat , nobis 
percipere fuisset datum . Pulchrum meminisse . 
Nam doctorum hominum opera elegantia qui- 
dem , eruditione , doctrina , non mole ac pon- 
dere , metiuntur . Opportunum admodum memi- 
nisse : non enim adhuc ei mens erat a sole et 
a pulvere discedere . laboris mire patienti , ar- 
denti ssimoque opis cuicuimodi aetati ferendae 
studio mire flagranti . At supremo illi Numini , 
ejusque rerum omnium arbitrae pmvidentiae , 
nobis submisse acquiescendum . 

J-Jucae origo vetustate obscura, plures de ea opi- 
niones rejectae . verior asserta . Scriptoris mens . 
Conditor urbis incertus . sapientiae laudatus. Civi- 
tatis situs. Lucae nomen unde, paulatim crescit. 
Thusci primi Lucam obtinent . dein Ligures . Lucen- 
sium Jines olim ampliores . TTuiscorum veterum reip. 
forma, an Luca ex XII. urbibus fuerit, incertum. 
Ligures Lucam Thuscis adimunt . Romanae reip. 
incrementa. Domitius Calvinus Lucam dolo capit , 
Romani a Lucensibus militares capiunt ordines . 
Sempronius consul bello punico Lucam se recipit. 
Lucam colonia civium romanorum deducta, de 
coloniis plura . qui triumviri eam deduxerint . Lu- 
ca etiam municipium . lis de finibus inter Lu- 
censes Pisanosque . Roma discordiis civilibus la- 
borat. Caesar, Pompejus et Crassus, Lucam con- 
veniunt , quae pactiones inter eos initae . Castro- 
nius Paetus lucensis floret. Caesar Augustus pa- 
cem toto orbe componit . Jesu Christi ortus et mors, 
ejus religio a discipulis ipsius per gentes propa- 
gatur . Petrus Lucam Paulinum destinat . Lucen- 
ses primi Ilius eorum Christo nomen dant. Amphi- 
theatrum Lucae ext ruitur . IVero primus in Christia- 
nos saevit . eo jubente , Paulinus Lucensium epi- 

scopus interfectus . sub ejus tutela Lucenses Jio, 
rent . An Dionysius Areopagita Dicam venerit . 
Eutychianus , ac Lucius pontifices a quibusdam 
lucenses crediti , Lucenses Constantino Magno fa- 
vent . nummus aureus in ejus honorem percussus , 
Luca Flavia appellata , Theodorus civis et epi- 
scopus lucensis floret. Barbari romanum imperium 
invadunt. Follarius episcopus lucensis in D. Ursu- 
lae comitatu , Gothorum gens quae . Alarico du- 
ce Italiam invadit , Theodoricus Italiae rex crea- 
tur. Gothorum imperium Etruria accipit. Gotho- 
rum regum series. Narses regnum illorum Toti- 
la caeso delet , Lucam obsidet, quae in ea obsi- 
dione evenerint , septimo mense illam obtinet , 
Longobardos iratus in Italiam vocat, quae ea gens, 
et unde. Alboino duce, Galliam Cisalpinam occu- 
pat . inde Thusciam. eorum reipublicae forma . Etru- 
riae dux Lucae sedem habet. Leges Longobardo- 
rum. Pertharitus et Cunipertus divi Frigdiani ba- 
silicam extruunt. Divus Frigdianus lucensis epi- 
scopus. cursum jF saris prodigio mutat, D. Silaus 
ex Hibernia Lucam venit . item Richardus An- 
glorum , et Peregrinus Scotorum reges . Desiderius 
ultimus Longobardorum rex . A Carolo Magno 
victus, an Lucam moenibus cinxerit . Continet 
acta a condita urbe ad annum salutis DCCLXXIF x 

ANNALIUM 

AB ORIGINE LUCENSIS URBIS 

LIBER PRIMUS. 



Ijucensis urbis initia prae nimia vetustate 
in obscuro mansere. Alii ejus originem ad Ja- 
petum , alii ad Arcades , nonnulli ad Elaeos 
Pelasgosque , quidam etiam ad Aborigines re- 
ferunt : oa conjectura , qua literis proditum 
est , e Graecia quondam profectos has oras 
tenuisse. Nec certior Annio lides , Lucumo- 
nem ejus conditorem asserenti : qui menda- 
ciorum insignis artifex, etruscae antiquitatis 
memoriam fabulis implicuit. Verior fama est , 
illam in Gnibus Ligurum Apuanorum ab Etru- 
scis conditam; quorum res rnuUo ante roma- 
nae urbis primordia floruere; imperio ab al- 
pibus Capuam usque , per superum inferumque 
mare producto . Primo igitur ad Etruscos ; 
dein potentia eorum per luxum socordiam- 
que , regnorum pestes , fracta , ad Ligures 
spectavit, mox Galliae Cisalpinae una cum Li- 
guribus ipsis adscripta : donec Augusto prin- 
cipe , terminis provinciarum mutatis, iterum 
Etruriae accessit : quidquid inter Macram et 

Tiberim, marique Tyrrheno , ac Apcnnini ju-. 
gis clauditur, Etruriae nomine appellatum. 

Florentibus Thuscortun rebus, an Lucen- 
ses aliquam reipublicae partem tenuerint , 
ambigentibus alijs, non desunt ex nostris qui 
affirment . Mihi patriae res incorrupta fide 
tradere professo , ut verae laudis detrahere , 
Ita falsae quidquam addere religio est , ea- 
dem libertate, si quid vitio gentis humanae 
peccatum interdum fuerit , non reticebitur ; 
in tanta praesertim bonorum exemplorum co- 
pia: multo amplioribus lucepsis virtutis ter- 
minis , quam imperii . Nam si veterum scri- 
ptorum morem sequutus, populi cujus res ge- 
stas scribere aggredior, ad majestatem operis, 
laudes initio praefari velim ; illud sine vani- 
tatis suspicione affirmare possem, me scriptu- 
rum res populi, pace belloque juxta clari: 
cujus non temere similem reperias , in quo 
aut animi fideique candor, aut ingeniorum 
felicitas, aut artium industria, aut sanctitas 
legum, religionisque incorruptae deous; vel de- 
nique ad extremum libertatis amor aeque vi- 
guerit : cui retinendae reparandaeve , nun- 
quam auro aut sanguini adeo pepercit; ut 
jam Lucenses servandae libertatis documentum 
saeculo monstrentur: uec minus genti nostrae 
proprium sit liberorum nomen , quam Luccn- 

sium. Sed laudes ne tura quidem tolerandae 
fuerint, cura rebus praesentibus fidem acci* 
pient, in vestibulo certe operis videri possint 
ambitiosae , et in speciem adulationis Compo- 
sitae: a cujus suspicione ut animum, ita sty- 
lum abesse convenit : ut tam alienum sit a 
scriptore servitutis crimen, quam est in po- 
pulo libertatis . 

Quisquis igitur ilrbis nostrae parens et 
conditor extitit, ut nimia vetustas in ambiguo 
esse voluit; ita insigni praeditum sapientia non 
dubitaverim, nam et locandae urbi sedem legit 
salubri caelo, satis ampla ac fecunda planitie* 
amoenis frugiferisque collibus clausa: ac insu- 
per propinquo amne * subvehendis a mari com- 
meatibus: praecipue tum alveo depressiore, HeC 
dum assiduis alluvionibus aggesto, rursus longe 
a paludibus, ac pestilenti Etrusci maris ora : 
noxiis etiam meridianae regionis flatibus velut 
de industria obicem admolita natura: monti- 
bus perpetuo dorso in praeruptam altitudi- 
nem elatis : non ignavo tamen solo , sed hu- 
mani cultus, et frugum patiente. His oppor- 
tunitatibus adjecti lacus , quorum alter ad 
orientem in mediterraneis, alter ad meridiem in- 
fluente mari situs : ipsum praeterea mare, Ae- 
sarque, quem Auserem quoque appellant, pi- 
scosis undis damna soli rependens. Consilium 

etiam sors adjuvit, quippe successu temporis 
reperti non longe ab urbe aquis salubribus 
medicati fontes ; quorum famam jam toto or* 
be praesens morbis auxilium vulgavit. Et quod 
omnium caput est, ea disciplina iisque mori- 
bus instituit, quos facile in suos transire, Chri- 
stianae religionis sanctitas deinde jusserit. In 
his sedibus non longe a Lunae montibus, pri- 
mi illi Lucenses, ut Strabo (a) memoriae pro- 
didit, sparsis vicis habitarunt: qui deinde, ut 
fit, confluente multitudine adjectis aediliciis in 
justae urbis formam coaluere . Urbi Lucae in- 
ditum nomen , sive a lucis , quos tanquam sa- 
cros adoravit antiquitas: nota praesertim Thu- 
scorum superstitione: sive alia fuit ejus appel- 
lationis origo : comperta jam Annii vanitate , 
ad Lucumonem et urbem et titulum referen- 
tis. aeque inanibus Fridiae, atque Auringae no- 
minibus , nulla vetustatis auctoritate subnixis. 
Conditore ac nomine , non magis certa tempo- 
rum conditae urbis ratio, quamquam nonnul- 
li ante ipsam Romam initia civitatis nostrae 
repetant: velintque Lucagum illum , principi 
carminum Virgilio , inter auxilia Turni nume- 
ratum, Lucensium ducem extitisse . quae ve- 
reor, ne dicta sint magis speciose, quam ve- 
re . Primae civitatis sedes angustae ; mox in- 

00 Lib. 5. 

colarum frequentia subinde auctae! unde cre- 
bri vicorum flexus, et urbis facies occupa- 
tae magis similis , quam dispositae . pau- 
latiin crevisse Lucam, modicis semper omnium 
mortalium rerum initiis, indicio sunt non uno 
loco veterum munimentorum vestigia; quibus 
ampliatum subinde pomoerium , et tanquam 
intervalla crescentis urbis deprehenduntur • 
Jam inde a principio , veluti fato quodam 
destinata libertati sedes, magnis operibus mu- 
niinentisque firmata t quem morem a majori- 
bus traditum sancte posteri tenuere ; extart- 
tibus adhuc ingentium portarum claustris, tur- 
ribusque quadrato saxo in mirandam altilu- 1 
dinem erectis; priscarum opum, ac bellicae 
gloriae documenta . Sed antiquorum molibus no- 
vae munitiones nequaquam victae . quippe ur- 
bem universam in arcis modum per stadia vigin- 
tiquatuor muris ac propugnaculis laterculo co- 
ctili cingentibus : terrae aggere in eam latitudi- 
nem adjecto, ut quibusdam locis quatuor qua- 
drigae junctis spatiis commeare possint : qui 
arboribus praeterea consitus , amoenissimam 
speciem visentibus praebet: paci ornamentum, 
bello praesidium. 

Primi in antiquis annalibus tenuisse Lu- 
censes, Etrusci inveniuntur, mox res ad Li- 
gures translatae ; deinde ad Romanos , a qui- 

bus ob egregiam (idem municipii coloniaeque 
jure donati Lucenses . deinde barbaris genti-* 
bus romanum imperium occupantibus , una 
cum caetera Italia Gothorum jugum Luca su- 
biit : quibus per Narsetem regno exutis , in 
graecoruui imperatorum (idem , ac postea in 
Longobardorum arma concessit . iisque per 
Francos dominatione spoliatis , Etruriae regulis 
paruit; donec populus antiquae virtutis me- 
mor se in libertatem vindicavit : priraumque 
per senatum et consules administrata respu- 
blica; deinde Consulum loco creati decemvi- 
ri, sub quorum imperio jam supi'a trecentos 
annos externa dominatione intacti Lucenses 
florent vigentque; imperii finibus aliquanto 
angustioribus quam antea, nam late quondam 
ac magnae Etruriae parti imperitasse Lucenses, 
veterum annalium scriptores prodidere: pro- 
mota etiam in Ligures orientales dominatio- 
ne : quae nunc ab oriente pistoriensi agro, 
ab occidente lunensi clauditur: ad meridiem 
pisanos montes et thuscum mare, ad septem- 
trionem usque Apenninurn excurrit : multis 
mortalium millibus ultra soli spatium frequens, 
quae omnia nunc carptim collecta et in con- 
spectu legentium posita , cursu operis distin- 
cte suis locis memorabimus . 

Sic igitur constituta Urbe , illius imperid 
Thusci , ut cuncta ferme Italia potiebantur . 
administrandi imperii ratio haec erat. Uni- 
versa Etruscorum res in XII. populos divisa, 
singulis sui reges imperitabant, etrusca lin- 
gua Lucumones dicti: quorum unus caeteris 
major cunctis praeerat. Duodecim illae tam- 
quam minores respublicae suis regibus , ipsi 
reges Lucumoni maximo parebant, parva ne- 
gocia regum quisque curabat : quae univer- 
sam gentem respicerent in medium consule- 
bantur. indictoque concilio communibus suf- 
fragiis pax , bellum , leges , foedera sancie- 
bantur. Qua concordia in tantum etrusca po- 
tentia adoleverat » ut promotis terra mari- 
que terminis , florentissimi omnis memoriae im- 
perii molem jecissent . Quidam nostrorum in- 
ter duodecim urbes etrusci regni capita Lu- 
cam fuisse contendunt : nulla satis firma ra- 
tione , praeter quam patriae claritudinis stu- 
dio , et in rebus vetustate confusis audendi li- 
centia . Sed ut magnae ac inveteratae felici- 
tatis comites sunt inertia et luxuria , victo- 
res multarum gentium Etrusci vitiis cessere . 
assueti per vinum et epidas tempus rerum 
traducere ; foedis praeterea libidinibus macu- 
losi : unde subjectorum in eos odium , hostium 
contemptus . Primi Ligures , gens de ingenio 

loci aspera ac bellicosa, solntain luxu Etru- 
riam adorti, illam regni parte multavere, vi- 
ctoresque Arnum usque progressi, cum caete- 
ris urbibus Lucam quoque Thuscis ademere . 
Quid sub ejus gentis imperio , quantumque 
egerint Lucenses, longinquitate temporum scire 
negatum, id unum constat eam et operum mu- 
nitionibus validam, ac militari gloria floruisse. 

Interea res romana sub regibus primum, 
dein sub libera populi potestate, devictis cir- 
ca gentibus in dies major; post Equos, Vol- 
scosque, et non sine quodam futurae maje- 
statis pudore formidatos Vejos, transmarinis 
provinciis animum intenderat, primoque bello 
punico vires suas experta , illius fortunae fun- 
damenta jecerat , qua deinde , sublata urbe 
aemula, et cum qua una de imperio conten- 
dit , terra marique totum orbem dominatio- 
ne aequavit: cum gentem potentiae ac im- 
perii avidam in se Ligures vertere ; quip- 
pe cum finitimae Etruriae, jam intra Arnum , 
ac Tiberim angustis limitibus clausae infesti , 
sociam populi romani provinciam incursioni- 
bus vexarent; actisque praedis late armorum 
suorum terrorem Thuscis intulissent; illi implo- 
rata Romanorum fide , eorum cupiditati ma- 
teriam praebuere , dum alienos fines tuentur, 
suos promovendi . etenim specioso sociorum 

praetdxtit res romaria plurimum crevit : dum 
tutelae nomine exterae nationes invaduntur; 
et quod ambitio erat , fides vocatur . Igitur 
T. Graccho, P. Valerio Coss. anno post Ro- 
mam conditam DXV, sive ut alii scribunt, se- 
quenti Coss. L. Lentulo, et Q. Flacco# bel- 
lum ligusticum exarsit: primumque, ut Livii e- 
pitome tradit, in eos exercitus promotus est. 
sed quamquam romanis armis primo impetu re- 
pressi Ligures quiessent, acrius inde rebella- 
runt: donec M. Pomponio, Q. Fabio Max. Coss. 
tantam cladem accepere , ut suis rebus con- 
tenti, latrociniis finem imponerent . nec ta- 
men pax diu mansit : nam inquieta feroxque 
natio, quamquam debilitata, iterum ad arma 
discurrit : rursusque a M. Aemilio , M. Junio 
Coss. repressa est : nec multo inde a Pubi. 
Furio Philo , mox a pluribus populi romani 
ducibus Ligures victi triumphatique. Per haec 
tempora verisimile est Lucam in potestatem 
Romanoriun venisse, cum adhuc sub imperio 
Ligurum ageret, nam P. Cornelio, T. Sempro- 
nio Coss. qui fuit annus a prima Ligurum ex- 
peditione unus et vigesimus, jam Luca ro- 
mani juris erat. Igitur per ligustici belli tem- 
pora Domitius Calvinus ( praetorem aut le- 
gatum esse oportuit: nam neque Julio Fron- 
tino (a) rei gestae scriptori consul dicitur ; et 

(a) lui. Front. lib. 3. cap. 2. jtratag- 

Irium e calvina familia consutum , primi Li- 
guribus adhuc intactis , postremus non ante 
annum DCG. alterum e duobus consulatum 
gessit i romanae pacis majestate, ne dum Ita- 
lia, sed barbaris etiam gentibus regibusque 
pacatis) ad Lucam Ligurum urbem obsidendam 
missus. Ex illa enim, ut EtruscorUm terris fi- 
nitima forte injuriarum initium , et in vicinos 
agros excursiones: eaque, munitione belli se- 
des , et hostium receptus . sed cum locus non 
minus operibus , quam propugnatorum prae- 
stantia tutus esset; Calvinus victoriae diffisus, 
omissis romanis artibus labore ac fortitudi- 
ne, rem astu tentavit; dolum virtutemque ad 
victoriam perinde ratus . instituit ergo muros 
urbis cum copiis frequenter circuire, nec ul- 
tra conatus, eas in castra reducere. Lucen- 
ses principio strenue pro moenibus adesse , 
stationes obire, in armis stare si vis fieret , 
manu telisque propulsaturi . verum ubi per 
plures dies nil aliud , quam otiosos decursus 
vident, quod erat fraus exercitationem rati; 
quodque in bello capitale est, hosti creden- 
tes, omnia segniter agere; rari in muris ades- 
se , publicaeqne obliti , suam rem quisque cu- 
rare. Romanus ubi laxatas custodias , raras sta- 
tiones , nudata propugnatoribus moenia, cives- 
que securos videt , rem in serium vertit , 

urbemque ex improviso adoritur . Lucenses 
sero fraude intellecta, ante quam capere arnia , 
ac expedire consilium possent occupati op- 
pressique, ad deditionem compulsi urbem Ro- 
manis permisere, tanta jam iis temporibus Lu- 
ca, ut nisi dolo Romanis capi non possit, sed 
ea victorum amplitudo futura erat, ut vinci 
fortunae loco fuerit, nam Romanus devictue 
gentis virtutem ac militarem disciplinam ad- 
miratus; ac praeterea robur floremque ju- 
ventutis, ex ea tamquam fortium virorum se- 
minario , equitum peditumque ordines cape- 
re instituit: disciplinaeque illi terrarum orbem 
domiturae, militia Luoensium aliquid contulit; 
clarissimi nominis fideique scriptore Strabo- 
ne referente (a) : qui non rei militaris tantum , 
sed et probitatis laudem Lucensium moribus 
tribuit. Sed quoniam in rebus obscuritate per- 
plexis versamur ; si quis eam obsidionem ad 
consulatum Cn. Calvini referat, qui incidit in 
annum conditae Urbis CCCCLXX. quo tempore 
adversus Etruscos bellatum , haud in magno 
ponam discrimine: nec in ejusmodi conjectu- 
ris multos verborum ambitus fecerim : cum 
Luca per id tempus potuerit adhuc ad Etru- 
scorum imperium pertinere . Nos Frontinum 
sequuti , qui quo tempore a Calvino Luca op- 

(«) Strabo lib. S. 

pugnata est, eam Ligurum oppidum appellat , 
ad ligustini belli tempora rem gestam revo- 
cavimus: certiora tradituri, nisi vetustatis inju- 
ria, eorum temporum acta una cum Livii scri- 
ptis intercidissent. 

Ligusticum bellum punica arma excepere ; 
quae Annibal adhuc puer a parente ad aras 
odio Romanorum imbutus ; eorum imperium 
excindere pietatem ac religionem interpreta- 
tus, jam Sagunto expugnata superatisque al- 
pibus Italiae intulerat. Priino itaque ad Ticinum 
cum Scipione consule congressus , mox ad 
Trebiam etiam cum Sempronio , memorabili 
clade rem romanam afflixit, sed hieme pu- 
nicis victoriis romanisque cladibus intervenien- 
te, utrinque ab armis cessatum . appetente 
vere, ac dubiis adhuc ejus initiis , Annibal in 
Etruriam castra movit ; saevaque tempestate 
in Apennini transitu conflictatus , ne floren- 
tem exercitum et Italiae triumphis destinatum, 
locorum ac hiemis asperitate vexaret, retro 
ad Placentiam signa convertit : et ad decem 
millia progressus, locatis castris ibi consedit, 
biduo post cara Sempronio pugnae facultatem 
fecisset, acie certatum; parique clade ac vir- 
tute discessum . fuissetque utriusque partis 
damno ea dies memorabilior et clarior , ni- 
si accensum ingentibus animis praelium nox 

diremisset. Romanis tamen , quam Poenis ea 
pugna iniquior; nam etsi par ferme caesorum 
numerus , tamen recentibus adhuc Ticini ac 
Trebiae vulneribus , motus omnis velut in cor- 
pore affecto gravior erat, secundum eam pu- 
gnam (ut Livius est auctor ) Annibal in Li- 
gures, Sempronius Lucam concessit: (a) utpote 
romani juris urbem , adeoque munitionibus 
validam , ut ijp ea temporum asperitate Ro- 
manis effugium praestare posset, quod ut tunc 
periculi plenum, ita posteris vertit in gloriam, 
Lucae agentem Sempronium Anqibal quietum 
habuit . sive ut fatigatum prioribus praeliis 
exercitum reficeret: sive loci munitioni diffi- 
sus ; ac designatis consulibus integram belli 
molem reservans; novorum ducum inscitiam 
ferociamque opportunitatem victoriae ratus . 
nec spes eum fefellit j quippe Ticini , ac 
Trebiae clades Thrasymenus, et Cannae igno- 
biles fecere; Romanis ad eam rerum despe- 
rationem redactis, ut etiam de Italia dese- 
renda auctores non defuerint. Sed melioribus 
fatis impiam mentem avertentibus tandem po- 
pulus romanus, quod illi proprium fuit, cladi- 
bus ac ruinis major , Scipione duce, Anniba- 
lem Carthaginemque vicit triumphavitque. Sed 
non cum Poeqis fracta Ligurum ferocia : qui 

( 4 ) Ijiv.. Det. 3. lib- 1 . 

saepius vicli a Rornanis, nunquam ita imperium 
accepere , ut non respicerent animo liberta- 
tem. postquam ad Placentiam pugnatum, An- 
nibalem terris suis exceperant ; consilia atque 
arma miscuerant; quoque firmior esset, socie- 
tatem proditione duorum quaestorum toti- 
demque tribunorum , ac quinque praeterea 
equestris ordinis sanxerant, victo demum An- 
nibale , meritorum conscientia tamdiu se tu- 
tos, quandiu armatos credebant. Tamen plu- 
ribus praeliis fusi , praecipue C. Claudio Pul- 
cro, T. Sempronio Graccho Coss. insigni cla- 
de fracti , qua ad XV. millia caesa, septingen- 
ti capti, castraque insuper expugnata . Post 
eam victoriam Romani Lucam duorum millium 
civium romanorum coloniam deduxere : in- 
domitae Ligurum genti frenum , jugumque . 
quod antequam narrare incipiam, nou ab re 
fuerit pauca de coloniis altius repetere : ju- 
cundum lecturo cognitione antiquitatis, nec 
sine fructu. 

Jam primum omnium satis constat colonias 
oppida fuisse , in quae populus romanus novos 
cultores cives suos traduceret : sparsis per or- 
bem terrarum ad majestatem romanae gen- 
tis tot urbis suae simulacris . origo ejus rei 
ab ipso conditore ac urbis parente Romu- 
lo ; qui bello captas urbes non vaslitate aut 

servitule deformavit ; sed parte incolarum Ro- 
mam traducta , loco illorum alios ipse ex ur- 
be submisit , ut ex duabus gentibus una coa- 
lesceret . quo more a regibus , ac libera civi- 
tate deinde servato , Italia primum, mox Gal- 
liae, Hispaniae, Germaniaecjue, atque aliae pro- 
vinciarum coloniis refertae , propugnacula vide- 
licet imperii et domitis gentibus frenum ju- 
gumque adversus rebellantes, inde victis po- 
pulis obsequium , cum pro una plures cervi- 
cibus suis impositas cernerent Romas, paula- 
lim etiam romana mansuetudine, moribus bar- 
barorum mitigatis , et ad cultum humanitatis 
traductis . Neque tantum coloniae cautio in 
subjectos , sed etiam praesidium adversus ho- 
stes . Urbe autem jam adulta , praeter has aliae 
quoque reducendis causae fuere . nam ea ratio- 
ne plebis urbanae multitudo tamquam sentina 
exhausta; et seditiones agrorum divisione de- 
linitae : et laborum praemium veteranis militi- 
tibus redditum; et invitata alendorum liberum 
copiis ad sobolem plebes . quod pacatis tem- 
poribus citra cujusquam injuriam factura ; tur- 
bidis autem, ac maxime per bella civilia prae- 
cipua calamitas ; veteribus dominis expulsis 
novisque per vim et arma inductis . Quoties 
autem nova colonia deducenda erat , senatus 

consulto , aut scito plebis numerus civium ac 

dividendi agri modus praefinitas : crealique 
triumviri , qui colonos deducerent, agrosque 
assignarent, et ut aliqua esset de novo con- 
ditae urbis species, aratrum et jugum , ut in 
condendis urbibus , adhibitum , sulcusqne an- 
tiquis moenibus circumductus . neve aliquan- 
do patrii mores obsolescerent aeedera leges, ea- 
dem reipublicae forma in coloniis civium ser- 
vata : plebs , senatus , consules , omnia ad ro- 
manum modum . in hoc tamen dominae urbis 
majestati consultum , quod coloniarum consu- 
les duumviri, senatores decurionum nomine ap- 
pellabantur . qui etiam romano more ex censu 
lecti ; ut qui Romae equester , in coloniis cen- 
sus senatorius esset : non divitiarum honore , 
sed ne dignitas vilesceret. Utque nulla roma- 
nae urbis species deesset, in multis colonia- 
rum forum , campus , theatra , et capitolia 
etiam fuere . quae decora urbi nostrae non de- 
fuisse , et amphitheatri molibus quae adhuc 
cernuntur et prati , quod romanum nomen huc 
usque retinet , aspectu admonemur ; et tar- 
pejae appellatio forte ex veteris Capitolii no- 
mine ducta. Anno igitur post Romam condi- 
tam DLXXV. C. Claudio Pulcro , Ti . Sempro- 
nio Graccho Coss. post insignem de Liguri- 
bus victoriam , duorum millium civium roma- 
norum colonia Lucam deducta est: ut Li- 

vius florentissimus romannrum rerum scriptor 
memoriae prodidit («). Coloniae deducendae 
triumviri lecti P. Aelius , L. Egilius , Cn. Si- 
cinius. quinquagena et singula jugera et se- 
misses agri in singulos dati sunt. De Ligure 
captus is ager erat : Etruscorum tamen ante 
quam Ligurum fuerat . Livio consentit Velle- 
jus (&) qui , duodecim annis post Bononiam, 
Lucensem coloniam deductam scribit, atqui il- 
la Cn. Manlio Volsone Q. Fulvio Nobiliore dedu- 
cta fuit: a quorum consulatu ad Claudium Sein- 
proniumque consules duodecim anni numeran- 
tur . consilium deducendae coloniae illud cer- 
te , ut rebellans toties et inquieta Ligurum 
natio , eo praesidio contineretur . Nec tantum 
coloniae , sed etiam municipii (c) decus Lucae 
a Romanis delatum . quo nomine Tullio elo- 
quentiae principi memoratur . lloc autem in- 
ter municipia coloniasque intererat , quod co- 
loniae roinanis , municipia suis legibus ute- 
rentur : essentque proinde municipes minus 
obnoxii ac pene liberi ; suisque veluti radi- 
cibus niterentur . cum coloniae eamdem pa- 
triam ortu ac jure haberent; municipia in ci- 

(a) Liv. Lib. 44. 

(fi) Lib. I. Ilisft. c. 15. 

(c) Cic. Lib. 4 3. ep. 4 3. familiar. 

vitalem privilegio venissent . suum etiam ut 
coloniis, ita municipiis discrimen . Nam aliis 
tantum jus civitatis honorarium sine suffragio , 
capiendorumque civilium munerum jure: alia 
tribum ac suffragia habebant . Itaque cum Lu- 
ca municipium simul et colonia esset , id 
consequebatur , ut cives romani in eam de- 
ducti , ex eisque geniti, stirpe ac sanguine; 
indigenae vero veteresque incolae romanae ci- 
vitatis jus beneficio haberent. Nono post de- 
ductam coloniam anno, L. Aemilio Paulo, C. 
Licinio Crasso coss. qui Macedonia victa capto- 
que Perse memorabilis fuit , inter Lucenses 
Pisanosque controversia exorta: omen discor- 
diarum cladiumque , quae sequutis deinde tem- 
poribus utrosque afflixere, causa dissidii ager, 
quo se a colonis pelli Pisani querebantur : 
Lucenses sibi a triumviris assignatum defen- 
debant . itaque missis utrinque Romam lega- 
tis , causa in Senatu acta . Patres discrepatio- 
ne legatorum audita, qui de finibus praesen- 
tes cognoscerent statuerentque , misere Q. Fa- 
bium Buteonem , P. Cornelium Blasionem , 
Ti. Sempronium Muscam, L. Naevium Balbum, 
C. Appuleium Saturninum . quibus Blasio inter 
triumviros coloniae latinae Pisas deducendae 
fuerat . unde arbitror illum una cum altero 
Pisanis petentibus., alios duos ad Lucensium 

voluntatem datos: quintum communi consilio 
adjectum , tamquam victoriae momentum . nec 
a vero abesse crediderim Pisanos etiam in 
romani juris coloniae deductione, Lucenses si- 
bi praelatos aegre tulisse (a) : cum ipsi lati- 
ni tantum juris essent . unde alienae gloriae 
moeror , et dignitatis aemulatione conceptum 
odium , quod posteri deinde mutuis iuiuriis 
acerbe explerent. 

A consulatu Aemilii Crassique usque ad 
Marcellinum et Philippum consules anni duo- 
decim supra centum intercessere : quae tem- 
pora foeda oblivione vetustas obruit, licet 
tamen aestimare , tot eo saeculo bellis a ro- 
tnana republica gestis , propinquam urbi co- 
loniam ac militari gloria florentem, in par- 
tem laborum , ac victoriarum societatem ve- 
nisse . Lentulo igitur Marcellino , et Martio 
Philippo coss. qui fuit annus conditae urbis 
DCXCVII. deductae vero coloniae centesimus 
vigesimus primus . eo res romana pervenerat , 
ut civili belli tempestas impendere non obscu- 
ris indiciis videretur . Iam inde a Marii Syl- 
laeque discordiis , moxque Carbonis Cinnaeque 
dominatu , nihil sanum in republica fuerat ; 

(a) Liv. lib. 45. apud quem in quibusdam exemplaribus pro 
Luccnsibut Luncntct leguntur , sed veram lectionem Cluverius as- 
serit lib. 2. cap. 3. Italiae . 



et gliscente in dies ambitione ac dominandi 
cupidine , nullus legibus locus relictus; omnia 
gratia , pecunia , et si obviam iretur , vi et 
armis turbabantur . Itaque externis bellis sem- 
per invicta, domesticis malis Roma laborabat: 
nec dum aperta servitus, sed jam libertas de- 
sierat . Erant eo tempore principes civitatis 
Cn. Pompeius, M. Crassus, et C. Caesar. Pom- 
peium aura popularis et rerum gestarum glo- 
ria , tresque orbis partes triumphis lustratae 
supra civile fastigium extulerant. Crassus ut 
gloria impar, ita pecunia superabat, quae bonis 
malisve artibus quaesita , ad potentiam amicos- 
que perinde valet. Caesarem, supra veterem 
familiae splendorem, gallici belli fama clarum 
elfecerat . ipse animi ingeniique magnitudine . 
famae par, nibil humile , nihil moderatum cu- 
piebat . sed jam a prima juventa omnia ejus 
consilia dominationem spectare . itaque omnes 
variis artibus obnoxios sibi facere ; alios stu- 
diis, alios pecunia juvare, in ludis spectacu- 
lisque ad nomen popularitatis magnificus . in- 
ter angustias rei familiaris largitor , et attrito 
patrimonio pauper prodigus. Horum arbitrio 
omnia agebantur: illi Senatus, illi populus erant, 
nunc diversis , nunc socialis consiliis , prout 
privata cuique utilitas suaderet . Et Pompeii 
quidem Crassique potentia , etsi major quam 

libera civitas ferre posset . tamen haud ultra 
principatum tendere : Caesaris conatus violen- 
tiores , et ad tyrannidem ire videbantur, ita- 
que in dies suspectior et libertati gravis: mi- 
nantibus palam inimicis , praecipue L. Domi- 
tio , qui proximi anni consulatum magnis stu- 
diis ambiebat, se eum de fastigio detracturos 
et ad reddendam rationem satisfaciendumque 
reipublicae coacturos . His territus Caesar , et 
praeteritorum conscientia parum fidens , se in 
omnem partem versare : omnia consilia im- 
perii continuandi exquirere : » unicam sibi ad 
»1 salutem viam existimare si magistratus magi- 
w stratibus intexeret, eodem die se privatum ac 
» reum futurum, inimicos odia professos, et ad- 
ii huc se in armis ac in provincia esse : quid 
>i ausuros in urbe contra togatum et inermem? 
>1 quando per animi ferooiam consilia sua dete- 
>1 xissent, viri esse eorum stultitiam disciplinam 
>i suam facere, invalida contra vim legum prae- 
ii sidia etiam innocentibus : se opinione omnium 
ii jam damnatum, frustra leges invocatum quas 
u violaverit . vulgi amorem instabilem et infi- 
u dum et cum fortuna converti . et qui nunc 
ii Caesarem victoriis florentem maximique ac 
ii fortissimi exercitus imperatorem fovent, reum 
ii apud judices deserturos.se jam pridem eo lo- 
ii ci adductum , ut sibi cogitandum sit aut exi- 

» lium aut regnum. » Dum ea consilia animo 
versat, jam hiems appetebat, quare militibus in 
hiberna dimissis , ipse in loca provinciae suae 
Urbi proximiora , ut quotannis illi mos erat, 
venire statuit . Luca ad hibernandum lecta , 
tum Galliae Cisalpinae urbs , in ipsis provin- 
ciae suae terminis; qui a tyrrheno inferoque 
mari Arno , a supero Rubicone fluminibus fi- 
niebantur . ad eum Lucae hiemantem omnis 
amicorum multitudo ex Urbe confluxit , inter- 
que eos quamplurimi senatorii ordinis, nec 
viri tantum , sed etiam illustres feminae, nec 
urbani magistratus , aut ex vicinis provinciis 
eam officii cultusque speciem omisere : ut in 
urbem lucensem immigrasse pene Romam cre- 
deres : ea togarum fasciumque majestas. Nam 
plures ducentis senatoribus Lucae luisse , et 
ad Caesaris fores uno tempore centum vigin- 
ti stetisse fasces, augustum spectaculum, et 
cuivis magnarum urbium gloriosum, Plutarchus 
et Appianus clari scriptores prodidere. Inter 
alios insignes extitere Ap. Claudius Sardiniae 
praefectus , et Q. Metellus Nepos proconsul 
Hispaniae ; sed omnium maxime eminebant 
Pompeius et Crassus , a Caesare potissimum 
acciti , ut cum illis de communi fortuna age- 
ret . Eos igitur a caeteris seductos >» illum esse 
» reipublicae statum docet, ut si inter se con- 

» sentiant, soli rerum potiantur : si autem seor- 
» sim sibi quisque consulat , posse singulos ab 
» adversariis convelli ; tres invictos omnino fo- 
» re » magnas unicuique necessitudines et offi- 
» nitates.plures clientelas: si coalescant, a seom- 
33 nino stare rempublicam.eam firmandae poten- 
» tiae rationem esse: si nulli ad honores sit adi- 
» tus , nulli provinciae , nulli exercitus, aut alia 
33 reipublicae pars mandetur , nisi qui cum ipsis 
» sentiant, inimicos, nocendi facultate adempta, 
>■> invidiosis querelis omnia impleturos : verum 
» non plus inde formidinis quam ab immanibus 
33 belluis , quibus evulsis dentibus unguibusque 
33 inanis fremitus relinquatur, si uno consilio res 
» agatur , in ipsorum arbitrio fore quam reipu- 
m blicac partem vellent, eo in loco posse de 
>3 universo imperio comitia fieri . id Romae in 
33 campo ratum futurum , quod ipsi Lucae in 
33 cubiculo sanxissent . 33 Conditio ab utrisque 
Cepta , pactumque inter eos , ut Caesari in al- 
terum quinquennium provincia Gallia proro- 
garetur, pecuniaque ex aerario daretur. Pom- 
peius Crassusque , ad dejiciendum Domitium , 
alterum consulatum peterent . Quibus in peti- 
tione juvandis , Caesar milites ad suffragia mis- 
surum pollicebatur, primoque Hispania et Afri- 
ca , alteri Syria et Parthicum bellum decer- 
neretur . Alia praeterea inter ipsos constitu- 

ta , tamquam reipublicae funeris arbitria . Hic 
est celebris ille conventus roinanae libertati 
fatalis, latinis graecisque scriptoribus memo- 
ratus : in quo universa respublica , tamquam 
privatum aliquod patrimonium tribus divisa : 
perfeclumque ut tot victoriarum , tot trium- 
phorum fructum tres viri caperent. Quae li- 
cet alienae reipublicae , tamen latius perse- 
quutus sum , ut evertendae libertatis consilia 
ante civium meorum oculos ponerem . quo 
alienis malis edocti magis caverent , ne quod 
in urbe nostra contra romanam factum est , 
unquam adversus patriam rempublicam fieri 
posset . Verum ut malefida est dominationis 
societas , sublato Parthorum armis Crasso , si- 
multates inter Caesarem Pompeiumque exor- 
tae in civile bellum erupere, quo ut non cau- 
sa , ita melior victoria Caesar , dictatoris per- 
petui nomine , regia dominatione solus poti- 
tus est: donec pulchro aeque , ac infelici fa- 
cinore per Cassium Brutumque in senatu con- 
fossus , libertati oppressae poenas daret . Ve- 
rum sublato tyranno , servitus mansit, nam ut 
bonorum, ita cupiditatis paternae haeres Octa- 
vius post laceratam armis civilibus Romam , 
nomine principis regnum invasit : fessa tot ma- 
lis republica, et praeferente turbidae liberta- 
ti quietam servitutem. Floruit per haec tem- 

pora Lucae Gastronius Paetus , familiaritate 
et commendatione M. Tullii mortalium diser- 
tissimi clarus ; quem nobili genere ortum , 
municipii sui principem , aetate , ac moribus 
gravem , utque virtutibus , sic etiam fortuna 
ornatum in epistola ad Brutum scribit (a) : 
cui pro Caesare ad bellum africanum profe- 
cto Galliam Cisalpinam administranti, Paetum 
ejus favore indigentem exquisitis precibus com- 
mendavit . quod accidisse anno post Romam 
conditam DCCV1I. Caesare III. et Aemilio Le- 
pido coss. ex Appiano , ac Cicerone colligi- 
tur (6). 

Octavius igitur Caesaris adoptione filius 
rerum potitus , jamque et Caesar et Augustus 
omnibus tam externis quam civilibus bellis 
mira felicitate terra marique pacatis , Janum 
geminum clausit ; quod ante eum a conditae 
Urbis initio semel iterumque contigerat . Ilie 
status rerum humanarum erat, cum aeternus 
Dei Filius Jesus Christus , jacentem antiqui 
criminis ruina orbem reparaturus , Virgineo 
partu in lucem editus est anno DCCL11. Au- 
gusti Caesaris XLII. quemadmodum , et sacro- 
rum vatum Judaeis , et caeteris gentibus Sy- 

(a) Cic. lib. 4 J. ep. 13. famil. 

(/>) Appian. lib. 2. Civii. Cic. lib. 6. <*p. 6. famil. 

b illarum oracula praenunciaverant. quibus et 
partus Virginis , et superstitionis antiquae 
finis promittebatur . Is igitur vitae innocen- 
tia, caelesti qua pollebat doctrina, prodigiis- 
que humanam opem superantibus , cum ma- 
ximam admirationem sui Judaeae in qua natus 
erat concitasset; discipulosque et asseclas im- 
buendis nova religione populis comparasset ; 
invidia principum per summum scelus, a Pon- 
tio Pilato Judaeae procuratore, servili suppli- 
cio afFeclus est . Veram divina , quae illi 
inerat natura , extinctum corpus ad vitam 
triduo post revocante : gloria ejus doctrinae- 
que ab eo traditae sanctitas latius in dies cre- 
brescere: primumque finitimis Judaeae terris , 
mox in longinqua etiam vulgari coepit: di- 
vinis hominibus qui viventi haeserant , in 
omnes mundi plagas profectis, quorum suasu, 
sermoni prodigiis fidem conciliantibus , deorum 
superstitio passim vilescere , claudi templa , 
everti arae , jacere sine victimis sine sacerdo- 
tibus numina : donec in eam gloriam majesta- 
temque, quae nunc cernitur Christiana religio 
adversus inferorum terrarumque conspiratio- 
nem invicta adolesceret. Igitur Claudio im- 
perante , qui post C. Caesarem Tiberii succes- 
sorem , tentata frustra per senatum antiqua 
libertate , imperium arripuerat , christianum 

nomen Italiae invectum . Nam Petrus omnium 
Christi sectatorum princeps , et ab eo sum- 
mi sacerdotii potestate auctus , cum orientis 
regiones caelesti doctrina ad veri Dei culium 
traduxisset ; Antiochia , ubi sacerdotii sedem 
annis septem tenuerat, Romam navigavit Clau- 
dii anno II. Christi XLIV. ut in communi gen- 
tium omnium patria , Christianae legis insti- 
tuta publicaret . Itaque Neapolim appulsus , 
atque inde ut traditur, vi tempestatis in Etru- 
riae oras delatus , pisanum portum intravit ; 
atque inde pedestri itinere Romam contendit , 
sacrificio non longe a Pisarum urbe christia- 
no ritu peracto, eo loco qui nunc quoque 
in insignis facti memoriam , celebri tempto , 
et annua populorum religione colitur, an etiam 
Lucam intraverit , incompertum . Non tamen 
a vero abhorret, in clari nominis coloniam, 
romanae viae appositam venisse . cui biennio 
post , destinatis in varias Italiae urbes novae 
doctrinae magistris , Paulinum submisit : ma- 
gnum Petri in Lucenses benevolentiae pignus. 
Nec Lucenses officiis in eum vinci passi: tot 
amoris cultusque indiciis erga divinum homi- 
nem extantibus : templis, basilicis, aris, simu- 
lacris, pontibus, portis , propugnaculis, pagis 
ejus nomini dicatis: ipso etiam imperii vexillo, ac 
summae potestatis anulo Petri imagine insigni . 

Natus erat Antiochiae Paulinus, urbe Syriae 
principe , in quam Christianum nomen a Ju- 
daeis jactatum, velut in portum se receperat, 
concionanti Petro haeserat comes, eumque 
in occidentem sequutus , quamquam florenti 
adhuc aetate, morum ac sanctimoniae laude, 
dignus existimatus, qui illustri coloniae sacer- 
dos daretur . Roma digressus in itinere Fluenli- 
nis (hoc nomine tum Florentini appellabantur) 
una cum Frontino Christum annunciavit.ut anti- 
qui gentis annales memorant . Verum novae 
religionis semina occulta in Fluenlinis metu 
principum mansere; donec Constantinus rerum 
potitus, verecundiam christianis institutis ade- 
mit : palamque profiteri Christum non per- 
vicacia et ludibrium , sed ( quod erat ) reli- 
gio et gloria vocari coepit. Longe felicius 
Paulini labores in excolendis Lucensibus col- 
locati . Nam vix Lucae pedem intulerat , cum 
populus miti docilique ingenio , ac religioni- 
bus deditus , tum caelesti doctrina , tum san- 
cti juvenis virtutibus motus , certatim sacros 
ritus amplecti , alios mores , aliam vitae ra- 
tionem capere : ubique everti arae , deseri 
simulacra , templa extrui , propugnacula adver- 
sus impietatem . Dum haec Paulinus Lucae 
contra veterem superstitionem molitur , ipsa 
antiquo juri retinendo se se novis .operibus 

muniebat . quippe cum nihil adeo corrumpen- 
dis moribus efficax sit ac illecebrae libidi- 
num : malam mentem civibus injecit , ut egre- 
gii ingentisque operis amphitheatrum edendis 
spectaculis exlruerent ; arcem videlicet im- 
pietatis contra veram religionem . quod mo- 
lis genus a Graecis ortum viliorum omnium 
repertoribus , primo illorum mores , deinde 
etiam Romanorum afflixit ; apud quos prisco 
illo et rudi voluptatum aevo , primum ce- 
spite ac terreno aggere extructis gradibus 
spectatum, mox gliscente luxu ligneis, tem- 
porario opere : donec lascivia domicilium fi- 
xit , lapideis circis , theatrisque , initio per 
Pompeium facto extructis: qui tres orbis par- 
tes victoriis complexus, hostes ferro, cives 
voluptatibus perdidit . Durant adhuc Lucae 
ejus molis vestigia prope Bonvisiorum aedes 
ad veteres carceres priscarum opum ac ma- 
gnificentiae documenta ; nunc privatis aedifi- 
ciis occupata , ac magna ex parte aggestu 
ruderum defossa : extante tamen subinde co- 
rona lapidea ad columnarum intervalla for- 
nicibusque e laterculo coctili , ac muris ope- 
re reticulato , caeteris ornamentis detractis; 
ad eam formam, qua Romae veterum operum 
reliquias cernimus, veluti speciosorum corporum 
ossa magna et deformia . Aedificatam Claudio 

imperante hanc molem , adducor ut credam ea 
conjectura , quod nuper in Barsottorum aedi- 
bus , dum ejus pars diruitur, aerei nummi 
imagine ejus principis reperti, vulgato more 
hujusmodi numismata in operum fundamenta 
a conditoribus jaciendi , famae cupidine ad po- 
steros . confessa mortalium operum vanitate , e 
quorum ruinis gloriam petimus, etiam dum ex- 
imimus. Ilie locus non solum edendis spectacu- 
lis , sed etiam habendis populi concionibus 
diu usui fuit, donec veteris superstitionis ve- 
stigia aboleri placuit , profanasque moles iu 
templa ac basilicas vero Deo dicatas conver- 
ti , quod circa Gothorum ac Longobardorum 
tempora contigisse arbitror , nota praecipue 
in hujusmodi aedificia Gothorum rabie . Nam 
D. Frigdiani basilica Longobardorum regum 
opus , ex amphitheatri , cui proxima est , rui- 
nis quadrato saxo extructa . Cujus , aliaruin- 
que veterum basilicarum columnas ad amphi- 
theatrum stetisse fama est. magna posteritatis 
accusatione , tanto plus religionis barbaris 
fuisse. Praetei hoc. Gaudio principe,. aedifica- 
tum , aliud theatrum fuisse ad D. Augustini 
olirn Salvatoris templum , scriptores rerum 
lucensium tradidere, manentque vestigia ejus 
operis in proximis aedibus; fornicesque intror- 
sum cuneatim decrescentes , et forma insulae 
ruinis inaediCcatae theatri orbem ostendunt . 

Claudio per scelus uxoris extincto privi- 
gnus Nero imperium successit , tanu mo- 
rum varietate , ut idem optimus , idem pes- 
simus haberetur, dum scilicet ejus initia Se- 
necae consiliis et matris reverentia reguntur; 
iliisque mox parricidio sublatis, suis tantum 
moribus utitur, eo imperante in Christianos 
primum romanis legibus publice saevitum, dum 
Caesar incensae urbis infamiae abolendae, sub- 
<lit genus hominum, non ut impie Tacitus scri- 
psit, per flagitia invisum, sed contumelia nu- 
minum, et dissimilitudine morum, magno chri- 
stiani nominis honore; dum palam constat non- 
nisi magnum aliquid boni esse potuisse, quod 
Nero persequeretur. Accidit id M. Lecanio , 
C. Licinio coss. imperii ipsius X. Christi an- 
no LXVI. Nec urbe tantum cohibitum id ma- 
lum, sed triennio post divinis hominibus Pe- 
tro et Paulo , qui tunc totius Christianae reli- 
gionis principes erant , supplicio affectis , la- 
tius manare coepit ; primoque finitimam Etru- 
riam corripuit . Praesidebat Etruriae Anoli- 
nus , qui saevi principis jussu , novae religio- 
nis homines quaestionibus suppliciisque vexa- 
re aggreditur . officina ejus crudelitatis Pisae 
erant, eo Paulinus fama religionis jam celebris, 
una cum Severo ac Luca initiatis, Theobaldo 

milite aliisque Lucensibus accitus; primo ver- 

beribus, mox carccrc ac longa trium dierum 
inedia maceratus feris objicitur. <^ae cum ho- 
minibus commodare crudelitate recusassent , 
Paulinus ad radices moqtis , qui Pisas Lucamque 
inter jacet, fustibus ad necem caesus, caeteri 
securi percussi, clarissimo cristianae religionis 
testimonio defuncti sunt, eorum corpora noctu 
clam in urbem lucensem a Paulini discipulis 
delata , eo loco sepulta sunt , quem ob eo- 
rum multitudinem, qui religionis causa suppli- 
cio affecti eo inferebantur, sanctorum cellam 
appellabant . Memoriae proditum est , Pauli- 
num sub mortem lucensem urbem Deo exqui- 
sitis precibus commendasse ; caelestique voce 
admonitum , tamdiu Lucenses futuros incolu- 
mes florentesque , quamdiu in ejus tutela ac fi- 
de mansissent. Nec oraculo fides abfuit, quip- 
pe illo jam in divorum numerum recepto, 
arisque et templis consecrato, urbis felicitas 
eodem gradu cum sanctissimi sacerdotis cultu 
processit: nec ulla lucensi populo clades se- 
qnutis temporibus ingruit; quam aut imminen- 
tem, aut jam coeptam non eo patrono depu- 
lerit. ut in confesso sit, tot rerum difficulta- 
tes, quibus Lucenses sese explicarunt; tot cae- 
lestes iras , quas effugere ; hanc pacis atque 
otii tranquillitatem, hanc ubertatem agrorum, 
hanc corporum salubritatem , hoc libertatis 

tamdiu servatae bonum , supra omnia morta- 
lia consilia Paulino deberi. Sed non cum il- 
lo pietas Lucensium exstincta . nam Valerius 
sacerdotio potitus, viduam parentis morte ur- 
bem excepit . vir iisdem causis quibus Pauli- 
nus, tyranni odium meritus , et ab eodem secu- 
ri percussus . Interea Clemens romanae urbis 
sacerdotium, prius insigni modestia recusatum, 
susceperat, traditur enim a Petro Clementem 
successorem destinatum ; sed illum veritum 
exemplum, ne aliquando gliscente ambitione, 
summum sacerdotium haeredilas fieret , dela- 
tum honorem recusasse, donec pontificatus in- 
ter vincula et carceres versaretur, posse eum 
quidem tuto per manus tradi ; verum multo 
ante sapientia providisse , pessimo publico id 
futurum , cum carceres securesque in opes ac 
regna transissent . Eo pontifice, quod ad res 
Lucensium attinet, Dionysius areopagita galli- 
co itinere Lucam venit , ibique templum gene- 
ris humani servatori dedicavit * cujus insignis 
facti memoria extat in tabula marmorea ad 
D. Pauli ni aedem, quae quamquam non ante 
annum MCC. posita, tamen magnae auctorita- 
tis ad fidem est (a) ; integris autem eo tem- 
pore antiquis monumentis, ex quibus illa de- 

* i : . * : t r 

(«) Acta D. Antonii a Bullando cdiu ad diem 27 aprilia . 

scribi potuit : quae deinde bellorum cladibus , 
ac tabularii ruinis periere, nec me movet san- 
cti Dionysii nomen tantum scriptum , ut am- 
bigam, utrum de areopagita intelligendum sit; 
cum sub Clemente nullus alius hujus nominis 
fuisse reperiatur episcopus: nec longe a ve- 
ro sit , areopagitam , a Clemente in Galliam 
missum , in coloniam gallicae viae propinquam , 
causa novos religionis alumnos ad constantiam 
(idemque hortandi, eisque praesentia sua so- 
latium adhibendi divertisse . quamquam de illo 
magnas ac perplexas esse quaestiones sciam , 
quas, quibus est otium, suis momentis expen- 
dent. mihi id tetigisse satis sit, ne tanti viri 
hospitio patriam fraudare videar voluisse, ni- 
si forte Dionysius ille ad aliquem lucensem 
antistitem referendus sit , quod eruditis ma- 
gnisque viris placuisse video. Illud etiam mi- 
nime praeteream, quod apud nostros magis re- 
perio quam credo; nempe Euthychianum , et 
Lucium summo pontificatu , et ob religionem 
obita morte claros, Luca ortum duxisse, nam 
prior constanti scriptorum fide lucensis asse- 
ritur : quod errori locum fortasse praebuit, fa- 
cili unius literae immutatione: et Lucium Ro- 
mae Porphyrio patre genitum acta vetustiora 
praeferunt . quamquam compertum habeam es- 
se magni nominis scriptorem , qui Lucam pa- 

triain , et Lucinum parentem afllirmet (a), qua 
in re liberum legentis judicium esto . nec enim 
eorum morem sequor, qui quovis obtentu de- 
cora in suas nationes transferunt; functi po- 
tius bonorum civium, quam scriptorum officio. 
Non tamen ideo dubitaverim , tam incorrepta 
Lucensium erga religionem fide ; quin his an- 
nalibus illustrandis multa suppeterent fortium 
virorum exempla , qui pro christiano nomine 
mortem obierint in saeva illa horum tempo- 
rum procella , nisi eadem , quam in corpora cru- 
delitate , saevitum etiam in literas foret; in- 
censis per Diocletianum et Maximianum mar- 
tyrum actis; impio aeque ac inani christianae 
religionis abolendae consilio: tamquam divina, 
mortali ulla vi everti possent. Illud etiam pro 
certo habeo , Lucenses redditam christianae 
reipublicae tranquillitatem , aurei saeculi exor- 
tu per Constantinum Augustum, prae caeteris 
gentibus gratulatos. Siquidem adhuc apud nos 
nummus aureus existit , quo Luca Flavia de 
imperatoriae familiae cognomine appellatur ; 
arcanis ex altera parte notis, quibus de Ma- 
xentio tyranno victoriam caelesti vi relatam 
significari , periti vetustatis existimant . quare 



(a) Anastasius in Lucii I. vita , ct alii quos retuli in Anno- 
tationibus ad vitam S. Ceciliae . annot. 23. num. 7. 

insignis erga eum principem Lucensium cul- 
tus , et eversae una cum tyranno impiae su- 
perstitionis gratulatio eminet, et Flaviae co- 
gnomen sive sponte, seu Caesaris beneficio as- 
sumptum, eam cum religiosissimo principe con- 
junctionem declarat ; ut majores nostri dignam 
judicaverint, quam posteris auro testarentur. 
Eo regnante sacerdotium lucense Theodorus 
obtinuit, quem antiqua fama civem fuisse eom- 
perimus, Dombellinga familia ortum, quae Lu- 
cae inter nobiles diu floruit . sed clariorem 
illum virtutes fecere, quibus post mortem con- 
secrari , colique meruit . tertius hic a Pauli- 
no Lucensium pontifex numeratur : per an- 
nos amplius CC. sive nullo in Valerii locum 
in ea temporum procella sublecto; sive, quo<l 
vero propius est, actis ecclesiarum memoriae 
religionis abolendae incensis : donec Constan- 
tino principe , pace christianis restituta , suus 
religioni cultus, sua sacris majestas, suum pon- 
tificibus decus rediit. Verum eo sublato, acrior 
pene religioni tempestas incubuit: dum Con- 
stantinus e tribus liberis natu maximus, in- 
stinctu quorumdam sacerdotum , qui male de 
divinitate opinabantur, specie pietatis nero- 
niana tempora revocat, carceresque et insu- 
las magnis exulibus refert; infelici documen- 
to, numquam nisi malo publico principes sa- 

eris immisceri . Sed turbata religione magni 
quoque in republica motus extitere. Nam bar- 
baris gentibus, quam integram formidaverant, 
eam in partes divisam aggressis patuit, quum 
facilius sit imperia vincere, quam imperium. 
Et quidem Constantini liberis imperantibus 
praeter bella civilia inter ipsos gesta , infida 
dominationis societate : aliisque excitata , qui 
malis artibus imperium affectarunt, Persarum 
Gothorumque arma in Romanos mola: a Scy- 
tarum Sarmatarumque gentibus , imperii fi- 
nes populationibus vexati : Germaniae non se- 
mel rebellantes : donec exuta passim reveren- 
tia romanae majestatis , barbarae undique na- 
tiones, veluti latrocinium orbis tot annis a 
Romanis exercitum ultum irent, infinitis agmi- 
nibus provincias inundarunt. Siquidem ab Hun- 
nis occupata Pannonia, Vandali Africa potiti, 
Saxonibus capta Britannia, Franci Gallias in- 
vasere. Sed praecipue insignes Gothorum et 
Longobardorum gentes extitere: quorum pri- 
mi Italiam, Hispanias, partemque Galliarum; 
alteri Galliam Cisalpinam, Etruriam, aliasque 
Italiae regiones; ut non ita ampla, ita magis 
perpetua dominatione tenuere, de quibus cura 
utraque gens Lucae imperitarit , resque me- 
moratu dignae sub eorum imperio Lucensi- 
bus acciderint, non ab re fuerit pauca altius 
T 




4 o 

repetere . Quod ut otioso magis aniino exe- 
quar, prius, quod per haec tempora gloriosum 
urbi nostrae contigit , memorabo . Constantio 
sine liberis mortuo, Julianus successit, infamis 
avitae religionis desertor; cujus brevem prin- 
cipatum brevior Joviani excepit ; post quem 
a Juliano ob Christianam religionem tribuna- 
tu exuti, Valentinianus et Valens Deo aucto- 
re regnarunt. Valentinianum Gratianus filius 
sequutus est , patri patruoque primum im- 
perii socius , deinde haeres ; adversus quem 
regnandi cupidine Maximus in Gallia res no- 
vavit . ei coercendo Gratianus barbaram fe- 
rocemque Hunnorum gentem excivit , exitu 
infelici . Deo hujusmodi cum barbaris foede- 
ra improbante: quod in magno rege etiam su- 
perior aetas vidit : ejus prole a stirpe excisa , 
regnoque per annos septuaginta magnis cala- 
mitatibus implicito . Hunnis in exercitu Gra- 
tiani militantibus memorabilis XI. millium vir- 
ginum expeditio, duce Ursula regio sanguine 
orta, e Britannia solvit. Causas alias alii ob- 
tendunt . Illud exploratum est eam classem in 
Rheni ostia vi tempestatis delatam, non longe 
a Colonia Agrippinensi in barbaros incidisse: 
qui in venerem supra alias nationes effusi , 
inferre vim aggrediuntur . Sed ubi pudicitiae 
amore obstinatas vident , libidine in rabiem 

versa , illas sagittis obruere . Quo spectacu- 
lo nec ante vetustas, nec pulchrius aut no- 
bilius quid quam visura posteritas est. Beatum 
hunc exercitum, in decus virginitatis, nonnul- 
li sacerdotes comitabantur , infirmioris sexus 
custodes ducesque; inter quos Follanus, ( Fol- 
larium alii appellant) lucensis pontifex erat : 
qui una cum illis, ne viri a feminis fortitu- 
dine vincerentur, confossus a barbaris; ut ex- 
peditionis , ita laureae gloriaeque comes fuit. 
Cujus nomen fama per manus tradita , sacris 
lucensium fastis adscriptum , ac memoria an- 
niversario cultu aris consecrata , movere debuit 
scriptorem historiae pontificum italorum , (a) 
ne licitum sibi putaret Divos exauctorare ; et 
ad arbitrium deputare coelo, aut expungere. 
Sed institutam narrationem prosequamur. 

Gothorum gens, ut barbarorum plerique , 
qui romanum imperium laceravere, in ea se- 
ptemtrionis parte, quam veteres Thulem, ex- 
tremam terrarum , et Scandiam aut Scandina- 
viam appellarunt, ortum habuit, quam , cum 
ex ea toties aliis terris vastitas cladesque eru- 
perit, irae Dei vaginam appellare quibusdam 
visum: tamquam efferatis illis nationibus , ve- 
luti gladio, iratum numen mortalium scelera 



(a) Oghell. in Epijcop. Lucensibus . 

ulcisceretur . Hi primum domo profecti , in lo- 
ca circa Tanaim ac paludem Maeotidem mi- 
grarunt , easque sedes Getarum nomine incolue- 
re . Donec romanum imperium viris armisque 
floruit , Getae intra fines suos agere , etsi la- 
cesserentur , tueri se ac propulsare injurias 
satis habuerunt . verum ubi primum ambitio- 
ne , deinde luxu socordiaque roinana res ob- 
solevit; Moesiam, ac Thraciam finitimas regio- 
nes aggressi , mutuas clades inferendo acci- 
piendoque , victi victoresque varia fortuna 
fuere; donec memorabili victoria Valente fu- 
so , ipsi primum Theodosii armis, mox cle- 
mentiae cessere. Theodosio inter mortales agen- 
te, Gothi cum Athalarico rege velut stipendia- 
rii Romanorum egerunt: pace adeo sincera , 
ut defuncto Athalarico neminem in regno suf- 
fecerint . Tantum optimi principis mansuetu- 
do in animis barbarorum valuerat. Sed ubi 
is fato concessit , cum Honorius , qui in oc- 
cidentis imperio patri successerat, tantae mo- 
li impar , totum se Stiliconi vandalo permi- 
sisset, is ut erat perfidia singulari, incautum 
et principem et generum proditione aggressus, 
dum Eucherio filio purpuram molitur; callide 
egit , ut Gothi , negatis stipendiis , avare ac 
superbe haberentur; qua injuria accensi ar- 
ma caperent; ipsi interea in rebus turbidis fa- 

cilius a<l destinata iter pateret. Nec spes eum 
fefellit . cpiippe ea contumelia irritati barba- 
rorum animi , cum sese in Pannoniam rece- 
pissent, Alarico Balta ( quae post Amalos no- 
bilissima apud Gothos gens est ) rege consa- 
lutato ; Rufini accitu, qui omnia apud Arca- 
dium orientis imperatorem potens , eadem 
quae in occidente Stilico moliebatur , roma- 
nos fines ingressi , magnam cladem intulere . 
Mox Alaricus cum Rhadagaiso , quem altera 
Gothorum pars regem creaverat, junctis viri- 
bus, vastata Thracia ac Illirico, ipsique Bi- 
santio armis ostentatis , claustra alpium tran- 
sire ac superfundere se Italiae parabat ; co- 
piis divisis , quo latius terrorem spargeret . 
Verum ea exercitus parte, cui praeerat Rha- 
dagaisus, in transitu alpium cum duce per Sti- 
liconem caesa; Alaricus armis felicius circum- 
latis usque ad urbem romanam iter sibi victo- 
ria fecit: eamque primus barbarorum post 
Brennum cepit; captamque militibus diripien- 
dam dedit: Deo Romanorum scelera puniente . 
quod initium earum cladium exlitit, quae il- 
lam deinde septuaginta annorum spatio affli- 
xere. Sed Alarici victoria haud ultra praedam 
ac latrocinium progressa . eoque in Brutiis ex- 
tincto, Gothorum res usque ad Theodericum 
regia Amalorum stirpe , in Italia pedem fige- 

re minime potuere . Hic mortuo Theodemiro 
patre, cum orientalium Gothorum, quos Ostro- 
gothos appellant, regnum suscepisset; ut erat 
ingentis spiritus , et quantaevis fortunae ca- 
pax., Zenoni qui orienti imperabat, ob mili- 
tarem virtutem carus, ab eo in Italiam ab 
Odoacris Heruli tyrannide vindicandam mis- 
sus anno CDLXXXI1I. illo acie victo regnum 
invasit, insigni barbaricae fidei documento ; 
et veluti quodam principum Christianorum fa- 
to: quorum cupiditates primum barbaros so- 
cios , deinde dominos fecere . hoc enim pa- 
cto etiam Turearum res crevit ; dum Graeci 
eorum ope in civilibus bellis utuntur do- 
centque prius auxiliari , mox imperare . Theo- 
derici imperium una cum caeteris Italiae po- 
pulis Etrusci accepere . Principis belli pa- 
cisque artibus juxta clari; clementia in de- 
victos , magnificentia in aedificando , optimis 
sine dubio annumerandi; nisi tot egregias vir- 
tutes parum sincerae religionis labe corrupis- 
set. commune Etruriae fatum Lucenses sequu- 
ti. documento sunt regis ejusdem literae apud 
Cassiodorum (a) , qui illi ab epistolis fuit . 
quippe inter ingentes imperii curas, minora non 
negligens; cum ad eum perlatum esset alveum 



(a) Cauiotl. lib. S. ep. 20. varitr. 

Auseris , qui ex Apennini jugis ortus , per 
Lucensium fines mare subit; (tunc in Arnum 
se exonerabat) avaritia piscantium sepibus im- 
pediri, ita ut navigia libere commeare mini- 
me possent: Avilfo imperavit, ut eas navigan- 
tium moras tolli curaret . quod per se leve 
nec memoratu dignum, idcirco in annales re- 
tuli, quod in tanta veterum scriptorum ino- 
pia memoriam temporum juvet: indicetque Lu- 
cam inter primas Gothorum imperio paruisse: 
quemadmodum novissima in obsequio mansit: 
egregia , et plus quam barbaris praestari ae- 
quum erat , ad ultimum fide . Theoderico suc- 
cessit Athanaricus , nec consilio nec virtute 
avo comparandus ; qui voluptatibus confe- 
ctus brevi Amalasuntae matri regnum reliquit. 
Nihil in Amalasunta femineum erat praeter se- 
xum. qui cum , ut capacem ita regnandi avi- 
dam, Gothorum legibus imperare non permit- 
teret , ad matrimonium impulit . quare Theo- 
dato regii Amalorum sanguinis nupsit; ea con- 
ditione ut regium nomen penes virum, pote- 
stas penes ipsam esset . barbaro omnia pollicen- 
te , donec reginae matrimonio validus , majori 
pretio fidem frangeret, eo sublato Vitiges obscu- 
ro quidem loco natus , sed belli artibus cla- 
rus , imperium accepit . huic lldibaldus , Ildi- 
baldo Araricus, Ararico Totilas successit, vir 

malo Italiae natus, bisque capta atque inceti- 
sa urbe gothicus Nero, hunc pluribus magnis- 
que victoriis elatum, Narses non ut molli cor- 
pore ita animo, post Bellisarium a Justiniano 
imperatore , in Italiam adversus Gothos missus, 
in apennino acie fudit occiditque: cumque eo 
Gothorum regnum extinxit, quod annos cir- 
citer septuaginta, armis virisque magna gloria 
floruerat, nam qui illum excepit Teias , per- 
ditas Gothorum res auxilio Francorum resti- 
tuere conatus, praelio ad Nuceriam commisso, 
una cum gentis reliquiis deletus est . 

Narses, Totila caeso, fortuna utendum ra- 
tus, victricibus copiis in Etruriam transgres- 
sus, pleraque oppida solo famae terrore in 
potestatem redegit, adjuvabat victoriam, quod 
plerosque barbarici imperii pertaesum erat; 
haerebalque in animis omnium Florentinorum 
clades, quorum urbem Totilas pene deleverat. 
Unde paria metuentibus tyranni odium > et 
exuendi obsequium circumspectus . advenienti 
Florentini obviam progressi , accepta fide ni- 
hil hostile passuros , sese urbemque dedide- 
re. idem exemplum sequuti Volaterrani, et ad 
mare Centumcellae portu nobiles : omnisque 
Thusci maris ora, Pisaeque ipsae victorem ac- 
cepere . adeo Narseti omnia prospere cede- 
bant , victoriarum cursum sternente fortuna , 

quam ipse pietate ac religione faciebat. Soli 
Lucenses inoram felicibus armis injecere . nam 
et praesidiis Gothorum et munitionibus vali- 
di , cum imperata lacere recusassent, Narse- 
te ad colloquium vocato, datis obsidibus, tri- 
ginta dierum inducias pacti sunt , ut nisi in- 
tra id tempus Francorum subsidium venisset, 
quo se non tantum propugnatorum more tue- 
ri, sed etiam aperto Marte decernere possent, 
sese urbemque victori permitterent. Haec au- 
tem ea spe promiserant , quod exploratum ha- 
berent , intra id spatium subsidium a Francis 
adfuturum ; qui adeo Gothis favebant , ut Bul- 
tinus, seu Bucellinus eorum dux sese sacra- 
mento obstrinxisset , pro Gothis adversus Ro- 
manos bella gesturum, caeterum cum ad prae- 
stitutam diem auxilia non venissent, licet hac 
spe dejecti , tamen obfirmarunt animos , et sta- 
re promissis recusarunt. Narses , ut par erat, 
obstinatione Lucensium motus , jussit admo- 
veri turres ac expediri machinas, caeteraque 
urbibus oppugnandis; invitum se ad eam rem 
cogi , Deum foederum ultorem testatus : malo- 
rumque quae captae urbi imminerent, reos fu- 
turos , qui tam superbe fidem fregissent; nec 
deerant qui jam irato faces admoverent , il- 
lum ad obtruncandos obsides adhortando ; 
w cives ita meritos perlidiae suae poenas lue- 

» re. hoc moerore animos eorum conficien- 
» dos : hoc luctu contumaciam frangendam . 
u non expedire foedifragos perjurii sui fru- 
» ctum capere . abscissis consiliis in bello opus 
» esse: misericordiam et clementiam ali perti- 
» naciam . voluntaria barbarorum mancipia u- 
» nos Lucenses Etruriae libertati obstare : unos 
» victricium armorum cursum frangere . cae- 
» teros populos sine vi et armis receptos ul- 
» tro ad Italiae liberatores convolasse: hanc 
m unam gentem inveniri , quae indignetur eri- 
u pi sibi servitutem, interfectis obsidibus, pro- 
» dito tot nobilium sanguine , Gothos fove- 
w rent , Francos expcctarent ». Haec duces , 
haec milites fremere ; his Narsetis aures at- 
que animum verberare ; sed ille ut consilio 
valebat, nihil per iram agendum arbitrabatur; 
donec obsides viverent, posse eorum amore 
obsessos ad deditionem compelli: iis occisis, 
desperationem , inde pertinaciam et praecipi- 
tia consilia ultima audendi, quin illum quo- 
que sortis humanae miseratio subibat : » ho- 
u mines nobiles, innocentes alieni delicti vi- 
» cem laturos, id vero crudele, et quod de- 
>j victarum gentium animos exasperaret . Ni- 
» hil ne inter Romanos et Gothos discriminis 
>» futurum? quid amplius violata fide barba- 
» ros ausuros, si ab innocentium sanguine Ro~ 

« manus non abstineat ? » Itaque quamquam 
ingentem iram conceperat , tamen imperavit 
animo : omissisque atrocibus consiliis ad grae- 
cas artes confugii. Jubet in medium adduci 
obsides revinctis post tergum manibus , de- 
misso in terram vultu; eoque miserabili ha- 
bitu civibus obstentari. simulque minas addit, 
quibus denunciat, ni in animum inducant im- 
perata facere, seque fide exolvere, ad unum 
omnes interfici jussurum, ubi frustra haec fie- 
ri intelligit , obstinatosque in sententia per- 
stare videt: truci vultu «feri, inquit, lictor. 
» ferant tandem superbi isti foederum rupto- 
« res quod jam pridem meruere, hoc exem- 
» pio qui deinceps volet Narsetem derideat. « 
Secundum haec lictores quanta vi poterant , 
elatos enses in obsidum colla tanquam abscis- 
suri dejiciunt . sed a tergo ita coaptata li- 
gna in occipitium surgebant , ut ferientium 
ictus frustrarentur, velis oblecta ne a civibus 
fraus intelligeretur . obsides ex condicto , ut 
ad quemque ictus pervenerat , in terram pro- 
labebantur: manibus cruribusque, ut in extre- 
mo spiritu fieri solet , humi se volutantes . 
Nec deerant caetera mortis imitamenta, ut si- 
mulationi constaret fides. Id spectaculum ci- 
ves primo defixos et attonitos habuit, stabant 
in muris trisli silentio ac stupentibus similes: 

4 

quaeque ipsa lugendi causas praebebat, atro- 
citas rei luctum abstulerat, mox, ut vere mor- 
tuos arbitrati sunt, quippe longinquitate loci 
dolum sentire non poterant, comploratione fa- 
cta, in lacrymas se se queslusque solvere, cum 
enim e prima nobilitate obsides essent , nec 
genere minus quam virtute illustres , tanto 
acerbius desiderium eorum ferebant, itaque to- 
tis moenibus luctu ac lamentis omnia perso- 
nabant. sed in feminis praecipue doloris ma- 
gnitudo eminebat; quae decoris oblitae ad tri- 
stem nuncium in muros procurrerant; effu- 
saeque in lacrymas , scissis vestibus , solutis 
capillis , pectora et os unguibus lacerantes , 
aliae viros, aliae filios, quaedam sponsos, aut 
aliarum necessitudinum nomina ingeminabant: 
adeo miserabiliter , ut hostibus ipsis excirent 
lacrymas. Nec ignavo questu ac lacrymis con- 
tenti , ut quemque ira dolorque stimulabat , 
convicia in Narsetem jacere: » crudelem sae- 
n vumque appellare, quique frustra se ad bar- 
» baros persequendos venisse jactaret, cura 
» atrocibus factis omnem barbariam superas- 
» set. hunc scilicet esse liberatorem Italiae, 
»» hunc religionis assertorem I Si quidem ille 
» pius, ille libertatis vindex, quos sacrilegos, 
» quos eversores, quos tyrannos esse? Italiam 
» omnem plus inulto Caesari obstrictam , qui 

» ad se eviratum carnificem misisset : ipsos 
» quidem ultima esse passuros , ac pro fide 
» ad unum morituros, caeterum suorum san- 
m guine djus caput, totumque exercitum de- 
» vovere : manes innoxios in ejus ultionem 
» invocare ; qui vivum mortuumque nusquam 
» consistere patiantur. » Contra Narses cul- 
pam in eos transferebat: » eos foederum ru- 
« ptores , eos perjuros appellans , apud quos 
» nihil promissa , nihil fides , nihil jusjuran- 
u dum valuisset, inani misericordia lamentari 
»j eos , quos ipsi desertos proditosque morti 
» addixissent, illos sanguinarios , illos carni- 
» fices esse . Caeterum si sana consilia cape- 
» re possent , adhuc paratum iis parcere : si 
» se dedant, urbem incolumem futuram, non 
» in bona, non in vitam cujusquam saevitum 
>» iri. quin obsides ipsos, quos pro mortuis 
» lugeant, revicturos. Si alia animo agitent, 
»» jam jam fore, ut non alienam vicem, sed 
» suam doleant . » Lucenses haec audientes 
non tantum crudeliter saevire , sed et super- 
be illudere Narsetem credebant : » nam illum 
ij aliquem Deum esse , qui defunctis corpori- 
>j bus spiritum redderet? aut tam facile pos- 
» se restitui hominibus animam , quam aufer- 
>» ri? » Quare ut eum suis artibus caperent; 
se vero conditionem accipere inquiunt: seque 

urbem dedere paratos, si obsides revixissent, 
prompte polliciti , quod facturi non erant , 
eadem fide qua Narsetem promissa impleturum 
rebantur . hac specie a se perfidiae crimen 
amoliri, et causam suam alienae levitatis exem- 
plo facere meliorem. Tum Narses, obsides si- 
mulatione mortis abjecta stare in pedes jus- 
sit: eosque incolumes integrosque in conspe- 
ctu suorum constituit . Illi insperato miracu- 
lo attoniti , vanas somniorum imagines ac lu- 
dibria fallaci specie cernere putabant, mox ut 
oculis constitit fides, defixisque obtutibus ora 
suorum habitumque agnovere; stupore in lae- 
titiam verso manus ad eos tendere , gestire 
complexibus: illos vivos, illos incolumes non 
aliter gratulari, quam si ab inferis revixissent, 
sed, ubi satiatis affectibus animorum impetus 
quievere , de urbe dedenda agi coeptum . Alii 
standum promissis, nec ultra tam pium hostem 
ludificationibus trahendum censebant: » Si Nar- 
» ses justa ira obsides vera morte affecisset ; 
» num iterum revicturos? Alii contra manen- 
« dum in fide . ituram inter exempla urbem 
» regibus suis in tanta fortunae inclinatione 
» fidam . quid tam ad famam posteritatis glo- 
» riosum, quam Lucenses solos fortissimo ejus 
» aetatis duci obstitisse: solos Gothorum im- 
» perium substinuisse: solos Caesaris victoriam 

» remoratos . satis constare hostium imbecilli- 
» tatem , quod fraude cum ipsis agant, mu- 
» nitiones vi et armis, non vanis terroribus 
» expugnari : ad extremum si fortunae ceden- 
m dum sit, honestius vinci urbes quam dedi. » 
Haec opinio tandem vicit. Narses, quamquam 
in eam vesaniam abreptis, ut par erat irasce- 
batur : tamen magnitudine animi utendum ra- 
tus, obsides reddi jussit: si eo beneficio sal- 
tem obstinatas Lucensium mentes vincere po- 
tuisset. Obsides autem ut in urbem venere, 
coetibus hominum immixti, Narsetem laudibus 
in coelum ferre: quam comiter, quam libe- 
raliter ab eo habiti essent praedicare . nemi- 
nem illi virtute , neminem religione , nemi- 
nem justitia aequari posse. Denique apud quos- 
cumque loquerentur , Deum illum facere . Hi 
sermones brevi plusquam arma valituri vide- 
bantur. et jam in animis vulgi labefactari con- 
stantia , ac nutare incipiebat . cum principes 
arte ducis intellecta , tanto magis in sententia 
obfirmari , labantibusque ad perseverandum au- 
ctores esse. 

Inter haec Narsetem magnae curae ange- 
bant. quippe armorum suorum gloria obsole- 
scere in dies videbatur, dum tamdiu unius 
civitatis muris assidet, nec ei laetiora ex aliis 
partibus nunciabantur : iniquiore etiam fortu- 




na euntibus , quae in Gallia Cisalpina ac Ae- 
milia per duces suos ageret, nam licet initia 
ad Ravennam prospera , tamen infelici exitu 
ultima foedabantur: et ad Parmam temeritate 
Fulcaris Herulorum praefecti, qui stolide ferox 
omnia inconsulte agebat ; dum non servato 
more ac disciplina militari , inexploratis iti- 
neribus exercitus urbem subit : in insidias 
praecipitatus, a Bultino Francorum duce , qui 
una cum Leuthari ad ferendum Gothis auxi- 
lium , in Italiam cum exercitu LXXII. mil- 
lium armatorum descenderat; partim caesus , 
partim ignobili fuga turpem salutem quaesie- 
rat . quare anceps animi consilium minime ex- 
pediebat . Nam et morari irritum, et discede- 
re pudor erat . itaque inter pudorem et iram 
perseverare tamen decrevit, compositisque in 
Gallia Cisalpina ac Aemilia rebus per Stepha- 
num Epidaurium unum e praefectis virum 
strenuum, et bellicae artis peritum , omni con- 
tentione oppugnare Lucam statuit: certus civium 
pertinaciam , quando beneficiis non licuisset, 
vi et armis frangere . Quare concione advo- 
cata, in hunc modum alloquutus milites est: 
„ Quousque tandem, commilitones, unam urbem 
„ victoriae vestrae, gloriae meae, Italiae li- 
„ berluti obstare patiemini ? ardua ne magis 
„ sunt Lucae moenia Apennini jugis , quem 

,, natura Italiae murum constituit ; ut transcen- 
„ dere illum victoria nostra potuerimus , ista 
», non possimus ? credite , commilitones , Toti- 
„ la caeso , exercitu tot millium trucidato , 
„ tot civitatibus in (idem acceptis , nihil actum 
„ est, si hanc urbem hostium esse siverimus . 
„ ac urbe incolumi , tam fida , tam valida , 
„ numquam se Gothi victos arbitrabuntur . cum 
„ feris belluis nobis res est, quae nec mansue- 
„ tudine mitigantur, nec terrore vincuntur: 
,, hi obstinatione sua spem hostium alunt, de- 
„ ditorum animos sollicitant; quos eorum com- 
„ paratione fractos mollesque fuisse , fortasse 
„ nunc poeni tet. Itaque si solidam laudem cu- 
„ pimus , igni ferroque haec gothici belli se- 
„ des excindenda est . hi muri sunt victoriae 
„ vestrae obices , hi gloriam vestram moran- 
„ tur, in hos Italiae libertas offendit, hac una 
,, victoria vertitur imperii decus , vestra laus, 
„ Italiae salus, excidium barbarorum, quare , 
,, aut haec decora recusanda sunt , aut hinc 
„ victoribus vobis revertendum , milites , est . 
„ in conspectu orbis universi sumus , qui nos 
„ unius urbis exitu metitur . et famae iniqui- 
„ tate , duces aestimantur ex eo quod non 
,, perfecerunt, vestras manus , vestra arma la- 
„ crymans Italia respicit ; quae nunquam Se 
,, liberam putabit; donec hoc jugum cervici- 

„ bus suis immineat , ilonec stabit hoc asy- 
„ lum barbaricae servitutis . „ Adhuc dicen- 
ti milites magna claritate obstrepunt oppugna- 
tionem poscentes : „ nimium jam patientia pec- 
„ catum, crevisse mansuetudine hostibus auda- 
,, ciam . ferro , flammisque in contumaces sae- 
,, viendum . „ Coepta igitur validissime oppu- 
gnari urbs omni telorum genere . simul ma- 
chinae muris , ariesque admovebantur : plu- 
teis vineisque , ac caeteris oppugnandarum 
urbium operibus intento milite . malleoli etiam 
pice ac sulphure obliti , ac telis illigati , tormen- 
tis intra moenia adigebantur : quae ut in ma- 
teriam concipiendo igni aptam inciderant , in- 
fixa et haerentia incendium excitabant, quod 
vento dilatum > proxima quaeque comprehen- 
debat . Rari in muris propugnatores consistere 
poterant . nam ut quisque per pinna£, aut in- 
tervalla turrium appareret , saxis sagittisque 
dejiciebatur. Unde obsessis labor et fatigatio , 
ac in tot malis consilii inopia . sed deficienti- 
bus caeteris , animi durabant . certi omnia 
prius experiri , quam in hostium potestatem 
venirent . quare omni arte in oppugnatores in- 
tenti , omnia tueri , omnia obire , ne quis lo- 
cus propugnatoribus vacuus , transitum hosti 
daret; tela etiam e turribus ex occulto jacere, 
nec quicquam omittere, quo hostdes conatus 

irritos redderent . Sed jam crebro arietum pul- 
su verberata murorum compages laxaverat, eo- 
demque tempore subruentibus aliis , urbs mu- 
nitionibus suis nudata hostem admittebat: sed 
nihilo secius incolae suis ruinis se tuebantur , 
proque moenibus turribusque civium pectora 
urbem tegebant . In ea clade , qui apud Nar- 
setem obsides fuerant , hac illae discurrere , 
adhortationes , preces , lacrymas etiam misce- 
re . victoris clementiae se permitterent, nec 
inexpiabili crimine se implicarent, adhuc mi- 
sericordiae locum esse ; adhuc placabilem du- 
cis iram : ne vim et belli jura expectarent, se- 
que ac suos una ruina involverent. Sed his pre- 
cibus franci duces , qui in praesidio urbis 
erant , minaciter obstabant: labantesque infestis 
animis ac severa castigatione in arma ac prae- 
lium urgebant . Itaque apertis portis cives eru- 
ptione facta in hostes invecti sunt . sed ea re 
parum promotum . siquidem maxima pars ci- 
vium cum fractis desperatisque rebus ad dedi- 
tionem spectaret , consulto minus strenue pu- 
gnaret: unde sponte ignavos vincere facile erat, 
ob eamque causam cives saepius egressi re- 
pulsique non sine suorum caede in urbe se re- 
cipere cogebantur, jamque ad extrema ventum 
erat , obsessis omni auxiliorum spe , aut ar- 
mis suis urbem tuendi accisa . quare coacto 

concilio, facilis deliberatio fuil; cunctisque ad 
quieta consilia versis , inissi qui de conditio- 
nibus dedendae urbis cum Narsete colloque- 
rentur. Deditio in has leges facta, ut nulla 
praeteritorum memoria ratioque haberetur: nec 
civitati hostile quidquam fieret . quibus consti- 
tutis legati , septimo tandem postquam obside- 
ri coepta est mense, urbem honestissime de- 
didere . Narses cum exercitu victore Lucam 
ingressus , alter alteri miraculo fuere . quippe 
ille urbem tot mensium spatio romanis armis 
ausam obsistere : illa non fortem magis quam 
clementem ducem admirabatur , qui in victo- 
ria moduin servasset ; famam posteris invi- 
cem commendaturi . nam et Narseti gloriosum 
tam validam urbem in suam potestatem rede- 
gisse : civesque tam clari ducis fortunam a se 
retardatam , in annalium memoriam iturum 
laetabantur : regnumque fortissimae Gotho- 
rum gentis stetisse secum et concidisse . Lu- 
ca in graecorum imperatorum potestatem ite- 
rum redacta, quod contigit anno DLIII. cum 
jam in Etruria nihil hostile reliquum esset ; 
Narses victoriis gloriaque auctus, longiorem ibi 
moram trahendam minime duxit, sed bella ex 
bellis serens , caeteras Gothorum reliquias per- 
sequi statuit . Itaque Bono ex Moesia, quae 
ad Istrum porrigitur, qui Lucae praesideret. 

relicto , cujus virtuti multum fidebat : cum ea 
militum manu, quae civibus barbarisque , qui 
in urbe essent, in officio continendis suffice- 
ret; ipse cum esercitu discessit, ut solidam 
liberatae Italiae laudem , barbaris ubique de- 
letis , consequeretur . Vir bellica fortitudine 
antiquis ducibus comparandus , pietate ac re- 
ligione etiam major ; nisi claram tot victo- 
riarum famam , ac celebre illud liberatoris 
Italiae nomen, barbaris iterum ad eam op- 
primendam vocatis, nimius ultor doloris sui 
deinde corrupisset . Rem ut in antiquis anna- 
libus reperi, cum fide memorabo . 

Gothis Italia pulsis , aut qui in ea restite- 
rant , servire coactis , Narsetem , ut victoriae 
suae fructum caperet , Justinianus imperator 
italicis rebus praefecerat . Ille , sive secundis 
rebus, ut ferme fit, elatus, nimium se fortu- 
nae permitteret, subjectos premendo , avaro 
saevoque imperio ; sive turbidis Romanorum 
ingeniis , praesenlibusque dominationibus sem- 
per infensis , parum prospera fama erat, et 
Justiniano quidem incolumi , beneficii magni- 
tudo rumoribus obstrepebat . at eo sublato apud 
Justinum , qui illi in imperio successerat, ut 
minus obnoxium acerbitas inimicorum valuit : 
frustra se barbaris ereptos invidiose queren- 
tium , si acriori servitio a Narsete premeren- 

tur : „ satius fuisse Golhorum juguin pati , cui 
„ jam assueverant; quam Graecorum quos no- 
„ vitas ipsa graves faceret quodque incer- 
„ tum acerbius an turpius esset , Italiam semi- 
„ viro tyranno servire , qui olim in feminam, 
„ nunc in belluam transisset. „ Aderat Roma- 
norum querelis Sophia Justini uxor, Narseti 
pridem occultis causis infensa , levemque viri 
animum femineis artibus in illum incendebat . 
quare nil propius factum est , quam ut Nar- 
ses atrocibus literis ab Italia revocaretur, ad- 
dita etiam verborum contumelia , quibus ab 
Augusta, ut eunuchorum mos est , ad pensa 
et lanam invitabatur ; prava admodum ratione : 
juxta periculoso irritare magna vitia ac magnas 
virtutes . Narses acceptis literis , ac successo- 
re audito ( Longinus Patricius is erat , ) aeger 
animi ac injuriae impatiens metu simul ac ira 
stimulatus imperatori respondit : „ se, si Ro- 
„ manorum criminationes verae sint , judicium 
„ non recusare ; Augustae autem , jampridem 
„ eo successu qualem orbis vidisset, a pensis 
„ ad arma transisse, caeterum quando illa ad 
„ veteres artes revocaret , eam se telam or- 
,, surum , quam nec ipsa nec vir ipsius re- 
„ texerent , „ quae seu vex*e seu falso in vul- 
gus jactata , ad famam posteritatis perinde va- 
luere . hoc dolore concepto , ne inimicorum 

oculos ignominia satiaret , Narses Roma exce- 
dens Neapolim se contulit; minax et metuens; 
incendiumque in se excitatum ruina extinctu- 
rus . Nam inde legatis ad Alboinum Longo- 
bardorum regem missis , illum ad inradendam 
Italiam ; mutandasque solo caeloque malignas 
Pannoniae oras , felicibus terris invitavit. Usus 
erat Longobardorum ope Gothis Italia pel- 
lendis Narses ; sed ferocia ac insolentia non 
hostibus minus quam amicis graves dimise- 
rat . foedis saevisque libidinis et crudelitatis 
vestigiis ubique relictis : cum eorum violen- 
tiae nihil profani, nihil sacri sanctum inviola- 
tumque fuisset, quare mores eorum expertus il- 
los et Romanis puniendis , et ulciscendo dolori 
suo suffecturos judicavit . de qua gente , ut 
ante polliciti sumus , pauca dicenda sunt . 
Natio Longobardorum , ut caeterae gentes Ita- 
liae fatales , in Scandia originem habuit . in- 
de duos fratres sequuti > seu patriae regio- 
nis taedio , sive multitudine exundante , coa- 
cti mutare sedes : primum in regionem ultra 
Scytas , qui Europam incolunt concessere . 
mox in partes divisi , quarum altera intra Da- 
nubium et Noricos , altera terras inter Albim 
et Vidrum , quaedam Herulis pulsis Daciam 
occupavit . sed ea pars omnium maxime cla- 
ruit , quae Andoino duce, fugatis Hunnis in 

Pannonia consedit : unde auxiliarii primuui , 
dein dominaturi Italiae exercitus transmisere, 
mores genti etiam ultra barbaros feri , libido 
foeda , nullus fidei nisi cum expediret , nul- 
lus religionis cultus , aut pudendus . quippe 
tam stolida superstitione , ut caprinum ca- 
put loco numinis adorarent. Sed eam in Ita- 
liam transgressi, primo Arianorum errore , dein 
sincera Romanorum religione mutavere : fe- 
rocia mansit . iidem extractores eversoresque 
templorum , et in media pietate sacrilegi . his 
moribus, cupidine etiam regni in pejus au- 
ctis , Alboinus Longobardique in Italiam ve- 
nere : feminas puerosque , ut migrantium mos 
est, secum trahentes: magno praeterea barba- 
rarum gentium comitatu; Gepidis , Sarmatis , 
Suevis, aliarumque nationum foeda colluvie . 
nam Saxones solos ad XX. millia fuisse con- 
stat . quae scribenti mihi post tot saeculorum 
spatium subit admirari rerum humanarum vi- 
ces : tanta fortunae conversione, ut omnibus 
barbaris ludibrio esset ea provincia, unde ad 
omnium gentium triumphos invicta arma pro- 
cesserant . Ingressus Italiam Alboinus , anno 
DLXVIII. tam funesta clade memorabili : pri- 
mum Aquileja, dein Forojidio , mox armis 
felicibus, cunctis ultra citraque Padum urbi- 
bus, ipsisque Ticino ac Mediolano potitus : 

rex demum Italiae fausta acclamantibus ap- 
pellatus est . Ticinum , vetus olim Gothorum 
regia, regni caput ac sedes lecta: utpote mu- 
nitionibus valida civitas, et situ fluminis op- 
portuna. Sed non Insubriae terminis ambitio 
regis Gnita . nam cupidine novi imperii in 
dumiliam , Umbriam , Etruriamque transgres- 
sus ; omnia ferme suae ditionis fecit . quo 
tempore cum caeteris Etruriae populis Luca 
etiam in Longobardorum arma concessit . Vi- 
ctae regiones , praeter eam cui rex impera- 
bat , quae adhuc Longobardiae nomen reti- 
net, singulis praefectis , veluti regulis attri- 
butae ' quos novo imperii vocabulo duces 
appellavere: quorum, qui Etruriae principa- 
tum obtinebat , Lucae sedem locavit . exlat 
adhuc regiae Longobardorum olim innexa D. 
Virgini sacra aedes operis antiqui, quae D. 
Mariae in Palatio nomen servat : forumque 
adjectum cors regia de more illorum tem- 
porum appellatur . Periti antiquitatis affirmant , 
hanc regiam totum illud spatium occupasse , 
quod a Giliorum aedibus ad palatium decem- 
virale interjacet . pilarumque ingentium moles 
per eum tractum in privatorum domibus , ve- 
teris magnificentiae vestigia, fidem adstruunt. 
Ilaec florentibus Longobardorum rebus , haec 
eorum regno sublato tot regulorum Etruriae 

sedes , ac inter eos magnae Mathildis : haec 
augustum tot regum , tot imperatorum pon- 
tificumque hospitium . quae nunc de veteri 
splendore nil nisi nomen , et ruinarum vesti- 
gia retinet . 

Alboino per scelus uxoris sublato, Clephus 
regni comitiis per principes habitis suffectus 
est , insigni nobilitate . Sed superbia saevitia- 
que regium nomen ita invisum reddidit , ut 
eo pueri manu , qui illi in ministeriis erat , 
confosso Longobardorum proceres , X. an- 
norum interregno nullum in ejus locum crea- 
verint . ita constituta republica , ut per XXX. 
regulos , qui singulis civitatibus , ut eas quis- 
que occupaverat , dominabantur , longobar- 
dica res administraretur, sub imperio quo- 
rum , saeviorem dominatu libertatem Italia 
passa est : dum quisque in sacra ac profana , 
nullo potentioris metu , tyrannidem exercet . 
Sed impendente bellorum mole , Francis Mau- 
ritii imperatoris instinctu , in eos arma pa- 
rantibus ; iterum consensu ad reges reditum : 
bello expedita consilia poscente, quae a mul- 
tis aegre impetrantur, suffectus igitur patri 
Clepho filius Autharis, cui et regius sanguis, 
et virtus praerogativam dederat ; quem mi- 
nuendo barbari nominis pudori Flavium di- 
xere : quo nomine deinceps alii Longobardo- 

rum reges appellati , honoris causa : ut quem- 
admodum romani principes, Caesares et Au- 
gusti , ita illi Flavii dicerentur . Autharirn 
Agilulphus excepit ; qui magni Gregorii cura 
per uxorem Theodelindam virilis animi ac in-, 
signis religionis feminam , ab ariana impie- 
tate una cum tota Longobardorum gente , ad 
veram religionem traductus est . hunc inse- 
quuti Adaluvaldus , Arioaldus , Rotharis, Ro- 
doaldus , Aripertus , Gundebertus , Perthari- 
tus , Grimoaldus , et Garibaldus : quo detur- 
bato iterum in regnum restitutus est Pertha- 
ritus , qui jam ante cum Gundeberto fratre 
regnaverat ; ejusque insidias veritus , exula- 
tum sponte ad Hunnorum regem iverat . Ab 
eo traditur aedificari coepiam Lucae D. Frig- 
diani basilicam, pietate ac magnificentia utra- 
que regia : saxo quadrato , ex veteris amphi- 
theatri ruinis, cujus vestigia, ut ante memo- 
ravi, non longe ab eadem basilica cernuntur. 
Turri ingentis operis adjecta: quam toti ur- 
bi imminentem , et si ab exteris vel domesti- 
cis hostibus occuparetur, magnum momentum 
facturam, publice custodiri posteris visum: ne 
aliquando in perniciem verteret, quod majo- 
res pietatis monumentum esse voluissent . in 
eo opere non tam amplitudo et vastitas, quam 
miraculo est ars . quippe architecti solcrtia , 

ita inter se junctis lapidibus , ut una conti- 
nens structura videatur . praecipuo stupore 
etiam clarissimis ejus artis, quemadmodum tam 
immensa lapidum moles adeo gracilium colum- 
narum fulturae incumbat: ut subeuntium ocu- 
lis non alia magis species occurrat , quam sub- 
sidentis in semet operis , jamjamque ruituri, 
sed cum eam perficere Pertharitum mors prohi- 
buisset , Cunipertus filius , regni religionisque 
haeres absolvit , anno DCLXXXX. augustum 
opus , et duorum regum conatibus par : di- 
gnumque magno sacerdote Frigdiano , cui ea 
moles sepulcrum destinabatur . cujus men- 
tionem in hunc locum rejecimus , ne insti- 
tutae narrationis ordinem perturbaremus. Na- 
tus erat in Hybernia , quam veteres Sco- 
tiam quoque dixere , in ea parte quam Ul- 
toniam appellant , regio sanguine , regiis vir- 
tutibus . Domo Romam , inde Lucam profe- 
ctus , cum ibi aliquandiu consedisset, ita ci- 
vium animos innocentia ac sanctimonia sibi 
devinxit ; ut cum Geminiani morte locus va- 
caret, magno consensu sacerdotium urbis ei 
delatum fuerit : eo tempore quod inter Gotho- 
rum extrema, ac Longobardorum initia inter- 
cessit . in eo gradu honoris , iis virtutibus , ea 
prodigiorum gloria egit, ut idem veneratio- 
ni , idem cunctis miraculo esset . Unum e 

inultis , clarius famaque magis celebratum 
memorabo: unde conjectura legentibus facilis, 
et pronior in minora fides. Flumen /Esar mo- 
dicis fontibus in Apennini jugis, non longe ab 
oppido Silano oritur , amoeno silyarum mar- 
gine, ac liquore et frigore aquarum nobilis. 
Dum per prona montis adhuc decurrit, suis 
dumtaxat aquis contentus, humili amne labi- 
tur: donec subjecta planitie exceptus, con- 
fluentibus in eum rivis amnibusque Ania, Tur- 
rita, Fegana , majore aquarum gloria fluit, 
praecipue illum auget Lima , ad pagum Chi- 
fenti in eum influens ; amnis et copia unda- 
rum caeruleo colore marinos fluctus referen- 
tium, et piscoso alveo memorabilis, inde lon- 
go tractu , cingentibus illum hinc inde per- 
petuo dorso montium jugis, quae pinnas, ve- 
tere vocabulo , ob altitudinem appellant , in 
angustum cogitur : quousque ad sextum lapi- 
dem , in aperta per ingentis operis pontem 
se evolvit : et spatio liberiore campos inva- 
dit: spumeus, et accolis per hibernos imbres 
timendus . ea praesertim tempestate , qua fle- 
xus in orientem , per lacum cui nomen Se- 
xto, Arno miscebatur . quippe ubi Arnus ex- 
cresceret, ejus repercussu refluentibus aquis, 
dSsar late stagnando lucensem agrum obrue- 
bat: simili Pisanorum clade, cum /Esare Ar- 

nus exuberans adjectos campos diluvio inun- 
daret . ferunt autem tam violenta aqudrum 
illisu iEsarem influere Arno solitum, ut attol- 
lentibus se undis, qui in ripis utrimque ad 
confluentes starent , mutuo aspectu prohibe- 
rentur. Quin et Graecorum fabulis locum am- 
nes fecere . quippe traditum memorat illustris 
auctor Strabo (i), quo tempore illi e monti- 
bus in plana delati sunt, incolas veritos ne si 
vires uno alveo. jungerent, eluvione agros va- 
starent , omni ope nisos , ut eos in diversa dis- 
traherent. Sed fluminum Genios adstitisse, pro- 
fessos nolle Deos amicas undas divelli, neque 
dissociari : deinceps tamen suos amnes inno- 
xio cursu lapsuros : promissisque stetisse . Sed 
specioso mendacio, ut par erat, fides abfuit: 
saepiusque aquarum latrocinio , agricolarum 
ereptus labor, ad vetera consilia divortii flumi- 
num animos revocavit, verum immensitas ope- 
ris deterrebat , et quae semper publicis bo- 
nis obstabit, privata utilitas: quippe reputan- 
tibus , non aliter flumina avelli posse , quam 
si novus alveus aperiretur, quem autem vel- 
le suis agris amnem accipere , cujus injuria 
ipse , commodis alter frueretur ? Sed tunc ul- 
tra solitum eluvie adeo inundaverat; ut jam 

(0 Slrabo : lib. 5. GeograC 

non agris sed urbi ipsi minaretur, territis ci- 
vibus , et in communi rerum suarum strage 
moerentibus, nullo consilio adversus tam va- 
lidum hostem ; fama est sanctum sacerdotem 
Frigdianum, ea calamitate motum ad fluminis 
flexum venisse: precibusque, ut rei magnitu- 
do poscebat , ad Deum fusis , mox ardenti 
vultu ac fiduciae pleno consurrexisse: manu- 
que rastrum praeferentfein , imperasse flumini, 
ut qua duceret, sequeretur, tum rastrum per 
terram trahere coepisse, tamquam viam aquis 
monstraret, mirum dictu ! veluti sensus ani- 
musque flumini inesset , immensum aquarum 
agmen , a vetere cursu declinans , obedienter 
ducentem sequi , ac in meridiem conversum 
recta mare petere coepit, attoniti magnitudi- 
ne rei incolae, sanctum virum amplecti, ma- 
nus osculari, in genua tamquam praesenti Deo 
accidere: frementibus interea, quorum agris 
superfuso amne , damno magis quam miracu- 
lo movebantur . Eo beneficio non Lucenses 
modo pluribus locis , sed qua praecipue am- 
nis fluxerat , ad Lunatam pagum , Frigdiano 
jam inter divos recepto, quadrato saxo tem- 
plum struxere : sed etiam Florentiae Pisisque 
ejus nomini celebris aedes dicata : quae dum 
haec scribimus fortuito incendio absumpta , do- 
mus regnatricis liberalitate in antiquum splen- 

dorem restituitur . Digna ea res visa , quam 
magnus Gregorius illorum temporum proximus 
literis commendaret (i), quamquam omni li- 
terarum monumento perenniora, solo ipsi hae- 
reant ingentis facti vestigia, quippe toto eo tra- 
ctu, quem alveus lluminis occupaverat, lapi- 
dosis arvis sabuloque quale amnes vehunt oper- 
tis : quae ad hanc diem riparum nomine in- 
colae appellant: frugum sterilitatem, prodigii 
memoria famaque pensantibus. Ut mirum non 
sit , recenti adhuc miraculo in divi honorem 
eam basilicam a duobus regibus extructam ; 
quam etiam insigni liberalitate , attributis prae- 
diis Cunipertus ditavit . 

Nec Frigdianurn modo , Hibernia divorum 
ferax, circa eadem tempora Lucensibus dedit; 
sed et Silaum regio sanguine ac sacerdotio in- 
signem , magni Patricii discipulum : cui Lucam 
veniendi, hanc causam vetusta monumenta fuis- 
se tradunt. Mingardis ipsius soror, quae in 
actis regina appellatur, Romam religionis cau- 
sa profecta , in itinere Lucam divertit . erat 
«o tempore, longe princeps civitatis Sofredus. 
qui nobilitate ac divitiis tumidus, cum priore 
conjuge extincta , aliam ducere quaerendae so- 
boli a cognatis suaderetur, civium connubium, 

(0 D. Gregor, lib. Diaiog cap. 9. 

tamquam fastigio suo inferius spreverat. Is cum 
caeteris civibus in reginae occursum officii cau- 
sa egressus , eximia forma ac aetatis flore ita 
exarsit , ut illico eam sibi conjugem , volen- 
tem nolentemque destinaverit . Sed religio pium 
Mingardis consilium impediendi obstabat; ne 
in se caelestes iras verteret, itaque temperan- 
dum affectui ratus, cujus alioqui potens non 
erat, quamdiu solutis votis Roma redisset: in 
reditu Lucam appropinquantem, insidiis exce- 
pit ; raptamque per vim , intra ditionis suae 
oppidum , situ ac operibus munitum clausit . 
Moti regiae virginis injuria consules civita- 
tis, simulque hospitii jus violatum, reipubli- 
cae probro ducentos , Sofredum imperio minis- 
que ; utque obstinatum vident , vi et armis 
aggrediuntur: aedes diruunt, oppida evertunt, 
aliisque damnis contumacem afficiunt . neque 
tamen propterea Sofredi pertinacia victa, quod 
Mingardis intelligens , necessitate in consdium 
versa, quando fortuna corpus Sofredo dedisset, 
tradere ipsa animum statuit, cumque magno 
populi gaudio illi nupsisset, regio apparatu ac 
in triumphi speciem , cum sponso in urbem 
excepta est . novem annis feliciter in eo con- 
jugio transactis ; tandem gravi morbo corre- 
pta, ubi ex eo convaluit , permissu viri, inter 
sacras virgines ad D. Justinae Salvatorisque 

aedem, quam in Brisciano appellabant, reliquam 
aetatem exegit : ihique demum expleta morta- 
litate , magno funeris honore sepulta est. post 
ejus obitum Silaus in Italiam veniens , Lu- 
cam accessit , ut sororis defunctae cineres 
saltem inviseret ; novissimasque expiandis il- 
lius manibus preces adhiberet. A Sofredo Min- 
gardis viro magnifice exceptus sacris funebri- 
bus ad sororis sepulcrum peractis, romanum 
iter prosequutus est. ex quo dum revertitur, 
in itinere morbo tentatus , Lucam iterum ve- 
nit. ubi ultimae necessitatis coelesti oraculo 
admonitus , apud D. Jusiinae aedem deferri , 
in eaque ubi vivere desisset , tumulari prope 
sororem jussit, cujus ut vita, ita mors prodi- 
giis clara id egit , ut coelestium honoribus 
coleretur, ejus memoria usque ad hanc aeta- 
tem solemni ritu celebratur : sacris virginibus , 
quae defuncto corpori adsident, tanti depo- 
siti honorem , pio studio certalim promoven- 
tibus . 

Sed ad Cunipertum redeamus , quo regnan- 
te una cum patre , turbatis , Graecorum per- 
versa subtilitate , in Oriente religionis rebus , 
Agatho, qui summum pontificatum obtinebat, 
sacerdotum concilium Romae iis turbis com- 
ponendis habuit ; cui Eleutherius lucensis 
antistes interfuisse , ac decreta ejusdem sua 

manu signasse , ex actis colligitur (i) . quem- 
admodum Laetus ejus decessor , illi conci- 
lio interfuerat , quod Martinus pontifex coe- 
lestium honoribus consecratus , in Lateranum 
coegerat» Post Cunipertum , suavitate morum, 
audacia in bello, sed religione praecipue Lu- 
censibus memorabilem, novem annorum spatio 
quatuor reges Longobardorum res tenuere : 
donec regnum , Asprandi patris morte vacuum , 
ad Luitprandum pervenit : omnium ante re- 
gum ejus gentis , armorum gloria ac pietate 
clarissimus . eo imperante Lucensem una cum 
Etruriae totius praefectura , tenuisse Valper- 
tum reperio : qui una cum Talesperiano, tunc 
sacrorum Lucae principe aedem in D. Petri 
honorem ad vicum Cassianum extrui permisit, 
Anno DCCXIV. quam sumptu suo pii conju- 
ges Ildeprandus et Ferilapa , a solo extruxe- 
re : ut vetus inscriptio grandibus rudibusque 
literis testatur: stylo notisque barbariem tem- 
porum referens, cujus Valperti usque ad an- 
num DCCXXXVI. memoria, in basilicae mar- 
tinianae tabulario extat . genuit Pertrandum, 
Pertifunsum , et Valprandum: quorum postre- 
mus lucensi sacerdotio post Talesperianum po- 
titus est : ita ut penes patrem reipublicae , 



(0 Tom. 2. Concit in acti* VI. Synodi . Aci. 4. 

apud filium sacrorum potestas esset . Valpran- 
do res sacras administrante obiit Lucae Ri- 
chardus regio Anglorum regum sanguine : qui 
ex ultima Britannia religionis causa in Italiam 
profectus , apud nos peregrinationis vitaeque 
cursum absolvit circa Annum DCCL. eumque 
post mortem consecratum in basilica D. Frig- 
diani , ubi ejus cineres conditi jacent, stato 
die , thure et aris colimus . nec sua magis quam 
filiorum virtute celebris: divus, triumque di- 
vorum genitor , tam foecunda tunc virtutum 
Britannia , quam nunc scelerum . cui insulae 
non Richardum modo , sed etiam Peregrinum 
Luca debet; regio et ipsum Scotorum sangui- 
ne : qui Laeto , cujus paulo ante meminimus, 
civitatis antistite ; in alpibus Lucensium , ubi 
aliquandiu ab hominum coetu submotus , cor- 
tice arboris illi domum praebente , asperam 
vitam egerat , senio confectus decessit ; ibi- 
que sepultus magna circa populorum religio- 
ne colitur. Luitprando diu regi repentina mor- 
te sublato , Ildebrandus successit; cujus post 
septem menses pertesi Longobardorum proce- 
res , Rachisio regnum detulere : cui , cum is 
abjecta purpura monachi vitam professus es- 
set , Aistulphus frater subrogatus est: non mi- 
nus rerum gestarum fama, quam italicorum 
poetarum carminibus clarus . cujus regis nu- 

misma aureum apud nostros extat , ex altera 
parte crucis signo, regioque nomine: ex alte- 
ra Lucae , Flavio cognomine adjecto inscri- 
ptum . eo regnante Lucensibus Etruriaeque 
imperitasse Alpertum, qui fortasse Valperti fi- 
lius erat , in tabulario lucensium pontificum 
reperio • Huic Desiderius in Etruriae princi- 
patu successit: quem Lucae natum educatum- 
que , scriptores rerum lucensium fama per ma- 
nus tradita, literis prodidere, quod decus, ut 
urbi nostrae non invideam : ita veterum mo- 
numentorum fidei subnixum minus timide af- 
firmarem . hic ille est Desiderius non minus 
fortuna quam calamitate celebris ; in quo re- 
gnum Longobardorum defecit . quod quemad- 
modum contigerit , ab re non erit breviter 
referre . 

Post excessum Aistulphi , cum is regni 
haeredem non reliquisset : Desiderius summae 
spei imminens , Tuscorum ope quibus praee- 
rat, ad imperium evectus est. ita Lucensi- 
bus favente fortuna, ut eodem fere tempore 
eorum praefectus , et forte etiam civis regnum; 
ac Vitellianus lucensis gradense sacerdotium 
obtineret , quod post romanum , Italiae sum- 
mum erat: cum aquilejensis ( ut vocabant ) 
patriarcha , Longobardorum metu , ad aquas 
Gradatas , non longe ab Aquileja sedem tran- 

stulisset: et eum quem Gisulphus Forojulien- 
sium regulus Aquilejae creandum curaverat , 
ejusque successores, romanus pontifex ut pa- 
triarchas nondum agnovisset. Desiderii crea- 
tionem indigne adeo Rachisius accepit; ut 
abjecto humili habitu , quem ante praeteri- 
tae vitae poenitentia induerat , diadema iterum 
ac purpuram meditans, in eum ut tantae for- 
tunae imparem , ex monacho miles arma com- 
pararet . sed pontificis maximi auctoritate , ex- 
peditionem impetu magis quam consilio susce- 
ptam , relinquere coactus , quietam Desiderio 
imperii possessionem reliquit . Is Lucensem 
Etruriaeque principatum primo in Adalgisum 
filium ; mox eo in regni consortium adscito 
in Tachipertum transtulit : quem Lucae habi- 
tasse, ibique Tuscorum regulorum more jus 
dixisse per ea tempora, ex tabulis vetustis 
colligimus . Inter primordia regni Desiderius 
modeste agere , omnia consilia ad justitiam ac 
religionem referre : etiam optimis imitatione 
futurus gravis . verum paulatim, seu posita 
simulatione , sive fortunae indulgentia corru- 
ptus , alios mores , alias artes induere . Sed 
nihil illi magis exitiosum fuit , quam longo- 
bardis regibus insita dominandi cupido; impe- 
riumque quacumque ratione proferendi . nam 
dum romano pontifici subjectas urbes invadit; 

exutaque reverentia , potestatis secundum Deum 
maximae , nec preces nec minas audit ; per- 
tinaci ambitione sibi regnoque exitium con- 
flavit . Siquidem Adrianus, qui tunc romano 
sacerdotio pollebat , longobardicae servitutis 
pertaesus ; Carolum Francorum regem in Ita- 
liam excivit : quem pietas , rerumque bello 
gestarum gloria , magnum fecerant , [etiam an- 
tequam diceretur . Garolus superatis alpibus , 
sive caesis, ut fama est , magna clade Desi- 
derii copiis , quas ex toto regno collectas se- 
cum ille in occursum Francorum eduxerat , si- 
ve solo terrore , ut alii tradunt , intra moe- 
nia Ticini illum compulit : ibique longa obsi- 
dione clausum, desperatis rebus ad deditionem 
pertraxit . qua victoria regnum Longobardo- 
rum sublatum est , quod per annos CCVI. Ita- 
liam variis artibus presserat extuleratque . 
Rex captivus cum uxore ac liberis in Galliam 
deportatus ; ibique usque ad mortem in cu- 
stodia habitus . quem defunctum , in eodem 
conditorio ad pedes suos Carolus tumulari jus- 
sit , velut etiam de mortuo triumpharet . con- 
tingit ea clades anno DCCLXXIV. quo Italia 
iterum barbarorum jugum , sed non extero- 
rum excussit . Desiderium novis moenibus Lu- 
cam cinxisse , urbemque ab eo prolato po- 
moerio auctam, scriptores rerum lucensium tra- 

dunt . Ejusque regis opus contendunt , quae ad- 
huc posteritatis miraculo supersunt , ingentium 
portarum claustra turresque quadrato sax.o ex- 
tractae : continenti etiam per intervalla tur- 
rium , ejusdem operis muro . nec structura 
a ratione aedificandi eorum temporum abhor- 
ret : sed nulli rerum antiquarum scriptores 
eam famam adjuvant, quique nostrorum id li- 
teris prodidere , decepti sunt commentitio 
Desiderii edicto , quod in lapide alabastrite 
apud Viterbienses legitur , ab Annio confi- 
ctum : quemadmodum etiam deceptus est , cla- 
ri nominis italici regni historiarum scriptor , 
quem indeprensae adhuc fallacis hominis ar- 
tes, in fraudem induxere (i) . Cae teram hic ur- 
bis nostrae princeps , et fortasse etiam civis, 
nullam nisi fortunae improsperae memoriam 
nobis reliquit: tam clara amisso regno apud 
posteros fama , quam aut Alboinus pario , 
aut Agilulphus firmato . 



Finis Libri Primi . 



(0 Sigon. Lib. 3. dc regno Ilal. 

BREVIARIUM LIBRI 



U arolus Magnus Italiae imperat . Pontificem Ma- 
ximum imperio auget . Italici regni fines . Luca re- 
gulis paret. S. Vultus Lucam adventus. D. Regu- 
li corpus urbi illatum . Item D. Lucinae . Imperium 
a Graecis ad Francos translatum, inde ad Ger- 
manos . Bonifacius Lucensium regulus . contra Sa- 
racenos pugnat. Urbem cognominem in Corsica con- 
dit. Aganus illi succedit, ei Adalbertus Bonifacii 
filius . Lambertus et Guido Spoletanorum reguli 
Italiae regnum affectant . iis Adalbertus favet . Re- 
ligionem ac pontificatum turbat . Bertae uxoris il- 
lius mores . Adalbertus bellum Lamberto infert . 
ab eo captus et irrisus . a Bercngario e custodia 
dimittitur . cum eo foedus init. Ludovicus Provin- 
ciae rex Lucam venit . magnifice ab Adalberto ex- 
cipitur . Adalbertus moritur . ejus elogium . Sigi- 
fredus lucernis in Galliam Cisalpinam migrat . 
Guido Lucae imperat . Berta et Guido a Beren- 
gario capti . dimissi bellum in eum parant . Bc- 
rengarius occiditur . Berta moritur . Hugo Italiae 
rex ejus filius pagum martinianae basilicae donat. 
Ermingardis ejus soror ad D. Justinae sepulta. 
Guido Maroziam uxorem ducit . pontificem capit . 

perimitque . fraude uxoris occumbit . ei succedit 
Lanibertus . ffugo Italiae regnum consequitur . Ma- 
roziam uxorem ducit . Adalberti domus infelici 
exitu extinguitur . Boso Lucae imperat . ei succedit 
Ilumbertus. Adeleis regina Malespinarum lucen- 
sium stirpe capitur a Berengario II. e custodia fu- 
git . Otho Imperator in Italiam evocatur. Adele- 
dem uxorem ducit. Hubertus Uuillam uxorem adul- 
terii arguit . quae se coelesti prodigio purgat . Otho 
iterum in Italiam descendit . Antistitae D. Justi- 
tiae regiam chlamydem concedit . item Lucensibus 
jus signandae pecuniae. Iluberto patri Ilugo suc- 
cedit . Othone imperatore jacta etruscae libertatis 
semina, nova per eum nobilitatis ratio in Italiam 
inducta. Ilugoni spectrum terribile objicitur, mores 
in melius mutat . moritur, ejus filia Uuilla ad Quie- 
sam asceterium condit . piares reges principesque 
aut Lucenses, aut Lucensium affines, primum in- 
ter Lucenses Pisanosque bellum . Pisani in Sardi- 
niam trajiciunt. Lucenses agrum eorum invadunt. 
Pisae a Musacto captae atque incensae . Bonifa- 
cius Tedaldi filius Etruriae regulus . Beatricem 
uxorem ducit . nuptias regia magnificentia cele- 
brat . Conradurn imperatorem , et Benedictum pon- 
tificem Lucae excipit . ejus burgundico bello gesta . 
Lucenses Pisanique iterum armati . Mathildis Lucae 
nascitur. Bonifacii magnificum donum, occiditur, 
ejus elogium. S. Davinus armeniis Lucae moritur. 

Continet Acta Annuum CCLXXP III. 

ANNALIUM 
AB ORIGINE LUCENSIS URBIS 
LIBER SECUNDUS . 



I\egno Longobardorum sublato , non tam con- 
sequuta est libertatem Italia , quam mutavit 
servitutem : quippe Francis victoribus paruit, 
fuitque illi pro libertate , melioribus servire. 
Carolus antequam rediret in Galliam , italicas 
res ordinare aggressus , ita' composuit. Apu- 
liam et Brutios graecis imperatoribus remisit. 
Beneventum , Forojulium , Spoletumque lon- 
gobardis regulis, ut ante, parere jussit, ea 
conditione , ut quae olim suis regibus , tribu- 
ta ipsi penderent, tam clementer victoria usus, 
ut principatu beneventano Aragisum Desiderii 
generum auxerit . Insigni etiam liberalitate ro- 
manum pontificem prosequutus , magnam Ita- 
liae partem dominationi ejus subjecit ; Deo in 
victoriae partem vocato: et ad gloriam suam 
non minus pertinere arbitratus , regna vince- 
re quam donare . Sibi vero quodcumque lon- 
gobardi reges in Liguria, Aemilia, Veneliis, 

ac Etruria citeriore, alpibusque Cotiis tenue- 
rant , italici regni nomine reservavit, ita ra- 
tus sibi posterisque victoriae fructum magis 
mansurum , si plures fruerentur : et regnum 
brevioribus finibus clausum, ut minus invi- 
diosum , ita regi facilius . Sic constitutis re- 
bus , Desiderio, omnique stirpe ejus secum 
abducta , in patrium regnum reversus est : nec 
inulto post Pipinum filium in italici regni so- 
cietatem assumpsit. In ea divisione Luca intra 
regnum Italiae mansit: quam tamen stipendiarii 
regum , minores reguli , comitum , marchio- 
num, ducuraque nominibus( ita sine ullo discri- 
mine eos appellatos invenio ) administravere . 
siquidem anno DCCLXXXII. qui fuit victoriae 
Longobardorum octavus , Pipini regni secundus, 
Allonem Lucae imperasse , in nostris monumen- 
tis reperio . qui annus Iucensi populo Sancti 
Vultus adventu memorabilis fuit. Id sicuti ab 
eorum temporum proximis memoriae proditum 
est, ac publica praeterea tot saeculorum fama 
receptum , in hos annales referam . Christo per 
summum scelus in crucem acto , Nicodemus 
qui e Judaeorum proceribus viventem colue- 
rat , regioque funere, sua manu refixum , se- 
pulcro condiderat; gentem suam ut impiam 
aversatus , in suburbanum suum secessit . Sed 
eum assidue animo illius , dulcis ea simulque 

tristissima species obversaretur, quam in cal- 
variae monte conspexerat: parum visum est 
eo spectaculo mentem pascere , nisi etiam 
oculos satiaret • Itaque sive jam ante ejus 
artis peritus , sive rudi amor ingenium fa- 
ciebat , excisam e Libano monte cedrum, in- 
victam aetati materiam , coepit in Crucifixi si- 
mulacrum , humana specie majus aliquanto , 
formare . processerat pio artifici opus satis 
feliciter , jaraque caeteris membris suus ha- 
bitus , sua forma constabat: cum ad effingen- 
dum caput vultumque perventum est . hic Ni- 
codemus multum haerere ac dubitare ani- 
mo; ignarus qua ratione sacrum os. Dei homi- 
nisque lineis permixtum , sine veri injuria ex- 
primeret . Et jam in desperationem artis ve- 
nerat , victasque manus ab opere revocabat; 
cum in hoc aestu cogitationum illi somnus 
obrepsit, quo discusso, fama est , coelesti 
quadam arte caput reliquo corpori coaptatum 
reperisse . rei miraculo perculsus primum at- 
tonito similis haerere , deinde obortis lacry- 
rais inter moerorem laetitiamque , ob magistri 
memoriam , non animum , non oculos a divi- 
no illo vultu avellere : mediusque inter amo- 
rem horroremque , nunc sacri oris majestatem, 
nunc benignitatem, sed oculorum praecijme vi- 
gorem admirari : gaudium , lacryrnas , preces , 

vota miscere . Solitudinem suam eo solalio Ni- 
codemus beatam effecerat; cum tandem insta- 
re sibi fatum sentiens , sacrum pignus pio 
amicoque homini habendum transmisit : qui ve- 
ritus Judaeorum ethnicorumque injurias, il- 
lud intra effossam sub terris specum abdidit : 
loco tum alio apparatu , tum facibus lumini- 
busque ornato : paucis tantum magni secreti 
consciis , qui illi venerationem cultumque ex- 
hiberent . Eo loco arcanum ingens, septin- 
gentos circiter annos latuerat , cum divinae 
providentiae publico mortalium bono illud in 
lucem proferre visum . Florebat magna inno- 
centiae fama in subalpinis antistes , cui Gual- 
frido nomen : qui religionis causa una cum 
Leboino , qui rem literis mandavit , in sacras 
Palaestinorum terras profectus; dum ibi agit , 
per quietem oraculum audire sibi visus est ; 
quo sacram effigiem quaerere , inventamque in 
Itabam deferre jubebatur, exequitur coelestia 
jussa Gualfridus , sacroque thesauro potitur : 
sed transportandi illum in Italiam ratio desti- 
tuebat . his curis anxius , cernit in portu Jop- 
pes stare navigium , nullo nautarum , nullo re- 
migum ministerio , nullis armamentis instru- 
ctum, sed vacuum et paratum occupantibus . 
movit ea species Gualfridi animum, coelesti- 
que consilio intellecto , in eam navim nocte 

intempesta simulacrum imponit : Deum preca- 
tus , penes quem maris ac tempestatum impe- 
rium est , ut ingens depositum tueretur . his 
peractis , sponte in altum navis effertur, uno et 
navita et remige et vectore Deo : prono ma- 
ris obsequio, ventisque ferentibus , tamquam 
onus suum intelligerent. brevique emenso Medi- 
terranei spatio , quod Judaeae litora Etruriam- 
que interjacet , ad Lunae portum ( oppidum 
ea tempestate nobile , nunc ruinis monstratur ) 
appulsa est . peregrinae navis adventu moti 
Lunenses , accurrunt ad litus , mirantur nuda- 
ta remigibus transtra , vacuos foros : non se- 
dentem in puppi nautam , non oppansa in an- 
tennis vela , sed solitudinem et silentium : fa- 
ces tantum , et insuetum fulgorem inde emi- 
cantem . quare propius noscendae rei , explo- 
ratorias scaphas conscendunt , easque celeri re- 
migio impactas in advenam navim agere in- 
cipiunt. Sed nova res , perculsos jam religio- 
ne animos magis commovit . quippe ubi il- 
la se peti sensit, tamquam vectoris sui con- 
scia , furtumque metuens , in altum sese pro- 
ripuit ; ac insequentes in medio conatu elusit: 
iterum pone legendo litus , quoties illae , con- 
versis proris , in portum se se reciperent . 
eo miraculo' attoniti , civitatis suae pontiOcem 
adeunt , rem exponunt , consilium flagitant . Is 

coeleste aliquid suspicatus, indicta supplicatio- 
ne ad portum venit , ac singula ut narrata 
erant , praesens agnoscit . 

Interea qui sacris Lucae praeerat , Joannes 
Theuperti lucensis filius > vir prisca sanctimo- 
nia , coelesti oraculo peregrinae navis adven- 
tum ad Lunensium portum didicerat , sirnul- 
que thesaurum quem ferret Lucensibus desti- 
nari . itaque celebri pompa , magna populi 
multitudine comitante Lunam profectus, itine- 
ris causam incolas docet . se coelesti oracu- 
lo accitum , et quidquid navis illa apportaret, 
fato Lucensibus suis dari . secundum haec in 
extremas litoris oras progreditur . mirum di- 
ctu ! Navis quae hactenus insequentes fuge- 
rat , sponte admoveri , seque ultro veluti de- 
dere , ingenti omnium miraculo visa est. Joan- 
ne navita ingresso , ac paulo post divinum 
simulacrum afferente , magna religio omnium 
animis incussa : nec alia cernentium species . 
quasi Dei filium , eo vultu quo monstratur 
coelestibus; praesentem conspicerent. Sed cum 
omnes publice veneratione , tamen privatis 
studiis Lucenses gaudio, Lunenses invidia a- 
gebantur . Itaque non pauca concertatio ex- 
orta. dum nostri deberi sibi sacram effigiem 
contendunt; quod coelesti oraculo promissa, 
quod eorum manus sequuta , quod sponte ad 

eos transisset: illi contra nituntur , suamque 
vindicant quod eorum litoribus appulisset, eo- 
rum portus intrasset . ea contentione animis 
utrinque accensis , periculum erat ne religio 
in furorem et arma transiret : dum alteri ave- 
here , retinere alteri sacrum pignus certant . 
finiendo certamini nihil aptius visum , quam 
ut res sortis arbitrio permitteretur . nec dif- 
ficilem esse rationem, si plaustro simulacrum 
imponeretur, bovesque indomiti rudesque ope- 
rum illi adjungerentur: quamque viam illi spon- 
te ac monstrante nullo , lunensem lucensem- 
ve inissent , eum populum victoria certa- 
minis sequeretur, conditio utrinque accepta, 
magna animorum expectatione inter spem et 
metum : sed occulto Lucensium gaudio , qui 
Deum a se stare sciebant . Jam omnia praesto 
erant, cum juvenci non expectato admonen- 
tium imperio , sponte Lucain versus iter cor- 
ripiunt . Tum vero ingens tumultus exortus 
est , mixtis gaudentium moerentiumque vocibus: 
Lunensesque coelesti consilio intellecto tandem 
cessere : dumque sacrum pignus exportaretur, 
usque ad agri fines, facibus odoribusque in- 
censis prosequuti: bene Lucensibus apprecan- 
tes ; irent victores, irent felices, irent coe- 
lo nimium dilecti , ac tam insigni thesau- 
ro fruerentur , domum rediere . Sed ne tristes 

omnino discederent , urnam vitream divino cruo- 
re plenam donum tulere ; quae una cum aliis , 
aut ipsius Christi , aut divae matris reliquiis, 
cavo simulacri lateri inclusa erat : quaeque 
apud Sergianam , Lunae ruinis, ut creditur, 
extrudam urbem , ad hanc diem summa re- 
ligione colitur . 

Jam praemissi in urbem nuncii tantae rei 
famam vulgaverant : cum omnis aetas, omnis 
sexus obviam processere ; moestis quos sene- 
ctus aut morbus domi continuerat. Vias per 
quas transitura erat pompa , confluentium un- 
dique turba compleverat : dissonis vocibus , 
illum Deum , illum parentem servatoremque 
appellantium ; precantiumque ut propitius ac 
volens lucensem urbem iniret . Hoc appara- 
tu sacra effigies in urbem invecta est; nemi- 
ne ambigente cum illa pacem, libertatem, sa- 
lutem inferri : eamque fore verum ac fatalem 
lucensis urbis pnlladium ; ac in basilica D. 
Frigdiani , quae tunc pontificum sedes erat , 
collocata . inde paulo post, seu sponte, sive 
sacerdotum ministerio, ( ulrumque enim tra- 
ditur ) in basilicam Martinianam translata , ubi 
summa religione hactenus colitur . ea fama 
per orbem terrarum vulgata , prodigiisque in 
dies aucta , certatim ex omnibus terris exte- 
rae nationes Lucam confluere , angustis rebus 

suis opem implorare , dona conferre, quod plu- 
ribus saeculis continenti pietate servatum est: 
donec D. Virginis aede in Italiam transgres- 
sa, versis in illam populorum studiis, celebritas 
aliquanto minueretur . Sed nullae rerum aut 
temporum vices religionem Lucensium minue- 
re potuerunt : quin plura quotidie ac magni- 
fica , amoris cullusque argumenta circa sacram 
effigiem exhiberet : quorum maximum aetati 
nostrae videre contigit : cum non contenti 
hospitem, ac longo domicilio civem habere 
Dei filium; illum etiam solemni celebritate in 
regem , corona auro gemmisque gravi publi- 
ce imposita inauguravere : ex universa Italia 
ad eam pompam visendam populis confluenti- 
bus . nulli non obortis religionis sensu lacry- 
mis, cum hinc Petrus Rota civitatis antistes, 
inde Fridericus Lucchesinius princeps decem- 
virorum , uterque honoris sui velatus insi- 
gnibus regium decus sacro capiti aptarent : 
tota urbe interea , tum concentu aeris , tum 
bellicorum tormentorum fragore , aliisque lae- 
titiae significationibus gestiente . Per eadem 
tempora corpus D. Reguli a Joanne pontifice 
in urbem translatum est . hunc in Africa una 
cum Cerbonio advectum , juxta Populoniam , 
antiquam Etruriae maritimae urbem , milites 
Totilae Gothorum regis interfecerant, de quo 

illud admirandum memoriae proditum est ; eum 
securi percussum , caput suum substulisse , ac 
barbaris percussoribus stupore defixis , ad duo 
stadia gestasse . tum demum , veluti de via 
fessum consedisse ; donec a discipulis , coele- 
sti oraculo admonitis, sepulcro honorifice con- 
deretur . utrique eorum aedes a Lucensibus ex- 
tructae : Regulo prope antiquam D. Marlini 
aedem ; quae deinde ab Alexandro II. in au- 
gustiorem formam redacta ; ambitu suo eam- 
dem D. Reguli aedem complexa est. mansit 
tainen cultus , sacello ad laevam principis arae 
in ejus honorem dicato , ubi sacra ejus os- 
sa conderentur . quod deinde signis , ac mar- 
moreo sepulcro egregii operis , Nucetorum fa- 
milia , quae olim intercidit , magnifice orna- 
vit : arte Matthaei Civitalis lucensis , quem su- 
perior aetas antiquis sculptoribus parem tu- 
lit . Cerbonio autem templum dicatum in mon- 
te , qui Lucam, Pisasque interjacet. Ejusdem 
Joannis opera , Roma Lucam asportata est 
nobilis illa Lucina, tot martyrum , interque 
eos clarissimi Sebastiani funeratrix , una cum 
Genesii reliquiis ; qui Licinio imperante pro 
religione occubuerat . Demum tot Divorum in 
urbem nostram illator, coelo ipse receptus 
est : e jusque corpus in basilica D. Frigdiani 
conditum, coelilum honoribus colitur . Allo- 

ni in principatu lucensi Wicheramus succes- 
sit : quo principe romanum imperium in occi- 
dente Gothorum armis deletum, rursus effloruit, 
nam cum Leo III. pontifex maximus turbas a 
graecis imperatoribus de religione excitatas 
reputaret ; simulque Carolo et Francis ob prae- 
clara in romanos sacerdotes merita, insignem 
aliquam gratiam referre cuperet ; nulla aptior 
visa, quam super regna et imperia a Deo opti- 
mo maximo pontifices accepere . Omen rena- 
scentis imperii , lectus est consecratus Christi 
natalibus dies anni DCCC. sive ut aliis placet 
DCCCI. quo ani e sepulcrum principis apostolo- 
rum in Vaticano Carolus Leonis manu auream 
coronam, gemmis ac unionibus distinctam, et 
Augusti nomen accepit; pietate ac religione 
adeptus , quod alii saepe per ambitionem et 
caedes frustra tentaverant; mansitque in po- 
steris decus , donec stirpe ejus excisa, per 
Gregorium V. ad Germanos transferretur ; ut 
non jum familiae unius haereditas esset , sed 
electione et suffragiis ad optimum quemque 
perveniret . quae constituendorum caesarum 
forma adhuc in speciem maneL : imperio jam 
dudum intra unam domum austriacam conclu- 
so . quod haud ab re fuerit memorasse ; cum 
sub germanorum caesarum patrocinio , Lucen- 
ses ab iis usque ad haec tempora floreant , 

vigeantque. Wicheramum Anno DCCCXIII. Bo- 
nifacius excepit: et sua , et Adalberti filii po- 
tentia celebris . Regnabat eo tempore in Ita- 
lia cum Bernardo nepote Carolus , quem Pi- 
pino filio genitum , eo immatura morte ere- 
pto , imperii consortem assumpserat : brevi 
ipse quoque festinato funere filiutn sequutus . 
Princeps rerum gestarum gloria antiquis re- 
gibus et imperatoribus par , pietate , ac reli- 
gione superaverat. Carolo patri Ludovicus co- 
gnomento Pius successit , italici regni consor- 
te Bernardo fratris filio : quem conjuratio- 
nis convictum , ac regno oculisque orbatum , 
in eam desperationem adegit ut mortem sibi 
conscisceret. Ludovico regnante Sarraceni, qui 
sub regno ipsius Caroli ex Africa Hispaniaque 
in Sardiniam et Corsicam trajecerant , easque 
insulas vastaverant , cum iterum Corsicam in- 
vasissent , Italiaeque oras latrociniis infesta- 
rent ; Caesar iis comprimendis Boni facium Lu- 
censium regulum illi insulae praefecit . Boni- 
facius cum Berethario fratre, quem alii Be- 
raldum vocant, Corsicam transgressus, dilapsis 
ad ejus famam barbaris , cum late Tyrrheno 
mari circumvectus , nullum eorum navigium 
reperisset , ultro eis illaturus bellum in Afri- 
cam trajecit ; castrisque inter Uticam et Car- 
thaginem positis, cum barbaros ad pugnam ex- 

civisset , quinquies acie conflixit , magna eo- 
rum strage, paucis admodum suorum amissis; 
dum aut incauti victoria per agros palantur ; 
aut se se temere periculis objiciunt . quare 
magno sui nominis terrore in iis regionibus 
relicto , cum exercitu victore Lucam rediit . 
oppido ante cum validis munitionibus extructo , 
in ea Corsicae parte , quae Sardiniam respi- 
cit , unde frequentes barbarorum excursus : 
quod famae cupidine ad posteros de suo no- 
mine Bonifacium appellavit . Neque intra hos 
fines Bonifacii gloria stetit . nam cum Sarra- 
ceni in Etruriam transgressi maritimis urbi- 
bus Populonia direpta ac Centum Cellis ex- 
cisis , magnum reliquis terrorem intulissent , 
Bonifacius solita felicitate usus , eos ex Italia 
ejecit . deinde Ludovico, impia filiorum con- 
spiratione , ab imperii gubernaculis depulso , 
et in vincula conjecto , Judilham augustam in 
ea fortunarum ruina hospitio excepit, eam- 
que mox marito in pristinam fortunam resti- 
tuto , reddidit, quo munere laetus imperator , 
gnarusque nihil gratius magnis viris rependi 
posse , quam si promendae illorum virtuti lo- 
cus detur , Bonifacium rebus componendis in 
Galliam Narbonensem destinavit: motus que- 
relis nobilitatis ejus regionis, quam a stati- 
vis olirn septimae legionis Septimaniam appel- 

labant ; adversus Bernardum illius reguluin ; 
queua superbe crudeliterque imperitasse crimi- 
nabatur. Obierit ne in ea praefectura Boni- 
facius , an iterum pacatis rebus in Etruriam 
ad penates suos reversus sit, incertum . nec 
aliud quidquam de tanto principe pervenit 
ad posteros . filios habuit Richildam celebris 
virginum collegii , quem tunc D. Salvatoris, 
nunc Justinae appellant , virginem maximam ; 
et Adalbertum , qui postea illi in lucensi prin- 
cipatu ( non tamen continenter ) successit. Nam 
an. DCCCXXXV1II. et XL. Aganum comitis ti- 
tulo Lucae imperasse in vetustis tabulis repe- 
rio . Adalbertus circa annum DCCCXLVII. im- 
perare coepit, etenim eo anno primum in an- 
tiquis tabulis, illius notnen occurrit . divitiis, 
et potentia regibus par, italicarum rerum iis 
temporibus arbiter, et magnum caesarum pon- 
tificumque momentum , quo inclinasset socius 
aut adversus, cujus viri gesta , quantum in 
ejus saeculi caligine videre licuit , in unum 
collecta , his annalibus inserere non ab re 
visum . 

Ludo vico , pio aeque ac infelici principi , 
Lotharius filius in imperio successit : vivo adhuc 
parente in Italia regni socium adscitus . hinc 
rerum humanarum taedio abdicata summa po- 
testate , cum a consuetudine hominutn serao- 

tam inter monachos vitam agere instituisset, 
Ludovico, Carolo ac Lothario, quos ex Er- 
mingarde susceperat, dominationem divisit, e 
quibus Ludovicus postea imperavit; Carolus bre- 
vi extinctus; Lotharius vero, qui regio nomi- 
ne, ei Germaniae parti, quam Galliae finitimam, 
Austrasiam et Lotharingiam appellant , imperi- 
tabat , a patriis virtutibus degener improspe- 
ra fama decessit . quippe Waldradae pellicio 
amore in abruptum tractus, seque ac suos 
magnis turbis involvit . tandemque , cum si- 
mulata in speciem religione , sacra mysteria Ha- 
driani pontificis maximi manu suscepisset: Ro- 
ma digressus Lucam se contulit , ibique morbo 
implicitus aliquandiu substitit, sed cum ex eo, 
ut sibi videbatur , recreatus motis castris Pla- 
centiam venisset , recrudescente vi morbi cum 
inultis suorum , quos eadem religione obli- 
gaverat, manifesta laesi numinis ultione, mi- 
serabili exitu excessit . Post Lotharium igitur, 
ut supra memoravi , Ludovicus imperator con- 
salutatus , loco patris regnavit: eoque sine 
liberis defuncto , imperium Carolo Calvo ipsius 
patruo delatum est. quo tempore Lambertus 
et Guido Spoletanorum reguli, qui regio Lon- 
gobardorum sanguine genus ducebant , ea spe 
animos erexerant : si Joannes pontifex ( octa- 
vus ordine is erat) eorum consiliis accessisset, 

exclusis peregrinis , posse iterum regale nomen 
in Italiam , gentemque longobardicarn inferri : 
adjunxerat se ambitiosis fratribus Adalbertus 
lucensis ; tum quod Italiae honorificum rebatur, 
si a suis principibus regnaretur; tum quod se, 
iis opibus ea potentia subnixum , si qua se 
via inter turbatas res daret , facile regnum 
adepturum speraret, quod nunc aliis quaesitum 
iret . sed recens longobardicae servitutis me- 
moria, francorumque regum in summum sa- 
cerdotium merita, pontificis animum a novarum 
rerum consiliis alienum reddebant . quem ubi 
obstinate recusantem Adalbertus Lambertusque 
vident , quod arte nequiverant , vi aggredi mo- 
liuntur . Itaque Formoso, qui portuense sa- 
cerdotium obtinebat , in sceleris conscientiam 
assumpto , impiam conjurationem in sacrosan- 
ctum pontificis caput constituunt . Sed ea pa- 
tefacta conatus in irritum recidere ; Formo- 
susque sacerdotio spoliatus , et in custodiam 
traditus; reguli Lambertus et Adalbertus di- 
ris, ac devotionibus consecrati, sacrisque amo- 
ti . Verum Carolo, qui accitu Joannis ad ul- 
ciscendam injuriam adventabat , in transitu Al- 
pium , ipsisque Italiae claustris , veneno , ut 
vulgo creditum , extincto ; reguli eo metu li- 
beri , cum jam impune sacrilegi esse pos- 
sent , exuta summi sacerdotii reverentia , 

in urbem roinanam irrumpunt, nobilitatem se- 
ditiosis consiliis a pontifice divellunt, et in ver- 
ba Carolomani, Ludovici Germanorum regis fi- 
lii ( id sceleri speciose obtendebatur) adigunt: 
pontificem in regia obsident , eumque ad fa- 
mem pene ac deditionem compellunt. Sed is 
furtim eorum furori elapsus , maritimo itine- 
re in Gallias , tunc summi pontificatus asyluin , 
contendit. Sed Carolomanus, ut dixi, velando 
sceleri praetendebatur ; cujus infamia penes 
illum , fructus penes auctores esset . quippe 
privata cuique illorum spes suberat : et alieni 
regni praetextu suum quaerebant. Neque his sa- 
crilegiis modo , Adalbertus rem romanaro tur- 
bavit . nam potentia ac divitiis tumens , fas 
jusque existimavit, profanum hominem se se 
religionibus immiscere : alios pontificum solio 
deturbare , alios per vim et malas artes sta- 
tuere : homines vitiis inquinatos , et maximo 
illi secundum Deum fastigio , futuros dedeco- 
ri. Nam ipso adnitente, Christophorus dejectus: 
meritus ille quidem, sed nulla excusatione, cum 
pejorem substitueret. Stephanus, Sergius, Joan- 
nes renunciati , non sacerdotum modo , sed 
etiam mortalium deterrimi . cum alter libidini- 
bus foedus, et qui in ipso sacerdotio , Ma- 
roziain , nobile scortum justae uxoris loco ha-, 
beret: alter iis moribus , ut antistitum judicio 

7 

bis a minoribus sacerdotiis excidisset : tertius 
Theodorae , quae Maroziae mater erat , ama- 
sius , supremamque sedem pessimis exemplis 
foedaturus . praeter quae , alia in illa romanae 
ecclesiae nocte ab Adalberto patrata , quibus 
famam suam non parum laesit . unde non abest 
ut credam, eum religione et conscientia prae- 
teritorum , abolendae insuper infamiae , deci- 
mam vectigalium lucernis agri portionem ba- 
silicae martinianae attribuisse: novem sceleri- 
bus impenderat. 

Sed , ut ad intermissum gestarum rerum or- 
dinem redeam , Carolomano , quique cum eo 
regnavit Ludovico Balbo fratre , ac demum Ca- 
rolo Crasso , qui tertius , e Ludovici Germa- 
niae regis liberis Italiae imperavit , extincto, 
animi principura Italorum, cupidine antiqui de- 
coris, et dominandi ambitione exarsere. Itaque 
nuncio de Crassi morte, veluti classico exciti, 
Berengarius Forojuliensium , et Guido Spole- 
tanorum reguli , uterque Longobardorum san- 
guine , regium nomen et caetera ejus fortu- 
nae usurparunt . Guidoni velut propinquiori 
Adalbertus favebat : jam pridem antiquo stu- 
dio illi fidus . Formosus etiam , qui tunc sum- 
mum sacerdotium obtinebat , vetus Guidonis 
cliens in partes transivit : excepturaque Romae, 
caesarem insuper , et augustum consecravit . 

unde illi atrox invidia , actis ejus post mor- 
tem rescissis, cadavere ludibriis vexato, et in 
Tiberim tracto . Grave inde bellum inter ae- 
mulos reges exarsit: ea fortunae varietate, 
ut Guido primum victor , Berengarium non in 
fugam modo , sed etiam in exilium verterit : 
postremo ipse ingenti clade fractus , fugitivum 
suum fugere sit coactus. Guidoni dum se col- 
ligit in apparatu novi belli , rejecto per os 
sanguine , exlincto , Lambertus illius in ipso 
aetatis flore successit. Adalberto in ejus par- 
tes paulo post concedente , una cum Stepha- 
no VI. qui ejus ope romanutn sacerdotium 
invaserat: cujus manu regni insignia, et au- 
gusti nomen Lambertus accepit . sed non diu 
Adalbertus infide mansit, armis quoque in eum 
sumptis, specie quasi Berengarii partes adiu- 
turus ; re vera , ut duobus de regno certanti- 
bus tertius frueretur , miti alias ingenio et bel- 
li artium rudem , Berta uxor acribus stimulis 
urgebat; ut regibus potentia et opibus par , no- 
mine etiam et fastigio aequaret, orta haec re- 
gio Francorum sanguine Lotbarii regis lilia, alte- 
riusque Lotharii Auslrasiae regis olim uxor, cui 
Hugonemet Bosonem pepererat: quorum prior 
postea in Italia regnavit, quare regis filia, re- 
gis uxor, minoris fastigii virum ut imparem 
spernebat, femina ingentis animi, et ad quidvis 

audendum pro dominatione parata, cupidine 
regni et ambitione plus quam feminea : sapien- 
tia et vigore consilii supra viros, facundia il- 
li prompta, faciles aditus , prompta liberalitas . 
eadem inquies, infida, procax; nulla pudoris 
ac pudicitiae reverentia; et famae, ubi regnan- 
dum foret , ac religionis incuriosa . ut tum vi- 
ri , ita post generis incentrix; quorum utrum- 
que magnis turbis implicuit : eo fructu , qualis 
malorum consiliorum plerumque esse solet : ca- 
lamitate in praesens , ad posteros infamia . ea 
instigante, Adalbertus comparato exercitu, una 
cum Ildebrando comite , quem consilii socium 
adsciverat , arma in Lambertum movit . Sed 
cum in eo fortunam belli verti intelligeret , 
si Ticino regia urbe potiretur, in eam vires 
omnes convertit . et spes apparebat, posse eam 
non magno negocio occupari , quippe Lamber- 
ti absentia vacuam, si subito terrore percul- 
sam premeret . Diversnbatur eo tempore Lam- 
bertus apud Maricum , ( oppidum non procul 
Derthone ad Tanarum fluvium ) solutusque 
omni armorum metu, se se in venatione exer- 
cebat : cum repente trepidis nunciis , adven- 
tare Adalbertum, et Ildebrandum cum hosti- 
li manu cognoscit . sed afferebant una , tur- 
bam eam tumultuariam et inconditam, non ser- 
vare ordines, non agmine incedere, non explo- 

taris artisque ostendere . Is , ut erat acri in- 
genio , et in arduis expediendis consilio prom- 
ptus; ne si majores copiae accirentur famam 
periculi augeret , simulque terendo tempus , 
spatium hostibus daret , centum ex promptis- 
simis secum assumptis , raptim Placentiam con- 
tendit. illi superato monte (Burdonem inco- 
lae appellant ) in campis circa Juliam Fiden- 
tiam, incompositi, et ut quisque locum oc- 
cupaverat, tendebant; nulla castrorum specie: 
et supervenientibus tenebris non aggere, non 
fossa tuti , veluti in pacata regione , somno se 
tradiderant . nullis vigiliis , nulla statione, ci- 
bo etiam et vino largiore onerati , stratisque 
passim corporibus . quod ubi Lamberto nun- 
ciatum est , nocte intempesta, Placentia silen- 
ter cum expedita manu egressus , non sentien- 
tes ex improviso adoritur. Illi clamore et tu- 
multu caedentium aegre excitati , simul pavo- 
re , ut in tenebris, attoniti; simul somno et 
crapula graves , cum nec arma sustinere pos- 
sent , nec ubi terrarum essent satis scirent , 
pecorum more inertes et trepidi trucidantur : 
plerique capiuntur . Ildebrandus ad primum tu- 
multum arrepta fuga , periculo exemptus est . 
Adalbertus subita trepidatione inops consilii , 
quod tutissimum e praesentibus visum, in sta- 

bulo inter jumenta se se occultavit . verum se- 
dulitate inquirentium detectus, ac turpi latebra 
extractus, ad Lainbertum deductus est. qui 
eo viso renidens:,, Nimirum, inquit , Bertam 
,, tuam divino spiritu futura praedicere , in- 
„ telligo. nam cum te aut regem, aut asinum 
„ facturam , praedicare solitam vulgo ferant ; 
„ cum regem nequiverit , asinum fecit , te in 
„ praesepium compellendo „ nec alio verbo 
illum alloquutus , cum caeteris captivis Tici- 
num in custodiam misit: solutusque ea cura 
ad intermissam venationem rediit, in qua dum 
quadam die labore fessus, aliis , ut inter ve- 
nandum fit, alio dilapsis, quieti se dedisset; ab 
Hugone, qui solus cum eo remanserat, in ul- 
tionem Mangifredi fratris ab eo interfecti , ada- 
cto cervicibus fuste , ut effuso in cursum equo 
excussum , cervices fregisse videri posset, occi- 
sus est . Aemulo sublato , Berengarius magnis 
itineribus Ticinum contendit : potitusque re- 
gia , Adalbertum e custodia emissum abire li- 
berum jussit. Sed fortuna non diu mansit , 
fallaci illo infidoque saeculo ; in quo dominan- 
di libido , nihil inviolati , nihil sancti patie- 
batur . nam Adalbertus Eporediae regulus, ( al- 
ter is a lucensi ) qui a Desiderio Longo- 
bardorum olim rege ortum ducebat , ejusdem 
Berengarii uxore Gislageuer, soceri potentiam 

aegre aspiciens, Ludovicum Galliae Provinciae 
regem, Ludovici qui proxime in Italia regna- 
verat nepotem , per legatos sollicitavit . ut avi- 
tum ac haereditarium Francis Italiae regnum 
capesseret. Berengarius, quamvis omnia occul- 
te , et magna dissimulatione agerentur, ut cal- 
lida et suspiciosa sunt regum ingenia , generi 
consilia, et Ludovici apparatus sensit, quare 
ut se contra alterius perfidiam, alterius arma 
muniret , Lucam ad amicum Adalbertum , et 
recenti beneficio obnoxium advolavit: intelli- 
gens momentum victoriae in eam partem fore, 
in quam Adalbertus inclinasset . benigne ac ma- 
gnifice exceptus „ docet quo in statu res et 
„ fortunae suae jaceant ; ostenditque in ejus 
,, manu situm , ut Italia decus regni ac splen- 
„ dorem retineat, generum suum eo amentiae 
,, progressum, ut exterorum jugum ei provin- 
„ ciae imponere iterum agitet, notam esse Fran- 
„ eorum superbiam, notam cupiditatem, nul- 
,, lius magis interesse , ne ad peregrinos ho- 
„ mines iterum Italia perveniat : eum pulcher- 
„ rimi imperii dominum, i talorum principutn 
„ opulentissimum, et nomine ipso divitis in- 
„ vidiosum; avaritiae irritamenta, et paratam 
,, victori praedam . Guidonem et Lambertum 
„ tolerabiles fuisse , italos homines , eodem coe- 
„ lo , iisdem moribus educatos . Ludovicum ex- 

„ ternum, atque externo patre genitum, eo- 
„ que subjectis per superbiam inviso. Francos 
„ etiam nulla injuria violatos , Italiae semper 
„ graves fuisse . quid nunc futuros , ob itali- 
„ ci regni dominationem ereptam , jam pri- 
„ dem iratos ; ne quicquam nisi ultionem et 
„ caedem meditantes ? si rerum iterum potian- 
„ tur, nulli magis timendum, quain cujus ope 
„ dejecti sint . proinde consilia secum et ar- 
,, ma jungeret : communem reipublicae cau- 
„ sam communibus viribus tueretur, non ali - 
„ ter Italiam liberam , fortunam ipsius salvam 
„ esse posse . ,, His adhortationibus amplissi- 
ma munera adjungit , quorum apud cupidos 
homines potentior facundia est. quare Adal- 
bertus inito foedere , se cum illo futurum re- 
spondet . Ludovicus superatis alpibus , magnis 
copiis , majori fama Italiam ingressus , occur- 
su Berengarii Adalbertique exercitus , itine- 
ribus occupatis ita septus est , ut evadendi 
desperatione nuncios ad Berengarium miserit, 
qui sacramento fidern obstringerent, si salvus 
in patriam reditus permitteretur , eum non am- 
plius in Italiam descensurum. Berengarius , ut 
erat simplici ingenio et antiquis moribus , Lu- 
dovico non ex iniquitate temporum , sed ex 
fide aestimato, conditionem accepit, liberum- 
que in Galliam redire permisit. Sed exercitu 

trans alpes abeunte , animus principum italo- 
nim in Berengarium hostilis mansit . qui illo 
semel laeso, nunquam se tutos credebant, do- 
nec regno potiretur . omnibus versatis nihil 
aptius evertendo homini visum , quam si Adal- 
bertum ab ejus societate divellerent, itaque 
eum aggressi , impotentem ac superbum Beren- 
garii dominatum , agrestes hominis mores, as- 
perum ingenium : contra Ludovici mansuetu- 
dinem , placidas artes , omnia in majus extol- 
lunt . nec multa vi animum illum , regum de- 
sultorem ad Ludovicum transferunt : eumdem 
postea pari levitate deserturum . aderat prin- 
cipum precibus Berta, privatis odiis Berenga- 
rio infensa: quae tunc, aliorum conjunctione 
acrius intendebat. Itaque Adalbertus, et eo- 
rum consiliis, et uxoris instinctu, legatos ad 
Ludovicum mittit , qui ipsius studia , paratos 
principum animos , expectanctem Italiam osten- 
tarent. Ludovicus Adalberti legatione audita, 
mirifice animum erexit , ac spem certam po- 
tiundae Italiae concepit . nunc tandem Italos 
serio secum agere; nec ut ante dubios even- 
tus, et spes inanes venditare, quare spreta sa- 
cramenti religione , quando plus perjuria pro- 
mittebant , majore quam antea belli mole in 
Italiam descendit . lustratisque in itinere Gal- 
liae Cisalpinae urbibus , Lucam ad Adalbertum 

se contulit . Regali apparatu exceptus , mili- 
tiae florem, magnificentiam, quantam vix im- 
peratoris aula caperet , in unius principis do- 
mo, immensam pecuniarum vim in quotidianos 
sumptus , ac caetera ad fastum potentiae plus- 
quatn regiae admiratus * famam haud illi men- 
tiri affirmavit , cum divitem praedicaret . fer- 
turque cuidam suorum insusurrasse : Adalber- 
tum , non se regem esse : nec ei quicquam ad 
eam fortunam , nisi nomen obstare . quae in- 
cauti principis vox excepta , exitio illi fuit . 
Nam cum Berta , quae proxime stabat , illam 
audisset : ut erat callida ac solertis ingenii , 
rata non diu mansuram eam potentiam , quae 
regi invidiam movisset, iisdem artibus, quibus 
maritum in Ludovici studia pertraxerat , ab 
eodem alienavit , cum caeteris Italiae princi- 
pibus . Tantum in una femina momentum iis 
temporibus erat ; ut , dandi adimendique re- 
gna penes illam arbitrium esset, quare Adal- 
bertus iterum in Berengarium versus, ita res 
composuit , ut Ludovicus e Tuscia digressus , 
Veronae per insidias a Berengario caperetur, 
a quo regno et oculis privatus est . animum 
ambitio ante excecaverat . Berengarius com- 
petitore dejecto, altius regno fastigium medi- 
tans , Romam pergere statuit , ut a pontifice 
maximo , augusti nomine , ejusque fortunae 

insignibus ornaretur. In eo itinere Lucam ad 
Adalbertum divertit, ut eo adjutore apud pon- 
tificem uteretur . quippe Joannes X. qui tunc 
romano sacerdotio potiebatur , in eam ampli- 
tudinem Adalberti potentia venerat : proinde 
ab obnoxio , facile omnia impetrari posse . Flo- 
rebat tunc Romae Theodora, loco nobili nata, 
eximia forma , nec minore impudicitia . duae il- 
li , maternis moribus filiae haud absimiles, Theo- 
dora et Maria , quam Maroziam appellabant . 
illas seque romanis italisque principibus vul- 
gando , eo potentiae venerat , ut omnia Romae 
trium meretricularum arbitrio agerentur: ipsae 
pontifices facerent , ipsae infectos redderent : 
illae reges , illae caesares essent . tamquam san- 
cta illa , quae mundum temperat providentia, 
oculos a rerum humanarum gubernaculis aver- 
tisset. Maroziae stupro illigatus Adalbertus te- 
nebatur: cujus instinctu, Joannem Ravenna- 
tum antistitem , quem Theodora deperibat , 
in summi sacerdotii fastigium extulerat . hinc 
Bercngario spes, posse Adalberti ope Caesa- 
rem, et augustum fieri, nec eum opinio fefellit: 
quippe a Joanne inauguratus, ex rege impera- 
tor evasit . quod contigisse anno DCCCCXV. ve- 
teres annales tradunt. Biennio post Adalbertus, 
usque ad extremam senectutem vitae cursu per- 
ducto , Lucae diem ultimum clausit: tranquilla 

morte defunctus, et post tot scelera felix, re- 
liquit ex Berta Guidonem , Lambertum , et Er- 
mingardim : et Albericum , quem ex Marozia 
furto substulerat. qui deinde Romanorum con- 
sul effectus , magnas turbas pontificibus , pa- 
tris exemplo concivit . Fuit Adalbertus regu- 
lorum Italiae aetate sua princeps: regum pon- 
tificumque ambitu clarus, regia in familia no- 
bilitas , pares opes ; unde invidiosum illi di- 
vitis nomen ; quod corruptis moribus aeque 
ac boni aestimatur . ingenium mite illi et se- 
cors, et cui fuerit pro magnis virtutibus ma- 
gna fortuna . ambitio ac regnandi cupido im- 
modica : ob eamque nihil illi inviolati , nihil 
sancti, plurium regum amicus , nec minus mul- 
torum desertor: cui , rara felicitate, etiam cum 
omnes falleret, omnes credebant: malos pon- 
tifices in ordinem coegit , pejores substituit : 
etiam in iis, quae pie faceret, sceleratus, mul- 
ta ipse atrocia sponte > plura conjugis impul- 
su suscepit . omnia regni cupiditate ausus , si- 
ne regno fuit : promptiusque habuit , tradere 
aliis imperium quam accipere, tot maculis ob- 
tentui fortunae splendor , qua magnos reges 
aequavit : domus regio luxu , munerum largi- 
tio, magni sumptus: simillima virtutibus vitia. 
Fortunae cursus illi felix; aliquot tamen ictus 
vulneribus , clade apud Fidentiam , inhonesta 

captivitate ; et quod acerbius est , hostis lu- 
dibrio. optimis profecto principum adnume- 
randus , si quot sepulcralis ejus lapis , tot il- 
le virtutes habuisset » elatus est regio funere , 
conditusque in basilica martiniana ; ambitio- 
so titulo , qui adhuc legitur . Adalberto Etru- 
riae imperante , anno DCCCXCVI. Sigifredus, 
gente aliis Malespina , aliis Estensi ( utraque 
nobilissima, et virorum principum seminario ) 
Luca in Galliam Cisalpinam migravit cum li- 
beris Sigifredo , Attone , ac Gerardo : sive 
ob potentiam Adalberto suspectus ; sive pri- 
vatae fortunae impatiens, et imperii cupidus . 
nam ibi , magnis quibus abundabat opibus , 
plures civitates ac oppida suae ditionis fecit; 
interque eas, Parmam metu Saracenorum per- 
culsam; cum italis regibus non satis virium es- 
set , ad eam tuendam , pellendosque barba- 
ros , in deditionem accepit. Hunc Sigifredum 
sanguine Adalberto conjunctum , quidam no- 
strorum existimant: ea conjectura quod Adal- 
berti prole extincta , non multo post in ejus 
nepotem Tedaldum Attone genitum lucensis 
principatus reciderit : atque inde in Bonifa- 
cium Tedaldi (ilium, ejusque prolem Mathil- 
dim , fama celebrem : quae annalibus nostris 
uberem materiam datura est . 




1 IO 

Post Adalbertum , Guido ejus fdius natu ma- 
ximus , a Berengario imperatore lucensis regu- 
lus constitutus est: potentia et malis artibus 
patri non absimilis . At non cum viro cupido 
regni in Berta extincta est. nam impotens ani- 
mi femina , et minoris fortunae impatiens , fi- 
lio imperante assequuturam sperans, quod ma- 
rito vivente nequiverat, formae fidens, el qui- 
bus pollebat blanditiis, Italiae principes contra 
Berengarium sollicitare, ac res novas moliri coe- 
pit. quibus ille compertis, exercitu in Etruriam 
immisso, una cum filio capiam, ac Mantuam 
perductam in custodia habuit . Sed ea fuit in 
tantae fortunae inclinatione , subjectorum erga 
suos principes fides; ut Berengarii duces, nul- 
lam civitatum, ac ne oppidorum quidem, ex 
iis , quae captivis regulis parebant , aut expu- 
gnare vi , aut ad deditionem pertrahere potue- 
rint . quare Berengarius , ne se novis difficulta- 
tibus implicaret, si in ultionem suorum princi- 
putn Etruria ad arma concurreret, impune abi- 
re liberos jussit: ut beneficio saltem vinceret , 
quos vi et armis nequisset. Sed ferox animi fe- 
mina , ultra insitam dominandi cupidinem, et 
veteres in Berengarium iras; insuper recentis 
injuriae dolore accensa , omnes se in partes 
versare coepit , ut illum ab Italiae cervicibus 
depelleret, nec instrumenta quaerenti defuere. 

Nupta erat Adalberto Eporediae regulo, cujus, 
post Tusciae principes, primae in Italia opes 
erant, Ermingardis Bertae ex Adalberto filia, 
quae maternis artibus potens egregia forma , 
pari impudicitia , audax , dolisque nectendis ar- 
tifex ; alios donis, alios precibus, multos spe 
allicere assueta ; non viri tantum , sed omnium 
Italiae principum animis imperabat, igitur mol- 
lem Adalberti animum, cum una nimium mo- 
mentum foret , uxor socrusque uno impetu ag- 
gressae eo impulere , ut arma in Berengariurn 
caperet : duobus praeterea regiae aulae pro- 
ceribus Olderico et Gileberto , aliisque Italiae 
regulis in eum concitatis . Sed cum primi co- 
natus improspero exitu fuissent , Adalberlus 
majoribus auspiciis rem aggrediendam ratus , 
Rodulphum Eduorum, quos Burgundos appel- 
lant, regem excivit , quem Berengario oppo- 
neret. Sed Berengarius Hunnorum ope victor, 
Olderico in acie interfecto , Adalbertum et Gi- 
lebertum in potestatem redegit . verum prior 
vulgari habita gregarium militem ementitus , 
parvo redemptus : alter agnitus virgisque cae- 
sus , ab eaque castigatione , insigni socordia 
dimissus, nec diu Berengarius vecordiae bo- 
nitatisque suae distulit poenas. Nam Adalber- 
ti Gilibertique ope intra trigesimum diem , Ro- 
dulpho in Italiam adducto , ipse paulo post 




Flamberti manu , per insidias occisus est ; 
princeps clementia et justitia , nec minus per- 
fidia et odio populorum memorabilis . ejus 
mortem tam manifesto prodigio superos aver- 
satos constat , ut lapis sanguine morientis 
pollutus , nulla arte elui potuerit . cadaver in 
porticu basilicae veronensis conditum tumu- 
lo , qui ad hanc aetatem manet . Berengarium 
sequutus est Adalbertus , turbarum in illum 
auctor , qui proximo anno mortem occubuit, 
continuato Bertae funere , quae VIII. Idus Mar- 
tii anni DCCCCXXV. Lucae vitae et cupidita- 
ti finem imposuit . brevi semper scelerum fru- 
ctu . condita est juxta mariti tumidum in ba- 
silica martiniana , non minus ambitioso titulo, 
et pro illiteratae aetatis ratione , satis elegan- 
ti , qui adhuc legitur . pari mariti , et conju- 
gis fato , ut plus defuncti laudarentur . ad ejus 
sepulcrum sacro funebri , facibus et lugubri can- 
tu , ad haec usque tempora a sacerdotibus 
ejus basilicae parentatur . qui ejus virique 
opibus aucti , inque eorum gratiam ab Hugo- 
ne Bertae filio, qui post in Italia regnavit, do- 
minatione pagi , cui Massagrogia nomen , juxta 
Tyrrhenum mare donati , piam beneficii me- 
moriam eo cultu testantur, unde subit mira- 
ri qua ratione illius cadaver in ambrosiana 
basilica conditum , antiquitatum ejus templi scri- 

ptor memoriae prodiderit (i) quemadmodum 
etiam opinio illorum evincitur , qui errore no- 
minis eam Arnulpho imperatore genitam af- 
firmant : cum disertis verbis , sepulcralis in- 
scriptio , regio Francorum sanguine genus du- 
xisse ; Lotharii filiam , Caroli regis neptem as- 
serat . licet eorum temporum actis negligentius 
perscriptis, non ita promptum sit expedire, cui 
nam Lolhario tribuenda sit . nisi forte Lotha- 
rio Caroli Calvi filio genita est ; patris avique 
nomine congruente . Sed in re incerta ac ve- 
tustate ohliterata , conjecturam meam interpo- 
nere non ausim. Bertae sororem non levi aucto- 
ritate motus (a) Ermingardim illam crediderim, 
quae divino cultui in collegio sacrarum virgi- 
num ad D. Salvatoris Justinaeque aedem dica- 
ta , ibidem jacet . Nam et regio Francorum san- 
guine , et Lotharii filia, inscriptione sepulcri 
usseritur : stylusque carminum , et literarum 
ductus , iis qui in Bertae sepulcro leguntur si- 
millimi, ejusdem artificis manum, vatisque in- 
genium indicant . Defuncta Berta , Guido post 
mantuanum carcerem Lucam reversus , cuncta 
principis agebat, potentiaeque per quascumque 
artes augendae cupidus , Maroziam olim patris 

8 

(1) Puriceilut Anu. 94J. N. 166. 

(2) Flortnlin. I. 3. vita» Matliildii . 

amicam , incestis nuptiis in matrimonium ac- 
cepit . Eo connubio Guido ita crevit , ut pa- 
tris potentiam aequaret , scelera etiam vince- 
ret . praeter paternum avitumque principatum , 
uxorisque affinitates et clientelas , cum ea ro- 
manos proceres stupro, tamquam sacramento 
devinctos teneret , validum etiam locus redde- 
bat . quippe Hadriani sepulcro ad Tiberim oc- 
cupato , quae nunc pontificum arx est, eo mu- 
nimento tutus , Romam veluti fraeno ad vo- 
luntatem circumagebat . Intercedebant illi si- 
multates cum Petro Joannis X. fratre germa- 
no : eoque odia processere , ut Guido collecta 
manu illum adortus, insigni audacia in oculis 
pontificis trucidaverit . nec ea caede conten- 
tus; quippe semper timendum sibi ratus , do- 
nec ultor existeret ; crimen crimini innectens, 
Lateranum advolat; palatioque vi capto, Joan- 
nem in custodiam tradit ; quem etiam injecto 
ad os pulvino , intercluso spiritu exanimasse , 
fama vulgavit . divinae ultionis ita disponente 
consilio , ut quem pater per nefas extulerat, 
filius majori scelere everteret, neque hic scele- 
ribus modus factus, nam in impii Joannis lo- 
cum , nequiorem alterum suffecit ; privignum 
videlicet , immatura aetate adolescentem , quem 
Marozia nefario concubitu ex Sergio pontifice 
sustulerat. Quare horum malorum artifex Ma- 

rozia convincilur : quae ut Adalbertutn Ber- 
ta , ita haec Guidonem , veluli fax ad omne 
scelus incendebat . quae dum , tot jam saecu- 
lorum spatio emenso , animo, ac stylo subijcio, 
frigida ac emortua, luctu quodam ab ea cogi- 
tatione mens et calamus refugit : ex quo licet 
aestimare , qui bonis fuerit animorum habitus, 
cum haurirent oculis recentia et flagrantia . 
sed non diu facinoris sui fructum Guido ce- 
pit . Nam paulo post rebus humanis exemptus, 
vivendi ac peccandi finem fecit, incertum an 
uxoris fraude , jam amplioris fortunae fasti- 
gium , et regias nuptias meditantis. propera- 
tae certe cum Hugone rege nuptiae, suspicio- 
ni locum fecere. Guidoni Lambertus frater in 
Etruriae principatu successit . Princeps belli- 
cosus , et qui pares fortunae ac nobilitatis spi- 
ritus gereret : sed aeque infelix Hugonis re- 
gis ac fratris invidia . Natus erat Hugo ex 
Berta, ut supra dictum est, et priore illius 
conjuge Lothario. Illum principes itali, et prae- 
cipue Guido Tusciae , et Ermingardis illius so- 
ror , quae defuncto jam Adalberto Eporediae 
regulo, virili animo principatum administrabat, 
in Italiam paulo ante exciverant : pulchrum si- 
bi rati eadem matre genitum Italiae regnare, 
eorum favore , nec non Laraberti Mediolanen- 
sium , ac Joannis X. Romanorum antistitis , Ilu- 

go adversus Rodulphum, cui Ermingardis an- 
tea studuerat , regium titulum obtinebat . ma- 
gno fortunae lusu, iis» si quando alias, tem- 
poribus , reges et facere et destruere gau- 
dentis . Novus rex, confirmandae potentiae in- 
cestis Maroziae nuptiis se se maculaverat : pro- 
caci femina duabus acerrimis facibus ambitio- 
ne ac libidine stimulata , illum ultro ad con- 
nubium invitante , in suum illud Hadriani se- 
pulcrum , ne quis funestum dubitaret, non inju- 
ria Herodias eorum temporum dicta , quae duo- 
bus fratribus denupsisset . Rex huic flagitio 
velando ; sive Lamberti potentiam metuens , 
quem et sua virtus , et Italorum favor ad re- 
gnum vocabat , Bosonis fratris instinctu , qui 
Tusciae principatum sibi concupierat , coe- 
pit sinistros rumores in vulgus spargere ; ja- 
ctans Lambertum falso praedicare se ex Berta 
conceptum , cum Adalbertus natu jam grandis 
effoeto corpore gignendis liberis impar esset . 
Sed eum simul cum Guidone , et Grmingardi, 
a Berta retinendae potentiae cupida supposi- 
tos , et pro suis educatos . edixitque ne in po- 
sterum Lambertus, regis fratrem se, ut hono- 
ris causa facere consueverat , appellaret : eo- 
dem tempore in fratres matremque impius , quam 
maxime eo crimine dehonestabat . Acer ex tanta 
injuria Lamberti animum stimulabat dolor: qua- 

re , ut erat ingenio ferox , et contumeliae im- 
patiens , regem ut quam verbis ambiguam fa- 
ceret, rem secum ferro decerneret, provocavit, 
barbarico more per Longobardos in Italiam 
invecto . quem nec principes metu, nec ponti- 
fices religione, hactenus excindere valuerunt: 
quique adversus divinas leges humanasque con- 
tumax et vetabitur semper , et retinebitur . 
se vero eam conditionem accipere Hugo re- 
spondit . ratus eam honestam perdendi Lain- 
berli occasionem , quam ipse tulisset . verum 
ne se in discrimen daret , vitato certamine , 
Teduinum quemdam armorum scientia , et ro- 
bore corporis validum illi opposuit, qui re- 
gio nomine pugnam iniret. Sed Lambertus, ut 
causa , ita etiam fortuna melior , Teduinum 
succumbere , seque victum fateri coegit. Hu- 
go super invidiam , pudore etiam et ira sti- 
mulatus , quasi infelici pugnae exitu tum pri- 
mum mendax esse coepisset , nunquam sibi fo- 
re placatum sperans , quem tam insigni injuria 
violasset , fraude, ac vi captum, ac saevo il- 
lorum temporum exemplo, paulo post effos- 
sis oculis, perpetuis tenebris damnavit, in qua 
calamitate infelix princeps fortunae atque adeo 
vitae superstes usque Othonis magni aetatem 
egit . Hunc exitum habuit Adalberli domus , 
quae tanta potentia gloriaque, tamquc ampla 

dominatione tot annis floruerat, huc tot cal- 
liditates artesque , huc vis et arma reciderunt, 
quibus tot reges, tot sacerdotes impositi, ac 
dejecti ; Italia omnis tumultu vexata , ut ejus 
posteritas tam miserabili fine , carcere ac te- 
nebris clausa a stirpe interiret : insigni do- 
cumento , potentiam , cui virtus ac religio non 
subest , raro esse mansuram . Post Lambertum 
Bosoni fratri , Berta ac Lothario genito , Tu- 
sciae imperium Ilugo detulit: quem tradito re- 
gulorum ejus provinciae more, Lucae habitas- 
se ex illius actis constat, novi principatus ini- 
tia circa annum DCCCCXXXII. contigere : un- 
de colligitur , miserum Lambertum , paulo am- 
plius anno Etruriae dominationem tenuisse . po- 
titus imperio Boso , ut proditionem specioso 
aliquo facto velaret, regem admonuit, ut mar- 
tinianae basilicae pagum Massagrogiam ad Tyr- 
rhenum mare in agro lucensi , adjectis aliis la- 
te fundis dono daret. Ratus ita circumventi 
fratris infamiam aboleri posse . causa obten- 
debatur Berta communis parens , et Adalbertus 
vitricus in ea basilica sepulti : tamquam filo- 
rum manes eo piaculo solverentur , si quis 
suo scelere aliena expiaret . Tamen utcumque 
D. Marlino cui offerebatur , grata ea libera- 
litas fuit, adhuc manet: majorumque sacerdo- 
tum ejus basilicae collegium jam ultra septin- 

gentos annos fructum illius capit. Nec Boso- 
ni parta scelere dominatio diu mansit, quip- 
pe cum paulo post Vuillae conjugis instinctu, 
rerum novarum consilia in regem fratrem inis- 
set , Tusciae principatu excidit . Post Bosonem 
Ubertus Lucensium dominatu potitus, quem 
Ugo ex Vuandelmunda nobili femina , regio 
more sustulerat . extant in vetustis urbis ta- 
bulariis monumenta , quibus constat , Ubertum 
lucensem regulum fuisse , Lucaeque tuscorum 
regulorum more jus dixisse . inter quae illud 
memoria posteritatis dignum , quo traditur , 
Ubertum anno DCCCCXLI. Hugone ac Lotha- 
rio regibus, altero parente , altero fratre , 
Lucae in vetere Longobardorum regia degen- 
tibus ; coram eis Adelardoque volaterrano , 
et Adalberto lucensi sacerdotibus , secundum 
Conradum lucensem antistitem , in quadam con- 
troversia sententiam tulisse . Hic est Conradus, 
qui romano concilio adversus Joannem XII. 
ab Othone coacto interfuit, ejusque actis sub- 
scripsit : quem ob virtutum merita divorum ti- 
tulo ac honoribus posteritas consecravit. 

Etruriae rebus ita compositis , ac praeterea 
Berengario Adalberti eporediensis , ex Gisla 
filio , tradita in matrimonium Yuilla , Bosone 
genita , Berengariique fratre Anscario , quem 
Ermingardis Uugonis soror Adalberto pepere- 

rat , Spoletanis praefecto , videbatur sibi Hu- 
go stabilem fortunae suae sedem in Italia pa- 
ravisse , quam deinde Lothario filio , in regni 
consortem paulo ante adscito » fruendam relin- 
queret. Sed ea opinio longe illum fefellit. nam 
neque sanguinis , neque beneficiorum vinculum, 
satis valide eos principes in obsequio conti- 
nuit , quin regni cupidine res novas moliren- 
tur . verum Anscario in ipsis conatibus oppres- 
so» Berengarius fuga in Germaniam arrepta , 
praesenti exitio subtractus est . Inde princi- 
pum i talorum , quos Hugonis superbiae per- 
taesum erat , studiis revocatus; ita rerum po- 
titus est , ut tamen regiae fortunae insignia no- 
inenque , penes Ilugonem ac Lotharium essent . 
Hugo vero ludibrii ultra non patiens , quo alio 
regnante ipse rex diceretur , cum brevi in pa- 
ternum regnum concessisset, regia gaza secum 
asportata : Lotharius a patre desertus , ac re- 
rum omnium inops, per aegritudinem animi emo- 
ta mente, fato defunctus est: Adelaide conju- 
ge relicta , Rodulphi Burgundiae regis filia, ex 
Bertu Malespiua lucensi , eo Sigifredo genita , 
quem Adalberto Etruriae imperante , Luca in 
Galliam cisalpinam cum tota domo migrasse , an- 
te memoravi. Lothario mortuo Berengarius cu- 
jus antea vim occupaverat , regium nomen in- 
vasit . Sed fortunam suam in lubrico reputa- 

bat , donec Ticino, vetere Italiae regia, po- 
tiretur; quam urbem Adelais dotali nomine 
obtinebat. Omnia versanti , illud aptissimum 
visum, si ratio iniretur , qua et ipse voti com- 
pos fieret , et reginae pristinae fortunae de- 
cus maneret, quare Adelaidem sollicitare coe- 
pit , oblatis filii Adalberti nuptiis , ita utrius- 
que rationibus consuli . nam et ipsi honorifi- 
cum , et majoris compendii, si amore potius, 
quam vi et armis regiam obtineret : et regi- 
nae utile, manente veteris fortunae cultu, spon- 
te tradere , quod tandem per bellum amissu- 
ra esset . Sed castus et sanctus reginae ani- 
mus, ab eo matrimonio abhorrebat; inviso jam 
pridem Berengario ob perfidiam in socerum 
ae maritum : seque pollui existimabat , si in- 
fectam proditione carissimorum dextram ample- 
cteretur . sive etiam ambitio muliebris, et spes 
honestiorum nuptiarum suberat; quod ex even- 
tu postea creditum. Berengarius repulsae do- 
lore furens , raptim cum exercitu Ticinum con- 
tendit : potitusque per vim ui’be , ac regina 
capta , eam intra munitissimam aciem ad Be- 
nacum , arcta custodia sepsit . tum blanditiis 
precibusqne , et quae alia femineis animis de- 
finiendis adhiberi solent , fatigare coepit , ut 
fortunae cederet , malletque se reginam et do- 
minam , quam captivam et famulam dici . Sed 

mulier adversus fortunam contumax , non pre- 
cibus, nec postremo minis ac terroribus vinci po- 
tuit: sed auro custodes aggressa, una ancillarum 
maxime fida , ac sacerdote , quo in re divina fa- 
cienda utebatur ejus consilii consciis; nocte in- 
tempesta clam scaphae imposita fugam arripuit : 
per diem silvarum latebris occulta, noctuque iter 
faciens , ut insequenles falleret. His comitibus Re- 
gium Lepidi profecta , apud Attonem avunculum 
se recepit . Is, mortuo ante aliquot annos Sigi- 
fredo, paternum imperium regebat; utque ho- 
stium ac popularium insidias caveret , Canusii 
arcem in praerupto ac edito regiensis agri 
monte construxerat. Atto et forma et sexu , 
sed magis conjunctione sanguinis motus , re- 
ginam intra arcem excepit ; et ad pristinae for- 
tunae splendorem , regio cultu habuit : data 
fide omnia se facturum , ne in hostium pote- 
statem veniret . Berengarius, Adelaidis fuga co- 
gnita , furore ardens , cum ad eam reposcen- 
dam nuncios misisset , ea spe dejectus ( ne- 
gante Attone affinem et hospitem prodere ) ma- 
gna vi Canusium obsidere statuit . Sed cum At- 
to licet ea munitione ad excipiendos primos 
belli impetus valida , ita si longa obsidione pre- 
meretur, desperaret posse se suis viribus re- 
giorum armorum molem sustinere ; missis oc- 
culte ad Othonem Germaniae regem nunciis , 

ostentatis reginae nuptiis , sollicitavit ut per 
eam occasionem , Italiae regnum occuparet . 
Rex cupidine novi imperii, et Adelaidis amo- 
re incensus, quam et egregia forma, et pudi- 
citia par commendabat, sponte occurrentem for- 
tunam , quam alii frustra insequerentur, ex- 
cepit. praesertim cum et ab aliis Italiae prin- 
cipibus , quibus jam Berengarii opes graves 
erant, in eam spem vocaretur. Agebat primus 
in hac causa Ubertus Lucensium regulus , qui 
Berengarium patris fratrisque spoliatorem, ho- 
nore depellere pietatem interpretabatur. Qua- 
re et privatis offensionibus , quas tunc affinis 
reginae casus incendebat , et Agapiti pontifi- 
cis maximi auctoritate , in Germaniam ad re- 
gis animum in eam expeditionem impellendum , 
profectus erat. Itaque Otho comparatis, quam 
maximas potuit, ex universa Germania copiis; 
simulata religione , tamquam in Urbem volis 
solvendis adventaret , Uberto duce in Italiam 
transgressus, Canusium accessit, Berengario ad 
famam illius adventus , ad caetera imperii sui 
tuenda loca profecto : unde paulo post Tici- 
num se conferens, nuptias cum Adelaide in ve- 
tere Longobardorum regia , magno apparatu 
celebravit, receptisque in fidem Berengario at- 
que Adalberto, certis conditionibus deinceps 
regnare permisit, ac demum rebus in Italia com- 

posilis in Germaniam reversus est; Uberto Lu- 
censium principe eum prosequente , quem ad 
novum regnum capessendum , hortatorem ha- 
buerat . Sed non diu apud regem Ubertus gra- 
tia floruit, sive aemulorum calumnia , sive pro- 
nus in eum Italorum favor suspicionem move- 
bat. fluxa in regum animis meritorum memo- 
ria ; et lubrico semper aulicorum statu , sub- 
ruente invidia . quare regis irae se se subdu- 
cens , in Pannoniam profugit , donec is tur- 
bo innocentiae splendore discuteretur . qua de- 
mum cognita , Ubertus iterum Othoni carus in 
primis fuit. Verum sapienti consilio , fortunam 
cujus paulo ante fidem expertus erat , dese- 
rendam ratus , ne rursus regem satietas cape- 
ret , missione impetrata, Lucam ad conjugem 
ac penates rediit . Sed hic nova res , illius ani- 
mum ingenti cura turbavit . Nam cum Vuil- 
lam uxorem, Bonifacii Spoletanorum reguli fi- 
liam , quam ipse discedens ignarus gravidam re- 
liquerat, virili stirpe auctam reperisset; occur- 
rentem, admoventemque sibi parvum puerum, 
a complexu repulit (i) : infantemque tamquam 
non ex se conceptum aversatus , abire e con- 
spetu jussit : simul edicens , pararet se ad ea 
experimenta , quibus per illa tempora , dubia 

(4) Petrus Dauiian. L. 7. epist. 4 2. 

pudicitiae fama explorari , consuetum potius 
quam fas erat , Deo innocentiae vindice bar- 
barum morem , veluti approbante ; quem dein- 
de tamquam temerarium , ac divinae majesta- 
ti tentamento injuriosum, aboleri placuit. Vuil- 
la conscientiae fiducia , et infamis calumniae 
impatiens, se vero nullum probandae pudici- 
tiae, quamvis atrox experimentum refugere af- 
firmat: Deumque conjugalis fidei ultorem , in 
caput suum obtestatur , si alterius viri vesti- 
giis mariti lectum foedasset . pluribus utrin- 
que conditionibus agitatis, in id tandem con- 
silium consensu discessum ; ut principum sa- 
cerdotumque conventu indicto , infans non nu- 
trice , non custode apposito , qui simplicem 
animum admonendo corrumperet , in medio 
statueretur: ad quem ille sponte accurrisset, 
patremque puerili simplicitate adblandiens ap- 
pellasset, is pro patre haberetur. Erat, ut in re- 
gia domo , ampla quaedam sub divo area : haec 
tanto spectaculo sedes lecta ; adfuere evocati 
e vicinis urbibus pontifices , paresque pene ipsis 
appellatione patrum antistites, una cum mino- 
rum sacerdotum ac procerum multitudine; quos 
vel reguli invitantis nuncii , vel fama tantae 
rei exciverat . aderat praeterea vulgus innume- 
rum , quod ad spectaculi novitatem in regiam 
confluxerat; cui Ubertus immixtus, non sede. 

non vestitu culluque, aut alia re notabilis con- 
sedit. Silentio ab omnibus facto , puer ( IIu- 
goni , ab avi regis appellatione , infanti no- 
men erat) in medio solus statuitur. Tum ve- 
ro ingens cura omnibus injecta ; erepti suspen- 
sique animi neutro inclinata spe ; preces ad 
Deum arcanorum testem fusae , oculi in coe- 
lum defixi , et magnae rei exitum expectantes. 
mox in puerum intenti vultus , attoniti et stu- 
pentibus similes . dejecti aut fidentes , pro ut 
is in hunc vel in illuin oculos intendisset . cum 
tandem corona adstantium attente lustrata , ad- 
monente nullo , ad Ubertum puerili fiducia , 
velut ad familiarem oculis suis vultum , inter- 
ritus ferri coepit , eumque blanda voce pa- 
rentem appellare , et ad ejus cervicem parvas 
manus tendere. Hic obortae gaudio manare 
omnibus lacrymae , laetoque tumultu cuncta 
strepere : redditam matri pudicitiam , inventam 
patri prolem , subjectis principem , et pater- 
ni imperii olim successorem , gratulantiuin . 
Ubertus sublatum puerum , colloque admotum 
in osculum applicat , arctisque complexibus , 
paternum affecLum exsatiat . tum Vuillam ma- 
nu prehensam lacrymans lacrymantem , veluti 
tunc primum illam in thalami consortium re- 
ciperet delinirc coepit ; ac sollicite purgare fa- 
ctum , quo eum conjugalis dolor , et impetus 

animi praecipitis impulisset : „ amorem , suspi- 
„ ciosam , et temeritatis plenam rem esse; et 
,, in eos quos ardentius diligat, saevire assue- 
„ tam . veniam ipsi daret ; si crudelis et ira- 
„ potentis domini vim non effugisset . quando 
,» evenisset , quod in votis habuerat , ut potius 
„ ipse temerarius , quam ea impudica repe- 
„ riretur; placaret animum; nec tanti vulne- 
„ ris cicatricem extare pateretur, ejus inno- 
,, centiam ante experimentum feliciorem , post 
„ illud certiorem futuram , quam superi mi- 
„ raculo comprobassent Ad haec Vuilla non 
tumens , et quasi imputaret ; sed vultu ad mo- 
destiam composito , et in quo mixtus securita- 
ti pudor , coelesti judicio fidem conciliaret , 
breviter respondit : „ se non magis de fama 
„ sua , quam de viri perturbatione fuisse sol- 
„ licitam . Caeterum sponte pudicam , daturam 
„ operam ne coelesti testimonio indigna un- 
,, quam videretur . remittere ultro offensam , 
„ quae ab amantis animo profecta , tantum 
M ipsi in praesenti decus , tantum apud po- 
„ steros gloriam quaesisset . „ caeterum co 
metu liberata duas in agro lucensi Monacho- 
rum celebres aedes , nempe ad Pontiani sub 
urbis moenia , et ad D. Salvatoris ad la- 
cum , cui Sexto nomen, praediis auxit: voto 
forsitan inter illum animi aestum concepto , 

cum de ipsius fama vitaque judicium pen- 
deret . 

Interea Othone , ut dictum est , post com- 
pressam Berengarii atque Adalberti tyrannidem, 
in Germaniam reverso ; ut malus diuturnitatis 
custos metus est ; rediere illi ad ingenium , 
ubi timere desierunt . quare tum sacras , tum 
profanas res turbando , eam sibi principum ita- 
lorum conflarunt invidiam ; ut Octaviani , qui 
Joannis XII. nomine Agapito successerat, po- 
tissimum opera , Otho in Italiam revocaretur. 
Naius erat Joannes Alberico, Adalberti Lu- 
censium quondam reguli filio; patris opibus, 
quamquam immatura adhuc aetate , in id fa- 
stigium evectus , ut in illustri loco ejus vitia 
magis conspicerentur. Is quamquam Ermingar- 
dim Alberici sororem , ac Berengarii nover- 
cam ( quod rarum ) privigno faventem , arcta 
cognatione contingeret ; tamen princeps me- 
lior quam affinis legatione missa Othonem sol- 
licitavit : ostentato caesaris , et augusti nomi- 
ne , si pontificum majestatem, a tyrannide re- 
gum italorum vindicassel . quippe Longobardis 
orti , velut haereditarium in summos sacerdo- 
tes odium , injuriis explebant . non minore 
gloria ipsum futurum , Berengario ac Adalber- 
to sublatis , quam olim fuisset CaroJus Desi- 
derio capto quin etiam majus ipsi decus , si 

pro uno duos reges vicisset, additus est le- 
gatis Uberius Etruriae princeps , quem eorum 
temporum clarissimum scriptores illius aetatis 
appellant: quo auctore Otho priorem in Ita- 
liam expeditionem susceperat, nec difficilis in 
eam sententiam regis animus fuit: praegusta- 
ta jam ante Italia , et avidis ejus provinciae 
sponte gentibus transalpinis . Quare igslructo 
exercitu una cum conjuge iterum Alpes trans- 
misit anno DCCCCLXII. decorum sibi ratus , 
si regum titulo Caesaris et Augusti appella- 
tionibus auxisset : utque oliin Francis Caro- 
lus , ita ipse Germanis imperatorium nomen , 
et dignitatem invexisset. Itaque summo ho- 
nore a Joanne exceptus , elfusis obviam pro- 
ceribus , ac populo cum plausu clamori- 
busque prosequente : pauloque post Caesar 
et Augustus appellatus ornatusque ejus for- 
tunae insignibus , eisdem caeremoniis, qui- 
bus Leo III. Carolum consecraverat, praeter 
caeteras mutui amoris significationes , ad sa- 
cros Apostolorum cineres, devotis capitibus, 
si dolo malo alter alteri datam fidein fregis- 
set . Ilis peractis Olho lloma digressus Lu- 
cam accessit, amicam partibus suis urbem, et 
Adelaidis conjugis lucensi matre genitae , ve- 
luLi patriam . sive Uberti invitatu , quem bis 
ad italicum iter hortatorem habuisset : sive 

9 

urbe nostra tunc Etruriae principe , ac re- 
tere Longobardorum regia regumque hospitio 
decorari solita . Dum ibi moratur , augustae 
precibus confici literas jussit, quibus martinia- 
nae basilicae a regibus Ilugone ac Lothario 
donata praedia , imperatoria auctoritate rata 
esse voluit: eoque jure possideri, quo quae 
optimo, quo tempore etiam Grimmae, sacra- 
rum virginum D. Salvatoris antistitae, regiae 
clamydis decus concessit . Verum sacramen- 
tum inter Joannem Othonemque brevi perju- 
rium excepit, siquidem intra annum verten- 
tem juvenili levitate ad Berengarium Adalber- 
tumque revolutus est: consilii poenitens, quo 
regium decus homo itaius a popularibus suis 
in peregrinos transtulisset . oblitus Alberici 
patris , qui ne Hugonem quidem vitricum re- 
gnare passus esset : ipsumque Othonem Aga- 
piti invitatu Romam accitum , introitu urbis 
prohibuisset. Sacerdotium unica majestate re- 
» ligionis armatum , tamdiu a regum servitu- 
» te liberum fore , quamdiu ipsis visum non 
» fuerit imperare . quare si serviendum sit , 
>■> honestius a suis quam ab alienis premi . >» 
Qua ingenii mobilitate audita , Otho adeo 
exarsit , ut Joanne velut puero palam incre- 
pito , Romam advolans, consecratorem suum, 
audaci exemplo , exaugurare jus fasque duxe- 

rit: sacerdotum concilio advocato, cui, ut di* 
ctum est, Conradus lucensis interfuit, sanctimo- 
niae fama aliqua ex parte laesa : nisi quod cor- 
rupti summi sacerdotis mores , specioso disci- 
plinae praetextu obtentui erant, et Joannes 
quidem eam contumeliam ilagitiis meritus: sed 
regum , caesarumque erga pontificem quem- 
cumque veneratio et obsequium , non quae- 
stio ac censura , munus est . Nec Otho ejus 
sacerdotii vim majestalemque evertere pote- 
rat, cujus se imperatorem esse voluisset. Sed 
facti temeritatem non sera vindicta conse- 
quuta est; quippe cum Roma discedens in Etru- 
riam se contulisset germanus miles septem- 
trionis frigori assuetus , gravitate aestivi caeli 
absumptus est, morbis toto exercitu vulgatis, 
manifesto caelestium irarum indicio, ob vio- 
latam, quamquam in indigno homine, summi 
sacerdotii majestatem . Magna ex parte, eam ae- 
statem Lucae Otho transegit , praecipuo in ur- 
bem nostram affectu: cujus non parvum momen- 
tum, Adelais uxor erat; quae, ut dixi, lu- 
censi inatre genita, maritum aliorum impe- 
ratorem, nostrum quodammodo civem effecerat, 
et manent apud nos caritatis a magno ho- 
spite pignora. Nam ut proximi eorum tempo- 
rum scriptores memorant (i) , primus urbi 



(l) Villan. 1. i, cap. I. 

lucensi ( rarum iis temporibus decus ) si- 
gnandi argenti aurique potestatem concessit : 
sanctumque apud posteros mansit , ut aerei 
nummi Othonis nomine signarentur . argenti 
aurique nota jam pridem obsolevit . Est apud 
me argenteus Othonis nomine inscriptus , al- 
tera parte apertis , altera arcanis notis de mo- 
re illorum temporum (i): non alio quam ma- 
teriae et antiquitatis pretio . Incidit hic se- 
cundus Othonis in lucensem urbem adventus , 
Ann. DCGCCLXIV. constatque ex literis ipsius, 
quibus egregia liberali tate collegium virginum 
D. Salvatoris praediis auget , eum IV. Kal. Au- 
gusti illius anni Lucae fuisse ; ubi alias quo- 
que pro Giliberto clusinorum monachorum an- 
tistite confici jussit III. nonas Augusti , a scri- 
ptore historiae pontificum italorum relatas (a) . 
Eodem anno Atto Sigifredi lucernis filius, re- 
gum caesarumque affinitate , et Canusio con- 
dito celebris mortem obiit , filiis Tedaldo et 
Sigifredo relictis, quorum Tedaldus post Ugo- 
nem Uberti filium Etruriae imperavit, per ea- 
dem tempora Ubertus Lucensium regulus fato 
concessit , Hugoni filio principatu relicto . 

(0 otto wra s. 

VVLT. D. LVCA. 

T. ; T. 

(2) Hugcll. in Epuc. Clusin. n. 6. 

Caeterum Othone imperante , jacta paulatim 
elruscae atque italicae libertatis semina ; quae 
non multo post, articulis temporum captatis, 
populi antiqui decoris memores , ad exitum fru- 
ctumque perduxere . Nam Otho Caroli exemplo 
Italiam ordinare aggressus , quibusdam civita- 
tibus indulsit, ut legibus suis viverent: aliis 
regulos praefeclosque suo nomine imposuit; ea 
conditione ut etiam civitatibus ipsis corpus 
permitteret, jusque Romanorum more, annuos 
consules creandi : nec tota servitute, nec to- 
ta libertate . omnibus tamen tributa quaedam 
imperavit , quae advenientibus in Italiam cae- 
saribus penderent : scilicet certam frumen- 
ti summam ad commeatus , sumptus in via- 
rum pontiumque instaurationem, in stativa mi- 
litum , manentisque imperatoris hospitium. Nec 
tantum publice civitatibus privilegia ac im- 
munitates concessit: sed etiam ad privatam gra- 
tiam ineundam , Francorum regum , qui Italiam 
tenuerant, exemplo, iis quorum egregia ope- 
ra in bello usus erat , regalia , ut tunc vo- 
cabant , privilegia largitus est . Erant autem 
ea, vel praedia, hoc est, jus percipiendorum 
fructuum , ex portubus , fluminibus , salinis , 
pecuniae signatura , aliisque vectigalibus ejus 
generis : vel dignitates ; ut praefecturae regio- 
num urbiumque, quarum regulos, duces, co- 

mites, marchionesque appellabant, qui itidem, 
quo jure ipsi ab imperatoribus acceperant , pa- 
gum aliquem oppidumve (i) aliis praefectis , 
iique aliis tradere solebant : eosque majores 
minoresve appellabant , prout amplior angu- 
sliorve praefectura esset, ex quo factum est, 
ut nobilitas omnis, vel ab imperatoribus, vel 
a regulis , honestis muneribus occupata , eam 
rempublicam salvam ac perpetuam optarent, in 
qua ipsi aliquo in numero essent , partemque 
illius caperent . Ex quo tempore nova in Ita- 
liam conditio nobilitatis inducta ; ut , spreta 
vetustatis opumvc , aut alia claritudine ii tan- 
tum nobiles haberentur , qui , vel majores eo- 
rum aliquem ex his honorem , vel immunita- 
tem cepissent . quae omnia sequentium tem- 
porum rebus gestis lucem allatura , curiosius 
persequi operae pretium visum. Haec est ita- 
licae dominationis forma per Othonem consti- 
tuta ; unde illi, ut olim Carolo , magni nomen, 
non tam adulatio , bonis aeque malisque re- 
gibus communis, quam insignis sapientia, et 
rerum gestarum magnitudo peperit . 

His legibus, cum universa Italia, tam Lu- 
censes utebantur Ilugone principe: cui prae- 
ter Etruscam, per se amplam ac invidiosam , 



(0 Sigon. de Regno Ita). I. 7. 

Camertium quoque ac Spoletanorum domina- 
tio accesserat. Verum cum ei laxior principa- 
tus videretur quam facile regi posset , ea prae- 
sertim aetate, qua corrupti mores grave im- 
perium dominantibus faciebant , Etruriae do- 
minatione contentus , cae teras remisit, rarum eo 
saeculo exemplum, quo insatiabilis dominandi 
libido omnia miscebat . Erat Hugo insigni ae- 
quitate in subjectos , pari prudentiae ac libe- 
ralitatis , nec minori clementiae laude, quae 
virum principem maxime commendat, frueba- 
turque saepius fama sua , cum vulgari habitu 
paucis comitibus , principis mores carpere, ejus- 
que facta in deterius trahere aggressus , truci 
increpantium vultu excipiebatur, aliis mansue- 
tudinem , aliis justitiam, aliasque ejus virtutes 
extollentibus, illum sibi diu incolumem a superis 
precabantur. Verum, sive aetatis, sive fortunae 
vitio, cupiditatibus in praeceps tractus, egre- 
gias dotes vivendi licentia, foedisque amoribus 
deterebat, donec objecta terribili specie, ad 
meliorem frugem revocatus , optimi principis 
exemplar deinceps vixit. Rem ita gestam vetu- 
sti annales tradunt (i) . Mos erat Hugoni , ut 
viri principes solent, interdum laxare ab im- 
perii curis animum , ac venationi indulgere . 

(0 Villan. I. i. c. 2 . 

igitur dum aliquando in silva feras jaculo in- 
sequitur , repente sereno antea caelo, spissae 
nubes condidere solem , ut non alia quam no- 



ctis species intuentibus esset . Tum ex omni 
parte ignes coruscare, et fulgurum fragor exau- 
diri : moxque imbrem permixta grandine pro- 
cella excussit . dilapsis in diversa comitibus , 
dum se quisque hiemi subducere festinat , ac- 
cidit ut Hugo solus , in abditam nemoris par- 
tem , viarum errore duceretur; circumspicien- 
ti in ea solitudine , locum aliquem ad imbris 
effugium , quoddam tugurium incurrit oculos, 
ex quo se se furnus evolvere , et audiri stre- 
pitus tamquam fabrorum , malleo et incudi- 
bus resonantium videbatur . Eo princeps effu- 
sis habenis ferri coepit , ratus aliquam ibi fer- 
rariam esse , atque ubi tempestatis vis remi- 
sisset , posse a peritis locorum iter monstra- 
ri . Verum ut ad fores adsislit , oblata est 
inusitata quaedam fabrorum species , vultu ni- 
granti, et ultra humanam formam terribili: 
non candentem ferri massam , sed miserorum 
corpora in ferri morem concepto igne , incu- 
dibus imposita malleis verberantium : aliorum- 
que truncas manus, aut avulsa membra in for- 
nacem injicientium, tamquam recoquerent. Eo 
spectaculo territus , haesit attonito similis : ut- 
que se tandem collegit, rogare institit, quae- 

nam eam inauditi moris ars esset , cujus- 
que imperiis tam crudele supplicium exerce- 
retur , tum ex tetris illis malleatoribus unus 
eas docet esse impiorum animas, solutas cor- 
poribus , quae Dei jussu , acerbis sed justis 
exemplis torquerentur, ad eumque modum non 
multo post futurum Hugoni cuidam Etruriae 
regulo, qui nunc se fortunae permittens , me- 
tu numinum vacuus , per luxum atque libidi- 
nem vitam duceret. Perculsus ea denunciatio- 
ne princeps, toto corpore inhorrescere, ac 
gelido sudore perfusus linqui animo coepit. 
Mox resumpto spiritu criminum conscientia al- 
tos edere gemitus, solutusque in lacrymas se- 
met incusare , vultum , pectus manibus conver- 
berare , pacemque numinis supplex exposcere : 
cum objecta species , evoluta repente ac ela- 
psa ex oculis , attonitum ac stupentem velut 
emota mente destituit . Et jam excusso imbre 
vis hiemis laxaverat . cum Hugo defixo vultu, 
et magnarum cogitationum aestu jactatus , ire 
ad comites pergit; qui ejus errore solliciti , 
in via dispersi , domini vestigia sequebantur, 
cum in mutuum conspectum occurrentibus, 
attonita principis facies et ex morsu animi 
confusa , madentes oculi lacrymis , ac toto cor- 
pore sufFusus pallor , inopinati alicujus mali 
suspicionem fecissent ; satin salve ? rogare in- 



i38 

cipiunt: causasqiie subitae consternationis sci- 
scitando elicere . Sed ubi obstinatum in silen- 
tium vident , verasque ejus motus causas aver- 
tentem , ingentes curas animo premere, et ex 
imo tantum edere suspiria ; ipsi quoque per- 
culsi ac tristes aliena moestitia , illum in ur- 
bem , regiamque reducunt. Fama deinde ri- 
mandis principum arcanis callida manavit in 
vulgus : commutatique in melius Hugonis mo- 
res , (idem fecere . Nam ex eo tempore in re- 
ligionis cultu attentior , voluptates aspernari , 
piorum consuetudine uti familiarius coepit, tam 
effusa in ejus ordinis homines liberalitate , ut 
septem iis templa adjectis aedibus praediisque 
in annuum censum, construxerit; quorum unum 
eo loco aedificatum est , ubi se se horrenda 
illa species, ei visendam obtulerat. Sed novum 
pietatis studium militares in Hugone spiritus 
non fregit . Nam Othone III. qui patri avoque 
in imperio successerat , regnante , cum Lan- 
dulphus Marsorum regulus , in ipso aetatis flo- 
re , dum in templo sacris interest, a conju- 
ratis interfectus esset , Hugo sacrilegam affinis 
principis caedem ulturus , ex Etruria in Cam- 
paniam contendit : oppidoque expugnato , in 
quod parricidae confugerant , eosdem captos 
ultimo supplicio affecit, quod contigisse an- 
no DCCCCXCII. clarus italici regni historiarum 

scriptor tradit (i), licet in eo deceptus, quod 
Ilugoni Sigiberti Atestini filio , eam ultionem 
adscribat : cum diserte id factum Hugoni Uber- 
ti Etruriae principis filio tribuat Petrus Da- 
miani proximus eorum temporum scriptor ( 2 ), 
ac proinde majoris ad fidem momenti . Re- 
versus ab ea expeditione Ilugo , aliquanto post, 
nempe anno DCCCCXCVI. Othonem in Etru- 
riam venientem Lucae excepit, cumque jam an- 
te , insigni liberalitate , oppidum cui Verru- 
ca ultra jugum nomen est , templo Salvatoris 
ab Vuilla matre ad Sextum lacum condito, do- 
no dedisset : eam liberalitatem , imperatoriis 
literis ratam optavit . eae adhuc apud mona- 
chos loci incolas extant , datae XII. Kal. Au- 
gusti hujus anni , apud Marliam Iucensis agri 
pagum , aeris clementia ac salubritate celebra- 
tum : cum forte vitandae urbani caeli gra- 
vitati amoeno secessu caesarem Hugo detine- 
ret . Nec eo tempore tantum , Iucensis ur- 
bis hospitio apud llugonem Otho delectatus 
est; sed triennio post augusto mense eum Lu- 
cae fuisse auctores tradunt (3). et certe egre- 
gia erga Othonem fide Hugo cxtitit : nam cum 
a Romanis accitus, supremum apud eos magi- 

(<) Sigon. I. 7. de Regn. Ilal. 

(2) Pelr. Damian. 1. 7. Kpist. <2. 

(3) Sigon. 1. 7. de Regn. Italiae. 

simium , ducis nomine obtineret; mota in Otho- 
nem seditione, in qua vitae discrimen adiit , 
llugo pro potestate ei turbae immixtus impe- 
ratorem periculo exemit , ejus partibus usque 
ad extremum fidus . quippe hoc illi novissi- 
mum mortalium operum fuit . Siquidem pau- 
lo post in Etruriam reversus , Florentiae ( qui- 
dam Pistorii obiisse affirmant ) decessit anno 
MI. XII. Kal. Januarii, conditusque est in ba- 
silica , quam ipse D. Virgini , regio splen- 
dore aedificaverat, opibusque auxerat (i) : ejus- 
que anniversaria funeris dies, ad haec usque 
tempora , inferiis solemnibus , et funebri lauda- 
tione colitur (a) . Receptum in caelum Hugo- 
nein , ut pietate meruerat , illud inter caete- 
ra indicio est , quod ejus cadavere , prono in 
terram vultu per incuriam defosso , ipse per 
quietem aedituum loci admonuit, imperavitque 
ut extracto loculo , corpus suum erecto in cae- 
lum ore componeret . quae de cive ac princi- 
pe nostro, eo libentius his annalibus inserui, 
quod llertae aviae , avique Adalberti parum 
faustam memoriam , ipse sua laude commenda- 
tam reliquerit . de quo illud etiam praeterire 



(1) Puccinelltu in Vita Italica Hugonis . 

(2) Del gran Barone, it cui nonic, il cui pregio — il grorno 
di Tominaso ricouforta . Dante. 

non possum , quod Villanius errore vulgi de- 
ceptus memoriae prodidit (i) : nempe Hugo- 
nem Germania ortum in Etruria consedisse : 
cum ipse in tabulis quae in antiquo lucensis 
basilicae tabulario extant , se Uberto patre ge- 
nitum affirmet , quem Hugone Bertae filio ac 
Italiae rege natum , Lucae ac Etruriae impe- 
rasse , extra omnem controversiam est . Qui er- 
ror etiam bonis illis viris imposuit , qui ve- 
tere conditorio extracta Ilugonis ossa , in no- 
vum sepulcrum intulere an. MCGCCLXXXI. quam 
veteris memoriae inscitiam , ante castigaverat 
clarissimus sacrorum annalium scriptor Baro- 
ni us (a). Decessit Hugo aetatis anno quinqua- 
gesimo, sine virili prole, Vuilla filia super- 
stite , quae post Arduino regulo nupsit, cujus 
principis feminae liberalitate aedificatum est 
templum cum asceterio > apud Quiesam lucen- 
sis agri oppidum, ut vetustae tabulae basili- 
cae Martinianae testantur. Rarum eo saeculo 
urbis nostrae decus, ut praeter Adalberlum , 
Guidonem, Lambertum, Ilugonemque potentis- 
simos Etruriae regulos ex se genitos , civem 
suum, Ilugonis ac Lotharii regum , alterius 
vitricum , alterius avum adspexeril : Berenga- 



(0 Villanli lib: 4. c. 2. de Hugone error . 
(2) Baron. Tom. XI. ad Ann. <U02. 

rium atque Adalbertum , et ipsos reges ; Er- 
mingardis civis suae alterum privignum , alte- 
rum nepotem tulerit : cum fere iisdem tem- 
porum spatiis Albericus lucensis Romae omnia 
posset; Octavianus lucensi patre genitus , sum- 
mum sacerdotium obtineret : Berta Attonls lu- 
censis filia Burgundiae regina: Adelais matre 
lucensi primo regina , deinde augusta : et quod 
ad memoriam posteritatis clarius est , eximiis 
virtutibus divorum honores adepta : perque eam 
tres Othones Lucensibus innexi : ac demum Er- 
mingardis et Vuilla lucenses , pene reginarum 
fastigio , patriae gloriam attollerent . 

llugone mortuo , tradunt nonnulli Tedal- 
dum Malespinara Attonis filium , Sigifredi ne- 
potem , postliminio in antiquae originis pa- 
triam reversum , una cum lucensi Tusciae to- 
tius principatum obtinuisse . Alii contra ad Bo- 
nifacium Alberti sive Uberti filium , Hugonis 
fratrem , dominationem pervenisse contendunt . 
quorum opiniones aut refellere , aut probare, 
in tanta praesertim scriptorum ambiguitate , 
certa ratione non possumus, eam in praete- 
ritis quoque a legentibus veniam petentes , ut 
si quid in confusa adeo rerum hujus aetatis 
caligine, non ita exacte vel temporum, vel ne- 
gotiorum ratione subducta , peccasse contige- 
rit , aequi bonique consulant . quod ab eo 

me impetraturum facilius spero, qui vel pau- 
corum aimorum hujus saeculi memorias , et 
vetustatis et scriptorum vitio tenebris obrutas, 
evolvere tentaverit ; coactusque ad implexas 
nominum ambiguitates , temporum pugnantes 
rationes , locorum diversitates toties haerere ; 
periculo suo doctus , aliis ignoscere didicerit . 
Et me quoque , nisi suscepti operis amor , et 
spes meliorum temporum confirmasset , non se- 
mel taedio fatigatum, ac pene desperatione 
expediendi victuin , manuin tollere cogitasse non 
diffitear. Ut nulla par gratia referri possit iis , 
qui rerum nostrarum , intactum adhuc , nec ul- 
lis praeeuntium vestigiis monstratum, iter in- 
gressi, illud labore suo mollitum domitumque, 
posteris aperuere. Tedaldo sive Bonifacio Hu- 
gonis in lucensi principatu successore, ejus- 
que anno tertio , qui fuit annus MIV. primo 
inter Lucenses Pisanosque bellum exarsit: quod 
saepe ex intervallis repetitum , utrumque po- 
pulum per annos amplius trecentos , mutuis 
cladibus attrivit . Quod ante quam scribere ag- 
grediar , liceat mihi , ad illustriorem eorum 
quae dicentur cognitionem , pauca altius repe- 
tere. Pisas a Graecis in Etruria ad Arnum flu- 
men conditas, vulgatum fama est (i): unde 



(l) Strabo lib. 5. 

illis Alphaeae cognomen ab amne poetarum car- 
minibus celebri (i), qui Elaeas Pisas praeter- 
fluit. Romani populi florentibus rebus, Pisani 
coloniae latinae jus adepti (a) , ipsis agros 
offerentibus , qui novis colonis dividerentur : 
ac triennio post Lucam Romanorum colonia 
deducta: unde aemulatio decoris ac invidia; 
et mox controversia de finibus , veluti prima 
discordiarum semina : facili inter finitimos of- 
fensionum materia , et odiis uno tantum mon- 
te discretis, quae diu occulta, et velut ex alto 
collecta , occasione data acrius erumpere . do- 
nec respublica , aut caesarum imperium man- 
sit, nulla arma nisi aut pro ipsis, aut adver- 
sus hostes: et in publica tantum orbis causa 
pax aut bellum : privatarum urbium simultati- 
bus, unius imperii majestate pacatis . mox bar- 
baris rem romanam invadentibus , in commu- 
ni servitute quies: nec cuiquam cupido aut 
potestas inferendi aliis cladem ; cunctis inju- 
riarum suarum patientia occupatis . Post Go- 
thos Longobardosque , mutatis dominis, servi- 
tus mansit: urbesque Italiae , aut regibus, aut 
quibus ii imposuissent subjectae , odia vel ami- 
citias ad arbitrium imperantium capiebant, cum 

(1) Virgil. lib. 40. 

(2) Liv. lib. 40. 

demum per Othonem magnum jacta libertatis 
etruscae fundamenta ejus nepote exiincto , at- 
tolli in majus coepere, ex eoque tempore, licet 
regulorum dominatio adhuc minime obsoleTis- 
set , tamen laxior populis servitus : et vectiga- 
lium jure excepto , populus ad voluntatem 
bella , pacem , foedera , leges , nulla dominan- 
tium mentione sanciebat, ct quae hactenus la- 
tuerant etruscae urbes, in commune notescere , 
in medium consulere , suis magistratibus , suis 
auspiciis res gerere instituerunt. Nec ante il- 
lam aetatem, Pisanos Lucensesque , aut alium 
quempiam ex Etruriae populis , aliquid rei- 
publicae nomine gessisse , in vetustis anna- 
libus traditur . quemadmodum et Genuensium 
potentia , tunc primum celebrari coepta; quae 
deinde late mari pervagata , clarissimis victo- 
riis orientem implevit. Quod sive salva impe- 
rii reverentia , legibus concessum , sive regu- 
lorum dissimulatione , ita magis in obsequio 
civitates futuras rati , si mutuis odiis attere- 
rentur . quod contra accidit : populis dulce- 
dine libertatis semel imbutis paidatim jugum 
concutientibus , donec omnino excussere, quod 
saepius tentatum , scriptores ejus temporis me- 
morant , ob romanam originem avida liber- 
tatis Etruria , et nunquam nisi per vira domi- 
nantibus obnoxia . Hic primus in mutuam per- 

io 

niciem erumpendi Lucensibus Pisanisque adi- 
tus et veteres iras, clades inferendo accipien- 
doque, explendi, et supra veteres causas, Lu- 
censibus quidem occultus livor, Pisanis navali 
gloria nobilitari jam incipientibus, hisque pro- 
pter insitam genti superbiam indignantibus , 
tamdiu etrusci nominis decus perpetuo princi- 
pum domicilio apud Lucenses mansisse : eos- 
que nimium diu italicarum rerum arbitros in- 
fense aspicientibus . inde acrior utrinque ira ; 
et semper majoribus odiis quam viribus bella- 
tum : plerumque haud nimium in alterutram 
partem inclinante fortuna . Unde continua bel- 
lo materia , nemine insigniter afflicto . Nunc his, 
nunc illis victoribus diruta ac incensa oppi- 
da, oppleti caedibus campi , captivorum tur- 
ba carceres arctati . quin et utrinque servi- 
tum imperatumque : graviore tamen Lucensium 
fato, quibus superba et crudelis Pisanorum do- 
minatio nihil sibi a barbaris gravius timendi 
reliquum fecit. Sed ea calamitate admodum 
profectum . nam acerbitas servitutis acrio- 
res reddidit, primo ad receptum , mox ad cu- 
stodiam libertatis : et egregiam de illis ulci- 
scendi occasionem , ipsorum tempora praebue- 
re. cum quae illi Lucensibus fecerant a Flo- 
rentinis passi , nostras manus opesque respice- 
re coacti sunt: immensa urbis nostrae gloria. 

consilio, auro, copiis, pro eorum libertate, 
tam impense laborantis , quam illi quondam 
pro nostra servitute. Numquam gravius consu- 
lente fortuna , quam ad eorum misericordiam 
compellendo , quibus imperaveris. Et mihi qui- 
dem utrumque populum aestimanti , cum sua 
cuique claritas fuerit , in altero mihi videtur 
extitisse plus religionis, in allero audaciae : Pi- 
sanos viribus, Lucenses consilio valuisse, utque 
illorum potentiam magis in speciem amplam, 
ita brevem fluxamque : contra Lucensium for- 
tunam, ut non ita amplam ad gloriam, ita 
usu magis solidam fuisse, et ut Pisanis ma- 
gnificum memorare maris imperium , perdo- 
mitas insulas , orientem victoriis lustratum : 
ita Lucensibus decorum , consilio et patien- 
tia , aliorum regum sibi amorem conciliasse , 
aliorum iras fregisse : ac caetera Etruria ser- 
viente , ultra annos trecentos externo domi- 
natu intactos agere: et insigni exemplo, in- 
ter tot imperiorum conversiones , et magna- 
rum urbium casus, florentes ac liberos gen- 
tibus monstrari. Sed jam in spatium redea- 
mus . Igitur Othone III. qui ultimus ex ea 
stirpe regnavit, sine virili prole extincto ita- 
li principes vetera de recuperando Italiae re- 
gno agitare consilia coeperant . et Arduiims 
Eporediae regulus, Berengarii avi atque Adal- 

berli patris ambitione velul haereditaria in- 
stinctus , regium nomen invaserat . processe- 
rantque pristini decoris restituendi conatus , 
nisi Arnulphus Mediolanensium pontifex, Hen- 
ricum quem Germania Othoni suffecerat , in 
Italiam arcessisset : offensus ei dominationi , 
quamvis egregiae, cujus ipse auctor non fuis- 
set. Transierat in Arduini partes Gallia Cisal- 
pina ac Etruria , maximumque iis temporibus 
in ea provincia momentum , Lucenses. Qua- 
re excitato semel ferri armorumque studio , 
quam in ainici regis gratiam comparaverant , 
facile fuit in finitimorum cladem, belli mo- 
lem convertere . et aderat huic incepto , spe- 
ciosissimus principum cupiditatibus obtentus, 
religio, tamquam Pisanis juste irascerentur , 
quod e Versilia , quae regio Lucensium do- 
minationis erat, olei maxime feraci, commea- 
tus exportarent, quos per avaritiam barbaris 
in Sardinia ac Corsica compendio majore di- 
straherent. Et jam utrinque modicae concer- 
tationes ortae erant ; dum Lucenses evehere 
prohibent , Pisani contra nituntur : spoliatique 
comparatis mercibus, vicissim negotiatorum lu- 
censium res intercipiunt : sed tamen nihil pu- 
blice motum fuerat ; nec hactenus ultra pri- 
vatas injurias progressum. Verum cum Pisani 
augendae dominationis cupidi , classe Sardiniam 

aggressi , procul a domo abessent, educto in 
eam expeditionem virium robore; Lucenses ul- 
tionis quam bonae famae avidiores , hostium 
absentiam opportunitatem suam rati , ex im- 
proviso una cum Insubrum copiis, quas in au- 
xilium acciverant , Pisanum agrum adorti , to- 
tum fere in suam ditionem redegere , capta 
ad Aesarem flumen valida munitione. Nec in- 
terea, dum populus armis rem auget, Rodilan- 
dus lucensis antistes ( Teogamizum Annales pi- 
sani fuisse tradunt (i) ) potestatis suae fines 
promovendi cupidus cessavit . quippe Arni 
Aeraeque fluminibus adjecta oppida, partem- 
que montanae regionis; interque ea Miniate 
oppidum occupatum, cum quibusdam aliis flo- 
remini agri , quae pisano antistiti parebant , 
provinciae suae adjunxit: tamquam ea potestas 
quoque bello et armis quaereretur, quorum 
pleraque usque ad nostram aetatem , sacrae 
lucensium praesulum ditioni paruere : donec 
Gregorius XV. novo antistite Miniatensihus da- 
to, circumjectos pagos ejus curationi adjun- 
xit. Interea Pisani circa Sardiniam, trepidis 
de incursione Lucensium nunciis , urbisque 
suae periculo exciti, pleni irarum infensique, 
quod sibi finitimorum invidia de manibus vi- 

((), Tronci Aonal. Pii. 

ctoria eriperetur, conversa classe Pisas repe- 
tunt. expositisque copiis Lucenses adorti, eos 
usque ad oppidum, cui Ripafracta (Librafactam 
alii vocant) nomen est, compulsos, ad aquam 
longam fudere, illis dolore ac ira, ob inter- 
ceptum maritimae expeditionis decus, vires ad- 
dente : cum contra Lucensibus incxpectatus ho- 
stis, et parum pie mota anna, animos minue- 
rent: quae saepius, non tam virtute ac robo- 
re , quam causa juvantur. Sed ejus victoriae 
fructu, non diu Pisanis laetari contigit, nam 
Musactus Sardiniae rex , ostentatione belli 
magis quam bello irritatus, sequenti anno cum 
magnis Saracenorum, quibus imperitabat, co- 
piis, ad litora Pisanorum appulsus, cum ur- 
bem , classe in Calabriae oram profecta , va- 
cuam reperisset, vastatis late circa agris, fa- 
cile eam expugnavit, direptamque ac incensam 
pene solo evertit: civibus qui acerbitati ho- 
stium superfuere , fuga in proximos montes 
dilapsis : unde sequenti anno per augustum 
mensem in campos delati , ruinas eversae ur- 
bis instaurare coeperunt. Ea Pisanorum cala- 
mitate moti Lucenses, ne superbe miseris in- 
sultare viderentur, quamquam tanta clade at- 
tritos, subjugare facile potuissent, bello ab- 
stinuere. armis biennio ante parum aeque su- 
sceptis , hac moderatione purgatis . 

Dum haec ' aguntur Henricus, quem a rne- 
diolanensi antistite accitum antea memoravi, 
in Italia erat . cum labante Arduini fortuna , 
Lucenses cum Tedaldo ipsorum regulo , eo de- 
serto , ad Germanum opes atque animum trans- 
tulere . illi ab Alpibus descendenti Veronae 
Tedaldus cum etruscis copiis occurrit : ac per 
Etruriam iter agentem deduxit; et forsan con- 
sueto regum caesarumque hospitio Lucae ex- 
cepit. Henrico in Germaniam, post susceptum 
diadema imperatorium Arnulphi manu, rever- 
so , Tedaldus Lucam concessit . cumque in- 
stare sibi fatum sentiret , Bonifacio e liberis 
natu maximo , ne quid se mortuo turbaretur, 
sponte principatum cessit : in ejusque verba 
Etruriam, caeterasque aviti imperii urbes ade- 
git. Nec diu post inter mortales fuit, anno 
MVII. extinctus . clarus optimi principis fama, 
et Bonifacio filio ac Mathildi nepote, etiam 
post mortem clarior. Praeter Bonifacium duos 
filios reliquit: Tedaldum, qui Arretinorum sa- 
cerdotio potitus est, insigni castitate celebrem: 
et Conradum, quem armorum gloriam sequu- 
tum , in medio cursu fortuna destituit , mise- 
re a conjuratis occisum . Verum Tedaldo de- 
functo , quamquam Bonifacii rebus satis con- 
sultum videretur , ne quid ei in successione 
paternae dominationis obstare posset; tamen. 

quaecumque ea causa fuerit, Etruriae princi- 
patum adire prohibitus est. quamquam ingen- 
tem pecuniae vim a patre relictam, (duode- 
cim aureorum saccos fuisse affirmant) , ster- 
nendo sibi ad imperium aditu profudisset. Nam 
post Tedaldum imperasse Etruriae usque ad 
annum M1X. Boni facium Alberti lilium constat: 
et ab eo tempore per biennii spatium , Adal- 
bertum Oberti filium, magnique Adalberti olim 
Etruriae reguli nepotem . nam praeter Guido- 
nem ac Lambertum , tertius Adalberti filius 
Obertus , in vetustis eorum temporum monu- 
mentis reperitur. post hunc Adalbertum impe- 
ravit Lucensibus Rauerius: quem Otho Frisi- 
gensis illustris auctor (i), Conrado , qui in 
imperium Henrico successerat, in Italiam ve- 
nienti , apud Vercellas cum civibus lucensi- 
bus obviam fuisse memorat . et Petrus Da- 
rniani eorum temporum proximus , Ranerium 
Etruriae imperasse, non uno loco meminit (a), 
quem et ait a se in Palestinam , expiando- 
rum criminum causa peregrinari jussum. Quam- 
diu hic dominationem tenuerit incertum, illud 
constat, eum anno MXXVI adhuc inter mor- 
tales egisse: cum Conradus eo tempore Ver- 
cellis fuerit, ubi ;a Ranerio conventum , pau- 

(1) Otho FrisigeniU lib. 7. c. 2$. 

(2) Petrus Daiuian. ]. 7. ep!»l. 1 7 . 

lo ante memoravi. Nec Bonifacii Tedaldi filii 
principatus , ante annum MXXXIV. ullum ex 
vetustis monumentis assertorem habet: ex quo 
tempore annos illius numerare incipiemus . 
Toto igitur eo spatio, quod a Tedaldi paren- 
tis morte , usque ad id temporis intercessit , 
Bonifacius in Gallia Cisalpina , apud avitae do- 
minationis oppida egit: ea fortuna, quam scri- 
ptores illarum rerum tradunt; nec his anna- 
libus inserere operae pretium est , ut a Lu- 
censium gestorum ordine sejunctam. Is igitur 
Etruriae dominntione potitus; ac biennio post 
amissa uxore Richilde. per quam sanguini Cu- 
negundis augustae Ilenrici quondam conjugis 
innexus erat; Beatricem non Graecorum impe- 
ratoris filiam, ut falso Villanius credidit (i), 
sed Friderico Lotharingiae regulo, ac Mathil- 
di Conradi imperatoris sorore, vel filia (utrum- 
que traditur) genitam, in matrimonium acce- 
pit : iis quoque nuptiis caesarum sanguinem 
contingens: quas, ut ditissimo Italiae princi- 
pe, ac regia domo unde nupta petebatur, di- 
gnum erat, regali magnificentia celebravit, nam 
ad deducendam sponsam , cum flore etruscae 
nobilitatis in Galliam profectus, eo splendo- 
re luxuque iter egit, ut non Etruriae prin- 

cipein , sed regem aliquem Persarum Partho- 
rumque migrare crederes . Ingens illum equi- 
tum multitudo prosequebatur , in quibus su- 
pra caeterum luxum, illud admiratione dignum 
visebatur , quod equorum pedes soleis argen- 
teis induti erant , quas argentei clavi pariter 
continebant; ita de industria, ad ostentatio- 
nem potentiae, negligenter infixi , ut eorum 
acie minime retusa , laxius adstringerent ; quo 
incessu jumentorum excussae, tamquam magni 
peregrini vestigia , inventuris gaudium relin- 
querentur. Italiam intranti praecipua Insubriae 
nobilitas , et ex Liguria Romaque ipsa , pro- 
ceres in obsequium effusi , obvii fuere . Nu- 
ptiae apud Maragum, oppidum Mincio flumi- 
ne appositum, trium mensium spatio celebra- 
tae : luxu apparatuque , etiam supra regum 
fortunam ambitioso, nullus ibi convivarum nu- 
merus aut delectus: sed omnibus passim ac- 
cumbere jus erat, cibi in omnem gulae ar- 
tem compositi , argenteis aureisque vasis in- 
ferebantur. nec tantum convivis, in aureis gem- 
matisque poculis , sed etiam in vulgi usum 
puteis, insigni nobilitate vina spumabant: quae 
argenteis urnis, serie annulorum argenteorum 
suspensis hauriebantur, ipsis etiam molarum 
rivis , aromatum odorato liquore corruptis . 
quas lautitias pretiosa convivis data munera 

commendabant. Sed virtus, quae fortissimum 
quemque legit, non diu passa est martium Bo- 
nifacii animum deliciis senescere, verum a tri- 
clinio ac thalamo in castra et aciem edu- 
xit. Nam circa exitum anni, tumultu inter ci- 
ves , et Conradi imperatoris milites , Parmae 
exorto ; missus a caesare ad eum sedandum , 
vix cum exercitu in urbis conspectu stetit , 
cum Parmenses ejus praesentia moti, se in Cae- 
saris potestate futuros polliciti sunt, quamquam 
postmodum nova seditione concitata , ferro 
flammisque magna ex parte civitas vastata sit. 
In qua expeditione , ita fidem virtutemque af- 
fini imperatori approbavit; ut is novo more, 
non tamquam cum fiduciario et obnoxio; sed 
velut cum sui juris fortunaeque principe, fe- 
rire foedus , ac societatem inire , conceptis jus- 
jurandi verbis voluerit. Parmensi tumultu se- 
dato Conradus februario mense insequentis an- 
ni una cum Benedicto IX. pontifice maximo, 
qui ad eum superiore anno Cremonam acces- 
serat , uxore Gisla, Henrico filio, ejusque con- 
juge Cunegunde,ac magno praeterea procerum 
praesulumque comitatu, Romam profectus, eo 
itinere Lucam venit, ac in regia domo apud 
Vivinariam ( oppidum octo ferme passuum ab 
urbe millibus , ad orientem olim situm ) a Bo- 
nifacio exceptus est ; eo apparatu qualis sum- 

mos mortalium decebat : universi christiani or- 
bis majestate intra unam domum conclusa . 
Caesar dum ibi moratur, VIII. Kal. Mart. Gi- 
slae uxoris rogatu , sacerdotibus martinianae 
basilicae immunitates concessit: literis in ejus- 
dem basilicae tabulario adhuc extanlibus. Ve- 
rum cum is proximo anno defunctus esset , 
Henrico, qui jam ante cum patre regnabat, 
imperium delatum est. apud quem non mino- 
re fama ac pretio, quam apud Conradum fue- 
rat, Bonifucius extitit. Nec diu fortuna expe- 
riendi occasionem differri passa est. Praeter 
pannonicum ac boemicum , novus imperator 
burgundo bello implicitus erat . Itaque cum 
jam diu in obsidione cujusdam oppidi (Miro- 
altum incolae appellant ) situ atque operibus 
munitissimi detineretur; veritus ne si incepto 
absisteret , primordia regni tamquam sinistro 
omine foedarentur; Bonifacium Italia cum au- 
xiliaribus copiis excivit : in eo gloriam famam- 
que suam verti professus, si eo oppido poti- 
retur. Eo nuncio accepto Bonifacius, raptim 
collecta suorum manu, in Galliam magnis iti- 
neribus contendit: egregium sibi ratus, si cae- 
sari momentum victoriae fuisset. Sed cum, uti 
memoravi, arx et ingenio loci, et adjectis mu- 
nitionibus inexpugnabilis videretur ; ad artes 
ac dolos versus, quae in bello perinde ac ro- 

bur virtusque valent; ea illum cogitatio su- 
biit, posse oppidanos vel incautos opprimi , 
vel extra munimenta ad pugnam trahi, si de- 
sperationis simulatione, rex aut omnino solve- 
ret obsidionem, aut aliquanto laxaret. Itaque 
consilio per nuncios ei communicato, cum 
utile visum esset: triduum ante Bonifacii ad- 
ventum , ut inter eos constitutum erat , rex 
inde castra movit. Hostes, quae insidiae erant, 
desperationem rati, tanquam potiti victoria ani- 
mos sustulere : solutique malis obsidionis , fa- 
tigata corpora quieti dare , omnia negligen- 
lius agere, et tamquam confecto bello, per 
otium extra munimenta vagari coepere : cum 
ex insperato Italorum acies, nullis ante famae 
indiciis cognita, erectis vexillis ante moenia se 
se ostendit. Perculsi inopinata specie Burgun- 
di, quamquam novum de integro bellum sibi 
exortum intelligerent . tamen resumpto spiri- 
tu, et ex repulso caesare minoris victoriae au- 
daciam capientes, inconditi ac tumultuantes op- 
pido se se proripiunt, excepere stolida fero- 
cia in se ruentes Itali , magnoque tubarum 
tympanorumque strepitu perterrefactos, clypeo- 
rum umbonibus, ac strictis gladiis proturbant: 
ac impetum non sustinentes, versosque in fu- 
gam, usque ad portas insecuti, magna edita 
strage aditum occupant , atque oppido potiun- 

tur. tanta celeritate ut caesari ad constitu- 
tum tempus revertenti, in itinere ante victo- 
riam quam adventum Bonifacii , fama perfer- 
ret. Sed eam laudem Bonifacius insigni crude- 
litate corrupit, siquidem cum victorem exer- 
citum in Italiam reduceret, in oppidi cujus- 
dam agro intra Burgundiae fines castra posuit. 
Virebant adultae in arvis ac maturitati pro- 
ximae fruges: milesque, deficiente alterius ali- 
menti copia, iis uti ad equorum pabulum co- 
gebatur. Ferebant hanc injuriam iniquo ani- 
mo agricolae : annique spem in ipso limine 
praeripi sibi indignantes, pabulatores adorti, 
ereptis frugibus equisqoe , vacuos in castra 
dimiserant.. Movit ea contumelia Bonifacium ; 
et ex militari ingenio inferendae, quam acci- 
piendae injuriae facilior, iu ultionem exarsit. 
Itaque robur exercitus , secum per simulatio- 
nem abductum , non procul oppido in insidiis 
locat . tum quosdam hastatorum , ad populan- 
dum agrum in oculis oppidanorum praemittit, 
ut damno motos ex oppido elicerent, sensioi- 
que velut cedentes instantibus, eos in insidias 
pertraherent. Equites, ut imperatum erat, va- 
stare agros incipiunt : oppidani facto in eos 
impetu prohibent: ortaque concertatione, illi 
metum simulantes paula tim referre pedem, quo 
audaciam insequendi hosti facerent; mox fron- 

tem rursus ostendere : donec sociorum latebris 
vicini aperta fuga terga convertunt . hi per- 
culsis instare ac tergis fugientium insistere : 
donec ingenti clamore sublato , miles ex insidiis 
cooritur; circumventosque partim repugnantes 
caedunt, partim capiunt, paucis fuga elapsis. 
Bonifacius captos hostes , et in conspectum ad- 
ductos , ante superbe increpitos, exsectis na- 
ribus auribusque, saevo imperio deformari jus 
sit : spectaculum triste etiam iratis. Constat 
hujusmodi membris detruncatis, tres militares 
clypeos refertos: ut melius occisis consultum 
sit , quos ludibrio mors exemit . Inter eos , qui 
in victoris potestatem venere , Clius unicus 
feminae pernobilis erat . illa ad nuncium de 
Clii captivitate exanimis, oppido egressa, la- 
crymans ad ducis genua provolvitur: et si a 
contumelia abstineat, quanti pondo Clius sit, 
tantumdem argenti repensuram spondet . Ad 
haec Bonifacius superbo responso : « merni- 
» nisse se, inquit, non negotiatorem, sed prin- 
» cipem esse : nec argento distrahere , quos 
» ferro cepisset . » simulque his dictis juve- 
nem in conspectu matris detruncari jubet : 
ita futurum dictitans, ut numquam sui oblivi- 
sceretur. Dum Bonifacius in Gallia gerendae 
rei abest , Lucae fortuito incendium excita- 
tum, prope D. Frigdiani aedem, quo complu- 

res domus absumptae . quippe tunc temporis 
pleraque aedificia anteriori praecipue parte , 
lignea erant: quare saepius , facili concipien- 
do alendoque igni materia, ea clades accepta: 
quorum non nulla ad avorum aetatem dura- 
vere : Josephusque Civitalis lucensium rerum 
laudatus auctor , quaedam a se visa memo- 
riae prodidit. Per idem tempus inter Lucen- 
ses Pisanosque , odiis calentibus arma iterum 
exarsisse , recens annalium pisanorum scriptor 
tradit (i). Pisani cum valida manu, in mari- 
tima Lucensium ora , circa Viaregium oppi- 
dum se se ostentaverant, qua re Lucenses mo- 
ti, raptim comparato exercitu accitisque auxi- 
liarium copiis eos adorti , in fugam vertere . 
cui ignominiae abolendae Pisani auctis viribus, 
facto in victores lucenses impetu , cum divisis 
copiis medios intercepissent, commissa inter pa- 
ludes pugna, quamquam strenue dimicantes fu- 
dere: aliis eorum caesis, parlim captis, cujus 
facti nullo veterum scriptorum testimonio sub- 
nixi, sit penes auctorem fides: alias maligni- 
tatis in Lucenses suspicione minime intactum. 
Haec Bonifacio adhuc absente , an in Etruriam 
confecto gallico bello jam reverso contigerint, 
non satis constat, illud exploratum est, illum 

(l) Tronciui Ann. <040. 

anno MXLIV. et XLVII. Lucae fuisse , ut ex 
martinianae basilicae antiquis tabulis colligitur, 
inter quorum annorum spatium , nempe anno 
MXLVI. Mathildim ex Beatrice suscepit. Qua- 
re clarissimam omnis memoriae principem fe- 
minam, non lucensi modo cive, sed in ipsa 
lucensi urbe partu editam, non levi conjectura 
praesumitur, quod decus urbi nostrae aliis con- 
cedentibus, invidentibus aliis, eruditissimus ae- 
tatis nostrae scriptor Florentinius (i), nuper 
ineluctabili fide antiquitatis asseruit, cujus puel- 
lae ortus, quodam futuri omine, in ea tempo- 
ra incidit, quibus romana ecclesia, tribus sum- 
mum sacerdotium sibi vindicantibus, ambitio- 
ne et discordia lacerabatur: ut in ejus sinum, 
agitatam quassatamque , olim velut in portum 
se se recepturam, pontificatus majestatem mon- 
straretur. Ob eas turbas Henricus cum Romam 
se contulisset, dejecto Gregorio, qui Benedi- 
cto et Silvestro aemulis pulsis, sacerdotium ob- 
tinebat, Clementem suffecit: a quo ipse cum 
Agnete uxore Augustus appellatus est, ejusque 
fortunae insignibus, celebri pompa decoratus, 
in tantum serviente religione , ut summi sa- 
cerdotes augustorum suffragio renunciarenlur: 
adeo in ipsa servitute majestatem suam reti- 

11 

(f) Fiancisctis Marra Florcntin. in Vili Mathild. I. 3. 

nente , ut caesares et augusti , nunquam se fa- 
stigium illud rite adeptos putarent, nisi a pon- 
tificibus maximis accepissent: etiam inviti , ma- 
jores fassi, quos ipsi fecissent. 

Aderat Henrico arcanorum omnium con- 
scius Bonifacius: nec aliquid serio aut joco 
augustus aggrediebatur, cujus arbiter etruscus 
non esset . Quo tempore , ex re levi ostentan- 
dae potentiae materia regulo oblata, pene il- 
li in perniciem vertit: magna apud augustum 
conflata invidia , unde insignem gratiam spe- 
raverat. Exciderat caesari familiaris super coe- 
nam vox, qua inter ciborum sapores, acetum 
maxime tristissimae asperitatis laudaverat: que- 
stus rarum ea acrimonia inveniri, quae pala- 
tum ipsius caperet. Excepit eam Bonifacius, ut 
magnatum dicta mos est, atque animo abdidit: 
reversusque Canusium , ubi eo tempore mora- 
batur, quo caesari Placentiae stativa habenti, 
praesto esset; corruptum e falerno optimo acer- 
rimae mordacitatis acetum, sollicite conquisi- 
vit*, quod augusto transmitteret . sed ut vul- 
gare donum aliquo magnificentiae splendore 
commendaret, non amphoras modo liquori ex- 
cipiendo, sed et argenteum vehiculum, in ma- 
gnitudinem vulgarium elaborari jubet; jumen- 
tis quoque argento assimulatis, quae jugo in 
speciem ducentium adjuncta, a veris ageren- 

tur . cunclisque regio luxu perfectis , munus 
augusto Placentiam per amicos destinat , qui 
vulgaris speciei donum saltein verbis ornarent. 
Suspensa in admirationem tantae magnificen- 
tiae aula, ipse quoque imperator stupenti si- 
milis , vultu ad hilaritatem composito , affinis 
reguli liberalitatem accepit . ceterum animo 
anxius reputare secum instituit, quantum ipse 
caesar, et augustus , unius reguli comparatio- 
ne pauper esset, non expectandum, ut qui jam 
imperatores opibus vinceret , etiam fastigio ae- 
quare vellet . nunquam se trans alpes regres- 
sum , quieto animo futurum, si eum in Italia 
relinqueret, qui posset imperare, cupiditatem 
regnandi blandam rem esse , quae callide se in- 
sinuet, atque etiam rejicientibus placeat, pro- 
inde praecidendos omnes rerum novarum adi- 
tus: curandumque qui modo nolit, ne impe- 
rare unquam possit, quare Bonifacii animum, 
artibus tentare aggressus, id unum agere, ut 
eum specie honoris ab Italia avocaret ; obla- 
tis muneribus honestissimis , quibus in aula 
imperatoria fungeretur . Sed Bonifacius , sive 
fraude intellecta , sive quod aegre a domo 
abesset, caesaris egregia in se voluntate mul- 
tum collaudata, alias atque alias causas simu- 
lando, eam necessitatem vitavit, nec exinde 
llenricus nectere ei insidias destitit: quas et 

suorum fide, et ingenii calliditate elusit: do- 
nec ille in Germaniam reversus , timeri ex lon- 
ginquo desiit. Creber hic caesarum in Italiam 
adventus , supra caetera incommoda , illud om- 
nium longe gravissimum intulerat , quod reli- 
gioni se se immiscentes > primo publici boni 
obtentu, dein avaritia eo paulatim rem de- 
duxerant , ut passim sacerdotia , tamquam sub 
hasta venalia haberent . itaque cum non sa- 
pientiae aut morum , sed auri argentique , in 
sacris hominibus legendis ratio haberetur , ubi- 
que infulae vittaeque ab indignis foedabantur, 
adeoque ea pestis invaluerat , ut quod aliis 
temporibus vitium iis saecutum esset . Regum 
exemplo minores principes paria audebant: in- 
ter quos Bonifacium quoque, alias egregium, 
et animo adversus pecuniam invicto , saeculi 
labes infecerat, sed commune crimen , solus 
fere insigni poenitentia emendavit. Nam Leo- 
ne IX. rara sanctimonia, post tot summi sacer- 
dotii maculas , in romana sede consecrato , cum 
emortuus pridem veteris disciplinae vigor re- 
florescere , ac religionis majestas , e situ ac 
tenebris emergere inciperet, sacrilegi occupa- 
tis sacerdotiis abire, eorumque sceleris partici- 
pes reguli, diris ac devotionibus, sacris abes- 
se cogebantur. Quare Bonifacius, Guidonis exi- 
mia sanctitate viri, qui Pomposiae praesidebat, 

(erat id monachorum collegium , ad Volanam 
Padi ostium, ea tempestate fama celebre) par- 
tim privatis , partim publicis admonitionibus , 
religione motus : ut eo se se piaculo exsolve- 
ret, monitori suo in genua submitti , nudare 
terga , caedi virgis , iis opibus , ea dignitate 
sustinuit: ilioque exsecrationis verba praeeun- 
te , factum ejuravit . insigni christianae de- 
missionis exemplo; et quod caeleris principi- 
bus post hanc doctrinam, sacerdotii majesta- 
tem sanctitatemque spernentem, natis , pudo- 
rem injiciat . Neque hic motus seinel religio- 
ne animus stetit . quippe votum nuncupavit, 
post vertentem annum, in sacram Hierosoly- 
morum urbem navigandi : solvissetque conce- 
ptum , nisi piis conatibus mors intervenisset . 
Dum eam expeditionem Bonifacius molitur, per 
insidias inter venandum ab exule , ut credi- 
tum est, exceptus, ac sagittis confossus, quas 
veneno illitas immedicabile vulnus arguit , e 
vivis excessit anno MLII. cum lucensem, etru- 
scumque principatum, annis octodecim tenuis- 
set, tribus liberis superstitibus, Friderico , Bea- 
trice , ac Mathildi: quorum prioribus immatu- 
ra morte defunctis, novissima paternum impe- 
rium ea gloria tenuit, ut paucorum virorum, 
ne dum feminarum nomen , gloriosum aeque 
ad memoriam posteritatis pervenerit. Fuit Bo- 

nifacius principuin non Italiae modo, sed etiam 
Europae sua aetate ditissimus, potentia domi- 
nationis, non intra fines Etruriae conclusa, sed 
imperio per Galliam Cisalpinam, aliasque Ita- 
liae provincias producto . clarae ejus imperii 
urbes, Luca, Pisae, Florentia, Parma, Ferra- 
ria , Mantua , Mutina , ac etiam Verona , si 
quibusdam fides, pluribus quoque trans Alpes 
oppidis, dotali nomine possessis, animus illi 
fortunae par ; et pacis bellique artibus gna- 
rus , sed sacrilegio pacem , crudelitate bellum 
foedavit, callido praeterea ingenio, et simu- 
landi ac dissimulandi artifice . liberalitas , et 
magnificentia ingens , pene usque in exitium . 
cui comes avaritia extitit . qua subjectos ni- 
miis tributis vexavit: per injuriam colligens , 
quae luxu prodigeret, imperatorum affinitate 
et gratia , postremo etiam invidia memorabi- 
lis. ejus saeculi vitia habuit: sed et poeniten- 
tiam, non ejus saeculi virtutem, ad extremum 
felix , si quam caesarum cavit insidias , tam 
exulum potuisset . periit integra adhuc aeta- 
te , sed quae jam prona in senectutem verge- 
ret: sepuitusque est Mantuae in basilica ejus 
urbis, titulo minime invidioso; sed cui ad glo- 
riam inscripta sufficiat una Mathildis . Obie- 
rat biennio ante Lucae Davinus , gente Arme- 
nius, qui in occidentem religionis causa pro- 

fectus; dum in urbe nostra in Gallaeciam ad 
Jacobi Apostoli sepulcrum iter parat, in cae- 
lum antequam in Hispaniam pervenit . post 
mortem clarus prodigiis , ut antea virtutibus , 
in numerum Divorum relatus e-St: maximaque 
veneratione ad haec usque tempora colitur , 
in basilica principis angelorum in ford lucen- 
si . defuncto corpore , post tot saecula , fati 
injuriam minime sentiente . adeo non dilapsis 
tabo membris , aut solutis in cinerem , ut ne 
quidem speciem habitumque oris adhuc mors 
confuderit. Tanto post mortem Bonifacio cla- 
rior, quanto vita et fortuna obscurior fuerat. 



Finis Libri Secundi . 

LIBER III. 



BREVIARIUM litui 



JJcatrix Tusciae imperium capit. Godefrido Lo- 
tharingiae regulo iterum nubit . Hcnricus impera- 
tor in Italiam descendit . Bealricem in custodia 
Tetinel. bellum inter Lucenses et Pisanos, ab lien- 
rico imp. componitur. Beatrix e custodia emissa . 
Fridericus Godcfridi frater Pont. Max. creatur 
Stepbani IX. nomine. Florentiae moritur. D. Geor- 
gio aedes extruitur . Anselmus Badagius episcopus 
lucensis . in Insubriam Germaniamquc legatur, ba- 
silicam martinianam aedificat . absens pontifex crea- 
tur . Schisma imperatoris opera conflatur . Alexan- 
der Lucae concilium celebrat, luccnsem episcopa- 
tum cum pontificatu retinet, plumbeam bullam lu- 
censi magistratui concedit, item sacerdotibus mar- 
tinianis albas infidas, pallium et crucem lucensi 
episcopo indulget . Lucam saepius revisit . Mathil - 
dis primum Gozeloni, dein Guelpho nubit. Ale- 
xander basilicam martinianam solemni ritu dedi- 
cat. templum D. Alexandro extruit . item partem 
anteriorem basilicae D. Michaelis. moritur, cique 
Gregorius VII. succedit . S. Anselmus episcopus 
lucensis creatur. Consulum lucensium prima men- 
tio . Beatrix moritur Pisis . lites inter Anselmum 

et martinianos sacerdotes . urbe pellitur . S. Leo 
cavensis civis lucensis sanctimonia Jloret . Ilenri- 
cus imperator Lucam venit. S. Anselnms Mantuae 
moritur. Lucenses Vaccnlum evertimt . Mathildis 
Henrici imperatoris exercitum fundit . Lucenses eunt 
Godefrido ad sacrum bellum profecti . Urbanus II. 
Lucam venit . Rogcrii lucensis episcopi in eum li- 
bertas . Lauduvinus lucensis S. Brunonis socius * 
Bellum cum Pisanis renovatur . Paschalis II. Lucam 
venit . Mathildis aedem sacram ad Frisonariam 
restituit . Pax inter Pisanos , Lucensesque . Lucen- 
ses in Baleari expeditione Pisanos juvant . Mathil- 
dis moritur . ejus elogium . ossa in Faticano con- 
dita . Conradus in Tusciae imperio Mathildi suc- 
cedit. Lucensis Pisanusque antistes invicem certant. 
D. Concordio suburbana aedes e structa. Pax in- 
ter Lucenses Pisanosqiu i rescissa . Rogerius Pisa- 
nus antistes a lucensibus captus . Schisma in eccle- 
sia . Phocensium oppidum a Lucensibus eversum . 
incendium Lucae excitatum. Corvaria Lucensibus 
deditur. Pisani bellum Lucensibus inferunt. Bal - 
/Ituri as Pisarum archiepiscopus illud fovet. Rabies 
horum populorum mutua. Eugenius III. Lucam ve- 
nit . Serici vermes ex India advecti . Gujelmus 
Aquitaniae regulus Lucensium armis praeficitur . 
Lucensi pecuniae privilegia a pontificibus , caesari- 
busque concessa. Fridcricus I. imperator Lucani ve- 
nit . Reipublicae eorum temporum forma . Currus 
militaris origo. Fictor pseudopontifex Lucae mo- 
ritur. bellum cum Pisanis geritur, item in provin- 

cia feroniensi . Matronis situs, ac munitio, capi- 
tur a Pisanis. Pax inter Lucenses Pisanosque a 
Friderico imperatore sancitur. Lucius III. lucen- 
tis pontifex creatur, a Romanis vexatur. Lucam 
venit, basilicae martinianae privilegia indui get . 
Moritur V eronae . Hierosol 'y mae a Saladino captae . 
civilis discordia. Ilenricus imperator Lucam venit, 
plures arces contra Pisanos extructae. civitas in par- 
tes scissa . Luca turribus frequens. Seditio Lucae 
oritur. Conarienses dynastae in civitatem recepti. 

Continet Acta Annorum CXLFII. 

ANNALIUM 
AB ORIGINE LUCENSIS URBIS 
LIBER TERTIUS. 

iduam Bonifacii morte Etruriam Beatrix 
uxor tutelae nomine sub imperium accepit . 
par illi tantae fortunae animus: sed feminam, 
ac tres immatura aetate pueros reputantem , 
retinendae tam amplae dominationis cura an- 
gebat. « Nam ut a subjectis, inveterato er- 
» ga Malespinam domum obsequio , nihil mo- 
m veretur; non defuturos , qui dominandi cu- 
» piditate > eorum fidem sollicitarent. Bonifa- 
» cium post tanta merita Henrico gravem fuis- 
jj se : unam feminam tres pueros parvas cae- 
» sari moras : regibusque quaerentibus sem- 
» per causas adesse. Jam pridem etruscae do- 
w minationi animos augustum adjecisse: exple- 
» turum modo ea consilia, quibus viri poten- 
» tia et calliditas obstitisset . Itaque paranda 
» subsidia; mutandumque Bonifacium alio prin- 
» cipe , qui defuncti liberis securitatem, eae- 
» sari reverentiam afferret, casuros inimicis 
» animos, ubi ipsam non amplius viduam, par- 

» vosque liberos haud ultra pupillos aspe- 
» xissent . » Circumspicienti , quem tantae for- 
tunae admoveret, placuit Godefridus , qui Go- 
zeloni patri in imperio Lotharingiae inferio- 
ris successerat : et ipse , amissa paulo ante 
conjuge, opportune caelebs . quippe principem 
eadem stirpe , qua ipsa genitum ; videri pos- 
se non tain libidini maritum, quam liberis tu- 
torem quaesitum. Nuptiae igitur solemni ap- 
paratu celebratae , quibus Godefridus lucen- 
sem etruscamque dominationem adeptus est . 
Ea res magnum scrupulum llenrico impera- 
tori injecit, angebat suspicacem animum, prae- 
ter vulgatum principum i talorum ad res no- 
vas studium, ipsius Godefridi ingenium , quan- 
taecumque fortunae capax ; ipsique privatis 
odiis infensi ; novique imperii accessione ad 
ultionem usuri . quippe llenricus prohibuerat 
Godefridum, integram paterni imperii haere- 
ditatem adire, unde atrox ira, et suscepta in 
Caesarem arma, quibus dolorem suum saevis 
exemplis ultus erat . et quamquam pax deinde 
conciliata, arma potius quam odia posita cre- 
debantur. Nec deerant qui ex Italia hanc opi- 
nionem in animo Caesaris alerent; sive ejus 
partium studio, seu novi reguli invidia, cui 
aggerandae magnum momentum fuit, vulgatus 
perinde temere ac creditus rumor , Frideri- 

cum Godefridi germanum, quem Leo ponti- 
fex maximus Constantinopolim oratorem mise- 
rat, ingentem pecuniae vim inde attulisse; no- 
vis rebus materiam , et fraternae ambitionis 
instrumentum. Quare Henrici filii inauguratio- 
ne Aquis peracta, propere in Italiam conten- 
dit, ineunte anno MLV. Adventanti non ipse, 
ut mos erat , sed per legatos lucensis regu- 
lus obviam processit , suspecta caesaris fide : 
Beatrix, sive sexus fiducia, sive sanguinis con- 
junctione placatiorem sibi Henricum sperans, 
coram affuit : exprobrantique matrimonium 

cum imperii hoste , tamquam satisfacere pos- 
set, causas reddidit: solitudinem suam, libe- 
rorum infantiam, malevolorum invidiam quidve 
sibi insuper timendum foret , si Normanni , fe- 
ra ac bellicosa gens , rebus in Apulia prospe- 
re gestis tumidi , ac ceterae Italiae minaces , 
victricia arma in Etruriam vertissent. Sed pla- 
care nolentem difficile erat, et apud imbu- 
tum semel suspicione animum , quod fieri po- 
terat, factum aestimabatur, tamen, ne si quid 
gravius in Godefridum consuluisset, desperan- 
tem rebus suis, barbaris Etruriae invadendae 
ducem traderet, illi in speciem ignovit: Bea- 
tricem vero , velut fidei pignus , obsidem apud 
se retinuit, quod dum in Fridericum , uni- 
cum ex Bouifacio virilis stirpis superstitem pa- 

rat, is cum Beatrice , altera sororum, in pue- 
ritiae flore extinctus; Mathildi amplissimam pa- 
terni imperii haeredilalem , octavum jam an- 
num agenti reliquit, incertum, ex eo tempo- 
re , an apud matrem in custodia caesaris , an 
apud alios educatae . Dum haec aguntur, ite- 
rum inter Pisanos Lucensesque bellum exarse- 
rat . quod magno armorum apparatu gestum, 
annales ejus temporis tradunt, editaque me- 
morabili pugna ad Vacculum , ad Juliani mon- 
tis radices oppidum ; cum strenue bellatum 
utrinque foret, victoria propius Pisanos incli- 
navit , si eorum annalibus fldes , cuncta ple- 
rumque in popularium suprum gloriam attol- 
lentibus . ei discordiae componendae Heuri- 
cus imperator Geberardum pontificem ratis- 
bonensem in Etruriam legavit; quem hoc an- 
no ineunte Majo Lucae fuisse constat ex ip- 
sius actis in regia extra urbem (i). Sed acer- 
biora erant odia, quam ut unius privati sa- 
cerdotis auctoritate placari possent. Quare Hen- 
ricus, ut imperatoriae majestatis objectu con- 
tumaces populos coerceret, Lucam paulo post 
accessit, unde Richerium antistitem casinateru, 
cum aliis proceribus, ad Italiae principes ora- 
torem misit, ut eos ad ineundum secum foe- 

(1) Tabular. Episcop. Luc. *|» . O . n.° 32. 

dus contra etruscum regulum pertraheret: qui 
supra yeteres iras captivitate conjugis exaspe- 
ratus , in Germaniam ad turbas ciendas se con- 
tulerat , et una cum Balduino fratre Belga- 
rum regulo in armis erat . Henricus trepidis 
de Belgarum defectione nunciis sequenti an- 
no Italiam deseruit, nec multo inde sive ex 
animi aegritudine concepto morbo , sive cae- 
lestium irarum ultione excessit , anno aetatis 
nono, et trigesimo, Henrico filio quinquenni 
puero, sub tutela matris Agnelis , regni hae- 
rede relicto . qui deinde imperium assecutus 
ingentes tilmultus romanae ecclesiae concivit . 
Defuncto Henrico Beatrix, lenibus semper no- 
varum dominationum initiis, e custodia emis- 
sa , simulque cum Godefrido in gratiam rece- 
pta , Victore II. Leonis successore concilian- 
te , qui morienti imperatori assederat, rever- 
tensque in Italiam, utrumque comites habuit. 
Victoris morte , quae in sequenti anno con- 
tigit V. Kal. augusti Florentiae , Godefridi 
ac Beatricis res, in magnum fortunae locum 
venere . et majus fastigium [parabatur , nisi 
ex regulo Etruriae ne caesar et augustus 
fieret , fraterni sacerdotii brevitas obstitisset : 
Nam ubi Victorem decessisse Romae audi- 
tum , continuo in Fridericum Godefridi ger- 
mani 'a, animi oculique omnium conjecti, re- 

gius natalium splendor, fraternae opes, ge- 
sti aeque ac spreti aulae romanae honores, in- 
nocentiae fuma , studia hominum illi concilia- 
bant. tantocpie dignior eo fastigio videbatur, 
quanto invitus favoris sui auram acciperet; ve- 
nientemque fortunam , insigni modestia in alios 
declinaret . itaque magno consensu , Stephani 
IX. appellatione pontifex maximus renunciatur. 
intra breve temporis spatium praesul Casinas, 
cardinalis , et rex sacrorum . fatis illi omnia 
decora festinantibus, quae eadem festinatione 
mox raperent . Nam , dum magnarum cogita- 
tionum plenus , Graecorum Ecclesiam Latinae 
conciliare ; imperium Henrici morte vacuum , 
ejusque filio tantae moli impare, in Godefri- 
dum fratrem transferre parat; ob eamque cau- 
sam in Tusciam proficiscitur, Florentiae mor- 
bo subsistere coactus , octavo sacerdotii men- 
se decessit : clara sanctimoniae fama , quam 
etiam caelestia prodigia commendavere. Plu- 
res Lucensibus erga illum amoris causae. Nam 
et praesentem aspexerant : virtutesque illius ex 
propinquo hauserant . dum novam aedem in 
D. Georgii honorem , liberali tate Henrici ac 
Rolandi nobilium lucensium , paulo ante extru- 
ctam ; ac Casinati asceterio dono datam , ut 
ejus loci antistes inviseret : lucensemque ec- 
clesiam, Joannis morte viduatum. An Ra- 

dagio regendam committeret: viro ejus aetatis 
clarissimo , qui paulo post summum sacerdo- 
tium , eximiis virtutibus adeptus , non mino- 
re gloria tenuit. Nam quae de Uberto Podio, 
et Ubaldo Obicio e lucensi nobilitate in se- 
natum a Stephano adlectis traduntur, leviora 
ad fidem sunt destitutione antiquitatis . Nec 
nos propterea , clarissimarum familiarum de- 
cori obviam imus , quarum solida gloria, or- 
nari falsis non postulat . Immaturo Stephani 
obitu lucensium regulorum spes accisae, ita- 
que peractis justis funebribus, Lncam ad com- 
ponendas res, eorum absentia turbatas, regres- 
si. Sed non diu quietis esse licuit. Nam pro- 
peris Agnetis augustae, et Henrici regis lite- 
ris, Godefridus iterum Florentiam accitus, ut 
Gerardo ejus urbis antistiti, in summi sacer- 
dotii adeptione suffragaretur, utrumque voti 
compotem fecit . Nam Gerardus , eo anniten- 
te , pontifex Nicolai II. nomine renunciatus 
est : qui Romam quoque , alterius pontificis 
vitio creati factione occupatam, Godefridi ope 
recepit. Ibi Joannis adulterini pontificis ab- 
dicatione , Nicolaus compositis rebus , animum 
sanctioribus curis intendit . ratusque facilio- 
rem vulgi disciplinam fore , si sacerdotum mo- 
res emendarentur; ei curationi Anselmuin Lu- 
cep''"m praesulem, ac Petrum Damiani, pri* 

sca severitate ac sanctimonia insignes praefe- 
cit. primoqtie in Insubriam, inde in Germa- 
niam, disciplinae restituendae destinavit, ab 
ea legatione Anselmus Lucam reversus, inter 
alias dignas sacerdote curas, illi in primis ani- 
mum adjecit, ut religioni, quae sacrorum ho- 
minum injuria obsoleverat, externum quoque 
splendorem ac majestatem redderet. Itaque cum 
basilicam martinianam , ubi sacerdotii sedes 
est, pro antiquitate, et divitiis urbis, non sa- 
lis augustam reputaret , vetere disjecta , no- 
vam a solo excitare aggressus est ea ampli- 
tudine ac magniGcentia quam nunc videmus, 
quadrato saxo, camerisque ingentium pilarum 
fulturae incumbentibus opere non ad veterum 
gvaecorum aut romanorum artificum formam 
exacto , sed ad eam , qualem Gothorum , ac 
Longobardorum barbarie corrupta ingenia 
Italiae invexere, tamen, tum jactis molibus, 
tum arctis saxorum compagibus , adversus jam 
senum saeculorum vetustatem, motusque ter- 
rarum invictum opus : marmoreis tantum si- 
mulacris , e fastigio vi tempestatum dejectis . 
Tantae moli aedificandae suffecere novae mar- 
morum fodinae , in eum usum veluti divini- 
tus repertae in montibus ad meridiem sitis, 
qui Lucam Pisasque interjacent: ut minore can- 
doris gratia , ita duritia lapidis , lunensibus 

praeferendae . in eo opere aedificando , mira 
lucensis populi liberalitas fuit, cunelis eerta- 
tim aes ac stipem conferentibus ; ut qui eam 
praesens oculis hauriebat vetus auctor , ma- 
gnificentissimi regum studio in templo extruen- 
do, parva magnis aequando comparaverit. Sed 
prae caeteris , Lamberti ac Blancardi germa- 
norum fratrum magnificentia insignis extitit : 
quorum alter in ea basilica seniorum , alter 
ministrorum princeps erat . adeo ut non tam 
Anselmo aut post Alexandro , quam illorum 
liberalitati , tanti operis molem Leboinus lu- 
censium rerum antiquus scriptor tribuerit, fa- 
ma est, nullo satis certo auctore , in eam aedi- 
ficationem, quinadena aureorum millia eroga- 
ta . summa iis temporibus ingens , nec prae- 
senti auri argenlique vilitate aestimanda. Opus 
decem annorum spatio absolutum . coeptum 
quippe anno MLX. dedicatumque MLXX. ut 
suo tempore memorabimus. Praefuit ei aedi- 
ficando e monachis, cui nomen Facio: cujus 
industriae tantum ea aetas tribuit, ut ei sta- 
tuam in exteriori templo , ad septentrionem lo- 
caverit , pecuniarum quas dividere operis so- 
lebat , loculos manu praeferentem . unde num- 
morum inopiam excusantibus, vulgari proverbio 
locus (i). Dum Anselmus templa Divis extruit, 
moliebatur illi interea melior fortuna gradum, 

(<) Ci vorrebbe U borsa di fra Facio. 

quo altius fastigium scanderet. Nam cum Ni- 
colaus , brevi duorum annorum ac sex men- 
sium sacerdotio potitus, Florentiae decessisset; 
comitiis per factiones ac studia turbatis, ut 
jam res prope civile bellum et arma esset : 
dum quidam Caesaris partium et morum cor- 
ruptelae dissimulantem, alii severum et incor- 
ruptum pontificem contendunt, Ildebrandi ope- 
ra, qui tum in aula romana potentissimus erat, 
Anselmus rennnciatus est : quam corpore tam 
animo procul ambitione . Comitiis peractis ho- 
norifica ad novum pontificem Lucam legatio 
destinata, quae simul fortunae suae illum ad- 
moneret ; simul oraret , ut delatum honorem 
accipiendo , publicum Dei hominumque con- 
sensura , voti compotem faceret. Abest Luca 
duorum ferme stadiorum spatio humili ju- 
go collis, unde in subjectos campos urbemque 
ipsam amoenissimus longe lateque prospectus 
aperitur, cujus crepidinem, jam minorum aqua- 
rum collectione tumidus , Aesar alluit , ac non 
spernendi operis ponte transmittitur . In sum- 
mo vertice templum extractum erat , manetque 
ad hanc diem, cui dedicando Anselmus ope- 
ram dabat , cum legati ab urbe Roma pro- 
fecti , Lucam intravere. Fama eorum adven- 
tus causaque, ut solet , strenue per urbem vul- 
gata, ingens, ut par erat, laetitia omnium ani- 

mos incessit , omniaque festo tumultu ferve- 
bant : aliis alios praevertere , tantique facti 
conscientiam ignaris tradere gestientibus, con- 
currunt frequentes , circumsistunt legatos : nec 
semel audire contenti , sciscitando animum 
exsatiant . Tum magistratus , cultu habituque 
honoris insignes , una cum legatis , ac infi- 
nita populi multitudine portis egressi, ad flu- 
men collemque iter instituunt . descendentem 
peractis dedicationis caeremoniis Anselmum , 
ad ripam fluminis obvium, legati ad ejus pe- 
des advoluti , pontificem maximum , ac totius 
orbis terrarum parentem salutant. Attonitum 
ac rei novitate stupentem, qui missi ad eum 
fuerant: « consensus, inquiunt, Anselme, supe- 
>j rum hominumque , te e lucensi , in orbis to- 
tius sacerdotium, hoc est, in terrarum Deum 
» elegit, et tu quidem nunc primum optimus 
w maximusque appellari incipies; sed, quod pau- 
>1 cis contigit, multo ante jam eras quam di- 
» cereris, ante tibi suffragium virtus, quam pa- 
3 i tres tulere: iliique dum in consilium irent, 
» famae gloriaeque tuae praerogativam , ducem 
a habuerunt, amittet Luca patrem invita: imo 
33 rebus humanis commodabit . sed gloriari po- 
33 terit, quod tibi ad orbis imperium rudimen- 
3 i tum fuit . Quantum in te uno spei mortales 
33 posuerint, hinc discere potes, quod te, no- 

m vo exemplo, non expectata caesaris auctori ta- 
» te, in hoc fastigium extulere, dignus visus 
>, es, qui romanum sacerdotium , longa regum , 
» caesarumque potentia servum emancipares : 
u dignus a quo sacrorum libertas inciperet. Irae 
» minaeque, et fortasse etiam arma non deerunt: 
»» sed omnia satis provisa sunt , dum te elegi- 
» mus. et gloriosum tibi erit, in ea te reipu- 
» blicae tempora vocatum, ut videaris non tam 
« accepisse beneficium, quam dedisse. Tu qui- 
» dem Romae pontificatum, ille tibi libertatem 
» debebit: et a te vere maximus esse incipiet; 
» quod ante tantum vocabatur. » Ilaec legati. 
Cunctantem , ac obortis lacrymis haerentem , 
primiores circumsistunt, orantes, « pateretur 
» vinci modestiam suam , fatisque invitantibus 
>1 manum daret, coelesti id consilio profectum , 
» dubitare nefas: cum nulla spe , nedum ambi- 
» tione, id fastigium praesumpsisset, quaesitum 
» ab honore, ambitumque ab iis qui ambire so- 
» leant . divinitus eam mentem patribus obla- 
»» tam: nec sine coeli terraeque injuria, irritam 
» fieri posse «. Veris victus, sublato in coelum 
vultu quod sibi , ac reipublicae chrislianae feli- 
citer eveniret . se vero oblatum honorem ac- 
cipere, ac Alexandrum deinceps futurum pro- 
nunciat . quod ubi a proximis exceptum ma- 
navit in caeteros, ingens plaudentium ac fau- 

sta acclamantium fragor sequutus est : quem 
subjectae valles, ac ripae fluminis resultantes 
auxere . Fama est , quam ex longinquis tem- 
poribus , per manus traditam, rerum nostra- 
rum scriptores , literis sancivere , illum ad ri- 
pas fluminis progressum , alveum intrasse > ma- 
nibusque , quantam capere poterat , arenae vim * 
sublatam in ventum sparsisse , professum , iis 
qui aedem a cujus dedicatione redibat , an- 
niversario inaugurationis suae die adiret, pia- 
cularium annorum parem arenae numerum in- 
dulgere. manet apud posteros ejus facti fides: 
certoque die , adeuntis populi frequentia , id 
templum ad hanc usque memoriam celebra- 
tur . ea solemni pompa Anselmus in urbem 
exceptus , in quam tanto augustior et major, 
quam paulo ante excesserat, revertebatur; in 
ea usque ad XVII. Kal. Ianuarii ejusdem an- 
ni substitit, ut ex ejus actis colligitur : atque 
inde Romam, magno Lucensium comitatu con- 
tendit: ubi inauguratus coronatusque , Alexan- 
dri II. nomen accepit . 

Ea fama in Germaniam perlata , caesaris 
animum vulneravit , reputantis jam sine au- 
gustorum suffragio legi pontifices , summum- 
que sacerdotium , jam diu caesarum potentia 
oppressum , sui juris mancipiique factum esse . 
frementibus praecipue qui regum ingenia versa- 

re assueti , religionem majestatemque sacer- 
dotii , in privalum quaestum vertebant: quin 
irae per se satis acerbae, sacerdotum arte ma- 
gis incendebantur : quibus suspecta Alexandri 
sanctimonia, nec eorum licentiam latura vide- 
batur ; quare nil propius factum, quam ut 
habito Basilaeae sacerdotum conventu , con- 
silio praecipue Giberti Corrigiae , Cadalous 
Pallavicinus Parmensis antistes , in pontificem 
maximum Honorij II. nomine , caesaris aucto- 
ritate legeretur . Sed auxilio in primis Ma- 
thildis Lucensiumque Alexandro imperium man- 
sit. Qui Roma per aestatem insequentis anni Lu- 
cam reversus, urbem praesentia sua laetam fecit: 
pacatis etiam discordiis civilibus , quae non sa- 
tis certa causa exarserant . habuit quoque My- 
starum regionis totius conventum , cui sex 
majores pontifices interfuere una cum Stepha- 
no cardinali ; in quo praecipue Erithae vir- 
ginum D. Salvatoris antistitae causa acta; ejus- 
que innocentia a calumniis vindicata . con- 
tulit etiam pontificis adventus, basilicae mar- 
tinianae coepto operi maturando ; quod , ut 
ante memoravi, ejus cura extruebatur. Luca 
Romani iterum insequenli anno regressus , li- 
cet corpore absens, animo tamen cum Lucen- 
sibus erat . quorum amore , in tantum sancti 
senis pectus fervebat, ut novo exemplo , una 

cum orbis sacerdotio lucense retinuerit: ad- 
dita in iis quae ad lucenses scriberet literis. 
Incensis episcopi appellatione . quo studio , 
tum sacrorum hominum, tum principum civi- 
tatis , majestati augendae , indulsit , eo qui 
successit anno Lucam reversus , ut magistra- 
tus lucensis, venetorum principum more, plum- 
bea bulla in diplomatibus uteretur: quam DD. 
Petri ac Martini iconibus antiquitus insculp- 
tam ferunt carmine ad oram inscripto , quo 
urbis potentia , ac sternendis hostibus virtus 
notabatur : quod aut non inductum in mores, 
aut posterum incuria abolitum . Majori autem 
basilicae martinianae collegio , albas infulas de- 
dit, quo insigni capitis inter sacra uterentur, 
scribit etiam Ptolemaeus , annalium nostrorum 
antiquus auctor , ab eodem lucensi antistiti 
concessum, ut in re divina orario albo cru- 
cibus pullis distincto quod pallium vocant , 
uteretur: eique incedenti crucis vexillum prae- 
ferretur. quae decora , sive ab eo primum pro- 
fecta , seu deinde Callistus II. et Lucius III. 
dedere , adhuc lucensi sacerdotio manent . 
utque aeterno splendori , vitae sanctitas re- 
sponderet , in id praecipue curas intendit, ut 
ad veterem disciplinam , soluti illorum mores 
corrigerentur , ne cultiora animis corpora es- 
sent. Insequenti anno , Mantuani conventus oc- 

casione , Lucam Alexander iterum revisit: ma- 
gno cum honore a civibus exceptus : in ea- 
que ultra duorum mensium spatium substitit, 
quod ex ejus actis colligitur . Ubi legatos Gu- 
lielmi Normanniae reguli , quem Odoardus 
Britanniae rex , sine liberis decedens , haere- 
dem regni instituerat excepit : vexillumque ce- 
remoniis ante inauguratum eis tradidit, quem 
regulus in praelium adversus Haroldum , qui 
per vim regium nomen invaserat , deferret . di- 
scedentem Luca Alexandrum, Mantuam usque 
flos lucensis militiae deduxit , tutelae simul ac 
decori parenti optimo futurus . Mantua re- 
deuntem Luca iterum Alexandrum complexa 
quinque mensibus detinuit , regulorum sacer- 
dotumque comitatu stipatum . quod spatium 
colligendo a praeteritis laboribus animo refi- 
ciendoque lucensium suorum consuetudine , 
a sancto sene impensum , dilectae urbis do- 
micilio , quibus premebatur , christianae rei- 
publicae curas allevante , in qua illius amores 
versabantur : quo tempore Beatrix una eum 
Mathildi filia , tuscique imperii domina Lucae 
diversata est > ut ex actis colligit Florenti- 
nius. Eo qui sequutus est anno, Mathildis jam 
maturae virginitatis, tradita in matrimonium est 
Godefrido , quem et Gozelonem vocitabant , 
Lotharingiac regulo, Godefridi illius filio, cui 

Beatrix , ut ante memoratum est , post Bonifa- 
cium nupserat, quamquam, ut aetatis ejus fama 
tenuit, exceptis mariti uxorisque nominibus , 
nullus ejus conjugii usus exliterit. quod idem 
de secundis nuptiis , quibus Guelpho Mathil- 
dis deinde juncta est , traditur : post gemi- 
num matrimonium , usque ad extremum spi- 
ritum floris intacti . Laetus insequens annus 
civitati exortus est; quo martinianae basilicae 
jam peracta mole , quae decennium aedifica- 
tione occupaverat, Alexander pontifex Lucam 
reversus , magno antistitum praesulumque alio- 
rum , ac principum numero , eam soletnni ri- 
tu pridie nonas oclobris dedicavit, qui dies 
in ejus facti honorem inter festos usque ad no- 
stram memoriam studio posteritatis cultus . in- 
gentem non e vicinis modo urbibus, sed etiam 
e longinquis regionibus, ipsaque Gallia trans- 
alpina multitudinem ad eam celebritatem con- 
fluxisse , memoriae proditum est . Sed inter 
caeteros proceres , qui praesentia sua eum 
diem honestavere, maxima civis, eademque do- 
mina Mathildis, Bealrixque mater eminebant . 
quae etiam praediis in novi templi cultum at- 
tributis, pietatem suam approbavere, augen- 
dae quoque novae basilicae veneraLioni, Ale- 
xander Roma secum advecta divorum Iaso- 
nis et Mauri , parentisque illorum Ihlariae 



Digitized by Google 




1 88 

ossa in eam intulit . non parvum olim tuen- 
dae libertati praesidium, ut suo tempore me- 
morabimus . illius etiam memoria per manus 
tradita munus fuisse perhibetur Alexandri I. 
pontificis maximi corpus : quod in aedem qua- 
drato marmore a se extructam , idem Alexan- 
der suis manibus intulit una cum ferreis vin- 
culis , quibus olim sancti sacerdotis membra 
constricta fuerant ; quae ad hanc diem indu- 
bitata prodigiorum fide coluntur . Ejusdem 
Alexandri studio basilicae angelorum in Iucen- 
si foro , anteriorem partem extructam , qui- 
dam nostrorum scripsere : aliis atque aliis co- 
lumnarum ordinibus, in excelsum fastigium ejus 
aetatis opere, assurgentem, quae basilica annis 
CCXI. ante Alexandrum, Triphontii cuiusdam li- 
beralitate, e lunensi marmore extructa: inde an- 
no MCXLII. restituta : mox Paulo Guinisio impe- 
rante , columnis exterioribus ad meridiem, ac 
septemtrionem ornata , veteris magnificentiae 
documentum manet . Digressum lucensi urbe 
Alexandrum Roma, inde Casinum excepit: tem- 
plo celeberrimo illius asceterii dedicamfb, a 
monachis loci incolis invitatum . unde dilectam 
Lucam , ultimo eam visurus , insequenti anno 
iterum rediit. Nec Mathildis , Beatrixque ab- 
fuere ; cum quibus de coercenda Henrici re- 
gis licentia , nullo sacrorum profanorumque 

discrimine , in Germania omnia miscentis , pon- 
tifex egit : statuitque, iisdem probantibus , quam- 
quam sanguine regem contingerent , acribus re- 
mediis insistere , cum lenia parum profuissent, 
inter quas curas Romam reversus, senio jam 
gravis , animique non minus, quam corporis 
laboribus confectus, magno totius christianae 
reipublicae sed maximo Lucensium luctu, 
quos tantopere dilexerat, sanctus senex X. 
Kal. Maii extinctus est: cum annis XI. men- 
sibus VI. diebus XXV. regnasset . ejus funus 
anniversario luctu in basilica martiniana , post 
annos decem supra sexcentos , ad hanc diem 
celebratur . quamquam ea virtutum laude flo- 
ruerit , ut de eo consecrando agi posset . 
Acerbum de Alexandri morte vulnus relictus 
antistes civitati Anselmus, eodem sanguine ge- 
nitus, nominis non minus quam sanctimoniae 
haeres, non parum leniit, cum cives muta- 
tum , non amissum Alexandrum , in egregio suc- 
cessore arbitrarentur. Alexandro suffectus est 
Ildebrandus Gregorii VII. nomine : invicti ani- 
mi constantia , vitaeque sanctitate , maximis 
optimisque pontificum adseribendus . asserta 
praesertim , non in praesens modo , sed exem- 
plo in posterum contra regum caesarumque 
vim , romani sacerdotii majestate . Praecipua 
frangendae Ilenrici IV, imperatoris contumaciae, 

Gregorio adiulrix Mathildis : quae una cum 
parente Beatrice , nunc leniter superbum ju- 
venis animum tractando , ad sanitatem revo- 
care > obnoxiumque pontifici reddere , nunc 
ruptorem foederum , violalaeque pacis reum , 
bello et armis persequi , non omisit : claris- 
simis quoque de eo victoriis reportatis . Nec 
tamen principatus Mathildis obstabat , quin li- 
bertate , ut dixi , paidatim adrepente , proprios 
magistratus cives crearent . perque haec tem- 
pora , prima consulum mentio publice inveni- 
tur; qui etiam patrio vocabulo > quod indu- 
ciarum iis potestas esset , Treguani appella- 
bantur: jusque ad D. Sentii aedem populo red- 
debant . Inter quae Beatrix , senio curisque 
principatus fessa , Pisis decessit : non minus 
rerum gestarum gloria, quam Mathildi filia ad 
famam posteritatis insignis. A matris funere , 
Mathildis vix detersis lacrymis , pacandae in- 
ter pontificem caesaremque discordiae , viri- 
lem animum adjecit. Gregoriumque Roma pro- 
fectum, Canusii primum, dein Lucae excepit. 
Exarserant quoque inter Anselinum civitatis an- 
tistitem , sacerdotesque [basilicae martinianae 
non leves irae : dum ille corruptos eorum mo- 
res emendare studet; illi severioris disciplinae 
fraenum detrectant . quae cum pontificis aucto- 
ritate finiri posse viderentur; inde inter cao- 

teras causas > principi feminae consilium , Ro- 
mam redeuntem Gregorium, in civitatem in- 
ducendi . aegris eorum animis curandis manum 
pontifex admovit: sed jam ulcus tain alte de- 
scenderat , ut vix igne ferroque sanari posset, 
itaque Romam regressus , cum ad frangendos 
eorum spiritus , objecta dirarum religione , 
Gregorius veluti novissimum telum exeruisset; 
caeleris contumaciores , tumultu excitato, Cae- 
sarianorum factione adiuti , Anselmum Luca 
expulere: in ejus locum Petro quodam, qui 
praecipua discordiarum fax extiterat , contra 
jus , fasque suffecto . Dum haec in urbis de- 
decus seditiosi moliuntur , in diversa parte ter- 
rarum sancti civis virtutibus Lucensium glo- 
ria elucebat, quem per haec tempora rebus hu- 
manis exemptum , Cavae Picentinorum urbe 
prope Salernum , veteres annales prodidere . 
Leo hic erat , qui Lucae ortus , cum se forte 
in ea loca contulisset ; Alferio celebris sancti- 
moniae viro haesit : professusque Cluniacensium 
ordinem, eo magistro tantum profecit; ut vi- 
vens mortuusque , eximiarum virtutum do- 
cumentum , prodigiis claruerit : unde ei tam- 
quam divo coelestes honores habiti . Veterum 
saeculorum judicium posteri approbavere: cul- 
tusque ejus nomini , post annos DC. usque in 
hanc diem durat . Is qui scquulus est annus , 

christianae reipublicae fanestus illuxit : Ilenri- 
co imperatore in eam vesaniam abrepto , ut 
contra Gregorium , Brixini Noricorum urbis , 
coacto sacerdotum concilio , Gibertum olim ra- 
vennatem antistitem , Clementis nomine pon- 
tificem maximum renunciandum curaverit: pe- 
stilentem hominem , et alias seditionis , alio- 
rumque criminum praejudicio damnatum . cor- 
ripuit ea religionis labes inultos Italiae popu- 
los , specioso Caesarianarum partium obtentu: 
quotquot corruptis moribus, ac disciplinae im- 
patientes novo pontifici se se adiungentibus . 
nec intacti ea Lucenses fuere . praecipue post- 
quam Henricus , in Italiam cum exercitu trans- 
gressas Lncam venit . unde Anselmi hostibus 
tumultuandi ausus , eumque in exilium pellen- 
di , ut ante memoravimus . quo tempore eum 
Lucensibus tamquam , factionis suae fidis, con- 
cessisse , ne veterum murorum moles everte- 
rentur , in antiquis annalibus reperio . utque 
libertati eorum consuleret, quae ut in aliis Etru- 
riae urbibus , ita Lucae paulatim adolescebat : 
vetuit ne regia aut imperatoria domus castel- 
lumve aut munitio alia, intra sex mille ab urbe 
passus extrueretur. Sed Henricus post acce- 
ptam ad Sorbariam in mutinensi , a Mathildis 
exercitu cladem, in Germaniam reverso : cum 
illa amissam in ea regiorum armorum procel- 

la, Liguriam Etruscasque civitates , quae ab 
ea defecerant , recepisset ; Luca iterum impe- 
rium illius accepit. Sed non diuturnum illius 
victoriae gaudium Mathildi fuit , extincto pau- 
lo post Gregorio, quem et vivum uti paren- 
tem coluerat , et mortuum piis lacrymis flevit : 
quem luctum non multo inde Anselmi lucensis 
sequuta mors integravit, cujus sacris funebribus 
Mantuae femina princeps , cum magno pur- 
puratorum antislitumque numero interfuit : 
quos in eam urbem coeleste consilium ad- 
duxerat , ut fortissimo ecclesiae romanae pro- 
pugnatori , novissimum illud mortalitatis offi- 
cium , in triumphi potius quam funeris morem 
praestaretur, corpus in basilica principe se- 
pultum, post annos prope DC., ad hanc diem 
incorruptum , magna adeuntium veneratione 
colitur, quiescenti placide quam mortuo simi- 
lius. cujus sancti viri placatos urbi nostrae 
manes , exiliique ac injuriarum immemores , si 
quid patrius amor apud coelestes valet , ni- 
mium optaverim : ulque tam patronus tutorque 
Lucensium esse velit , quam olitn proscriptus 
et exui. Gregorio, brevi sacerdotio Victor, 
Victori Urbanus II. successit : quo tempo- 
re, Lucae nonnulli armorum motus extitere. 
quippe cum nobiles , qui oppido ad pisani montis 
radices, cui nomen Vacculo, imperitabant, iras 

populi meruissent : Lucenses eo per vim potiti , 
direptum ante, solo aequavere, per idem tempus 
Mathildis , priore viro defuncto , Urbani ponti- 
ficis jussu, quo adversus Henricum imperatorem 
firmior esset , Guelphoni Noricorum regulo nu- 
psit. Unde caesaris in eam irae, iterumque 
in Italiam transitus, qua in expeditione cum 
vastatis late agris Mantua potitus esset , tandem 
a Mathildi praelio victus, regio etiam vexillo 
amisso, quod veluti trophaeum in O. Apollonii 
templo , Canusii a victoribus suspensum est; Con- 
radi filii defectione , aliisque praeterea difficul- 
tatibus implicitus, eo desperationis redactus est, 
ut etiam de consciscenda sibi nece agitaverit : 
inops ingloriusque trans alpes regredi coactus. 

Interea Urbanus pontifex , magnarum cogi- 
tationum plenus, liberandis a barbarorum ser- 
vitute sacratis Palestinorum terris , conven- 
tum sacerdotum , ad Claromontem Arvemiae 
oppidum, veteris Gergoviae ruinis extractum, 
indixerat . in quo celebris illa expeditio, ex Eu- 
ropae totius flore , Godefrido Bulionio duce 
decreta est, tot claris ingeniis memorata, una 
cum caeteris auxiliis , e Mathildis imperio , 
Genuenses Pisanique cum magnis navium clas- 
sibus adfuere : inter quos plures Lucensium , 
sacra arma in id bellum sumpsisse reperio : (i) 

(4) Nig. in histor. belli *acri N. 27. 

quos una cum Mutinensium , Regiensium , ac 
Ferrariensium copiis , Othoni mediolanensi e 
Vicecomitum gente , Mathildis ducendos tradi- 
derat . Reversus e Gallia in Italiam Urbanus , 
vacuam recessu Henrici , quem una femina tu- 
midum summoque sacerdotio minantem, victo- 
riis fregerat ; cum aliquandiu in Cisalpinis cum 
Malhildi substitisset , inde in Tusciam descen- 
dit, Lucamque invisit. In qua urbe Hugonem 
Philippi Francorum regis fratrem , cum gallicae 
nobilitatis flore, ad sacrum bellum proficiscen- 
tem excepit . Luca Romam , atque inde in Apu- 
liam , Barensi conventui habendo se contulit, 
unde Romam iterum regressus, in ea quoque 
urbe concilium sacerdotum habuit: in quoRan- 
gerii lucensis antistitis libertas aequitati tuen- 
dae insignis extitit: cum veluti afflata divinitus 
mente, non paratus meditatusque, ipsum pon- 
tificem morae in litibus finiendis increpuit . Is 
qui successit annus , Urbani pontificis morte 
funestus extitit : qui in ipso victoriae articulo , 
liberataeque Paleslinae gloria decessit: posteris 
ejus expeditionis fama , aliisque rebus praeclare 
gestis , aeternum memorabilis . Pisae quoque 
hoc anno, incendii, quo Chinsica fere universa 
absumpta est, cladem sensere, nec Lucenses 
malis omnino intacti egere : discordiis inter 
basilicae martinianae majoris collegii sacerdo- 

tes , ac Guidonis lldebrandini filii domum , iis 
temporibus praepotentem exortis, quae tamen 
Mathildis sapientia composjtae . quippe cum 
martiniani sacerdotes, arcem Montimagno, cui 
ea familia imperitabat , imminentem , adversus 
eorum injurias extruxissent , pace sancita , eam 
solo aequari placuit . Urbani mortem , cui Pa- 
schalis II. successit, Giberti funus, quem falso 
nomine sui Clementem appellitabant , insequu- 
tum est ; eum inexpiatum , sacrisque amotum , 
perfidiae suae immortuum, Paschalis jussu re- 
fossum tradunt, ej usque ossa in profluentem Ty- 
berim projecta. Longe feliciori mortis genere , 
defunctus est per idem tempus Landuvinus: qui 
Lucae ortus, Brunoni instituendo carthusiano- 
rum ordini comes fuerat : ejus sanctimoniae 
aemulus , primusque ab eo toti ordini regendo 
supremus antistes, quem nonnulli in vinculis 
extinctum, in quae a Giberti factione conje- 
ctus fuerat , squalore inediaque confectum , 
prodidere : aliis post receptam libertatem , fato 
functum affirmantibus : illud certe in ea varie- 
v tale indubitatum , religionis causa eam calami- 
tatem perpesso , illustris testimonii coronam 
non defuisse. Idem annus Lucensibus duplici 
victoria, ex domesticis extemisque hostibus fe- 
lix fuit . Arcem tribus ferme ab urbe passuum 
millibus, in edito colle, cui Castanoro nomen 

est, ex eorum temporum more nobiles quidam 
tenebant , Catani, quae dynastarum communis 
appellatio erat, dicti. Hi lucensi populo super- 
bia ac injuriis graves, illius in se arma vertere, 
oppidum captum eversumque: ruinis adhuc ve- 
stigia illius monstrantibus. Arma in suos mota , 
eodem victoriae impetu, Lucenses in externos 
tulere (i) , renovatoque in Pisanos bello, IV. 
idus decembris , Vechianum montis dorso ad 
Aesarem flumen impositum adorti; quamquam 
Pisani celeriter flumen vado tranantes, laboran- 
tibus opem ferre tentassent , illud in eorum 
oculis captum solo aequavere : oppidanis uni- 
versis , longa reste simul , ad majus ludibrium 
colligatis, Lucamque perductis, cujus facti a 
Pisanorum annalibus praetermissi, in basilicae 
martinianae tabulario memoria extat. Sequutum 
triennio post , in suburbano ad D. Frigdiani 
incendium , pisanum bellum proximo anno ite- 
rum excepit : quod annos quinque utrumque 
populum exercuit, conflixere primum, per ini- 
tia mensis augusti, ad Librafactam lucenses, 
pisanaeque acies : cumque praelio lucensis res 
superior fuisset , captum oppidum , incolaeque 
captivi Lucam deducti : ut ex actis Ptolemaeus 
gravis auctor tradit. Ea jactura moti Pisani, 
collecto exercitu se in ultionem comparavere: 



(I) Ptolem. Lucens. 

unde insequenti anno renovatum bellum. Lu- 
censes victoria elati , tum etiam Henrici impe- 
ratoris beneficio , receptis rebus , quas superio- 
ribus per Etruriam bellis amiserant, cum ho- 
stibus occurrissent, praelio apud Avanem Kal. 
junii commisso , illos vicere, nonnullis captis , 
inter quos Vago vicecomes in potestatem no- 
strorum venit . Guntolino Lanfranco dum fuga 
Aesarem trajicit gurgitibus hausto, aliquot se- 
cundum eam pugnam diebus, utrinque cessa- 
tum. donec IV. idus julii, signis iterum ad vicum 
cui Cappella nomen est, collatis , Pisani rursus 
fusi fugatique : Teuperto , atque Ugone Dedi 
filiis e principibus ; quam plurimis e vulgo 
captis . quibus cladibus Pisani nequacpiam ani- 
mo fracti , delato armorum imperio Alberto co- 
miti pratensi, Massam usque temere progressi, 
primo praelio caesi captique . Sed nostros spo- 
liis captivorumque multitudine impeditos , Al- 
bertus in reditu ex insidiis adortus , trepida- 
tionem fugamque repentino impetu fecit . Ve- 
rum illi resumpto spiritu, cum signis conversis, 
pugnam denuo instaurassent , tantum hostibus 
terrorem injecere, ut per abrupta atque invia 
Juliani montis, qui Pisas Lucamque, pari fenne 
spatio interjacet, passim fugam arriperent, quos 
usque ad Aquas Pisanas, sub radicibus montis 
nostri assequuti , quamquam desperatis rebus 

acerrime pugnantes, insigni clade fudere, prae- > 
ter ingentem militaris vulgi numerum , XXXVII 
equitibus captis , ac praeterea Alberti comitis 
legato , quem Vicecomitem appellabant ; ut 
proinde, vetustis eorum scriptoribus rem silen- 
tio prementibus , non satis mirer , in annalibus 
Pisanorum recens editis legi , Lucenses a Pisanis 
ter acie victos (i), non temporibus , non locis, 
non captivorum nobilium nominibus designatis : 
quae omnia apud antiquum scriptorem in Ta- 
bulario basilicae martinianae expressa , majus 
momentum ad (idem habent . Moram nonnul- 
lam Lucensium Pisano rumque armis injecit Pa- 
schalis pontificis in Etruriam adventus; quem 
hoc anno per initia novembris mensis Lucae 
fuisse , ex ipsius literis constat, quibus D. Fri- 
gdiani sacerdotum, sanctius vivendi genus apud 
eos institutum probavit: quo non Etruriae mo- 
do , sed Italiae toti , sanctimoniae ac discipli- 
nae documentum erant . quare biennio post , 
religionis eorum fama Mathildis mota, aedem 
ad Frisonariam (id pago nomen) jam inde a 
D. Frigdiano extractam , vetustate collabentem 
restituit, quam deinde incolarum sanctitate ce- 
lebrem , Marcualdus Malpilus illustris eques 
lucensis, anno MCCLHI vitio antiquitatis iterum 

fatiscentem , a solo construxit . Neque hoc anno 
tantum Paschalis Lucam praesentia sua nobi- 
litavit, sed duobus post annis , cum iterum in 
Etruriam venisset, Lucae substitit: ubi subur- 
banum Alexii templum dedicavit ; et anniver- 
sario ejus Divi festo die illud adeuntibus , de- 
num annorum piacula in perpetuum indulsit , 
ut vetus lapis , ad ejus templi fores , sacrosan- 
ctae antiquitatis monumentum , adhuc testatur . 
Interim inter Lucenses Pisanosque bellum arde- 
bat . quod demum biennio post Henrici V. im- 
peratoris in Italiam adventu sublatum est . Suc- 
cesserat is Henrico patri , ante annos quatuor 
suae impietati immortuo : sinistra nominis sui > 
ob vexatam religionem , fama relicta : cum susci- 
piendis de manu pontificis maximi imperii insi- 
gnibus, simulque italicis rebus pacandis, in Ita- 
liam hoc anno transgressus est, ut acta Lucen- 
sium , antiquis scriptoribus consona , fidem 
faciunt. Quo itinere cum Lucam Pisasque in- 
trasset, jam diu dissidentes nobilissimos Etruriae 
populos, imperatoria auctoritate composuit, pa- 
ce inter eos firmata (i), ob eam rem haud dubie 
laudandus , nisi egregii facti meritum , turbata 
patris exemplo religione , pontifice capto ac in 

custodia habito, injustisque pactionibus per vim 
extortis foedasset . nec ea re tantum Lucensibus 
propitium se Henricus praebuit: sed illorum 
civem Mathildim Liguriae administratione auxit: 
quam parentis nomine ac veneratione habitam, 
pro rege eam provinciam regere jussit. Interim 
Pisani , pace cum Lucensibus sancita , Paschali 
pontifice per legatum adhortante, navalem ex- 
peditionem in Baleares comparabant . Eas in- 
sulas in Mediterraneo ad oram Hispaniae sitas, 
una cum Ebuso tenebant Saraceni , unde pira- 
ticis classibus , non Hispaniae modo Galliaeque 
maritimam regionem , sed Etruriae quoque in- 
festabant . quod Pisani , qui uni e Tusciae po- 
pulis , navali gloria insignes erant , indignum 
rati ; tum sua Luendi , tum proferendi imperii 
cupiditate , CCC. navium classe , suis sociorum- 
que opibus instructa Petro , Pisarum antistite 
pontificis maximi legato , totius expeditionis du- 
ce , per haec tempora pisano portu solvere . 
uni e populis Etruriae Italiaeque, Romanis ex- 
ceptis, arma cum Pisanis Lucenses sociarunt(i): 
cum Genuenses , seu vetere aemulatione, seu 
temporibus ipsorum ita ferentibus , opem negas- 



(4) Romaquc eunt Luca mittit solatia pugnae . 
Laurent. Veronenj. lib. 4. belli Balearic. 

sent . Inter eos , qui e Lucensibus in auxilium 
Pisanorum adfuere , ab ejus belli scriptore 
Fralmus praecipue memoratur: qui civibus suis 
taedio maris ac locorum longinquitate motis , 
perque animi elationem alienis auspiciis aegre 
militantibus , reditumque in patriam turbulente 
flagitantibus , objectu famae gloriaeque, quam 
ejus victoriae societate nomini suo quaererent, 
eain seditionem placavit. Ab eodem scriptore 
Holebrandi lucensis casus narratur : quem con- 
tumacis equi impetu in Rhodanum effusum vio- 
lentisque fluminis gurgitibus haustum , multis 
sociorum defletum lacrymis , Arelatenses insigni 
funeris pompa extulere : ipso civitatis antistite 
exequiarum honorem prosequente . quo magis 
miror Villanum, ac pisanorum annalium scri- 
ptorem literis prodidisse (i) , Lucenses captata 
Pisanorum absentia, urbem agrumque pisanum 
invasisse : Florentinosque auxilio fuisse , quo 
minus illi detrimentum caperent : ob eamque 
causam, duabus columnis ex lapide porphyrite , 
inter spolia barbarorum relatis, a Pisanis dona- 
tos: quas tamen illi ante, insigni malignitate , 
fumo corruperint, unde locum veteri proverbio 
factum , ut Florentini orbi luminibus diceren- 

tur . qui enim fieri potuit , ut iidem et auxilia- 
res et hostes essent: eodemque tempore , mari 
Pisanos juvarent, terra invaderent? cum eadem 
causa utramque urbem robore virorum exhau- 
sisset , tam Lucensibus ad invadendum, quam 
Pisanis ad obsistendum invalidis. Laurentii quo- 
que veronensis , qui haec oculis spectavit, aucto- 
ritate majoris ad fidem momenti, quam Villanii, 
aut aliorum, qui procul ab eorum temporum me- 
moria vixere ( j). Consentiunt iis, quae hactenus 
memoravimus , veteres tabulae apud nostros , 
quibus a Lucensibus in ea expeditione Pisanos 
adjutos traditur ( 2 ) : idque consulum jussu, qui 
tunc temporis magistratum gerebant: perhiben- 
turque fuisse Schiatta Bonifacius , Gallus Cher- 
mundus , Rolandus Ghirfendus , Overardus Ge- 
rardus, et Guidottus Denajolus: ut jam tota, 
Pisarum a Lucensibus Balearico bello oppugna- 
tarum , fabula corruat . Illud etiam adnotare 
visum, hanc expeditionem ab aliis in alios annos 
rejici. Nos inscriptionis massiliensis fidem se- 
quuti in hunc annum contulimus , parvo pisa- 
nae alterius discrimine, quae in sequentem re- 
fert. quae varietas inde fortasse orta, dum alii 



(t) Laurentius Veroncns. de Bello Balearico: apud Hughell.T. 3. 
(2) MS. in Tabular. Epiacopat. A. B. Num. <8. 

apparatum, alii coeptum , alii denique confe- 
ctum bellum vicloriamque respiciunt . 

Ingentem, non Lucensibus modo, quibus et 
civis et domina auferebatur, sed toti christiano 
orbi luctum, insequens annus tulit Mathildis 
morte : quae longa septem mensium valetudine 
ad maciem extremam redacta, IX. Kal. augusti 
extincta est , apud Bondenum ferrariensis agri 
oppidum, anno aetatis sexagesimo nono, exitu 
haud immaturo, si immortalitatem meriti sero 
unquam morerentur, quippe in eam feminam, 
si hoc illam nomine appellare fas est, quicquid 
magni ac praeclari , virtus aut fortuna habent , 
certatim congesserant. Vetus familiae splendor, 
ac innexa regum caesarumque sanguini domus: 
imperium per Etruriam, Galliam Cisalpinam, 
Aemiliam Liguriamque prolatum, paulo infra re- 
ges. ingenium illi animusque supra viros; pietas 
ac religio, etiam supra feminas, tot populis 
una jus reddere; ea aequitate, ut nemo princi- 
pem ; ea clementia , ut nemo matrem in illam 
desideraret, eadem pacis, eadem belli artibus in- 
structa : ita otii et tranquillitatis amans , ut tem- 
poribus serviens, etiam arma tractaret: quoad 
vixit, italicarum rerum arbitra ac magistra. Re- 
gum alios fugientes excepit, alios fugavit. Pon- 
tificum maximorum altrix; quorum plures , san- 
ctimonia insignes, exules esse prohibuit: impios 



Digitized by Google 




ao5 

sacrilegosque in exilium ejecit : pia aeque et 
dum excipit, et dum expellit, liberalis eadem 
ac in aedificando magnifica : quaedam oppida 
condidit , alia muris ac munitionibus cinxit ; 
aliaque publica opera , arces , vias , pontes 
passim construxit, praecipue templis sacrisque 
aedibus ex timendis, censuque ditandis profusa, 
eximio in romanam ecclesiam studio, quam mo- 
riens patrimonii sui reliquit haeredem, pudici- 
tia , ac sanctitate morum fuit singulari : inter 
repetitas nuptias flore servato; et post duo ma- 
trimonia virgo . Nec in tanta fastigii rerumque 
gloria, laus illi literarum ac eloquentiae defuit. 
Solita , nullius adjuta ingenio , gravissimarum 
rerum epistolas, ad reges pontificesque scribere; 
legatisque variarum gentium , patrio cujusque 
sermone responsa reddere : bibliotheca etiam 
condita , ubi sacrorum ingeniorum monumenta 
servarentur. Lucensibus praecipue memorabi- 
lis, apud quos genita ac educata , natalibus ac 
longo domicilio felices , caeterisque gentibus in- 
vidiosos fecit: pluribus magnificentiae vestigiis 
apud eos relictis . Siquidem ea imperante , urbs 
moenibus firmata , basilica martiniana extructa , 
antistites dominatione aucti, vetus Longobardo- 
rum regia restituta, Nuptianum, valida adversus 
Pisanorum excursiones munitio , apud Aesarem 
conditum : ubi adhuc illius aedes ab incolis 

monstratur: ejusquc imago principis habitu , ad 
vetus praetorium picta , usque ad nostram me- 
moriam stetit, donec temporum, ac vetustatis 
injuria exolesceret. Corpus Mantuam delatum ad 
D. Benedicti aedem prope Padum Larionemque 
sepultum. Donec Urbanus VIII. pontifex maximus 
cineres Romam advectos, egregii operis sepulcro 
in Vaticano condidit, simulacro ac titulo, prin- 
cipis feminae in ecclesiam romanam merita, ad 
posteritatem professus, hanc quoque felicitatem, 
inter caeteras, post mortem adepta, ut ejus res 
gestae, tot aliis memoratae, novissime pari eru- 
ditionis ac eloquentiae gloria, in unum collectae 
ascriptore clarissimo, plenius uberiusque trade- 
rentur. Post Mathildis obitum, Tusciae imperium 
Courado Henricus caesar detulit, sanguinis con- 
junctione ipsum contingenti : cujus mentio , in 
vetustis tabulis , apud nostros usque ad annum 
MCXXIX extat. Post Conradum Tusciae politus 
est Henricus , Henrici augusti gener . Henrico 
Ramprettus successit ; illi Ingilbertus; aliique , 
quos in tempore memorabimus, cum tamen iis- 
dem temporibus , consules crearentur : donec 
omnino Tuscorum regulorum potentia exolevit: 
libertasque integra populo constitit . Proximo a 
Mathildis morte anno, cum Paschalis pontifex sa- 
cerdotum concilium Romam vocasset; antistes lu- 
censis de occupatis per Pisanos juris sui oppidis , 

graviter apud patres questus est; Pisano contra 
suos defendente . quare in utramque partem , 
utriusque populi favore, jus longa concertatione 
disceptatum (i), quo tempore Henricus impera- 
tor , quo sibi Lucensium animos arctius devin- 
ciret, Aesaris fluminis ostium ad liberos com- 
meatus, ac mare, quod circa Mutronem est, 
iis concessit , ut Ptolemaeus auctor est . Cum- 
que bello superiore, Pisani maritima quaedam 
Lucensium loca occupassent; eosque accessu 
maris prohiberent; quadriennio post, is quem 
supra dixi , Conradus Tuscorum regulus , cum 
in florentino agro Ponturnum oppidum obside- 
ret, pro imperio illa reddi jussit . quod Pisani 
primo gravati , insequenti tandem anno , se im- 
perata facturos promisere . externis bellis, qui- 
bus per ea tempora respublica laborabat, civi- 
les discordiae accesserant . Jam iiyle a Longo- 
bardorum regno is barbarus mos in Tusciae 
caeteraeque Italiae urbibus inoleverat, ut lites, 
simultatesque inter privatos exortae , gladio di- 
rimerentur : quasi jus et ratio viribus ac ferro 
valesceret. Locus ad id discrimen lectus, campus 
non longe a muris civitatis ad meridiem infamis 
erat . Quare Benedictus , qui Lucae tum sacris 

praeerat, ei infamiae abolendae, aedem D. Con- 
cordio , nominis omen sequutus , ibidem extra- 
ctam , solemni ritu dedicavit: diris ac devotio- 
nibus ejus capite consecrato , qui in posterum 
eodem loci cum inimico conflixisset, atque ita 
rixarum sedes , in templum pacis concordiae- 
que traducta, manentque in haec tempora ad 
eam aedem incisae vetusto lapidi literae , hujus 
rei ad memoriam posteritatis documentum. In- 
terim Paschale pontifice defuncto , qui illi suc- 
cesserat Gelasius II , breve turbidumque impe- 
rium nactus, in Gallia , quo se magnus exui con- 
tulerat , et ipse extinctus est. tamen in illo ca- 
rarum aestu Lucensium non oblitus, cum gal- 
lico itinere Pisis esset, veteres immunitates ac 
privilegia antistitibus civitatis rata esse jussit . 
Illum etiam, ab antiquis temporibus inolitum, 
peculiarem martinianae basilicae morem tota 
urbe a caeteris templorum aedituis servari prae- 
cepit: ne scilicet ab ea nocte, quae dominicae 
coenae diem antecedit , usque ad sabbatum , 
sacro aere signum e turribus daretur (i). Gela- 
sio sublato , Callistus regio sanguine ortus, pari 
natalibus animo , romanum sacerdotium obti- 
nuit. qui pontificatum a Lucensium favore or- 

sus , ratum habuit, ut civitatis antistes, orario 
albo , pullis crucibus distincto , quod pallium 
vocant , jam ante ab Alexandro , Paschalique 
concessum , inter sacra , majorum pontificum 
more uteretur : se id lucensium nobilium pre- 
cibus dare professus (i). Pontificum beneficen- 
tiae cumulum adjecit Conradus Etruriae regulus 
qui Nuptianum circumjectosque late agros , 
lacum paludesqne , omnemque ejus regionis 
tractum Lucensibus consulibus remisit : unius 
dominatu paulatim exolescente, ac libertati po- 
pulique imperio locum concedente . Is qui suc- 
cessit annus Honorio II. pontifice, novum eque- 
stris militiae ordinem tulit: cui templi Hieroso- 
lymorum custodia, Templariorum nomen dedit, 
qui ex oriente , in alia quoque regna provin- 
ciasque propagati, Lucae etiam consedere, do- 
mo, hortis , praediis, civium liberalitate aucti, 
quae deinde, iis a Clemenie V. sublatis, ad rho- 
dios equites, qui nunc Melitenses appellantur, 
transiere : hortorum parte , propinquis praedi- 
catorum ordinis monachis attributa . Interim , 
quam inter Lucenses Pisanosque Henricus im- 
perator sanxerat, pace rescissa, odiisque iterum 
recurrentibus , Lucenses insequenti anno exer- 

>4 

citu comparato , Aghinolphum clarum Versiliae 
regionis oppidum , cujus ruinae non procul 
Ignoso monstrantur, Pisanis ademere : Buiano 
etiam capto , eversoque . inter Pisanos , qui 
Aghinolfo capto in Lucensium potestatem Te- 
nere , Rogerius Pisarum antistes fuisse memo- 
ratur (i), qui in libertatem a suis vindicatus 
est. Hoc anno tanta annonae vilitas extitit, ut 
frumenti modius sex quadrantibus, et semis- 
se (2) aestimaretur . Idem annus et externa vi- 
ctoria , et clade domestica memorabilis fuit , ta- 
bulario , fortuito igne , incenso ; qua clade 
publicae , privataeque memoriae jactura ingens 
facta. Calamitas longe major per idem tempus 
christianum orbem afflixit. Nam Honorio pon- 
tifice defuncto, cum scissis patrum studiis, plu- 
res meliorescjue Innocentium II. pauciores fa- 
ctiosique Petrum Leonis e romana nobilitate , 
Anacleti II. nomine legissent, omnia in armis 
erant . hinc Lothario imperatore pro Innocentii 
causa , hinc Rogerio , qui Siciliam et Calabros 
obtinebat pro Anacleto bellum comparantibus , 
Lucenses pro Innocentio stetisse , illud argu- 
mento est , quod in ipso ejus dissidii calore , 

Hubaldum lucensem , Lunatae suburbano pago 
ortum , in collegium cardinalium adscivit : al- 
tero etiam Hubaldo, Allucingorutn stirpe, quae 
tunc inter principes civitatis erat, in idem col- 
legium cooptato, nec minoris momenti ad eam 
fidem est, quod Lotharius, qui Innocentii cau- 
sae favebat , cum in Tusciam ad eum Pisas , 
atque inde Lucam venisset , vetera ab llenrico 
privilegia Lucensibus concessa, rata esse jussit: 
adjecto insuper libero Aesaris fluminis commea- 
tu , marisque ad Mutronem lunensemque oram 
usu , nullum horum profecto facturus , nisi Lu- 
censes ejus partis fuissent . Nec interea hostilia 
inter Lucenses , Pisanosque cessabant. Phocenses 
ad vigesimum circiter lapidem ab urbe Luca in 
colle habitant , ad radices cujus Arnus flumen 
praeterfluit, id oppidum Ingilberto Tusciae re- 
gulo ereptum , Lucenses everterant ; cum illum 
commisso praelio insigni victoria fudissent, ea 
clade fractus regulus , vulnere etiam in praelio 
accepto ad Pisanos se contulit, quem ab eis vin- 
dicatum, vetus Pisanarum rerum auctor scribit. 
Nostri Ingilbertum ex vulnere Pisis mortuum tra- 
dunt. Fusius rem gestam, immodicus gentis sitae 
laudator Troncius narrat: aitque copiarum pisa- 
narum adventu, oppidi obsidionem solutam , Lu- 
censibusque inhoneste Lucam reversis , regulum 
rursus oppido potitum, contra Ptolemaei, incor- 

ruptae fidei scriptoris auctoritatem , qui illud 
eversum dirulumque post victoriam , diserte 
memorat. Nec bello tantum eo tempore civitas 
laborabat; sed incendio etiam casu excitato, jam 
tertium in suburbiis ad D. Frigdiani basilicam 
deformata est . omen illius flammae , quae con- 
sequentibus annis, acrius inter Pisanos, Lucen- 
sesque exarsit : dum illi erepti Aghinolphi inju- 
riam concoquere nequeunt, hi victoria egregia 
partum decus tuentur . Ante tamen quam ad 
arma iretur lucensis populi imperium liberali- 
tate virorum principum auctum . quippe gemini 
dynastae , ex eorum numero , quos vicecomites 
appellabant, Ugutio , et Velter, consulibus lu- 
censibus Corvariam , nobile in maritimis Versi- 
liae regionis oppidum , saepiusque in Etruriae 
antiquitatis monumentis memoratum , cessere , 
cum omni circa montana , campestrique regio- 
ne (i) , ut eo jure ea lucensis populus posside- 
ret , quo quae optimo . Receptos quoque in 
civitatem, aut hoc, aut alio tempore nobiles Cor- 
varienses , ex antiquis tabulis constat . Tem- 
plumque D. Laurentii haud procul basilica mar- 
tiniana , ex ejus familiae nomine appellatum , 
tabularum fidem adjuvat. Triennio igitur post, 

Pisani bellum Lucensibus intulere, causa Aghi- 
nolphum occupatum , injuriaeque in via, quam 
Francorum , seu Francigenarum veteres tabulae 
appellant, a Lucensibus acceptae . Praecipua tot 
cladium in vetustis annalibus causa fuisse tradi- 
tur Balduinus Pisarum antistes : qui alioqui 
sanctus , et e D. Bernardi disciplina , humano 
errore deceptus , quae pacare ac extinguere 
debuerat odia, incendit fovitque (i). Ut pro- 
pterea illius spiritus > corpore jam exsolutus , 
cuidam se videndum miserabili specie praebue- 
rit : fassus se tamdiu in cruciatibus futurum , 
quamdiu ipsius instinctu motum inter Lucenses 
Pisanosque bellum conquiesceret, quippe tan- 
tam extitisse horum populorum rabiem , inter 
se belligerantium , ferunt , qui oculis hausere , 
ut nihil divini humanique juris , sanctum in- 
violatumque esset (a), nullum prophanorum, 
sacrorumque locorum discrimen , quae passim 
rapinis caedibusque polluebantur . nec ipsis 
peregrinorum , mystarum , antistitumque corpo- 
ribus abstinebatur : quorum alii occisi , alii 
spoliati , pretioque redempti fuere : tantaque 

mole utrinque bellatum , ut Othone Frisigensi , 
qui haec spectabat , referente , ruinae suae 
omnes Tusciae vires implicuerint . quae verba 
in honorem Florentinorum Ammiralus detor- 
quet (i) , cum Florentini non summa , sed Lu- 
censis, Pisanique belli accessio fuerint . Post 
Ingilbertum Tusciae imperaverat Henricus, cui 
qui successit Ulricus, adjunctis sibi Florentinis, 
bellum Senensibus intulerat : qui cum se impa- 
res cernerent , ad opem Lucensium confugere . 
Lucenses praeclarum sibi rati, si tam nobilem 
Etruriae populum, supplicem defendissent, Se- 
nensibus auxilium polliciti , Florentinos hostes 
pronunciant : cumque iis, ac Guidone Guerra , 
qui ad opem postulandam adversus Florenti- 
nos , quibuscumque atrox bellum gerebat , Lu- 
cam venerat, vires suas junxere. Florentini cum 
ingruentem belli molem , sustinere posse diffi- 
derent , foedere cum Pisanis icto , ad vastandos 
Lucensium agros , Guidonisque oppida ferro , 
flammis , rapinisque excindenda progressi ; in 
insidias a Senensibus a tergo positas praecipi- 
tavere , paucis tantum fuga elapsis . Sed ubi 
atrociora odia , major etiam clades erat, quippe 
e Lucensibus Pisanisque , non modo plurimi 



Digitized by Google 



(0 Ammirat. lib. i Ifistor. Florcn(in. 



ai5 

caesi vulneratique ; sed innumerabiles utrin- 
que capti , longa inedia ac squaliore carceris 
macerati , lacrymis dignum spectaculum huma- 
nos casus reputantibus praebebant , ut ii felices 
censerentur , qui compendio mortis , eam cala- 
mitatem evasissent . Nam fatali quadam rabie 
efferati animi , ac in mutuam perniciem accensi , 
non de imperio ac victoria , sed de vita ac 
salute certabant . Quare Eugenius III. qui post 
breve Caelestini , ac Lucii imperium , Innocentio 
successerat, patriae miseratione ( quippe Monte 
Magno pisani agri oppido ortus ) ad eos populos 
pacandos, Petrum Cluniacensem (t)celebri san- 
ctimonia, in Italiam accitum , Lucam Pisasque 
destinavit, ut ipse testatur, retulitque in annales 
clarissimus historiae sacrae auctor Baronius (a). 
In eadem pace componenda, idem Eugenius , 
insequenti anno laboravit, cum ob romani po- 
puli tumultus , veterem libertatem repetentis , 
Roma egressus, Pisas Lucamque praesens ac- 
cessit (3) , gallico itinere , quod celebrando 
Rhemis sacerdotum concilio susceperat , exitu 
utriusque conatus incerto . Dum Lucae esset, 

basilicam D. Frigdiani , totius civitatis concur- 
su, solemni ritu dedicavit: sacrumque ejus divi 
corpus suis manibus sub ara composuit ; Alexan- 
dri IU. qui illi successit, ineluctabili testimo- 
nio (i). Traditur quoque ab eodem pontifice 
dedicatam aedem D. Laurentii ad Vacculum , 
Pisanae viae appositam. Satis benigne, ponti- 
ficibus maximis , ea tempestate , his caeremoniis 
laborem operamque impendentibus. Quem ta- 
men exitum Eugenii studia , in Lucensibus 
Pisanisque pacandis habuerint , incompertum . 
illud constat tribus consequentibus annis, adhuc 
incendio armorum , eos populos conflagrasse ; 
cum ne quidem sanctioris hebdomadae diebus, 
pugna ac caedibus abstineretur (a), pacem de- 
mum Conradi imperatoris jussu, insequenti 
anno firmatam, recens pisanorum annalium scri- 
ptor (3) antiquis sibntibus, ex occultis quibus- 
dam tabulis commentus est: duris, ut ipse scri- 
bit, quod ad Lucenses attinet , legibus. Nam 
jussos, ait, a caesare , discordiarum materiam, 
Vurnum oppidum diruere : quod a Manfredi 
(Sofredum antiqui annales vocant) nepote jam- 

dudura emerant; annisque sex viriliter tenue- 
runt: Corvariam Ugutioni ; Pisanis Aghinolphum 
reddere: castellum, magnum nomine evertere , 
nec in posterum restituere, quorum fides pe- 
nes ipsum , et arcanas tabulas esto . caeterum 
hujusmodi occultarum tabularum fidem, arguit 
scriptor vetus (i) pisanarum rerum: qui ait, Lu- 
censes a Sofredi nepote Vurnum, decem lucen- 
sis monetae libris (ea tunc pecuniariae rei inopia 
erat) emisse , ipsumque funditus diruisse : quod 
insequenti anno factum, Ptolemaeus lucensis me- 
moriae prodidit. Ex quo patet, Lucenses non 
Conradi jussu , neque e pacis legibus , sed 
sponte id oppidum evertisse; belli seminarium, 
et Pisanis vicinitate opportunum . ruinae illius 
adhuc extant , in montis jugo qui Vurni Co- 
sellique valles interjacet ; tusca voce (a), qua 
hujusmodi veterum castellorum rudera appel- 
lantur , notae . Dum Lucenses assiduis bellis at- 
teruntur, fortuna , ipsis ignaris id moliebatur, 
unde futuris saeculis, opibus diviliisque supra 
caeteros Etruriae populos Uorerent . Intulerat 
Rogerius Siciliae rex Graecis bellum, ob lega- 
tos , quos Constantinopolim miserat , in carce- 
rem conjectos , commune gentium jus ulturus , 

et classe victrici Graeciae oras depopulatus . 
Corcyram , Corinthum , Thebas , Chalcidemque 
sui juris fecerat . Ea expeditione , sericae artis 
opifices primo in Italiam invecti : qua arte dein- 
de Lucenses , mirum in modum fortunas suas 
auxere ; armorumque fructus luxuria extitit . 
Jam inde a Justiniani temporibus, ex India in 
Graeciam semina advecta erant , quae tempe- 
rato calore exclusa , magno rudium talis rei mi- 
raculo , vermes ediderant : qui , ita monstran- 
tibus , qui advexerant, mori foliis pasti , de- 
mum mirae tenuitatis lanugimen ac fila ore 
proferrent ; quibus arcano ingenio inter se im- 
plexis , folliculum in ovi morem contexerent , 
eoque se in arctum collectos includerent, inde 
alati papiliones facti, extra folliculum se pro- 
rumperent; mutuisque conjugiis , foeeunda ovo- 
rum agmina, reparandae soboli effunderent, 
iisdem, qui attulere, docentibus, (binos monachos 
fuisse tradunt ) ratio inita , quemadmodum iis 
folliculis ferventi aquae infusis fila devolveren- 
tur ; quae versatilibus rotis excepta , ac deinde 
machinis torta , coloribus fucata , in pretiosi 
panni opificium texerentur, primi Lucenses eam 
artem magno studio excepere : tanto profectu , 
ut brevi multa jugorum millia non holosericis 
modo , sed attalico more vestibus auro intextis 
conficiendis erigerentur . quae per Germaniam , 

Galliam , Belgium , aliasque Europae provin- 
cias , usque ad ultimos Sarmatas , Britannos- 
que magno compendio distractae , urbem di- 
vitiis implevere . donec per civiles discordias 
crebris familiarum migrationibus , id opificium 
magno patriae detrimento , aliis terris inve- 
ctum . 

Novissimi pisani belli temporibus, illud con- 
tigit , quod in acta Gulielmi Aquitaniae re- 
guli (i) , ab antiquo scriptore memoratur . Ve- 
nerat is , jam D. Bernardi suasu ad bonam fru- 
gem redactus , in Tusciam , ut dictum est , bel- 
lorum furore ardentem: conspicatusque Lucen- 
sium exercitum , in oppidi cujusdam ( Librafa- 
ctam fuisse quidam tradunt)(a) obsidione occu- 
patum : cum ( ut erat militaris rei admodum gna- 
rus ) pleraque haud e militiae disciplina , a du- 
cibus geri animadvertisset^ derisa eorum inscitia, 
brevi se oppido potiturum affirmat, si armorum 
sibi imperium traderetur, ea vox a proximis ex- 
cepta, et ad magistratus urbi6 perlata, id effe- 
cit, ut hospiti , quem , et habitus corporis , et 
fiducia animi , militarem virum, reique gerendae 
parem ostenderant, imperium deferretur . qui 

cum in proximum diem oppugnationem pronun- 
ciasset, Nuptianum ad quietem se recepit. Sed 
ea nocte repente oculis captus, cum e somno 
evigilasset , cognito quid sibi divinitus contigis- 
set, duces militesque jam in armis paratos, ac 
imperium expectautes, calamitatis suae admo- 
nuit, aliamque sibi opem quaerere jussit, ho- 
» minem se esse , qui ut ingentium criminum , 
» quibus sese obligasset , piaculo solveretur , 
m olim mortalium rerum curam abjecisset: nunc 
» ad easdem per imprudentiam revolutum, ma- 
» nifestas numinis iras, subita caecitate sentire . 
» proinde ne vanitatis, aut violatae fidei illum 
» incusarent, si promissis non stetisset, nec di- 
ctis miraculum abfuit, ubi dimissus a magistra- 
tibus est , receptis statim luminibus . Eodem 
anno cum Guido comes , manu trium millium 
equitum secum educta-, in lucensem agrum ve- 
nisset , in vurnensi monte acri commissa pu- 
gna cum Lucensium copiis, cum diu neutro spes 
inclinasset, tandem Lucenses praevaluere (i) , 
multis ex hostium numero caesis captisque . 
qui comes, insequenti anno oppidum Crucem in 
eodem monte situm, Lucensibus restituit, missi 
ad illud publico nomine recipiendum, Guidottus 

Indenariatus , et Tancredus Advocatus : quae fa- 
miliarum nomina jam pridem interiere . quo 
tempore, eae Lucensium opes extitisse, in vetu- 
stis monumentis dicuntur, ut praeter D. equites 
e civibus , MMMMM. auxiliariorum equitum , ac 
XX. millia peditum , in armis haberent (i). Eo 
quoque anno , ex inopia frugum Thuscia fa- 
mem sensit, famaque vulgati morbi in pestilen- 
tiae morem multos mortales absumpsere. Con- 
radi imperatoris mors, quem hoc anno XV. Kal. 
martii excessisse constat , magnarum calamita- 
tum origo Italiae exlitit. quippe Fridericus, qui 
illi septemvirorum suffragiis suffectus est, a co- 
lore barbae aeneobarbus appellatus , variis cla- 
dibus illam afllix.it . acerbus praecipue romani 
sacerdotii hostis, secessionumque religionis au- 
ctor : magni alias animi princeps , belloque , ac 
rebus gestis clarissimus. Hic inter ipsa principa- 
tus initia, Etruriae rebus animo adjecto , ejus 
provinciae regulum , Guelphum avunculum con- 
stituit: Umbriae quoque, Sardiniaeque, ac regio- 
nis ejus , quam Mathildis pontifici romano lega- 
verat, imperio illi attributo, unde odiorum se- 
mina , quae mox in arma, et vim erupere . Lu- 
censes prae caeteris eum propitium experti : 
quibus, jam oliin ab aliis caesaribus cudendae 

pecuniae decus concessum , auctoritate sua ra- 
tum esse jussit. Tanta autem erat iis temporibus 
monetae lucensis aestimatio , ut passim , non 
per Etruriam modo , sed per universam Italiam , 
ea urbes populique uterentur .. hinc nonnullae 
gentes, Pisani praecipue utilitatibus Lucensium 
semper incommodi, compendii spe , signatura lu- 
censi pecuniam cudebant . quod cum in Lucen- 
sium injuriam, detrimentumque cederet, Adria- 
nus pontifex maximus, qui post Eugenium et 
Anastasium, romano sacerdotio potiebatur, Etru- 
riae urbibus , execrationum dirarumque obje- 
cta religione, interdixit, no pecuniam signatura 
Lucensium cuderent, utque ea Itali vulgo in 
commerciis uterentur sanxit . quod idem nomi', 
natim adversus Pisanos , Fridericus imperator 
aliquot annis post decrevit . quod cum illi solita 
contumacia detrectassent, pactione etiam, quam 
cum Lucensibus super ea re inierant, violata , 
caesar iratus in foedifragos exilio animadvertit. 
Nec Friderico Lucenses defuere . quippe in eo 
praelio , quo apud Tusculanum montem , Ro- 
mani , insigni clade, ab exercitu caesaris fracti 
sunt , primas fuisse Lucensium partes vetusti 
annales memorant (i), quippe cum ii ante 
omnes elato vexillo, se se in hostes tulissent, 

caeteris pugnandi audaciam fecere . Inierim Pi- 
sani Lucensesque , mutuis cladibus fessi , indu- 
cias in XX. annos sanxere . Pisani huic foederi 
Guidonem Guerram , Senenses , Pistorienses , 
Albertumque Pratae comitem adjunxere : a Lu- 
censibus Florentini , Pratenses , dynastaeque 
provinciae feroniensis adscripti , publicatae 
hujusmodi foederis leges XVIII. Kal. septembris, 
ejus diei , ob receptae coelo Virginis celebri- 
tatem , toto orbe venerabilis, laetitiam auxere. 
Gaudentibus praecipue Pisanis, quibus is dies 
eximia religione colitur: quasi suis ipsa manibus, 
tot annis patentes belli portas Diva clausisset . 
Pacis bonum alia felicitas, insequenti anno ex- 
cepit. Nempe Friderici imperatoris adventus : 
qui accepto Adriani pontificis manu diademate, 
in Germaniam regrediens , Lucam divertit . Ex- 
tant adhuc in tabulario basilicae martinianae , 
tanti hospitis vestigia, nam dum Lucae subsistit, 
audita regiae feminae Bertae liberalitate in ejus 
basilicae sacerdotes, aliam et ipse adjecit: eos- 
que fratrum nomine, honoris causa, appellatos, 
in fidem clientelamque recepit. Atque utinam 
se se talem romanae ecclesiae Fridericus , qua- 
lem lucensi praebuit . nam hoc anno , Adriani 
pontificis excessu, turbatis rebus, cum alii Ro- 
landum Bandinellum , Alexandri III. nomine; 
quidam vero Octavianum Victoris IV 7 . appella- 

tione legissent; Fridericus inviso jam pridem ob 
virtutes Rolando , Octaviano et vita et causa 
deteriori favit: quem sibi magis propitium fore 
arbitrabatur, quam secessionem dum caesar plus 
nimis fovet , una ruina christianum orbem im- 
plicuit (l) . Lucenses temporum fato , una cum 
caelera Etruria, studiosos Friderici arguunt be- 
neficia ab eo,ipsiusque praefectis, illis collata. 
Nam aliquantis post annis, Rainaldus, et Henri- 
cus, caesaris per Etruriam legati, iterum signan- 
dae pecuniae jus Lucensibus ratum jussere : 
idemque caesar Guidingam arcem in regione 
Versiliae iisdem remisit, nec minus favisse Fri- 
derico nostros, illud argumentum est; quod in 
praelio adversus Romanos, supra memorato , in 
quo ad IX. millia caesi captique, Lucensium ve- 
xillum caeteris praelatum est: equitumque Lu- 
censium, praeliis pugna memorabilis fuit(rz) ; 
caesarique ingens ad victoriam momentum. Ve- 
rum ut Friderico Tuscia, ita Alexandro religio- 
nique Gallia cisalpina studebat, cujus provin- 
ciae populi plures, sed Mediolanenses praeci- 
pue, caesaris iram experti, nam cum ejus copias 
alia, atque alia clade fregissent, demum obsessi 
cxpugnatique , acerbas ab irato poenas tulere : 

tam clara, et regum quondam caesaruraque sede 
ita eversa, ut per ejus ruinas, sale ante veteri 
exemplo seminatas , in triumphi morem curru vi- 
ctor incesserit. Secundum eam victoriam, Fri- 
dericus in Tusciam e Gallia Cisalpina descendit; 
cui ad D. Genesii vicum lucensis agri , consules 
civitatis , Gulielmus , Lambertus , et Carolus 
praesto fuere, quos deinde reliqui collegae Rus- 
sus, et Guadardus sequuti . A quibus cum lucen- 
sis populi nomine sacramentum exegisset , eum 
in romani imperii Gde mansurum , tributa cae- 
saribus pendi solita, quae regalia appellabant, 
liberaliter remisit : consulibus in grati animi 
significationem , in sex annos quadringentorum 
argenteorum (libras appellabant) summam spon- 
dentibus . ejus sponsionis tabulae in aerarium 
relatae adhuc extant(i) V. Idus februarii hujus 
anni confectae. Illud quoque a caesare decre- 
tum , ut annui consules per cives eligerentur : 
qui rempublicam in romani imperatoris fide re- 
tenturos jurarent: eorumque unus, si caesar in 
Germania esset ,duo , si in Italia ad illum acce- 
derent, causa suscipiendi ex ejus manibus jus, 
et insigne imperii , sacramentumque in ejus ver- 
ba concipiendi . Frequens consulum mentio , ab 

>5 

iisque itnpensa caesaribus obsequia , tum bella 
eorum auspiciis suscepta ac administrata, eam 
curiositatem in animis legentium excitare vi- 
dentur, ut scire cupiant, quae tum gerendae 
reipublicae , domi , militiaeque forma esset : ac 
imperatoribus paulatim jure suo decedentibus , 
qua ratione nova libertas adolesceret. Civitas igi- 
tur ea tempestate, pro numero portarum in quin- 
que regiones divisa erat: e quibus singuli cives, 
nomine consulum, in annum creabantur • hic tum 
maximus urbis magistratus habebatur: publicis- 
que consiliis praeerat : ejusque muneris erat , 
absente praetore urbano , negotia ad senatum 
referre , armorumque imperium gerere ; nam 
praetor , antiqui dictatoris instar , summum pa- 
cis , bellique jus habebat: caelerique magistra- 
tus infra majestatem illius erant, is nobili loco 
natus, aut alia claritudine insignis, ab exteris 
urbibus petebatur: cui primo annuum imperium 
delatum ; mox quia nimia potestas videbatur , 
eam breviori temporis spatio coercere visum : 
praeturaque ex annua semestris facta . Hic ta- 
men , ut caeteri magistratus , senatui parebat : 
qui ex quingentis civibus, centenis e quaque 
regione in eum numerum conjectis constabat : 
isque maximus dicebatur . Senatorius grudus 
singulis civibus patebat . iis tantum exceptis , 
quos aut aetas consilio invalidos , aut sordes , 

humilitasque generis artisque tamquam dedecori 
summo ordini futuros arcuisset . a duodevigesi- 
mo anno curia juvenibus aperta: ut scilicet ma- 
ture reipublicae inservire assuescerent , longo- 
que rerum usu experientiores fierent . praeter 
hoc , duo minora consilia erant, quae certa ne- 
gocia curarent: alterum vicenis e quaque regio- 
ne : alterum minore numero conflatum: in quo 
tamen periti juris extra ordinem censebantur . 
haec, ut dixi, certis curationibus praeerant : at 
prioris suffragio pax, bellum, leges, foedera 
sanciebantur, deque universa reipublicae sum- 
ma constituebatur : salva semper imperii reve- 
rentia, cujus nondum plane obsequium, jugum- 
que excussum erat . Ilis consiliis , ut dictum 
est, consules, ipsis praetor praesidebat, cujus 
etiam erat ea in curiam vocare : quae iis tem- 
poribus plurimum basilica D. Michaelis in foro 
lucensi erat, quippe majores rati, publica ne- 
gocia , integrius sanctiusque tractanda , si in 
augusto consecratoque loco agerentur: veterum 
Romanorum exemplo, quibus neque senatum 
habere nisi in templo , neque quicquam cum 
populo , nisi inaugurato agere licebat. Ubi se- 
natus frequens adesset , praetor urbanus , aut 
eo absente consul primus, de qua re consuli 
vellet referebat . factaque relatione , singuli e 
quaque regione , sententiam rogabantur : quos 

consilio , aul facundia praestantes , ex aliorum 
numero lectos , oratores appellabant . Jus prae- 
terea magistratibus erat, in senatu loqui de iis, 
quae eorum curationis essent . caeteris senato- 
ribus raro dicendae sententiae locus : iique , 
si quando potestas a magistratibus facta esset, 
non stantes ante consulum tribunal, ut oratores, 
sed conscenso suggestu dicebant; auditis senten- 
tiis , senatusconsultum per scribam recitabatur: 
tum in sulfragia ibatur; idque demum ratum 
sanctumque erat, quod majori parti placuisset. 
Senatus annua potestas erat : novique senatores 
in hunc modum legebantur. Circa Enem anni 
veteres in curiam conveniebant : tum in singu- 
las regiones binae urnae in medio statuebantur: 
in quarum alteram nomina senatorum ejus re- 
gionis; in alteram totidem tabellae albae praeter 
denas certis notis inscriptas conjiciebantur, tum 
puer advocabatur, qui fraudis dolique ignarus , 
e priore urna tabellam cum senatoris nomine 
educeret: isque cujus nomen exierat, ex altera 
urna tabellam subsortiebatur: et si quidem una 
ex inscriptis nota exisset , is senator e legen- 
tium numero erat, idque semel ac iterum fiebat, 
donec denorum numerus expleretur . denis ex 
singulis regionibus hoc ordine eductis ; quin- 
quaginta illi senatores, excedentibus caeteris, 
in curia subsistebant : nec ante illis inde exire 

licebat, quam novum senatum legissent. Eadem 
comitiorum legendis consulibus, praetorique ra- 
tio erat, quinquageni senatores, ea qua dictum 
forma est, lecti conveniebant; isque praetor 
aut consul renunciabatur , qui e suffragatoribus 
quinos et quadragenos tulisset, quod si intra id 
spatium, quo sol diurnum orbem conficit, non 
consensissent, senatus major, minoresque ad- 
vocabantur , ad eosque electio rejiciebatur . 
Praetor renunciatus jurisconsultum secum du- 
cebat , qui illi a consiliis esset : eique in publi- 
cum prodeunti gladius pileusque praeferebatur; 
tanquam justitiae ac libertatis insignia: ipse ve- 
ro manu scipionem argenteum, potestatis insigne 
gestabat . quae ad hanc diem manent . Eodem 
ordine caeteri magistratus minores creabantur, 
erantque ii , consules justitiae , procuratores 
reipublicae, judices appellationum, quaestores, 
qui pecuniam publicam tractabant, quibus le- 
gendis ut unius reipublicae cura esset , nemini 
patrem filium fratremve nominare fas erat , 
aut probro aliquo eo honore indignum . Mili- 
tares magistratus , eodem quo civiles ordine le- 
cti. imperium armorum ad praetorem, eoque 
impedito aut absente, ad primum consulem spe- 
ctabat. praeter eum duo praefecti, alter pedi- 
tum, alter equitum creabantur: ac demum is, 
quem praepositum appellabant , qui fulgenti- 

bns armis tectus, equoque cataphracto insidens , 
insignem currum , quem carrocium vocabant , 
quoties in aciem efferretur, anteiret. Erat is 
currus ingens, quatuor grandibus rotis imposi- 
tus: super quem tabulatum in modum turris 
eductum assurgebat, in medio procera arbor, 
in morem nautici mali , in sublime erecta ; ru- 
dentibus hinc inde contabulationi alligabatur: 
in cujus summo crux aurea longe lateque ful- 
gebat . infraque eam vexillum populi , universo 
exercitui conspiciendum explicabatur . prope 
aedicula extructa erat; in qua maximo cultu 
augustum Christi corpus, in morientium militum 
opem servabatur: ejusque custodiae gemini sa- 
cerdotes adstabant. pendebatque eodem loco 
aereum tintinnabulum ingens , quo signum 
ineundi praelii dabatur: quodque , ubi pugna 
commissa esset, crebro pulsu ardorem, animos- 
que militi addebat. Ipse vero currus purpureo 
panno ad speciem majestatemque late constra- 
tus, multis boum jugis, eximio Corpore ac albo 
colore praestantibus agebatur : qui et ipsi pur- 
pureis pannis velati conspiciebantur. Eam mo- 
lem non nisi in maximis praeliis , et cum sum- 
ma rerum in discrimen daretur , educi mos erat, 
quotiesque in aciem procederet, ante illam, ut 
dixi , magno tubarum clangore , is praefectus 
incedebat : promptissimis militum, ad latera ac 

tergum , in praesidium dispositis . circa eum 
currum , ubi manus consererentur , acerrima 
pugna erat : his conatu defendere , illis occu- 
pare laborantibus : cum et summum dedecus 
amittere , parque decus capere existimaretur : 
nullumque magis superbum opimumque spolium, 
hostili curru, in triumphum duci posset, quam 
molem ab Hereberto mediolanensi antistite olim 
inventam Tusciae urbes accepere . Ea tunc 
apud rudem antiquitatem opinio erat : hi pacis , 
bellique in civitate mores: quos nec me retu- 
lisse, nec legisse quemquam poeniteat. 

Nunc, ut ad institutum rerum ordinem rever- 
tamur, utlucensem populum a Friderico stetis- 
se concesserim , collegia certe sacerdotum cum 
Alexandro sensere : quod egregio eorum facto 
ostenditur. Victor, quem imperator pontificem 
colebat, e Gallia Cisalpina Romam revertens, 
in itinere Lucam intravit, ubi morbo correptus 
aprili mense extinctus est. ab ipso valetudinis 
exordio emota mente : si tum primum insanis- 
set. Mortui cadaver, cum illi ritu pontificum 
honorem funeris habituri ejus asseclae in basi- 
licam martinianam efferre meditarentur, sacer- 
dotes exclusere, cumque idem apud D. Frigdiani 
basilicam tentatum esset , eadem constantia infa- 
me cadaver rejectum: profitentibus eorum col- 
legiorum sodalibus, se potius sedibus migratu- 

ros, quam detestabilis viri funus reciperent (i), 
quem apud inferos impietatis suae poenas luere 
non dubitarent, quare a Caesaris satellitibus mo- 
nachorum templo quorum unus Octavianus olim 
fuerat, per vim illatum, loci sanctitatem incesta- 
vit. Statim a funere, ab ejus factionis homini- 
bus, comitia Lucae habita, subrogatusque est 
ejusdem furoris socius Guido cremensis , qui 
Paschalis III. inane nomen arripuit. Sed e lu- 
censium sacerdotum numero, maximum labo- 
rantis Alexandri columen erat Ilubaldus Allucin- 
gus ostiensi sacerdotio romano fastigio proxi- 
mus : qui dum alterius majestatem tuetur, viam 
sibi ad pontilicatum maximum muniebat, cujus 
illud insigne sacerdotalis animi factum memora- 
tur , quod Ticinum ad Fridericum ab Alexandro 
legatus , in publico procerum principumque 
conventu, salutationem ei , tamquam diris ac 
detestationibus obligato negavit: quod in hac 
disciplinae inclinatione, vix quisquam in ple- 
bejo aliquo audeat. Tanto augustior apud ma- 
jores , sacerdotii sanctitas , caesarum fastigio 
habebatur. Inter mala, quibus ex hujusmodi im- 
peratorum pontificumque discordiis, christianus 
orbis, sed Italia praecipue afflicta; vel maximum 

fuere pestilentes Guelphorum , Ghibellinorum- 
que factiones: quorum nominum, ut origo va- 
ria, et incerta , aliis alia tradentibus ; ita certis- 
sima pernicie , non modo provincias urbesque , 
sed etiam privatas domos pervagata , omnia 
mutuis cladibus ruinisque implevere . quarum fa- 
ctionum vocabula per Alexandri, ac Friderici 
dissidia, in Italia primum audita: cum ii, qui a 
pontificibus starent, Guelphi; qui vero caesarum 
partes tuebantur, Ghibellini appellarentur. Inter 
baec male sarta apud Lucenses Pisanosque pax 
rescissa; licet nondum induciarum tempus exis- 
set . Occupaverant Lucenses Castellionem , ar- 
cem ad Aesarem in finibus Pisanorum: cumque 
Pisani Aldobrandura Familiatum e numero con- 
sulum , cum exercitu ad eam recipiendam mi- 
sissent ; signis collatis, nostrorum impetum non 
tulere. Sed adventu Germanorum, qui in subsi- 
dium accurrerant, cum sese collegissent; versa 
fortuna, victores adorti in fugam vertere, captis 
quibusdam nobilium: inter quos Ranerius Ric- 
ciardus fuisse memoratur . nec Pisani ea victo- 
ria contenti, paulo post in lucensem agrum 
transgressi , oppidum Agathense vi captum ever- 
tere: Quiesaeque, ac Massaciuccoli fines depo- 
pulati, usque ad D. Petri pontem , vicumque, 
praedas agendo pervenere . ibi a Lucensibus , 
qui eo loco castra communierant , iterum exce- 

pti; fessi ab integris passim caedebantur; nisi 
consul inclinatam jam suorum aciem castigando 
verbis , a fuga inhibuisset . itaque redintegrato 
praelio, cum fortiter utrinque dimicaretur , 
nostri tandem cessere. Pisani fugientes usque ad 
civitatis moenia persequuti, minime tentata op- 
pugnatione, cui pares non erant, castris positis 
aliquandiu ibi substitere . octo continuos dies 
sub Lucae moenibus Pisanos haesisse narrat no- 
vus Pisanorum annalium scriptor . qui in suae 
gentis laudem addit, eo tempore in portis pe- 
cuniam ab ipsis signatam , equorum cursus , 
aliosque ludos in Lucensium ludibrium editos : 
ac novissime a recedentibus , ingentem jaculo- 
rum sagittarumque vim intra urbem excussam, 
cuin Lucenses toto eo tempore , incertum vi- 
ventes an mortui , se se intra moenia continuis- 
sent. Quae a solita hominis vanitate profecta 
minime dubitaverim : cum neque Ptolemaeus , 
neque Pisanorum antiqui annales pridem editi , 
de tam magnificis rebus ullam memoriae pro- 
diderint. Secundum eam pugnam , si quidem 
pugnatum sit , aliquandiu utrinque cessatum . 
cum demum Lucenses, collectis undique suorum 
copiis ; cum frustra alias Etruriae civitates in 
societatem belli pertrahere tentassent , Julia- 
num montem transgressi , pisanum agrum inva- 
sere. Sed Pisanis in occursum festinantibus, 

retro signa conversa: nec ducibus experiri for- 
tunam belli visum . quo tempore Fridericum im- 
peratorem» ad horum populorum inveteratam 
rabiem sedandam, e principibus unum in Tusciam 
destinasse , in actis eorum temporum memora- 
tur (i) . Nec armis magis quam auro, rempubli- 
cam augere Lucenses ea aetate laborabant. Nam 
hoc anno a Guelpho Tusciae regulo , jus omne, 
quod intra sex mille ab urbe passus ad regulos 
Etruscos antea spectabat XC. millibus solidorum 
lucensium (argentei nummi genus est ) in poste- 
rum redemere : in annos XC. aequis pensionibus 
solvendis. Dum paulisper ab armis cessatum , in- 
sequenti anno urbs incendio deformata : quod 
in caldoriae vico excitatum, sparsa latius clade , 
Arnaldorum aedes corripuit; et usque ad D. 
Salvatoris in Mustolio , atque inde Saginarum 
domos, ad curtis Orlandingorum transgressum, 
ibi stetit. Sed longe majori clade, eo qui sequu- 
tus est anno, pisanum bellum exarsit . Vetus in- 
ter Genuenses, Pisanosque de maris insularum- 
que imperio aemulatio erat: quam Pisani per in- 
temperantiam linguae , maris se dominos superbe 
jactando, hoc tempore mojorem effecerant. Unde 
Genuensibus odia in dies crescere, premendique 

omni arte Pisanos consilia exquiri . itaque ad 
Lucenses versi , quos haud minore in Pisanos 
odio flagrare, satis norant; amicitiam foedusque 
cum eis renovant; et ad capessenda secum arma 
bellumque hortantur, ut hinc Lucensibus , inde 
Genuensibus, communi consilio bellum geren- 
tibus . Pisani terra , marique intercepti de 
summa reipublicae periclitarentur, huic socie- 
tati cum Lucensibus conciliandae , Genuenses 
pollicebantur se geminas aedes in Veneris portu 
ad usum mercatorum lucensium extructuros: 
suis impensis turrim ad Mulronem excitaturos : 
transvecturosque classe Lucenses, eodem quo 
cives jure. Itaque dum Genuenses in mari gallico 
ad Atacis ostium, inito certamine cum pisana 
classe insignem victoriam reportassent , septem 
triremibus hostium captis; Lucenses ex condicto 
Idib. maii cum exercitu pisanos fines ingressi , 
Quorum oppidum ad tertium lapidem, flammis 
injectis incendere . inde parati , instructique 
Ascinnum pergentes, multa vi oppugnare insti- 
tuunt. Pisani ad eum nuncium , raptim ac te- 
mere incompositi , inordinatique in praelium 
ruunt , primoque impetu Lucenses fundunt fu- 
gantque . qui cum se a paucis imparatisque 
pulsos cernerent fugam sistunt, signisque repen- 
te conversis, Pisanos tanta vi adorti sunt; ut iis 
ultra oppidum longe repulsis , fugatisque , amis- 

sum decus ingenti cumulo receperint . capti eo 
praelio plures Pisanorum inter quos XX. e pri- 
ma nobilitate: quorum duodecim nuncium simul, 
donumque victoriae , Genuam sociis missi . eos 
fuisse memorant Lambertum Majorem , Sigeriura 
Gualandum, Bulgarinum Betierum, Gerardum 
Barutulum, Bonaccursum Magnanum, Ugolinum 
Grignatum, Lambertum Battepaleam, Ubertum 
Carbonem , Clium Ugonis Badiernae , Bonaccur- 
sum viae majoris, Silvanum , ac Clium Petri Al- 
tilii . quo facto Lucenses haud magnam laudem 
adepti ; quod nobiles viros , velut hostibus dedi- 
tos , arbitrii alieni fecissent, ea clade moti Pisani, 
ut ipsi quoque alienis auxiliis vires suas auge- 
rent; cum Vallechiae dynastis , ac plerisque fe- 
roniensis provinciae gentibus foedus sanxere, 
spe, ac promissis oneratis , si in Lucenses arma 
coepissent . Eorumdem Pisanorum opera Velter 
Corvariae regulus , qui aliquot ante annos una 
cum Ugutione fratre, in lucensis populi fidem 
concesserat: unaque caeteri Versiliae reguli, a 
Lucensium amicitia alienati . primus eorum im- 
petus in Flamingam arcem fuit : quam ex inspe- 
rato aggressi Lucensibus abstulere. Ad eam re- 
cipiendam confestim , quamquam summa hyerae , 
copiae submissae: brevique expugnata, et ca- 
ptum hostium praesidium, inde Corvariensis per- 
Cdiae ulciscendae, ducti ad ejus oppidum milites: 

quod cum vi et armis coepissent , arce incolumi 
servata, relictoque ad ejus custodiam praesidio, 
incaetera aedificia ruinis ac incendiis saevitum, 
eodem ultionis ardore , Versiliae ager praecipue 
ad Fillungum, populationibus ad solitudinem 
redactus , ut permagni eis gentibus pisana socie- 
tas constiterit. Super recentem cladem alia quo- 
que res Pisanorum animos turbavit . praeerat 
Agnano(quod in Asciani vicinia pisani agri oppi- 
dum est) Tancredus vicecomes. hunc Lucenses 
auro corruptum perpulere , ut oppidum prodi- 
tione traderet . Quod ubi Pisas nunciatum , Pi- 
sani rei indignitate moti, simul in Lucenses , 
simul in proditorem ira , collectis copiis ad re- 
cipiendum oppidum raptim advolavere, jamque 
diruta muri parte , prope erat ut oppidum ca- 
peretur, oppidanis intus oppugnationem juvan- 
tibus: cum Luca subsidiarii milites submissi ad- 
ventu suo victoriam pene partam hostibus ade- 
mere . nam commisso praelio , Pisani Arnum 
usque fusi , fugatique ; qui nostris insequendi , 
illis fugiendi finis fuit, capti ex equitibus XVII. 
major longe peditum numerus: plures limo pa- 
ludum hausti : amissis praeterea machinis , tor- 
mentisque, quae ad oppugnandos muros adve- 
xerant. cum a Lucensium parte XI. equites, 
XV. pedites in hostium potestatem venissent. Ea 
jactura tantus Pisanorum animi moeror iucu- 

buit » ut etiam editis , vulgatisque carminibus , 
illum testarentur, quare Pisas reversi, pudore 
simul ac dolore irriti incepti: quodque navali- 
bus praeliis, regumque ac insularum victoriis 
clari , Lucensibus pares non essent , ultionem 
omni ope comparabant quamquam paci inter 
eas nationes conciliandae , Villanus Pisarum , 
Ugo Genuensium, Henricus (Gregorium jam de- 
functum Troncius perperam nominat) Lucen- 
sium antistes , digna sacerdotibus cura labo- 
rarent: ej usque rei causa in certum locum con- 
venissent . Sed rebus infectis discessere : cum 
assiduis cladibus , quibus mutuo atterebantur , 
vastitate agrorum , oppidorum , villarumque in- 
cendiis, ruinisque, plus in animis odia valerent, 
quae dum explerentur, nihil praeterea pensi 
erat : libenterque aviditate ultionis, aurum , san- 
guis, spiritus effundebatur. Itaque insequenti 
anno Lucenses Versiliam ingressi, cum quin- 
gentis equitibus , peditumque ingenti numero 
vicum £rancalianum depopulati, solo aequavere: 
vastatis iterum ad Fillungum agris: corruptisque 
quae priori populationi superfuerant, et ne 
prosperum fortunae cursum desererent * in fero- 
niensem provinciam exercitum duxere : duce 
ejus expeditionis Turchio Malcera, cum duobus 
praefectis militaribus, altero Orlandorum, alle- 
ro Stregorum stirpe . Erat , ut ante memoravi , 

tunc civitas in quinque regiones divisa : juxta- 
que eum ordinem, honores ac munera domi 
militiaeque distribuebantur. Itaque adversus 
Feronienses, eo tempore DD. Petri ac Gervasii 
regionum milites educti; qui cum ad Novoca- 
strum, una cum praetore urbano aliquandiu sub- 
stitissent ( erat is Bernardus Bojanensis ) , do- 
nec ex caeleris partibus copiae colligerentur , 
Castellionem perrexere : quod oppidum Velter 
corvariensis Pisanorum foederatus, Lucensibus 
ademptum, valido praesidio, novisque operibus 
munitum obtinebat . acriter eo loco utrinque 
bellatum, cum oppidum situ et operibus validum, 
ac praeterea propugnatorum virtute fortiter illa- 
tam vim ferret , nostrique summis viribus con- 
nixi , omni telorum tormentorumque genere illud 
oppugnarent, rati id quod re postea cognitum 
est, in ea expugnatione tutius provinciae victo- 
riam verti . Sed cura ab utraque parte par pene 
virtus staret, fortuna Lucensibus accessit: oppi- 
dumque tandem vi expugnatum direptumque , 
multis hostium captis; inter quos Velter ipse in 
nostrorum potestatem venit. Ea victoria territi 
caeteri Feroniensium populi , qui a Lucensibus 
rebellaverant , fugam arripuere . in tergis quo- 
rum nostri haerentes Fraxinorum usque cum 
magna eorum caede persequuti ; inde ad caetera 
oppida capienda se convertere praeter ea, capta 

sunt quoque quorumdam regulorum oppida, 
qui Pisano foedere impliciti erant : omnibusquc 
praesidium impositum : jussique Bargae, quibus 
praecipuum in Feronienses odium , quibusque 
tunc lucensis populus , fidelibus stipendiariis 
utebantur , eorum oppidorum moenia diruere ; 
quo iterum rebellandi eis materia adimeretur . 
Nec interim Pisani cessabant, quippe adjecta 
Arno lucensis ditionis oppida adorti, corruptis 
frugibus , quae tunc in agris erant , excisisque 
vineis arboribusque , magnam cladem intulere : 
aliisque copiis cum Ubaldo praetore , in lucen- 
sem agrum a Librafactae parte immissis , paria 
circa Cerasummam ( id pago nomen) audebant, 
quibus cum Lucenses ad Flexum ( oppidum eo 
tempore ad Aesarem situm, ubi nunc Montolium 
vicus est ) occurrissent;. signis collatis atrox pu- 
gna commissa est . in qua cum Lucenses succu- 
buissent , superato flumine, Nuptianuin se se re- 
cipientes, Pisani insequuti, locum variandi for- 
tunae praebuere . Nam Lucenses pudore male 
gestae rei fuga inhibita , tantis animis pugnam 
integravere , ut cruentam victoriam hosti face- 
rent : multis utrinque caesis vulneratisque, nec 
minus multis captis : ex eoque praelio aequo 
marte discessum . tentavere quoque eo anno Pi- 
sani Guidingatn arcem Agnanumque ; sed oc- 
cursu Lucensium prohibiti , cum sc impares 

16' 

pugnae cernerent , irrito incepto Pisas rediere . 
Per idem tempus , cum Furnulum inter Aesarem 
Limamque in montanis oppidum , lucensis po- 
puli hostibus receptus esset; ad comprimendam 
incolarum perfidiam , regionum D. Frigdiani ac 
Donati copiae equitum pedilumque immissae . 
munita etiam adversus Pisanorum proditorum- 
que impetus Corvaria : in eamque arcem, tole- 
randae diuturnae obsidioni alimenta congesta . 
nec inanem eam curam fuisse, pertinax Pisa- 
norum rabies ostendit, quippe paulo post ad 
vastandos Versiliae montes progressi , eo consi- 
lio ut inde in feroniensem provinciam univer- 
sam belli molem converterent; XX. peditum 
millibus , D. equitum manu educta , cuncta igni 
ferroque populabantur. Ad eum nuncium Lu- 
censes , missis qui Mozani fauces saltumque oc- 
cuparent; unde in feroniensem provinciam per 
angustos calles iter est; inde editis rupibus , 
hinc Aesare flamine in arctum compellente: cum 
XI. peditum millibus , D. equitibus, in occursum 
hostium processere, ibi conserta pugna, Lu- 
censes quamquam dimidia ferme peditum parte 
minores , tantis viribus animisque conflixere ; 
ut Pisani fusi fugatique , Lucensium finibus ex- 
cederent. Lucenses prosequendam victoriam ar- 
bitrati , feroniensem provinciam ingressi , belli 
terrorem iis gentibus ostentavere. Primi Ghivi- 

zanenses , non expectala oppugnatione, exer- 
citum prompti excepere, inde in eos qui defe- 
ctionis contagione peccaverant, milites educti, 
ferroque ac flammis in obsistentes saevitum . 
quemadmodum Bertingo, Gallicano, Segio , ac 
Lupinariae contigit : quorum agros populabun- 
dus exercitus vastando incolas ad deditionem 
compulit . quarum rerum fama alii populi vi- 
ctoriam ducibus per legatos gratulati, se impe- 
rata facturos promisere, receptique in fidem , 
ac in verba lucensis populi adacti, juravere 
illustria oppida Castrum novum, Castrum vetus, 
Pallerosum, Caesarana : Bargaeique, quamquam 
ea labe immunes , sacramentum renovavere . Ca- 
stellionensibus praeteritorum veniam deprecan- 
tibus , clementer ignotum . eadem clementiae 
ostentatione regulis Gherardensibus venia data, 
quamquam eorum culpa ii populi rebellassent , 
cum in ejus facti piaculum , oppida quibus im- 
peritabant, ipsique sacramento adacti, in fidem 
lucensis populi concessissent . in qua deinde 
constanter mansere, quare duces praefectique, 
Lucam inter populi plausus, triumphantium mo- 
re ingressi , civitatem felicium armorum successu 
laetitia implevere, quippe eorum virtute auctum 
lucensis populi < imperium , fracti rebellantium 
spiritus , pacata feroniensis provincia , Pisani 
clade fugnque intra Gnes compulsi, illorum glo- 

riam commendabant, aliquot dies ob eam vi- 
ctoriam publicae laetitiae dati , quibus expletis, 
ut speciosius oculis civium reportatae victoriae 
spectaculum esset , vocati ex singulis feroniensis 
provinciae municipiis cum publicis mandatis , 
qui popularium nomine , sacramentum coram 
praetore urbano in verba lucensis populi reno- 
varent . Templum ei spectaculo D. Petri in Cor- 
tina lectum, ubi coram praetore , qui missi fue- 
rant juravere: confluente ad visendum tota ci- 
vitate. quo tempore quinque vexilla, albo pur- 
pureoque distincta , totidem municipiis tradita; 
ut veluti caeterorum capita ac principes essent, 
ea , quibus is honos habitus , Barga , Castellio , 
Corellia , Caeserana , Ghivizzanum , extitere . 
missus , qui eam provinciam praetoris imperio 
regeret Gualterotus Caslagnacius: cui judex ad- 
ditus Aliprandus Dalagallia. Secundum haec mi- 
nuendis ferocibus ejus gentis animis , plures ar- 
ces dirutae: quarum fiducia ante rebellaverant, 
quod idem de Pedona arce in Versilia factum . 
qua causa pleraeque munitiones, in caeteris 
praefecturis , ac etiam intra sex mille ab urbe 
passus in collibus eversae: novarum rerum ma- 
teriam quaerentibus opportunae . 

Acrior multo, circa finem sequentis anni, belli 
vis exarsit. Pisani Septembri mense, navim Ge- 
nuensium Lucensiumque , ex Sicilia venientem 

occupaverant, moxque ad prohibendum Lucen- 
sibus liberum maris commeatum versi ; arcem 
oppidumque ad Mutronis portum tollendum su- 
scepere: ita rati, Genuenses facilius a Lucen- 
sium societate discessuros, sublato loco, recipien- 
dis eorum classibus , auxiliisque submittendis 
adeo opportuno. Itaque XV. Kal. decembris ,cum 
duobus ferme armatorum millibus Versiliam in- 
gressi, circa Mutronem positis castris consedere, 
quo intellecto Lucenses , raptim eductis copiis , 
ad Viaregium ( id maritimae arci vicoque no- 
men ) prope turrim ligneam maximi operis , in 
tutelam loci extructam, et ipsi castrametati sunt: 
ad arcendam vim , si quae fieret , instructi et 
intenti . ibi collatis castris, quatriduum per mu- 
tua colloquia absumptum . cum consules Floren- 
tinorum aliique, quos earum cladium taedebat, 
sequestres pacis, finiendas discordias suscepis- 
sent. Sed Lucensibus, qui spe jam victoriam 
praesumpserant, quieta consilia aspernantibus, 
Pisani se ad pugnam comparavere : copiis in 
tres acies hoc ordine divisis, in prima omnis 
peditatus ac sagittarii cum quingentis equitibus 
locati: cum sex castellis ligneis, quorum unum- 
quodque quatuor curribus agebatur, in ea du- 
ces fuere Sigerius Gualandus, et Albertus comes 
pratensis . secunda acies septingentis equitibus 
constabat: in eam pisanae nobilitatis flore conje- 

cto. inter quos Gerardus, Raynerius, Ugo, Te- 
dinus , Bisernus, Ugutio, et Tegrimus Cornini 
comites eminebant . In tertia quingenti equites 
stabant , omnes ferme nobiles ; quos Volaterra- 
rum antistes, a sacris ad arma transgressus , sub- 
miserat , duce Henrico Cane , qui militari laude 
ea tempestate insignis habebatur, quo ordine 
aut numero, quibusque copiarum ducibus Lu- 
censes contra steterint, nec a nostris, nec ab 
externis proditum, tanta in insigni re literarum 
parsimonia extitit. Utroque igitur exercitu in 
aciem educto , ingenii virium animorumque 
contentione praelium commissum , sustentatum- 
que per tres horas , in neutram partem vergente 
fortuna . donec inclinata primum Lucensium 
acies , deinde in fugam passim versa , illustrem 
victoriam hostibus dedit . magna pars ferro 
caesi , alii paludibus hausti obrutique , alios sil- 
vae texere, quibusdam saluti classis Genuensium 
fuit, quae in proximo litore stabat, in quam se 
fugientes recepere . pars ad urbem , murosque 
tuendos, celeri cursu delati, CCC. equites, ac 
ingens peditum numerus, cum tribus consuli- 
bus: ac praeterea castra cum impedimentis amis- 
sa . eaque clade adeo trepidatum , ut in confesso 
fuerit, si Pisam victoriae impetum sequuti , 
non ad legenda spolia , sed insequendos hostes 
jam perculsos, urbemque obsidendam se conver- 

tissent, eum diem lucensi urbi futurum aut ul- 
timum , aut prope supremum . Sed superi , ac lu- 
censis populi fortuna, aliam illis mentem inje- 
cere: gaudioque praedae, ac avaritia retardatis, 
solidae victoriae fructum abstulere. Caeterum 
tantus utrinque ardor pugnandi extitit , tam stre- 
nua ducum , militumque opera , tanta in victis 
victoribusque virtus; ut palam fuerit, intra an- 
nos centum nullum praelium in Etruria exti lisse, 
quo par nobilitatis flos , aut aequale robur viro- 
rum, et in quo duae acies , ad laudem gloriam- 
que magis incitatis animis , jam callide instru- 
ctae, tantaque militaris artis scientia conflixe- 
rint. proximo die Pisani ligneo castello ad Via- 
regium expugnato , spoliandis quos paludes sil- 
vaeque absumpserant , reliquum tempus dedere . 
post triduum vero , qui fuit dies III. Kal. de- 
cembris , ad oppugnandum Mutronem , cum 
machinis , ligncisque turribus exercitus ductus . 
erat Mutro, tum situ et operibus, tum propu- 
gnatorum virtute tutissimus . quippe ad mare 
situs, altera parte mari, altera ingenti fossa cin- 
gebatur . ipsum vero oppidum quadrata forma 
extractum ad singulos angulos elatam turrim ha- 
bebat: in medio autem turris in quadragenum 
cubitorum altitudinem educta attollebatur . bal- 
listae XX. numero in muris turribusque , ad 
arcendos hostes dispositae stabant: cum valido 



a48 

LXXX. fortissimorum militum praesidio . Pisani 
cum oppidum corona cinxissent , per quatuor 
dies omni telorum genere oppugnavere : propu- 
gnatoribus die noctuque omnia strenue obeunti- 
bus . Sed cum muri jam crebro arietis impulsu 
labarent , et alibi etiam testudine (i) perfossi , 
transitum hostibus aperirent, turri etiam laxatis 
compagibus ruinam minitante , IV. nonas decem- 
bris, cum nullum auxilium submitti posset, egre- 
gio bellicae virtutis edito opere , qui intus erant 
arcem hostibus tradidere, eam victoribus diruere 
visum , ne Lucenses iterum potirentur, tri- 
duum ei labori impensum. Mutronis arce solo 
aequata, ligneam quoque turrim ad Viaregium, 
subjectis flammis incendere, ne usui Lucensi- 
bus rursum esset. Pisasque reversi cum insigni 
pompa pridie nonas decembris urbem intravere . 
Haec, ex Pisanorum annalibus, ad Viaregium pu- 
gna extitit ( 2 ): quam aliter Ptolemaeus multo 
majoris ad fidem momenti in annales retulit (3). 
quippe primo conflictu Lucenses ad Viaregium 
victos, oppido amisso, tradit. Sed postea colle- 
ctis animis viribusque , impetum in exercitura 
victorem fecisse; acerrimaque utrinque edita pu- 



(1) Gatto . 

(2) Chronie. Pisan. 

O) PloUm. Lucens, in aun. 

gna eversis munitionibus castra Pisanorum in- 
trasse : nec finem pugnandi nisi meridie factura, 
cum sub auroram inchoatum praelium esset; sed 
dum Pisani a Lucensibus in fugam vertuntur , 
quosdam e Gallia Cisalpina , qui inter auxilia 
Pisanorum erant, una cum Versiliae regulis, ad 
invadenda Lucensium castra stationesque profe- 
ctos , fusosque ac victos a Lucensibus , qui se ab 
insequendis hostibus ad sua tuenda converte- 
rant: paucorum caede , qui temere ac inconsul- 
te , haud servato militiae ordine, se se periculis 
objecere, ac nocte demum Pisanorum cladem , 
lucensium victoriam diremptam. Eodem anno 
Ghivizzanum, quod ab eorum fide defecerat, a 
Lucensibus armis receptum, incensaque, ac solo 
aequata Calavurna: oppidum in eodem tractu in 
montanis ad Aesarem situm . emptus quoque de 
Truffa Mezolombardo(i),(id inter familiae Antel- 
minellae , apud Lucenses clarissimae , cognomina 
extitit)ager ab Aesaris faucibus, usque Montra- 
vantum . Et quoniam reipublicae viribus longo 
bello attritis, externa auxilia necessaria erant; 
foedus eo anno cum Pistoriensibus initum . eo 
cavere visum, ut Pistorienses certum equitum 
peditumque numerum , pisano bello juvandis 



(1) MezolomLardi Alltel mine Horum cognomen . 

per XX. dies sumptu suo alerent: singulisque 
annis, ubi Lucenses postulassent, D. pedites, 
CL. equites, ac ballistarios praeberent, sum- 
ptumque in unum mensem in eos facerent . Fa- 
talis Lucensium ac Pisanorum rabies Alexandri 
pontificis animum , quamquam magnis difficulta- 
tibus impliciti, a propriis ad alienas calamitates 
averterat . quare misso in Tusciam legato , qui 
inter eos populos pacem conciliaret : cum nulla 
in Lucensibus mora esset, Pisani obstitere: 
quod inter pacis leges de reddendis lucensi an- 
tistiti oppidis mentio injecta esset, quare ob 
eam contumaciam, detestationibus dirisque de- 
voti , sacrisque abesse jussi . Itaque renovato 
iterum bello, Pisani praecipuum victoriae fru- 
ctum rati , si Corvariam recepissent, adjunctis 
sibi e Versilia , ac feroniensi provincia regulis , 
ad obsidendum oppidum perrexere : obsidio , 
strenue qui intus erant tolerantibus, in sex men- 
ses protracta . quo tempore , cum res jam eo 
perducta esset, ut vix octo dierum alimenta ob- 
sessis superessent , Lucensibus in subsidium ac- 
currentibus, Pisani solvere obsidionem coacti 
sunt, nequaquam oppido potiti, ut contra fidem 
veterum annalium, recens scriptor , genti suae 
largus victoriarum, scribit. Corvaria citra spem 
e Pisanorum faucibus erepta, memorati Versiliae 
ac ferouiensis provinciae reguli , a Pisanis ad Lu- 

censes <lefecere. nno Geranio Vallechiensi exce- 
pto , qui Pisas cum tota familia migravit . corru- 
ptos lucensi genuensique auro regulos , prae- 
miisque a Pisanorum foedere abalienatos, anti- 
qui scriptores tradunt ; Lucensibus nihil inte- 
resse ratis, ferro an auro hostes vincerentur. 
Revocata ad obsequium populi lucensis Versi- 
lia, lignea turris ad Viaregium, quod etiam ad 
mare castrum dicebatur, extrui iterum coepta . 
quo tempore Pisani quoque ad restituendum 
Mutronem animos adjecere, quippe cum iraruin 
ardor consedisset, animadverso, quam opportu- 
no loco se per imprudentiam spoliassent,eo cum 
fabris ac operis profecti, ne opus a Lucensibus 
disturbaretur , stationibus dispositis, ereptisque 
propugnaculis, late locum circa communivere, 
quare Lucenses quamquam saepius ausi , irrito 
incepto repulsi : eductaque in eam altitudinem 
mole, ut jam defendi posset , validum praesidium 
illi a Pisanis impositum. Ea res non lucensi mi- 
nus, quam genuensi populo incommoda accidit: 
reputanti quantum liberis terra marique com- 
meatibus, nova munitio obstaret, quare fran- 
gendae Pjsanorum superbiae renovato a Lucen- 
sibus foedere , IV. peditum millia in auxilium se 
se daturos, suis stipendiis promisere . quapro- 
pter insequenti anno, is exercitus una cum Lu- 
censium copiis, in pisanum agrum transgressus , 

lateque vastatis agris, Librafactam quoque oppi- 
dum Pisanis ademit, quo tempore inter Lucen- 
ses, Senenses, Pistoriensesque foedus initum , 
adscriptique ei foederi Guidii proceres , contra 
Florentinorum voluntatem , qui ob eam rem in- 
dignati foedus in XL. annos cum Pisanis san- 
xere : quod illis praecipue saluti fuit . Nec id 
sane Lucensibus grave; Florentinos, hostes ac 
otiosos amicos perinde aestimantibus. Per id 
bellum Pisani Miniatenses a lucensis populi fide 
abstraxerant, quare Lucenses eorum oppidum 
aggressi , eoque potiti, illud ferro, flammisque 
delevere . eadem clade Fuscanum affectum, nec 
absimili fato Mons Arcanus , et alia quaedam 
oppida , Lucensium armis absumpta . eodem ul- 
tionis impetu in rebellantes saevitum . Bozanum 
ac Montravantura , in paludibus non longe a ma- 
ri , lucensis agri oppida, nobiles quidam ex 
Ubaldorum gente, Pisanis tradiderant, quod ubi 
Lucam nunciatum , statim eductis copiis in ho- 
stes processum . cumque sibi utraque acies, in 
litore maris occurrisset, commisso praelio, haud 
minoribus odiis, quam viribus certatum, sed 
cedente Pisanorum acie, ac mox in fugam ver- 
sa, oppida ea victoria recuperata , ruinisque ac 
flammis deleta . Eodem , quo paulo ante Alexan- 
der pacis studio , Fridericus caesar Christia- 
num Moguntinorum antistitem in Etruriam de- 

stinavit,ut praecipue inveterata , ac acerba Lu- 
censium, Pisanorumque bella componeret, is 
primo Genuam > deinde Lucam , postremo Pisas 
progressus , magnoque honore , ut legatus Cae- 
saris , ab iis populis exceptus ; ad Genesii vicum, 
in plano ad Miniate oppidum situm, consulum 
omnium Etruriae civitatum, ac praeterea Ge- 
nuensium , qui cum Lucensibus adversus Pisanos 
societatem inierant, conventum indixit, quo cum 
convenissent , antistes ut erat disertus ac elo- 
quens , cum copiose pacis bona disseruisset ; 
cladesque quibus tot annis Pisani Lucensesque, 
omnibus circa populis ruina sua involutis, attriti 
erant, non minus facunde quam vere deploras- 
set ; nullo satis digno tot laborum, auri, sangui- 
nis fructu : ea oratione animis omnium ad amo- 
rem pacis conversis, Pisani soli obstitere: cau- 
sati nimium Moguntini in Lucenses studium, quo- 
rum superbiae contumaciaeque ille offensus , 
consules e conspectu abire jussos in custodiam 
deinde misit, una cum legulis Florentinorum , 
inter quos fuit Joannes Donatus , quod Pisanorum 
causam pervicacius defendissent, ademptis prac- 
• terea pisanae civitati omnibus caesarum privile- 
giis ac immunitatibus : edictoque ut Corsica ac 
| Sardinia, tamquam ad imperii jus spectantibus 
' abstinerent: interdicta etiam monetam in poste- 
rum cudendi potestate . Ea injuria Florentini , 

Pisanique accensi ; stalim collectis viribus, illi 
ad Florentinum castrum Elsae flumini appositum ; 
hi ad Erae pontem adfuere, eo consilio ut lega- 
tos , consulesque per vim e custodia eriperent . 
Sed Lucensibus, una cum Senensium , ac Pisto- 
riensium , Guidonisque comitis copiis , ad opem 
Moguntino ferendam accurrentibus, prohibiti : 
consulesque Lucam transmissi: unde tota armo- 
rum tempestas in Lucenses versa, quippe divisis 
copiis Florentini ab oriente lucensem agrum in- 
gressi , Lunatam usque cuncta depopulando , 
praedasque hominum pecorumque agendo per- 
venere : Lucensibus, tamquam pace jam compo- 
sita, nil tale opinantibus. Pisani vero ex altera 
parte , usque ad D. Petri vicum pontemque trans- 
gressi , eam regionem pari clade affecere . quod 
ubi Moguntino nunciatum, statim una cum exer- 
citu Lucensium, quidquid Germanorum militum 
apud se habebat, ad impetus hostium coercen- 
dos submisit : praeterea Guidone regulo cum CC. 
equitum manu ad depopulandam regionem Erae 
flumini adjectam, in pisanum agrum ire jusso, 
eorum adventu territi hostes, lucensi agro ex- 
cessere , ut paulo post novis viribus aucti , 
majore belli mole adessent, nec res in longum 
dilata, nam adjunctis sibi Miniatensibus, ac Vo- 
laterranis , lucensem agrum a maritima ora va- 
stare aggressi , novam ad Viaregium munitionem 

occupavere . inde populationibus, usque ad vi- 
cum pontemque D. Petri iterum progressi, cum 
obvias Lucensium copias habuissent, Librafactam 
recessere . Unde iterum regressi , ad pontem 
Flexum Aesari impositum, commisso praelio, 
dum nostri impetu magis quam consilio pugnam 
ineunt , coacti dare terga hostibus, usque ad 
memoratum D. Petri vicum cedendo pervenere, 
ibi cum Turcio consule , duobusque ejus filiis , 
quorum spectata in bello virtus erat, urbanis 
militibus, e D. Frigdiani regione in subsidium 
supervenientibus, cum animos collegissent; ultro 
ad requirendos hostes progressi, prope Boza- 
num in paludibus obvios habuere, nec detrecta- 
vere nostri certamen , quamquam longe impares 
numero, tanta amissi decoris recuperandi cu- 
pido incesserat. nec mora interposita, quin sta- 
tim acies concurrerent : magna utrinque animo- 
rum contentione: dum Lucenses conceptam ma- 
culam , insigni aliquo facinore abolere festinant; 
Pisani partum decus eripi sibi a paucioribus in- 
dignantur, sed praeter numerum quo foederato- 
rum exercitus longe superabat , illud etiam ini- 
quum Lucensibus erat, quod obversis in solem 
vultibus , usum pene oculorum in pugna amise- 
rant. quare nec certo ictu librare tela poterant; 
et ipsi conspecti ab hostibus, impune caedeban- 
tur . cumque prope esset , ut superante multi- 



tudine, in ea loci iniquitate, ab hostibus cir- 
cumvenirentur; tantus injectus pavor , et ex. pa- 
vore desperatio, ut fuga undique circumspice- 
retur . nec dubium erat, quin is locus memora- 
bili nostrorum clade nobilitaretur; cum consul 
Turcius, consternatione militum animadversa, 
» in eum , inquit, locum nos fortuna conjecit, 
» ut, aut vincendum, aut moriendum, milites , 
» sit. mortem naturae debitam, patriae , gloriae- 
» que impendamus: ostendamusque posteritati , 
» victoriam nobis, malignitate fortunae adimi , 
» virtutem non potuisse», quibus verbis , tanta 
repente alacritas ex desperatione incessit , ut re- 
dintegrato praelio alios milites , alium exercitum 
diceres, adeo cum animis vires quoque creverant, 
itaque passim hostes caedebantur, ruinaeque 
potius, quam pugnae res similis videbatur. Con- 
sulis liberi praecipue exemplo erant, quorum 
strenua in bello opera , animum ardoremque aliis 
addebat, itaque circa illos maxime pugna ferve- 
bat: tantoque impetu proculcati hostes, ut ex 
trium populorum exercitu , ii soli superfuerint , 
quos fuga, timorque in diversum abstulit, tanta 
enim caedes extitisse dicitur; ut sanguinis rivi 
decurrerint; paludesque late caesorum cruore 
infectae, colorem mutaverint, periere in ea pu- 
gna , e pisana nobilitate insignes 'iri , Hernicus 
Cauis, Marcucius Gactanus,et Alberlus Bulsius. 

Insequens annus Lucenses Fisanosque , prae- 
teritis praeliis fessos , quietos habuit . parvis tan- 
tum velitationibus ad arcem Guidingam concer- 
tatum; quam Conradus Gaiferrus , a Veltri cor- 
variensis filiis, lucensi populo accepta pecu- 
nia jam ante traditam , per dolum , pulso Lu- 
censium praesidio, occupaverat, quippe dum 
Lucenses, Corvariae, caeterisque oppidis, unde 
praeteritis temporibus crebra belli materies , 
evertendis intenti vacant , fallaci homini eam 
arcem invadendi occasionem praebuere . quam 
deinde Pisanorum ope, qui mari illo accurre- 
rant , novis munitionibus firmatam , tenuit . Eo- 
dem anno Chiozanum a Lucensibus captum in- 
censumque , consule Rolandi filio : nobilesquc 
SufFredingae domus cum Lucensibus foedus 
iniere, inter cujus leges id cautum , ut in auxi- 
lium lucensis populi sumptum in milites face- 
rent. in urbe nonnihil cladis acceptum , incen- 
dio duobus locis excitato: altero ad D. Georgii, 
prope vetus theatrum, altero in angiportu, ubi 
tunc quaestum corpore facere assuetae habita- 
bant. Relatum hoc anno in cardinalium colle- 
gium, Lazarum quemdam lucensem ex ordine Mi- 
norum, ab Alexandro pontifice, nostri consensu 
affirmant . sed eos ratio temporum coarguit, cum 
ea aetate Franciscus illius ordinis institutor, nec 
dum natus esset . certiore fide inter decora 

*7 

civitatis referre possumus, ab eodem Alexandro 
in senatum adlectos Arduinum, et Matthaeum , 
e basilicae D. Frigdiani collegio; quod tunc 
sanctimoniae sapientiaeque fama , toto orbe 
florebat; e quo tamquam ex cardinalium pon- 
tificumque seminario, dudum Lucius H. et Hu- 
baldus ejus gentilis , Caccianemica Bononiensi 
familia orti prodierant. Otium ab armis, ad urbem 
muniendam traductum . itaque proximo anno 
vici moenibus continentes ad septemtrionem 
muro circumdati: qua munitione basilica D. Frig- 
diani intra urbem recepta . Eodem anno Mon- 
travantum in paludibus maritimis oppidum , a 
Truffa Mezolombardo ejus domino , lucensi po- 
pulo collatum, quippe illorum temporum more 
nobiles proceresque habitare solebant, non in 
urbibus , sed in oppidis arcibusque , quibus im- 
peritabant : huic, vel illi populo, cui propin- 
quitate aut alia necessitudine innexi erant, opem 
in bellis ferre assueti : donec vi aut pretio ea 
loca paulatim in reipublicae potestatem venere: 
quibusdam etiam illa sponte tradentibus , ob 
idque in civium nobilium numerum receptis : ut 
suis temporibus memorabimus . Pacis spes bien- 
nio ante per moguntinum antistitem Etruriae 
ostentata, hoc tandem anno sancita est. quippe 
cum Fridericus iterum alpes transgressus, in 
Galliam Cisalpinam venisset, Tusciae urbes paca- 

turus, legatos consulesquc e singulis Ticinum 
advocavit, cum quibus de communi re agerct(i). 
ivere e Lucensibus tres consules Alcherius Tur- 
cii filius natu maximus , Lambertus Antelminus , 
et Guasco Giliolus; quibus lucensis populi no- 
mine sacramentum concipientibus , pax cura Pi- 
sanis in eas leges firmata, ut Lucenses munitio- 
nem ad mare excitatam demolirentur ( 2 ), oppi- 
dumque Viaregium caesari servandum traderent: 
Pisani contra a cudenda lucensi moneta absti- 
nerent : cum id jam diu occulte avaritiae instin- 
ctu fecissent . Laetam insueta pace urbem , insu- 
per adventu suo erexit magnus civis Hubaldus 
Allucingus, qui insequenti anno, dum legatus 
Ticinum ad Fridericura imperatorem pontificis 
maximi nomine proficisceretur, patriam invisit: 
effusa in ejus occursum universa civitate ; sum- 
misque honoribus exceptus deductusque: cum 
illum et senatoris et legati amplitudo , virtutis 
opinio, ac anteactae vitae fama , tum gravis, et 
decora senectus venerabilem redderent (3) . ut- 
que cupientium mos, alii viri sanctimoniam, alii 
dignitatis amplitudinem, gestosque honores, alii 
oris majestatem luentes, majus illi fastigium de- 



(0 Sigon. lik. <4. 

(2) Tabular. Episcop. *. M. n. 8U. 

(3) Acia Alexandri HI. apud Baron. Tom. 42 Ann. 1175. 

cusque taciti ominabantur. Et laetus is annus 
ierat, nisi commune Italiae malum, annonae ca- 
ritas, civitatem quoque sollicitam habuisset, 
quippe cum per Galliam Cisalpinam , aliarum 
urbium eversione, aliarum oppugnatione, jam 
diu cuncta bello arderent : Tuscisque mutuis 
armis tot annos implicitis, deserti incullique 
agri , aut populationibus vastati , ad summam 
inopiam populos redegerant : adeo ut sex soli- 
dis singuli frumenti modii Lucae venales es- 
sent . ex alia quoque parte sollicitudo incesserat 
ex Friderici indignatione; ne princeps ultionis 
avidus , perniciem aliquam civitati moliretur . 
nam ejus legatos ad pontificem profectos, Lucen- 
sium magistratus recipere noluerant : jusque 
gentium, in eoque majestas imperatoria pene vio- 
lata , ingentes metuendi causae videbantur. Sed 
is scrupulus civium animis , clementia caesaris 
exemptus est: eam injuriam, tamquam paucorum 
consilio profectam, remittentis. Insequentem an- 
num, nulla re insignem proximus excepit; toti 
Christiano orbi laetus, pace inter Fridericum 
imperatorem, et Alexandrum pontificem compo- 
sita. cum is princeps, abjecta demum animi fe- 
rocia, se se ad pontificis pedes advolvisset: ma- 
jestatem illam humano fastigio altiorem profes- 
sus . qui paulo post in Germaniam reversus , 
biennio inde Tancredum ad exigendum censum. 



Digitized by Googte 




a6i 

qui domus Mathildis dicebatur , Lucam misit . 
quo anno idem imperator cunctis Tusciae ur- 
bibus, incertum ob quam causam, agrum, quem 
comitatum appellant , ademit . praecipua in com- 
muni damno Senensium calamitate : quorum ci- 
vitas post longam obsidionem tandem capta, et 
maxima ex parte muris nudata (i). Per idem 
tempus cum Romae in Laterano , Palaestinorum 
terris a barbarorum servitute vindicandis , ab 
Alexandro pontifice e toto christiano orbe sa- 
cerdotum conventus haberetur, Italis passim sa- 
crae militiae nomen dantibus , crucisque tesse- 
ram capientibus , Lucensium praecipue ac Flo- 
rentinorum ardor emicuit : qui prae caeteris 
Tusciae populis in piutn bellum vires contule- 
re . Insequenti anno Bononienses in publicis 
populi comitiis sanxere , ne qui eorum domina- 
tionis esset, alia quam lucensi moneta uteretur : 
eaque de re legatos misere , legationis principe 
Ildebrandino , divini humanique juris peritissi- 
mo ; qui apud lucenses consules id populi sci- 
tum sacramento sancirent . in eaque verba , 
omnes mercatores ac mensarii bononienses jura- 
vere . ob id meritum nuinmus ex aere argento- 
que percussus, quem in honorem ejus populi 
Bononiensem (a) dici placuit. Nec Bononienses 

(<) Ptolem. Luctu. 

(2) Bolognino . 

modo egregiam erga lucensem populum volun- 
tatem praetulere, sed eo qui successit anno, 
Guido, quem Burgundionem vocabant, qui Sum- 
mano, Verruculae, Serraeque oppidis ad Nae- 
vulam amnem imperitabat, foedus cum Lucensi- 
bus iniit, quo se in auxilium lucensis populi, si 
quando adversus Pistorienses bellum oriretur 
adfuturum , sacramento pollicebatur. Suffre- 
dingi quoque, quorum ea tempestate , plurium 
oppidorum dominatione clarum nomen habeba- 
tur, id exemplum sequuti, in lucensis populi 
fidem societatemque concessere. Longe majus 
lucensi populo decus fortuna struebat, Ilubaldo 
Allucingo ad suminum pontificatum evecto : 
quem Alexandro post longum ac turbidum prin- 
cipatum VI. Kal. Septembris in media pace glo- 
riaque extincto , patres biduo post , summo con- 
sensu suffecere, qui Lucii III. nomine assumpto , 
egregia laude sacerdotium tenuit. Erat Lucius 
vetusta sanguinis claritudine nobilis, exacta jam 
aetate, viribus corporis effoetus , sed consilio 
animoque validus , ac maximis negociis par , 
quorum experientissimus erat . sacri collegii 
diu princeps; quique ante annos XL. in senatum 
adleclus, sex pontificibus maximum principatus 
munimentum exti terat, pluries in Galliam , se- 
mel in Siciliam ad Gulielmum regem , bis ad 
Fridericum imperatorem legatus: quem sacerdo- 

lali constantia fregit; dinque contumacem , Ec- 
clesiae tandem conciliavit. Regum auro mune- 
ribusque inaccessus, ob eamque abstinentiam r 
T homa cantuariensi clarissimo martyre, prolixe 
laudatus, ingenio miti, pacisque amante; lite- 
risque , quantum imperaturo satis erat , instru- 
ctus . Harum virtutum ambitione summum sa- 
cerdotium adeptus , quo tanti imperii curis in 
ea praesertim temporum asperitate sufficeret; se- 
nectutem suam Huberto ac Gerardo gentilibus 
suis, in sacrum collegium adscitis , suffulsit, 
quorum Gerardus insigni morum honestate, re- 
busque arduis tractandis prudentia, a Lucio in 
Umbriam , a Caelestino HI. in Galliam , ab Inno- 
centio HI. in Siciliam legatus, tutorque Fri- 
derico regi regnoque datus. Amplissimam di- 
gnitatem civi suo Lucenses honorifica legatio- 
ne gratulati, illud insigne ad decus commodum- 
que civitatis retulere , ut toto pontificii imperii 
tractu, ac insuper Etruria, Campania , et Apu- 
lia , etiam Friderico caesare approbante, moneta 
lucensi in commerciis, tam indigenae quam pe- 
regrini uterentur, quo tempore magis, quam an- 
tea, in pretio haberi coepta : frequensque oc- 
currit illius in pontificum diplomatibus mentio. 
Duplex enim iis temporibus per Italiam moneta 
celebrabatur, Lucensis et Ticinensis, hujus in 
Gallia Cisalpina crebrior usus : lucensi vero 



urbes pontificias partes sequulae volgo uteban- 
tur : nota Lucensium erga summum sacerdo- 
tium romanamque ecclesiam veneratione. Ad 
earndem pontificis maximi auctoritatem, refe- 
rendam oenseo solidam pacem , quae inse- 
quenti anno inter Lucenses Pisanosque , ma- 
jore quam antea temporis spatio inviolata, tan- 
dem coaluit in has leges, quas pisani consules 
juravere: ut Pisani Lucenses eodem jure quo 
cives in posterum haberent (i): damnumque si 
quod per Pisanos eorum reipublicae inferretur, 
publice praestarent, lucensi populo bellum ali- 
cui inferente, ne Pisani arma , milites, aut aliud 
auxilii genus praeberent, eademque a Lucen- 
sibus invicem sacramento Pisanis promissa, adje- 
ctum , ut oppida lucensis antistitis , quae Pi- 
sani occupaverant , libera eidem permitteren- 
tur. alias conditiones, de mercium commeatu , 
de diruendis aut non extruendis arcibus , de 
Corvariae restitutione , ac florentino foedere , 
affert ex occultis tabulis, recens Pisanorum an- 
nalium scriptor (a) . Nos quae jam diu in publi- 
ca literarum luce versantur , a Ptolemaeo notae 
fidei scriptore memoriae prodita, sequuli , quic- 



(4) Plolem. in Annal. 
(2) Tronciiu 

quam addere , aut detrahere, religioni duximus. 
Eodem anno Catinenses , quorum oppidum ad 
Naevulam amnem in edito monte a reliquiis exer- 
citus Catilinae , ut quidam credidere, conditum 
visitur; in fidem lucensis populi concessere. Id 
quoque agri , quod Lavani , Guissianaeque palu- 
dibus siccatis relictum erat, ac praeterea quic- 
quid amnem Pissiam paludesque ad Sextum la- 
cum interjacet, eidem populo adjudicatum. Dum 
Lucius pontifex pacandis Lucensium Pisanorum- 
que odiis studet; ipse magnis implicitus difficul- 
tatibus , in ea fortuna fugam exiliumque medi- 
tabatur. Idem libertatis amor, qui Etruriae po- 
pulos urbesque, ad excutiendum Germanorum 
caesarumque jugum accenderat, populo romano 
jamdudum eam mentem obtulerat, ut paternum 
ac mite summorum pontificum imperium exue- 
rent. Creatis proinde magistratibus , senatuque 
ad veterem formam, antiqua decora, sepuitam- 
que rempublicam restituere laborabant . Exarse- 
rat ea cupido Innocentio II. pontifice , pestiferi 
hominis Arnaldi brixiensis instinctu: qui pravas 
de religione opiniones serere non contentus , 
civilem quoque statuin seditione turbaverat . 
unde plures Romae tumultus exorti , insequutos 
pontifices Lucium, Eugenium, Hadrianum, ac no- 
vissime Alexandrum, praeter diuturnae dirae- 
que secessionis calamitatem, infestum soliici- 

tumque habuerant . Decreverat Lucius , ut erat 
animo constanti , Romanorum contumaciam ac 
spiritus frangere: coactisque in ordinem senato- 
ribus , imperium urbis solus, obtinere . Sed cum 
ejus consilia , nondum comparatis quae opus 
erant , permanassent , tantus repente furentis 
populi motus extitit , ut majestate sua non satis 
tutum se arbitratus, primum Velitras ac Ana- 
gniam in Hernicis , inde in Etruriam Galliara- 
que Cisalpinam , Verouamque demum Rhaeto- 
rum urbem processerit: ubi sanctus senex aeta- 
te ac laboribus confectus , in maximis pro re- 
publica christiana conatibus exlinctus est . Eo 
igitur itinere , cum Lucam sibi visendam , prae- 
sentiaque sua honestandam putasset, illam inter 
fausta acclamantium voces intravit . universis 
obviam effusis, eaque pompa laetitiaque exce- 
ptus , qua et summum mortalium , et tanti fasti- 
gii civem decebat, nullo se non beatum felicem- 
que reputante , quem superi post tot bellorum 
clades, tanto patriae decori spectatorem te- 
stemque servassent . Simul fidem ominibus con- 
stitisse, quae de illo novissime conceperant, aper- 
to gaudio laetabantur . Dum Lucae pontifex 
moratur, basilicae martinianae collegii sacerdo- 
tes , quorum ipse aliquando unus extiterat, seu 
novis ornamentis auxit , seu vetera sua aucto- 
ritate rata esse jussit. Inter divos quoque 'eo- 

dem tempore relatum , consecratumque Silaum , 
ex ultima Hibernia Lucam olim advectum a Lu- 
cio quidam nostrorum prodidere (i) : sed nullo 
veterum tabularum testimonio; quae profecto 
sollertissimum antiquitatis scrutatorem Floren- 
linium (a) minime latuissent . Luca digressus 
Lucius , Bononiam VIII. Id. iulii pervenit: ubi 
basilicam D. Petri incendio absumptam, atque 
ejus populi liberalitate magnificentius instau- 
ratam solemni ritu dedicavit : turrimque coe- 
ptam , tribus contignationibus adjectis , altius 
educi imperavit (3). Inde Mutinam progressus, 
IIJ. idus basilicam in D. Geminiani honorem, 
in cujus tutela Mutinenses sunt, tunc forte 
absolutam consulum rogatu, praesulisque ra- 
vennatis, cujus provinciae tunc Mutina accense- 
batur, eadem celebritate dedicavit, cujus populi 
erga sanctum pontiGcein studium memorabile 
extitit. quippe urbe excedentem, supra duo ho- 
minum millia cum cereis facibusque ad mille 
passus prosequuta . quod ubi pontifici, quem is 
comitatus latuerat , nunciatum , lectica stare 



(0 Nicol. Tucciiu in Hist. Lucens. MS. et Caesar Frnnciol- 
tus in Vita . 

(2) Florentin. in Vita D. Silai . 

(3) Albert. lib. 8. Decad. I. Hist. Bon. 

jussa , obortisque tantae pielatis imagine lacry- 
mis , fausta illis eorumque civitati , e coelo pre- 
catus, laetos simul lacrymantesque dimisit, cu- 
jus insignis facti Mutinenses in majoris basilicae 
fronte memoriam extare voluerunt. Deo in hunc 
modum sancto seni aerumnas allevante, cujus 
exilium omnibus triumphis gloriosius reddebat. 
Mutina Veronam iter ad colloquium Friderici 
imperatoris direxit : quo etiam concilium sacer- 
dotum indixerat : eamque urbem celebri appa- 
ratu una cum caesare pridie Kal. augusti in- 
travit . ibi omnium mortalium maximis in unum 
convenientibus, praecipue actum de expeditio- 
ne in Palaestinorum terras, quae ante a barba- 
ris premebantur, deque frangenda Romanorum 
superbia , qui jam diu summis sacerdotibus pre- 
carium imperium fecerant, contendit etiam a 
pontifice Fridericus , ut Henricum filium diade- 
mate imposito, Augustum consecraret: quod ille 
magno , constantique animo aversatus est , nisi 
prior ipse Mathildis haereditatcm romanae ec- 
clesiae remitteret. Sacerdotes quoque , qui per 
secessiones praeteritas a romano pontifice rebel- 
laverant, recipere in gratiam noluit . causam- 
que eorum ad concilium antistitum, quod Lug- 
duni in Galliam habere meditabatur , rejecit, 
quae magna ac praeclara agentem molientem- 
que,mors ingenii Christianae rei damno luctuque 

Veronae intercepit, cum annos IV. menses I[. 
dies XXVIII. in summa fortunae varietate re- 
gnasset . corpus in basilica principe , egregii 
operis tumulo conditum: inscriptis versibus, qui 
patriam , honores , fortunae varietatem , locum 
mortis indicarent, ultra rudis aetatis ingenium 
elegantibus . Sepulcrum usque ad avorum ae- 
tatem mansit : disjectum deinde laxando basi- 
licae spatio , a Matthaeo Giberto > defossis 'hu- 
mo cineribus, novoque titulo adjecto cum insi- 
gnibus Allucinghae gentis restauratum. Decessit 
anno MCLXXXV. VIF. Kalendas decembris : 
cj usque mortis dies a martinianae basilicae sa- 
cerdotibus ad hanc diem in tanti collegae me- 
moriam, funebri sacro rituque colitur. Et qui- 
dem ea mala deinde consequuta sunt , ut opti- 
mo seni non erepta vita , sed donata mors fuisse 
videatur . Quae Lucii gesta in unum conferre vi- 
sum: majorem gratiam habitura, quam si spar- 
sim memorata essent. Et quoniam magnorum vi- 
rorum etiam parva delectant , in honorem anti- 
quitatis illud etiam adnotare non pigeat, veteres 
Allucingorum aedes ad D. Juliae stetisse , cer- 
nique adhuc turris quadrato saxo extructae in- 
gentia vestigia , priscarum opum potentiaeque 
documenta, forumque adjectum, in antiquis ta- 
bulis Papae Cors appellatum, huic famae suiTra- 
gatur . 

Caeleruin eo quo Lucius in Tusciam Lu- 
camque venit anno, Lucenses suburbanum D.Ge- 
nesii vicum , ad radices Miniatensium extraxere : 
quamquam iis reclamantibus : quod in plano si- 
tus, faciliorque commeatibus, paulatim futurum 
videbant, ut deserto oppido frequerftaretur. Eo- 
dem anno, ab Alcherio Pagano consule Carbo- 
narias aedificatas , Ptolemaeus in annales retu- 
lit (i). Mortuo Lucio Henricus Friderici im- 
peratoris filius, in quem ipse jam Italiae regnum 
transtulerat, ereptum a patre tuscis urbibus jus 
intra sex mille passus, exemplo Othonis magni, 
Henricique secundi, Lucensibus reddidit: abis 
quoque immunitatibus ac privilegiis , eorum rei- 
publicae adjectis . Funestus is, qui successit an- 
nus, christiano orbi extitit, capta per Saladi- 
num sacra Jerosolymorum urbe, quo tristi nun- 
cio Urbanus III. qui Lucio successerat, aegri- 
tudine animi ad Forum Allieni (st) extinctus est: 
Gregorio VIII. quem illi patres suffecerant, intra 
LVII. dies Pisis mortuo , quo se ad comparan- 
dam in barbaros expeditionem contulerat. Gre- 
gorio suffectus est Clemens III. ad quetn Pisis 
commorantem , Lucenses llolandum Malapresa 

✓ 



(t) Plolem. in Anu. ad anu. MCLXXXVI. 
(2) Ferrara . 

oratorem misere; qui ei dignitatem publice gra- 
tularetur , militesque in sacram expeditionem 
offerret, quem gratanter acceptum , multoque 
honore habitum dimisit : Gulielmo civitatis anti- 
stite in id bellum conscribere milites , crucisque 
tessera insignire jusso, hoc anno, cum Furnulum, 
ad Aesaris Limaeque confluentes oppidum , sae- 
pius rebellasset , a Lucensibus solo aequatum, 
quod idem Montravanto contigit; quod jam ante 
eversum restitulumque , hoc anno denique , 
cum Pisanorum opera iterum defecisset, flammis 
absumptum . Insequenti annoClemente pontifice 
conciliante, pax inter Genuenses Pisanosque 
Lucae sancita, interfuere legibus firmandis Gu- 
lielmus civitatis antistes, praetorque urbanus 
Alcherius Vecchius: nec non consules regionum 
Aldibrandinus Malpili, Borcarinus Antelminellus, 
Guido Uberti de Fralmo, Salamoncellus , ac II- 
debrandus Gottellius , pluresque e Lucensi nobi- 
litate: quorum nonnulli in tabulis summi pon- 
tificis nomine confectis memorantur (i). Dum 
Lucae alienae paci consulitur , in ipsa urbe in- 
testinum bellum exarsit. Regionarii D. Frigdiani 
adversus incolas regionis suburbanae ad arma 
ivere . Regio D. Donati alteri parti favebat; ab 



(I) Truncius ann. 1(88. 

ab altera caeterae regiones stabant, itaque col- 
Intis signis praelium commissum . utque in civi- 
libus discordiis mos est , in quibus plus odia 
quam causae valent , obstinate utrinque magna 
clade certatum . locus pugnae in extrema urbe, 
seu casu seu consilio lectus , quem nunc quo- 
que ex antiquo nomine Fractam appellant: sive 
ab hortorum sepibus , qui in ea regione fre- 
quentes, sive alia causa, quae posteros fallit. 
Materia dissidii pons ad D. Leonardi aedem , 
quem utriusque regionis incolae suum vindica- 
bant . praelium praetoris urbani ( Paganus Ron- 
zinus hic erat ) occursu diremptum : ejusque 
imperio quisque intra regionis suae fines relega- 
tus , donec sincera pax coalesceret, cui consti- 
tuendae , Florentinos, ut amicos sociosque ad- 
fuisse, Ptolemaeus est auctor. Lucensibus dome- 
stica seditione occupatis , Miniatenses Genesii 
vicum aggressi , illum evertere tentavere: Sed 
praetore urbano, raptim collectis copiis, accur- 
rente, vicus receptus: agerque Miniatensium 
multatus , populationibus praedisque in eo aciis: 
ex eaque expeditione, milites onusti spoliis Lu- 
cam rediere. Eodem anno Veneris incolae , qui 
pagus non longe ab amne Pissia ad orientem 
situs est, nec non Vallechienses praetori lucen- 
sis populi fidem juravere. Per idem tempus Cle- 
mens pontifex maximus in numerum cardinalium 

e collegio D. Frigdiani Bernardutn cooptavit : 
inani Frigdiani Navensis nomine, quem in eum- 
dem senatum conscriptum, nostri constanter re- 
tulere: nullo romanarum tabularum testimonio, 
ad quas hujusmodi rerum fides revocanda. In- 
sequens annus, profectione christiani exercitus 
in Palaestinam, memorabilis fuit. Duce ejus ex- 
peditionis Friderico imperatore; piaculo sce- 
lerum, quibus romanam ecclesiam vexarat. in ea 
non ultimum locum pietas Lucensium tenuit : sex 
triremium classe in subsidium adornata : cujus 
praefecturam Ninus nobili Obiciorum gente, 
populi jussu gessit, in eoque praelio, quo cum 
barbarorum classe in lycio mari pugnatum , 
Obicius duas hostium naves captas Ptolemaidem 
perduxit (i), Tuscorum carminum principi ce- 
lebratus ( 2 ) : quamquam poetarum more id fa- 
ctum ad expeditionem sub Urbano II. Godefrido 
duce referenti . lloc anno Lucae tumultuatum: 
expulsique urbe consules , quod antistiti Gu- 
lielmo , Alcherioque praetori parere noluis- 
sent (3). Felicem in oriente armorum cursum, 
Friderici imperatoris repentina mors turbavit : 
qui insequenti anno , in Serra ignobili Minoris 
Armeniae fluvio, cum lavandi studio ingressus, 

(1) Scottuj iu Itiner. Italiae . 

(2) Tarsus cantu I, stropha 16. 

( t) Tabular. Hospita 1. Misericordiae N. 2, <0J, 

<8 

magno suorum luctu submersus est . Princeps , 
belli pacisque artibus , veterum augustorum glo- 
riam aemulatus, aeternaque fama ac memoria 
dignus, nisi tot egregias naturae fortunaeque 
dotes, turbata religione, exagitatisque summis 
sacerdotibus corrupisset, magno coelestium con- 
siliorum arcano, sceleribus quam pietate felicior. 
Ejus morte Italiae urbes, ac praecipue Tusco- 
rum , quae vim illius potentiamque metuerant , 
attollere se, ac respirare visae . tantum libertatis 
futurum sibi experiendo edoctae, quantum iner- 
tiae socordiaeque caesaribus fuisset". Friderico 
mortuo, Henricus filius jam regni ac imperii so- 
cius , fine hujus anni , superatis alpibus in Ita- 
liam trajecit : ac insequenti ineunte Cremonam, 
inde Bononiam; transmissoque Apennino, Lu- 
cam februario exeunte intravit, a Lucensibus 
honorifice exceptus non civitati modo , sed etiam 
basilicae martinianae sacerdotibus, vetera caesa- 
rum privilegia, patrisque in primis, rata esse 
jussit : eos , uti pater quoque fecerat , honoris 
causa fratres appellans , ut antiquae tabulae te- 
stantur. nec imperatoria liberali tas intra publi- 
cum stetit. Erat, inter nobiles qui ejus lateri hae- 
rebant, Grandonius lticensis Ubaldi filius, illi ob 
virtutes in paucis carus . cui ut pro meritis gra- 
tiam referret , plurium oppidorum jus tribuit, 
inter quae praecipua Villa Basilica, forum Cio- 

dii, (1) fanum Quirici ad Arianam Fluvium , ac in 
montanis Pariana, et Bovelium : ea conditione, 
ut in Incensis populi fide esset, legibusque Lu- 
censium viveret , Proximo anno Vallechienses 
reguli, in fidem Incensis populi concessere, tra- 
ditis arcibus oppidisque Guidoni Paganello 
praetori urbano consulibusque Bernardo Maca- 
cioro, Rolando Sornachio , et Gulielmo Aliotto, 
qui ea lucensis populi nomine recepere , ipsique 
inter patricios adlecti . Nec deditione tantum , 
sed etiam emptione dominationi augendae Lu- 
censes studebant . nam biennio post a Raymun- 
dis qui inter nobiles dynastas ejus temporis nu- 
merabantur , Silvam, Regiam , Montemque (2) 
Filetrura Mathildis beneficio ab illis possessum, 
pecunia redemere, quo loco arx ad exploran- 
dum pisanum agrum erecta, nam licet ab ea 
tum parte quietae res essent; tamen infida prae- 
teritorum temporum pax, haud diuturnam feli- 
citatem spondebat. Et quidem adversus tam va- 
lidos pertinacesque hostes, nullum munimenti 
genus, majores nostri omisere , omnibus locis, 
quibus e pisano agro in lucensem aditus est, 
arcibus turribusque vallatis, quarum et antiqui 
annales meminere , pluribusque in locis ruinae 
adhuc extanles , fidem literis adstruunt , nam 

(1) Collodi . , 

(2) Filcllori « 

et in Juliano monte turrim extitisse, rudera 
murorumque pars nondum disjecta monstrant r 
et ab ea non longe ad proximum D. Virginis fa- 
num alia turris in sublime erigebatur . ubi ia 
plana descenderes , ad Massam Pisanam castel- 
lum excipiebat, inde ad Auseris pontem (1} 
iterum turris; ab eaque vix unius stadii itinere 
ad Lazari fanum per aliam turrim transeundum, 
erat : cujus vestigia solo adhuc extant . At vero 
per montis dorsum? qui a meridie Pisanos Lu- 
censesque dirimit, laevo itinere cis Aesarem ca- 
strum Passerinum, arx ad Gerasummam , et in 
planitie Flexa, ac Montolium extructa erant* 
ultra flumen vero y in ejusdem montis dorso Ca- 
stilioncellum et Cotonem opposuerant: et in 
jugo monlis ad lacum cui Massaciuccolo nomen, 
Aquilatam , molibus adhuc ruinisque supersti- 
tem , Sed omnium munitissimum Nuptianum,. 
praeruptae abscissaeque rupi ab omni parte im- 
positum; nec situ tantum , sed et operibus vali- 
dum; usque a Mathildis aetate , claustrum Pisa- 
norum excursionibus objectum . quam curam 
haud ex supervacuo ortam, et praeterita et quae 
post consequuta sunt bella ostendere . Praeter 
Silvam Regiam , Filetrumque , Aghinolphum 



Digitized by Google 



(4) Ad Pontem tectum * 



a 7 1 

quoque celebre Versiliae oppidum de TrufFa em- 
ptum. in quo novis operibus arx excitata. Aqui- 
latae. de qua paulo ante dictum, ad Massaciucco- 
lum lacum, dominabantur Balbani proceres; ex 
quibus Lucae nobilis Balbanorum familia , viris 
illustribus clara, quod oppidum paucos ante an- 
nos, de Tasca nobili Pisano, Ugolinus Balbanus 
gentilium nomine emerat . Eorum rationibus 
commodum erat, si campestris ac montana regio 
circa Balbanum, ad proximum Aquilatae pagum 
accessisset. Itaque a Iucensi populo illis inse- 
quenti anno locata; vectigali imperato , quod 
in singulos annos pensitarent . Eodem anno di- 
scordiis domesticis laboratum . Praetoris im- 
perium jamdudum consularibus familiis grave 
videbatur: tamquam majestatem vimque consu- 
lum premeret, itaque omni ope adnisae sunt , 
cum cognatis clientibusque, ut illud aboleretur, 
aliis contra praetoris jus tuentibus , ad arma 
itum: scissa in paries civitate, dum his aut illis 
plebs favet. Sed bono publico Lucae erat Pan- 
dulphus Cenamus, a quo nobile Cenamorum ge- 
nus, patriae libertatique memorabile, a Philippo 
quem Henricus frater Etruriae regulum impo- 
suerat, ad fiscos exigendos missus, hic in me- 
dium furentium progressus, mala discordiae fa- 
cunde disserendo, eam seditionem in acrius ma- 
lum erupturam , opportune sedavit . Ab eodem 




Pandulpho literas Constantiae Augustae in cott* 
cione recitatas , quidam nostrorum tradunt ; 
quibus auctarn se virili prole Lucensibus tam- 
quam romano imperio fidis significabat . lilerae 
certe in publico tabulario adhuc extant, Trani 
Apuliae urbe IV. id. aprilis Indictione XIII. da~ 
tae; quae in annum centesimum nonagesimum 
quintum incidit. Et quidem, nisi futurae morta- 
lium res , in occulta caligine versarentur, haud 
magnopere de ejus pueri ortu laetandum erat: 
qui deinde adultus , siculo regno , ac dein ro- 
mano imperio, Friderici II. nomine potitus, ec- 
clesiae romanae religionisque odio avum supe- 
ravit, filiis Conrado ac Manfredo eodem scelere 
imbutis, quae suis temporibus , uti rerum nostra- 
rum affinitas poscet , in transitu memorabimus, 
de cujus infantis regii natalibus , non congruit 
apud scriptores temporum ratio (i): cum alii an- 
no 1192, alii g 5 , quidam 96 partu editum me- 
moriae prodiderint: non ab re incerto ejus na- 
tivitatis tempore, quem omnino non nasci opor- 
tuisse constabat . cum etiam non defuerint , qui 
augustae jam senio effoetae suppositum, in an- 
nales retulerint: aliis contra eam calumniam ve- 
geta puerperae aetate, florentique sanguine pur- 
gantibus. eo qui successit anno , Philippus Etru- 

(1) Ptolein. Lucens. ll.inm. Tom. XII. et Godefr. Vitcrbien. Si- 
gon. Lib. XV. 

riae regulus , omnia veterum regulorum , caesa- 
rumque privilegia , lucensi populo rata esse 
jussit. Jnsignis is annus casu rluarum turrium in 
foro extitit , quae ruina sua multos mortales 
oppressere . earum alteram Cari , alteram Spiafa- 
mes extruxerant: quarum familiarum prior jam 
diu, posterior in Gallia, quo se forte ob bella 
civilia crebrasque tyrannorum mutationes con- 
tulerat , novissime defecit. Extat adhuc vetus 
ejus gentis sepulchrum , ad D. Joannis aedem in 
Baptisterio , a Jacobo Spiafame , Nivernensium 
antistite instauratum: viro alias illustri, et qui 
Tridenti cum caeteris patribus assederat , nisi 
turpi desertae religionis labe , et in Lemanam 
urbem transfugio, gloriae suae maculam induis- 
set . Et quoniam turrium urbanarum mentio in- 
cidit , eas ut in caeteris Tusciae urbibus , Lu- 
cae frequentes fuisse comperimus : in quarum 
fastigiis consitae arbores, pensilium hortorum 
imaginem, longe intuentibus referebant, ingentia 
in domorum angulis vestigia quadrato saxo fi- 
dem adstruunt . quippe nobilium is usus erat , 
claritudinisque insigne habebatur, turrim aedi- 
bus inaedificatam ostentare : in quas per sedi- 
tiones ac civilia bella , iis temporibus ob Guel- 
phorum ac Ghibellinorum factiones frequentis- 
sima, tutus ab hostibus receptus : congestis eo 
pretiosissimis quibusque , alimentisque in lon- 

guin tempus, ad tolerandam obsidionem, nec 
non frequenter ex iisdem telis missilibusque 
pugnatum, cum hinc inde dispositis machinis, 
jacula in adversos excuterentur, quarum rnoliutn 
partem Castruccius Augustae arci exlruendae 
evertit, aliae ob vetustatem collapsae, aliae si- 
milem cladem minantes , publico jussu fastigiis 
domorum aequatae : Guinisiorum , et Quarti- 
gianoruin turribus tantum ex ingenii numero 
extantibus. quarum postremae publici horolo- 
gii machina imposita, veteris claraeque familiae 
nomen vulgo detractum. Insequenti anno Ilen- 
ricus imperator in Sicilia decessit : mali paren- 
tis Glius non degener: pejore prole , quae pa- 
ternorum avitorumque scelerum haeredi tatem 
longe vinceret relicta. Puero Friderico, Con- 
stantia matre etiam paulo post defuncta , utro- 
que parente orbato ; ut sub magno aliquo exem- 
plo adolesceret , ab Innocentio III , qui Coele- 
stino per initia insequenlis anni extincto suc- 
cesserat, tutor , rectorque in Siciliam Gerardus 
cardinalis Allucingus missus, is teneram regis ae- 
taiem honesiatis consiliis imbuendo, magnae spei 
aluerat: nisi pravum ingenium, et regnum per 
se scelerum artifex , et mali consultores dete- 
rius fecissent, cujus illustris viri meritis, illud 
etiam debuit Fridericus, quod rebellantem Si- 
ciliam , Marcualdo defectionis auctore , ejus 

opera io obsequio ac fule continuit . Henrico 
imperatore defuncto , Etruriae populi dulcedine 
libertatis , Philippi reguli exuta reverentia , 
inter se foedus inierant, ut se se adversus 
dominantes tuerentur, quod cum Innocentius 
pontifex contra summi sacerdotii majestatem 
factum censuisset; per initia principatus legatos 
in Tusciam misit (i), ad eas pactiones rescinden- 
das , foedusque cum ipso ineundum , e cardina- 
lium senatu , Pandulphum Mascam pisanum, et 
Bernardum lucensem; qui populi tunc in Etru- 
ria caetevis eminebant, cui cum Lucenses facile 
nomen dedissent, Pisani nimio Caesarianarum 
partium studio, quo demum rempublicam ami- 
sere , ei foederi adscribi recusarunt, qua cau- 
sa , tum etiam quod discordias cum Genuensi- 
bus publicae rei exitiabiles, finire noluissent* 
sacris amoti. Id foedus ut ex tabulis constat (a), 
III. Id. novembris , ad vicum Genesii sancitum. 
Nec ideo tranquillae domi res erant . Propter 
turbas praeturae abolendae , ut dictum est, ex- 
ortas , aliquot annos is magistratus in republica 
cessaverat; summoque imperio ad consules re- 
dacto , cum ut quisque nobilitate, ac potentia 
emineret, ita ambitu, aut clientium factione 
consul renunciaretur , iterum seditio recruduit. 

(1) Sigon. lib. 15.' 

(2) Rayuald. Tom. 1 , ann. 4198. 

Scissa induas partes civitate, quarum unius ca- 
put erat Rodulphus Vivianus , alteram Loctus 
Chiatrius nutu agebat , initium discordiarum , 
quibus factiosi homines , duabus ex una civita- 
tibus factis, diu rempublicam vexavere: cutn 
ad id tempus, nullo certo duce, repentino ali- 
quo casu populares tumultus exortos , non mi- 
nus subita pax composuisset. Certatum saepius 
intra urbem, nunc in foris itinerumque occursu; 
nunc tela e turribus ingerendo . Sed id malum 
haud intra moenia cohibitum: quippe erumpen- 
tes portis seditiosorum acies, agros villasque in- 
vicem vastando incendendoque , infesta cuncta 
faciebant, quo tempore, qui medii in urbe sub- 
stiterant, novis consulibus creatis, a mutua caede 
revertentes, objectis portis exclusere . e qui- 
bus, auctoritate consulum, praecipui seditionis 
auctores, urbe agroque pulsi . quorum plures 
Pisas migrantes, in eo irarum calore Bozanum 
in paludibus ad fines Pisanorum situm lucensi 
populo per defectionem abstulere, quare ite- 
rum ad praetorem reditum: creatusque Guido 
Hubertns , nobili ac praepotenti familia Floren- 
tiae ortus: qui oppidum ab hostibus receptum , 
funditus evertit . inde in hosticum transgressus , 
ac cuncta igni ferroque depopulatus, Metrum 
vi cepit, captumquc solo aequavit, quo terro- 
re Corvariae Montisque magni proceres , iterum 

Foetius societatemque cum Lucensibus renovave- 
re : inque civium numerum recepti . Ubaldi quo- 
que , qui Monlravanto imperitabant olim per- 
duelles Incensis populi , venia praeteritorum 
impetrata > in civitatem adlecti . 



Finis Libri Tertii 

LIBER IV. 



BREVIARIUM LIBRI 



V 

J- hilippus , ac Otho dc imperio certant, nova moe -> 
nia extracta . patricii urbe pulsi . praelium civile ad 
Catinum . Porcariensis familiae potentia. Proeto ■* 
rem interjiciunt . ob id proscripti. Otho imperator 
Lucensium privilegia sancit . Suffrcdingi stipendiarii 
facti. Sardus Massae Lunensis marchio victus. Civi ~- 
lis discordia . patricii cum plcbeis confligunt . Guel- 
pliorum Ghibellinorumque nomina, primum in Etru- 
ria audita . DD. Dominicus et Franciscus florent , 
Lucenses ad sacrum bellum cum episcopo profecti , 
Massa Lunensis Sardo adempta . Tabularium cor- 
ruit . Asceterium Virginum Gattajolae incensum . 
Fridericus II. Othone mortuo solus imperat , Paren- 
tius Incensis praetor , quae in sacros homines egerit . 
bellum inter Lucenses et Pisanos . nova arx in futi- 
bus Pisanorum extruitur . ipsi vicissitn Morecium 
construunt . fusi fugatique. a Lucensibus . Motarium 
in Versilia extruitur. Antistes luccnsis a collegio 
martiniano novo more eligitur, electio a pontifice 
improbatur , electus recipitur. Gregorius IX ob fe- 
roniensem provinciam Lucensibus gravis, sacra urbi 
interdicit : eam episcopali sede privat . conciliatur 
Lucensibus . Fridericus II. Ineam venit . plura oppi- 

tla in V rrsilia deleta . duae coloniae in Versilia con- 
ditae: Campus Major , ac Petra Sancta . Urbs incen- 
diis deformata . terraemotus existit. Friderico in con- 
cilio lugdunensi imperium abrogatur . arma in Fc- 
ronietises mota . Fridericus imperator moritur . Dux 
populi primum Lucae creatus , Pisani saepius victi. 
Manfredus neapolitanum regnum invadit , ejus mo- 
res. Pisani vincuntur, foedus cum Florentinis ictum. 
Sacri ordinis census Lucae actus, Guelphi ad Arbiam 
magna clade victi . nulla domus Lucae ea clade im- 
munis. Luca Guelphorum asylum. Corpus D. Paulini 
repertum, legati ad Conradinum missi-, quibus ille 
chlamydem suam dono dat . ea in basilica D. Frig - 
dtan i populo ostensa , foedus cum Gibellinis ictum, 
Guelphi exules Luca pulsi. Respublica a consulibus ad 
decem viros translata , Celebritas Corporis Christi ab 
Urbano IV. instituitur. Carolus dux Manfredum 
vincit. Lucensis praetor creatur, Lucam venit. Con- 
radinus lucensern agrum invadit. Vincitur occiditur- 
que a Car olo rege. B, Sita moritur, ejus elogium. 
Pisani pacem a Lucensibus petunt . Nicolai III. pro 
amplificanda Ursina gente oonatus , B. Sita conse- 
cratur, Rodulphus imperator praefectum in Tusciam 
mittit. Vesperae Siculae, magnum aquarum dilu- 
vium . 

Continet res gestas Annorum LXXXIV, 

ANNALIUM 

AB ORIGINE 'LUCENSIS URBIS 

LIBER QUARTUS 



(j ravior discordia christianum orbem pre- 
mebat : Philippo Tuscorum regulo , Ilenrici de- 
functi fratre, Friderici Aenobarbi filio, ac 
Othone Saxonum regulorum sanguine de impe- 
rio certantibus , tpxorum uterque , scissis in di- 
versa germanorum principum studiis , partum 
honorem vi et armis tuebatur. Unde inter ipsos 
praelia, et ex praeliis mutuae clades; ad alter- 
nos inclinante fortuna, donec Philippo per ludi 
simulacrum fraude caeso, solus Otho rerum po- 
titus est. Etruscae res, composita per Lucium 
III. inter Lucenses Pisanosque pace , tranquil- 
lae. Sed ut ab externis hostibus quies, ita per 
civiles dissensiones saepius respublica turbaba- 
tur. inierim tamen, dum nec a domesticis, nec 
ab externis malis labor, pomoerium prolatum, 
novis moenibus , ineunte saeculo decimo tertio 
extructis . foedus quoque cum Montismagni 
regulis renovatum ; quo se ilii ad alendum suin- 

ptu suo militem, si quando Lucensibus bel- 
lum ingrueret , obstrinxere . et ne de eorum 
fide ambigi posset, foederis legibus cautum, ut 
belli tempore quatuor menses in singulos an- 
nos , pacis vero tres in urbe tamquam obsides 
habitarent . quo tempore Versiliae quoque re- 
guli ac Miniatenses ultra ripam Arni , in fidem 
Incensis populi recepti . Insequens annus no- 
vis turbis initium dedit, nam cum nobiles , ite- 
rum de abrogando praeturae magistratu, con- 
silia agitare coepissent , Guido Uberius qui 
tunc eum obtinebat , quod vi amissurus erat , 
sponte remittere statuit, non sine acceptae pe- 
cuniae suspicione , qua eum a patriciis cor- 
ruptum fama vulgaverat . quod ubi a populo 
rescitum , tantus repente furor incessit , ut 
Uberto cum principibus civitate pulsis, por- 
tisque acri custodia septis, Ingheramen Por- 
cariensium stirpe, popularis factio praetorem 
creaverit; sacramento adactum, ipsum exules 
perduellesque lucensis populi ulturum. Primum 
novi praetoris opus, expeditio in Versiliam ex- 
titit, obsidendi Aginulphi causa, eo Ingherames 
eum urbanis militibus profectus , ad Brancalia- 
iiuin vicum , ubi nunc Capelianum est , castra 
posuit, ibi turma equitum occurrente, cum 
praelium commissum esset, aliquandiu substcn- 
latum; donec Penuacio Cecii Bistolplii filio cum 

armis equoque ab hoslibus capto praetor in- 
felici exemplo clari viri territus, parum pro- 
spera fama retro signa convertit, cui insigni 
aliquo facto abolendae, triginta peditum milli- 
bus , mille equitibus collectis, adversus Uber- 
tum exulesque signa movit . Ducebat exulum 
exercitum Guido Burgundio , ejusque liberi An- 
selmus ac Rodulphus ; parique nobilitate Pa- 
ganus Ronzinus. Ad eos tamquam conjurationis 
principes, caeteri confluebant: et ut quisque 
factiosus et inquies, aut alia spe turbidus , 
illorum lateri quotidie jungebantur . quare col- 
lectitiis duum millium peditum, ac trecento- 
rum equitum copiis validi , insessis Catino et 
Summano, regionis ad Naevulam flumen oppidis, 
quae Guidonis imperio parebant , locorum situ 
jugisque montium se tuebantur . Ingherames 
urbe egressus , superatisque collibus , unde per 
angustos saltus callesque iter esl,Bujanum per- 
venit ; ubi ampla satis ac spatiosa planities 
aperitur : ad orientem ac septemtrionem Nae- 
vulaamne, jugisque montium ,( quibus Cati- 
num Summanumque, ac Verrucula, tunc mu- 
nita arx , nunc uno aut altero tugurio aegre 
nomen retinens; ac praeterea Massa, Collisque 
clara oppida imposita ) ad meridiem paludibus 
Sexlinoque ac Phocensi lacu clausa , medium 
inter Catinum et Massam Bura amnis interfluit, 

per aestatem ac sereno coelo, tenui aquarum 
agmine labens; hyeme vero, ac repentinis plu- 
viis torrens et confragosus, ingentesque lapi- 
des secutn trahens. Hoc loco Ingherames pri- 
mis castris consedit ; altera die propius Cati- 
num progressus, castra ex adverso communiit. 
Exules, conspectis hostium copiis, obsidionem 
expectandam minime rati , Jacobo Catinensi 
praetori delato armorum imperio , sublatis ve- 
xillis albisque fasciis, illius jussu, super arma 
praecincti , ut in praelio a suis noscerentur, ob- 
viam Lucensibus processere: colla tisque castris , 
nulla injuria lacessiti aut lacessentes, ea no- 
cte quievere . postero die sagittarii equitatus- 
que hostium , castris Lucensium valloque ade- 
quitantes , missilia inulte ingerere: cum sol iu 
ora nostrorum obversus, oculos everberaret. 
Sed ubi is crescente die, paulatim in meridiem 
ilexus , pugnandi copiam fecit, Ingherames 
vallo cum peditatu egressus, praelium adortus 
est; magnoque ardore ad nonam usque horam 
utrimque pugnatum, quo tempore Paganus Ron- 
zinus cum manu exulum in nostros effusis ha- 
benis invecti, lngheramis aciem turbavere : mul- 
lique ex ea caesi vulneratique. Auxit eam 
cladem Sofredellus Lambardus , qui cum genti- 
lium suorum turma, fortissimisque juvenum Ri- 
chardino Longo , et comite Taliaferro Alberti 

comitis filiis, latera Lucensium ex transverso 
adortus, passim fugam stragemque edidit: aliis 
ferro caesis, aliis ad terram lapsu equorum pedi- 
bus obtritis. profligatique Lucenses eo die fue- 
rant, nisi Bonifacius Russus ex Aghinulphi dy- 
nastis , qui in praetoris subsidium advenerat , 
impetum hostium, occursu agminis, cujus du- 
ctor erat, fregisset, quippe ferociter .adeo in 
eos invectus est, ut conversa repente fortuna, 
victi e victoribus, passim caederentur, multi 
in ea pugna occisi , plures capti . dubioque 
marte discessum erat , nisi ex altera parte Pa- 
ganellus, e Calcinariae regulis integrato prae- 
lio, fessam Ingheramis aciem excepisset, ita- 
que fortuna praelii penes hostes fuit; Lucen- 
scsque a Lucensibus fusi ; qualis in civilibus 
bellis solet , victoria nec victis nec victoribus 
laeta. Salutare in ea clade fuit, quod Volater- 
rani antistitis auctoritate ( lldebrandus Panno- 
chiescus hic erat ) qui arrepto patriae domi- 
natu, pro Philippo imperatore Tusciae res 
curabat , discordiae inter cives compositae : 
reducti exules , patriciique plebi oonciliati : 
Ingherame se communem utriusque partis prae- 
torem futurum professo . Sed non diu , quo- 
rumdam nobilium , quibus populare imperium 
grave erat, superbia pax mansit . Nam inse- 
qucnti anno cum Ubertus Furlinus , et Ray- 

naldus BulFadorsus , una cum Gualterotto Ca- 
stanaccio , et Ugulione Ordelasso, arma adver- 
sus populum coepissent, commisso praelio, ad 
noctem usque pugnatum. Sed in auctores sedi- 
tionis pravum consilium rediit . quippe po- 
pulo , ut causa ita viribus praevalente , fusi 
fugatique nobiles; caeso in ea pugna Casta- 
naccio , receptoque populi vexillo , quod per 
eum tumultum patricii arripuerant : Ordelasso, 
ubi suorum partem aillictatn vidit, sponte tra- 
dente . nec intra quinquennium domesticis di- 
scordiis laboratum . a civibus arma in exteros 
versa (1): suscnptumque adversus Miniatenses 
bellum: quod simul exortum extinctumque est. 
Quietam civilibus armis rernpublicam, atrox fa- 
cinus turbavit. Porcarium (a) pagus est ad octa- 
vum ferme lapidem in ortum mersus , feroci- 
bus incolarum ingeniis , belloque et armis 
nobilis, illi per ea tempora imperitabant e 
patriciis lucensibus proceres, quos a loci do- 
minatu Porcarienses appellabant . quorum ae- 
des ad D. Petri caelicolae templum stetisse, 
turrimque templi ipsam porcariensium turrim 
esse, periti antiquitatis affirmant . hi divitiis 
potentiaque admodum florentes, ac praeterea 

numero validi , magnum momeniuin Lucensium 
rerum ea tempestate erant. Unde per super- 
biam caeteros prae se contemnere , nec quic- 
quam probare in republica, cujus ipsi auctores 
arbitrique non fuissent. Itaque cum Guido Pe- 
rolla contra eorum voluntatem praetor creatus 
esset , caeteris de more in ejus verba juran- 
tibus , Paganellus geniis princeps aliique sa- 
cramentum abnuere, quapropter urbe pulsi , 
suinptisque armis , Porcarium > Granianum , 
ac Januarii fanum eorum ditionis oppida de- 
leta; eam contumaciam , injuria insuper accen- 
si , scelere cumulavere . Nam collecta suorum 
manu praetorem adorti, confossum vulneribus 
foede trucidarunt . quod ubi per urbem vul- 
gatum, populo in ultionem accurrente * per- 
cussores profecto poenas dedissent , nisi ut- 
pote in exilium profecti, iratis civibus se sub- 
duxissent. sed quoniam in corpora non licuil, 
in tecta saevitum : Puganellique aedes, qui sce- 
leris auctor extiterat, solo aequatae. Nec mullo 
post Othone imperatore , qui sublato Philippo 
aemulo jam solus rerum potiebatur, Lucam 
adventante , Porcarieuses majestatis damnati : 
adcmptisque honoribus , bona in fiscum reda- 
cta. Idem imperator in hospitum gratiam, cun- 
cta privilegia ac immunitates priorum caesa- 
rum tam sacerdotibus , quam populo concessa, 

rata esse jussit, cudendae quoque monetae 
jus ab Othone Lucensibus iterum concessum: 
marisque ac tluuiinis commeatus liber permis- 
sus , cauto insuper ne palatium imperatorium 
in urbe aut intra sex mille ab ea passus , tam- 
quam libertati grave futurum , extrueretur . 
quae ob merita aureus nummus ejus nota per- 
cussus . Eodem adnitente Suilredingi proceres , 
quaeque eorum partis erant oppida Liinanum 
et Furnulum , caeteraque montanae regionis, 
in lucensis populi verba juravere, idem a Mon- 
tis magni dynastis , Ubaldisque praestitum . 
Bargaei quoque ac caeteri feroniensis pro- 
vinciae populi, vectigales Lucensium sponte fa- 
cti. Insequenti anno ad D. Luciae aedem in- 
cendium in foro excitatum, plures nobilium 
domos corripuit . Scalcalarum praecipue , ac 
Aliottorum aedes contlagravere: eademque pe- 
ste Bulfaldorum,Tractuciorumque aedes absum- 
ptae . Nec defuit augurio fides. Nam eo qui pro- 
xime insequutus est anno (i) civile belluin exar- 
sit: exulibus Paganclli Porcariensis, ac Rolandi 
Trulfae, qui Aginulpho dominabatur, impulsu 
in patriam conjurantibus . adversus quos prae- 
tor cum urbana militia portarum D. Gerva- 

sii , ac Suburbiorum profectus , signis cum ho- 
ste collatis, fusus fugatusque est. cum dome- 
stica proditione eorum , qui in urbe substi- 
terant , ejus consilia ad exules manassent. quo 
tempore Ilolandus Mezolombardus una cum 
Castri Passerini dynastis , qui a Lucensibus 
rebellaverunt , lucensem agrum ingressus , Ce- 
rasurnmam Flexumque igni ferroque depopu- 
latus, praedaque ingenti acta impune disces- 
sit . Longe alia fortuna pro sociis in externos 
hostes pugnatum (i). Sardus, id regulo nomen, 
Massae Lunensi imperitabat, is Aginulphitm Ro- 
lando Trullae in perduellionis poenam a Incensi 
populo ademptum , ac Bonifacio Russo , ob 
egregiam in praelio ad Buram flumen navatam 
reipublicae operam traditum , armis aggressus, 
collectis ex Gallia Cisalpina Etruriaque uni- 
versa copiis, magnum peditum ballistariorum- 
qite numerum sub signis coegerat . praeter va- 
lidam quingentorum equitum manum, e flore 
Tusciae nobilitatis: inter quos Porcarienses, et 
Sulfreducii Lucensium exules, privatum dolo- 
rem, patriae clade ultum ibant. Jamque Agi- 
nulpho Ignosoque uno impetu captis direptis- 
que , victor Sardus discedebat, cum Russus 

implorata Lucensium fide bellum instauravit . 
quippe Robertus Solfreducius . Guliclmus Ma- 
lugius , Rustichellus Podius , Buonagiunta Lan- 
fredus , et Gulieluius Castanaccius , qui tunc 
consulatum Lucae gerebant, egregium rati , si 
clientem ac supplicem defendissent , vitato po- 
puli nomine } quem implicari tunc bello mini- 
me expediebat , edixere nemini privato fraudi 
futurum, qui suis consiliis, opibusque Russum 
iuvisset : modo ne quod lucensts populi ve- 
xillum aut nomen praeferretur . Certatim in 
eam expeditionem nomina dedere, profectique 
duce Gaufrido Masca pisano exule , primo ad 
Vicum Brancalianum, deinde od amnem Fri- 
gidum castra locavere : Sardus majore suorum 
numero confisus , cum lucensetn equitatum du- 
centos non excedere comperisset , pugnam mi- 
nime detrectavit . Sed quod numero deerat , 
virtute suppletum , tanlisque animis viribus- 
que a Lucensibus pugnatum , ut hostes pas* 
sim fusi fugalique terga verterent . ad sexa- 
ginta e primoribus capti ; inter quos Fortes 
Fellarius equestris ordinis , Ubertus Mancho , 
Albcrtinus consul, Bernardus Maelius, aliique 
clari viri; cuin e Lucensibus octo tantum in 
hostium potestatem venissent. Ut domesticas 
discordias externa arma, ita civilis tumultus ex- 
ternos hostes excepit. Fine anni cutn novo 

praetori creando comitia instarent , plebs no- 
varum rerum avida XIV. Kal. decembris, In- 
gherami porcariensi , qui XI. annos ante , eum 
magistratum parum prospere gesserat, iterum 
demandare honorem cupiebat. populari factioni, 
qui ardorem imperitae multitudinis regere de- 
buerant, Gulielmus Malugius , Gerardus Fali- 
nellus , Tondinus Guttus (j), Bernardus Diver- 
sius consules mercatorum studebant, itaque cum 
edixissent;, ut suarum partium homines in D. Ju- 
sti aedem ad praetoris comitia convenirent: 
nobiles , quibus invitis ea gerebantur , Fanu- 
cio Podio, Guidone Gallo, et Gulielmo Allu* 
cingo auctoribus, collecta suorum manu, ad 
consulum aedem arma sumpsere . Interiin 
Guido Ubertus , qui per Malespinas lunen- 
sis orae regulos , reipu-blicae conciliatus , 
praeturam gerebat , stipatus patriciorum mul- 
litudine, successori prodendo , ut lex ferebat, 
in basilicam martinianam processerat . quod ubi 
a populari factione auditum , facto in basili- 
cam impetu, vis caedesque in praetorem pa- 
rabatur. tuullumque eo die civilis sanguinis 
fusum foret, nisi sacerdotes objecta loci reli- 
gione , crucibus , ac Divorum reliquiis furenti- 

bus occursantes , vulnera ac caedes prohibitis- 
sent . Sed ut causa melior , ita numero vi- 
cta nobilitas , aliis alio in loca tuta arcesque 
dilapsis , magna pars Guidonem praetorem se- 
quuta , primo I.ibrafactam , inde Passerinum , 
pauloque post in Phocensium oppidum, ad pro- 
fluentem Arni situm , concessit . Ingherames 
nobilium discessu superior , pro praetore se 
gerens, edicto vetuit, ne quis injussu suo con- 
ventus coitionesque populi haberet : qui se- 
cus fecisset , pro hoste futurum . nec eo con- 
tentus , cum plebem armasset , haud meliore 
exitu , quam priore magistratu fecerat , ad- 
versus nobilitatem in Phocenses signa movit. 
Patricii cognito Ingheramis adventu, ut tran- 
situm hosti interciperent , pontem ad Cappia- 
num solvere, per quem, paludibus late sta- 
gnantibus collectione nquarum , quas diversi 
amnes e Naevulae regione in eas influentes 
vellunt, . in Phocenses iter est . Ingherames 
aditu Cappinni interclusus, circumducto exer- 
citu, prope Falconium (i), Cerretuinque Gui- 
dium ponte trajecto, in Phocenses pervenit. 
Sed nobiles ipsius adventu minime expectalo 
discesserant , Catinumque profecti , mox in 

subjectis campis consederant. Ingherames spe 
sua frustratus cum retro copias per calles , 
phocensemque saltum reduxisset, silvam egres- 
sus, ubi in planitiem pervenit quae Gallenum 
Topalsiumque (i) interjacet, nobilium equita- 
tum obviam habuit; inter quos Guido et Oddo 
Uberti , Tedices Costorius (2), Ubaldus Gerar- 
duccius , ltonnullique ex Upezingorum gente, 
principem locum tenebant, nec mora ulla in- 
tercessit , quin statim eductis gladiis, expedi- 
taque utrinque ad praeliandum acie, pugna 
committeretur . Ingherames , quique cum illo 
erant , non ut in seditione ac tumultu popu- 
lari, ita in acie praelioque validi, patricio- 
rum impetum non tulere, passimque caesi ca- 
ptique: victoribus eos usque ad portas civitatis 
insequutis . quam simul ingressi , cum victoria 
omnia arbitrii sui fecissent, Ingherame in or- 
dinem coacto , Andaluin bononiensem praeto- 
rem creavere. Placatis Lucensium rebus Floren- 
tiae turbatum : discordia inter Ubertos ac Bon- 
delmontes exorta , unde Guelphorum ac Gibel- 
linorum factiones in ea urbe primum auditae; 
quae non Florentinos modo , sed universos 
Etruriae populos sua clade implicuere . 

Per idem tempus, medendis quibus chri- 
stiana respublica afflictabatur malis , ac praeci- 
pue expeditioni in Syriam Palaestinosque com- 
parandae, Innocentius pontifex, ex toto terra- 
rum orbe sacerdotum conventum Lateranum 
indixerat: qui numero et dignitate eorum, qui 
interfuere, ipso pontifice praesidente, omnis me- 
moriae maximus est habitus . quippe ad LXXI. 
episcoporum principes, pontifices CCCCXII. mi- 
norum vero antistitum ad DCCG. convenisse 
constat, praeter regum principumque oratores 
qui sacrum coetum praesentia sua augustiorem 
fecere, quo. tempore divini homines Dominicus 
et Franciscus , corruptis mortalium moribus , 
religionique restituendae adhibitis sociis , colle- 
gia instituere; quibus deinde toto terrarum 
orbe propagatis, tot viri sanctimonia doctrina- 
que insignes publico bono extitero-nt. Ut in 
confesso sit, quemadmodum religioni primutn 
instituendae, caelestes illos XII. viros, e latere 
suo Christus olim per gentes nationesque dimi- 
serit ; ita reparandae par hoc egregium , pri- 
scis illis virtute simillimum destinasse. Hoc mor- 
talium operum Innocentio novissimum fuit, cui 
paulo post inter praeclaras cogitationes Perusii 
exliucto, Honorius III. successit (i), Sabellorum 

stirpe inter romanas principe, qui non pote- 
statis magis , quam conatuum consiliorumque 
successor inter ipsa principatus initia , decre- 
tam ab Innocentio in barbaros expeditionem 
strenue urgebat : auxilia undique colligendo . 
Inter alios qui sacro bello nomen dedere , 
Robertus lucensis antistes civisque exlitit: qui 
cum sumptu suo triremem instruxisset, colle- 
cto juventutis patriae flore , in orientem pro- 
fectus ; armis aeque ac religionibus aptus, ei 
praelio interfuit , quo Pelusium Aegypti urbs 
uni ex septem Nili ostiis imposita, post diu- 
turnae obsidionis labores capta est. Praefuisse 
Lucensium copiis Laurentium Saulium reperio: 
quae familia tunc inter Lucenses numerabatur: 
postea vero per civiles discordias Genuam pro- 
fecta , opibus honoribusque inter principes flo- 
ret. Nec pro religione tanlum , sed etiam pro 
fide sociali Lucenses per id tempus arma sum- 
psere . Miserant Genuenses novo pontifici gra- 
tulatum oratores; quibus, cum terrestri itinere 
per luncnsem agrum eundum esset, Sardus, qui, 
ut dictum est. Massae nobili ejus regionis op- 
pido imperitabat , quo Pisanorum gratiam ini- 
ret, quibus per ea tempora, gloriae aemula- 
tione, inimicitiae cum gcnuensi populo inter- 
cedebant, contra jus gentium captos in custo- 
diam dedit . ea injuria Lucenses uioti , raptim 

eductis copiis in lunensem agrum transgressi , 
regulum temere cum paucis committere se pu- 
gnae ausum, fusum fugatumque , ac omni do- 
minatione spoliatum , Pisas compulere. Potiti- 
que oppido, legatisque in libertatem vindica- 
tis , eam regionem in provinciae formam reda- 
ctam populi lucensis nomine praefecto regendam 
tradidere: turribus arcibusque presidio imposi- 
to . Unde caeteris dy nastis ( catanos appellabant) 
metus, et retinendi obsequii necessitudo. Haec 
Sardus, luccnsi populo jam pridem infensus, 
Pisanorum gratia, nec interea Pisani ipsi ces- 
sabant , renovata per avaritiam lucensis pecu- 
niae cudendae injuria ; contra quam Lucii III. 
pont. max. ac Friderici Aenobarbi lege cau- 
tum erat . quare Lucenses apud Tancredum 
Bonalbergum , Caesaris in Etruria procurato- 
rem , questi , non pontificum , non caesarum 
sacratis legibus reverentiam esse, qui eum ho- 
norem Lucensibus oh illustria in ecclesiam 
imperiutnque romanum merita habuissent, jus 
impetravere . Pisani ex foederis lege centum 
auri pondo multati . Insequenti anno excessit 
vir illustris Guido Ubertus, Burgundio appel- 
latus, liberis Boduiplio et Anselmo relictis, 
quo defuncto , Lucenses Summanum , cui Guido 
imperitaverat, praelio emptum sui juris fe- 
cere. Arx quoque Massae Lunensis, cum cae- 

tcra perdomita armis essent , auro expugnata; 
tradente praelecto, qui eam Guliclini quon- 
dam lunensis reguli virginis filiae nomine obli- 
nebat. Dum foris lucensis populi imperium au- 
getur, civitas ruinis minuebatur . Nam et turris 
Pagani Ronzini subito collapsa aedificiorum 
stragem late edidit: duaeque domus simili lube 
quinquaginta feminas oppressere . inajor clades 
ruina fastigii turris Sismundorum accepta . quo, 
seu vetustatis vitio, seu tempestatis vi dejecto, 
supra ducentos hominum obtriti , miserabile ac 
foedum spectaculum praebuere, minor homi- 
num strages, sed ex publicarum tabularum ja- 
ctura detrimentum ingens fuit , cum tabularium 
quod eo tempore ad D. Salvatoris in Mustolio 
aedem steterat , subito casu corruisset . quippe 
ruderum parietinarumque illisu obtrita lacera- 
taque passim, quibus et publica monumenta ad 
memoriam posteritatis, et privata fides conti- 
netur. Nec fortuitis modo casibus, sed accer- 
sitis manuque factis, ea aetas infamis, abest ab 
urbe in meridiem, sexdecim circiter stadio- 
rum spatio pagus, cui Gattajola nomen, amoeni 
ac frugiferi collis crepidini appositus. Vetus 
ibi sacrarum virginum collegium erat , ex eo- 
rum temporum inore, quibus etiam in locis 
apertis ac incustoditis , religionis causa femi- 
nae congregabantur . nam el in proximo ad 

D. Cerbonii aedem , et Coselli ad D. Pauli , et 
ad D. Cassiani ad Vicum, sodalitia virginum 
habitasse , ex antiquis tabulis constat . In eo 
igitur collegio, virginum quaedam, incertum 
ob quam causam antistitae irata , tantum furo- 
rem concepit, ut facinore plusquam muliebri , 
dolorem suum ulcisci decreverit . quare nocte 
concubia igne in diversa loca injecto , tantuin 
excitavit incendium, ut nulla humana ope inhi- 
beri potuerit, quin totae aedes in cinerem rui- 
. nasque salverentur. Virgines ancipiti malo op- 
pressae, cum hinc religio, hinc mortis metus 
urgeret , pavidae ac trepidantes inter flam- 
mam elapsae, in alia mox collegia distributae, 
manet adhuc apud incolas atrocis facti memo- 
ria ; parietesque quadrato saxo extructi, solo 
modice exlantes, infelicis loci famam servant, 
quod quamquam paulo post contigit, similibus 
cladibus adiungere haud ah re visum . Haec 
privalim fortunae aut hominum malignitate . 
Bozani ar\ publico consilio evei’sa. Occupave- 
rant eam Pisani, dum exidibus, Sardoque lu- 
censi populo iratis, gratificantur, adversum 
quos cum Rodulphus comes praetor urbanus 
Duccium Buccavaccam ( quod Sandaeorum fa- 
miliae nobilis ac vetustae cognomen fuit ) cum 
copiis ducem misisset, munitio capta, ac ne ho- 
stibus iterum receptui foret, solo aequata. Per 

idem tempus Othone fine superioris anni mortuo 
( quem nulla gesta re insignem parumqne pro- 
spere contemptae religionis fama decedentem, 
sola impietatis suae poenitentia nobilitavit) Fri- 
dericus Romanorum regno , aemulo sublato , 
sine controversia potitus est . Ad eum salutan- 
dum legati a Lucensibus missi, cui etiam in- 
sequenti anno in Italiam descendenti , ut pon- 
tificis Honorii manu augustalia insignia cape- 
ret , una cum caeteris Tusciae urbibus, equi- 
tum turmam submisere . Inauguratus est X. 
Kal. dec. sacro D. Caeciliae die, diademate ca- 
piti ejus imposito , tota urbe plaudente , et 
quantum mali foveret ignara . Nec diu impie- 
tatem distulit : cujus semina et avitis exem- 
plis et pravitate ingenii insita, reverentia ma- 
tris , et competitoris metu hactenus utcumque 
suppresserat, quae demum, eo qui insequutus 
est anno, (i) veluti amotis custodibus erupere . 
quippe ejus fraude, diu retentis, aut sero sub- 
missis auxiliis , Pelusium iterum a barbaris ca- 
ptum ; antistites ad arbitrium populis contra le- 
ges sacratas dati; Luceriam Apuliae Dauniae 
urbem colonia Maurorum deducta, prima per- 
dito homini scelerum rudimenta extitere . ob 
quae a pont. max. increpitus, tandemque diris 

ac devotionibus petitus , ad continendas in fide^ 
romani imperii Etruriae urbes, Conradum spi- 
rensem antistitem misit. Is vitato urbis domi- 
cilio , ne lucensis populi animum Honorio su- 
spectum redderet, apud Phocenses in lucensi 
consedit. Fridericus quoque ne Lucenses obse- 
quium exuerent , Viaregium maritimum eorum 
agri oppidum , Pagano Balduino messanensi , 
cui prisca apud Lucenses origo , dono dedit, 
literaeque imperatoriae aurea bulla signatae , 
ejus liberalitatis documentum , auctore Ptole- 
maeo , Guami olim , ubi insigne monachorum 
asceterium fuit, asservatae, quod oppidum dein- 
de ab eodem Pagano reipublicae restitutum. Fri- 
derici exemplo , passim religio sacrique homi- 
nes obsolescere , contemptuique haberi coepti . 
nec ea labe Lucenses intacti . Gerebat prae-, 
turam urbanam Parendus (i) e romana nobilita- 
te :( a quo Parentii, patricia gens, Lucae ori- 
ginem duxisse creduntur ) vir elato animo , et , 
quod semel arripuisset, in incepto pertinax : 
quique se Romae ac in pontificum i*egno or- 
tum , parum meminisset, hic cum viis pontibus- 
que muniendis tributum indixisset , sacros ho- 
mines conferre in publicum recusantes, non con- 
tentus eorum bona per vim occupasse, edicto 

urbe expulit : nulla ipsius antistitis reverentia . 
eo etiam amentiae provectus, ut recens natos lu- 
stralibus aquis, aut criminum confessione pur- 
gari quemquam vetuerit: multa irrogata pio 
viro, qui contra ipsius interdictum, apud sa- 
cerdotem conscientiae labes expiaverat . quain 
furenLis hominis uudaciatn pontifex , intentata 
ipsi exsecratione , sacrisque urbi interdictis, 
frangere aggressus ; Genuensibus insuper , ut 
ea quoque difficultate ad officium revocaret , 
datis literis admonuit, ne cum lucensi populo 
publice quicquam privalitnque contraherent , 
negociive haberent; donec rescissis ea de 
re praetoris edictis populique scitis , dicatis 
Deo hominibus satisfecissent . quod mali exem- 
pli facinus, nec unquam nisi pessimo publico - 
a principibus tentatum , consules praetorque 
agnoscentes , abolendae maculae, quam Lucen- 
sium nomini conflaverant, cum se in pontifi- 
cis maximi potestate futuros spopondissent , 
civitas piaculo soluta, Parentiusque cum bona 
llonorii gratia Romam reversus est (i) : tantum 
malae famae, religione vexata , apud Lucenses 
relicto, quantum reipublicae majestate armis 
asserta , bonae meruerat. Nam eo praeturam ge- 

renlc, quae illi semel alque iterum collata est, 
haec adversus Pisanos gesta, in antiquis anna- 
libus reperio . Reversi e Syria Pisani , excur- 
sionibus in lucensem agrum, antiqua odia re- 
novaverant, quibus injuriis ulciscendis, cum Pa- 
rentius equitum turmam in maritimam Versi- 
Jiae oram immisisset; ii vicum ad mare adorti, 
ingentem olei vim , quam Pisani compendii 
causa in Africam ad Mauros contra fas deferre 
parabant, auferendo, et a vicinis hostibus prae- 
dam, et a longinquis subsidium avexere. Pi- 
sani mercatorum instinctu, quorum ablatae res 
erant, per legatos ac literas apud lucensem 
praetorem frustra conquesti: animadverso repo- 
scendis rebus operam perdere , ratibus clam 
armato milite instructis , cum inter paludes, 
lacumque ad Montravantum , locum qui Ery- 
cis portus (i) appellatur , intrassent, scaphas 
Lucensium mercibus onustas secum Pisas abs- 
tulere. legatis pluries hinc inde ad^ repetendas 
res sine fructu missis, cum haud dubie bello 
arinisque cernendum esset, Lucenses collem, 
ubi nunc Caslilioncellum arx est , unde Pisa- 
nis in appositam Aesari vallem aditus , valido 
praesidio firmarunt, .cum praecipue non ob- 

sctira fama percrebuisset , Pisanos Albergot- 
tum (i) Panimilium militaris rei peritum, cui 
praeturam detulerant , jurejurando adegisse; in 
magistratu suo tres munitiones ad Lucensium 
fines extracturum . Sed revocatis de pace ser- 
monibus Pisani ullas conditiones admissuros ne- 
gabant , nisi praesidium e colle , qui Aesari 
imminet , deduceretur . quapropter omne pa- 
cis bellique arbitrium praetori permissum , po- 
testate , quanta penes lucensem populum est , 
illi attributa . Is Petrum Leonem , quem san- 
guinis propinquitate sibi conjunctum Roma se- 
cum judiciis exercendis adduxerat, sapientia ac 
ingenii dexteritate praestantem , una cum Fri- 
derico lucensis reipublicae scriba , duodenisque 
nobilibus Pisas destinavit, qui de pace aut 
induciis cum Pisanis agerent, si eae placuis- 
sent , a singulis civibus pisanis lucensibusque 
a decimoquinto ad septuagesimum quintum ae- 
tatis annum, more majorum , juratis sanciren- 
tur. damnj| litibus aestimatis, utrinque prae- 
starentur. arces munitionesque extruere ad fi- 
nes, neutri populo liceret. Lucenses e colle 
praesidium deducere minime cogerentur . his in 
consilio Pisanorum expositis , responsum , in- 
ducias ultra decem dies . esse non passuros : nec 

eas jusjurandi religione sancituros, legatis cum 
hoc responso Lucam reversis , constito Pisa- 
nos fraude agere nec sincere in gratiam re- 
dire velle; Parentius majorem militum numerum, 
qui colli praesiderent, submisit, qui diu no- 
ctuque excubias vigiliasque, intenta cura obi- 
bant: nullo aut hyemis, aut pluviarum, quas 
per eos dies large tempestas effuderat respe- 
ctu: contra omnem coeli annique inclementiam, 
patriae caritate satis tuti, quin vetando Pisa- 
nis ascensu, si vim pararent, munitionem novi 
operis aggressi , labore ita festinato propera- 
vere, ut Pisani prius turres murosque in ju- 
stam altitudinem eductos cernerent , quam 
tale aliquid moliri Lucenses suspicari possent . 
quod ubi Pisas nunciatum, omnia iniquis ru- 
moribus plena in rectores reipublicae esse. 
» jactari palam, eos pertinaciae suae poenas 
» pendere, qui justis Lucensium postulatis au- 
» res obstruxissent, aequa negantibus , iniqua 
» patiendum: ac pro pace ac solfetate frae- 
» num jugumque accipiendum . » his moti 
Pisanorum praetor consulesque , sero tandem 
sipere docti, consilio populi advocato, Lucam 
oratores Ugonem Grottam , Gilibertum et Bo- 
naccursum Gattos equestris ordinis viros, una 
cum Albei to Ronciono praetorio judice , ad 
pacem aut inducias sanciendas misere . Prae- 






Digitized by Googt 




3i i 

ter publica mandala , Ii teras etiam a pisano 
antistite afferebant , quibus Lucenses, munitio- 
ne aedificanda abstinere admonebantur. Lu- 
cam ingressi recta in praetorium perrexere . 
Sed praetor, tum ultione , quod Lucensium ora- 
tores novissime Pisis verborum licentia viola- 
tos sciret; tum suspecta Pisanorum fraude, 
eos a conspectu colloquiisque repulit, cumque 
non admissi , conversis habenis , re infecta Pi- 
sas reverterentur , Praetor de consilii senten- 
tia , per nobilem virum Cacciamontem revo- 
catos admisit. Sed cum ob eam causam sedi- 
tiosi sermones in populo exorti essent ; palam- 
que jactaretur , eam civium mentem esse , ut 
munitio omnino extrueretur : nec precibus aut 
minis cujusquam ab incepto absisteretur : 
Praetor cognita populi voluntate , in eam 
sententiam legatis respondit . sub eorum di- 
scessum Parentius una cum patriciis , quo- 
rum consilio tum res agebantur , ad destina- 
tum arci locum profectus est . Sed cum de mu- 
nitione aedificanda omnes consentirent, illud 
obstabat , quod nec in dorso , nec in crepi- 
dine montis usquam lapides apparebant: ma- 
gnique operis videbatur , in summum fastigium 
necessaria aedificando, hominum jumentorum- 
que labore comportare. Sed vix lateres saxa- 
que convehi coepta , cum fatis consilium ju- 

Tautibus , in dorso montis fodinae lapidum ma- 
gno civium gaudio repertae, tantaque alacritate 
ac studio civitatis opus festinatum, ut e singulis 
regionibus, non vulgus modo, sed patricii quo- 
que alternatim humeris ingentia onera subvehe- 
rent. unde brevi arx, aliaeque circa munitiones 
perfectae . nullo ambigente paci libertatique mu- 
nimentum, adversus earum perpetuos hostes, ea 
aedificatione attolli . Pisani ut paria Lucensibus 
reponerent, collecta armatorum manu, ex iis 
praecipue, qui Chinsicam ( sic unam ex urbis re- 
gionibus appellant) incolebant , Morecium mon- 
tem occupa\ere • dispositisque machinis ballistis- 
que, ad arcendam vim, munitionem et ipsi con- 
struere adorti . Situs est is mons in lucensi agro, 
non longe ab oppido quod Calbulum vocant, 
haud arduus ascensu : modice ac paulatim clivis 
se se attollentibus, ab oriente fertiles campi, in 
latam porrecti planitiem se se aperiunt : liquidis 
fontibus, qui e crepidine montis manant, irrigui, 
ad seplemtrionem Arnus praelabitur, omnium 
Etruriae fluviorum maximus : si Tiberim ex- 
cipias, qui Latium Tuscosque celebri amne 
disterminat, ad meridiem occidentemque regio 
nemorosa, et frequentibus sylvis consita: unde 
arci a conditoribus nomen inditum , Nemoris- 
que oppidum appellatum . Lucenses novae ar- 
cis aediiicationem prohibere minime ausi ; cum 

peditibus erjuitatuque regionis D. Gervasii ad 
oppidum pontemque Erae flumini impositum , 
qui lucensis ditionis tunc erat, muniendum 
advolavere : fossaque duplici circumacta ac ma- 
chinis per moenia dispositis, strenue locum con- 
tra impetum tutati sunl: quamquam Pisani ad 
eum oppugnandum cum lecta septingentorum 
manu venissent : in quibus multi nobiles prin- 
cipesque viri , belloque experti numerabantur, 
eadem cura Palariae arx praesidiis firmata: pro- 
visumque ne quid hostile caeterae munitiones 
pati possent . Nec segnius Pisani coeptum ad 
Morecium opus urgebant . quod demum per- 
fecere : ad caetera munimenta murorum tur- 
riumque, ingenti fossa quindecim pedum in la- 
titudinem adjecta, nec eo contenti, aliam quo- 
que munitionem ad Planetulum aggressi: quo 
sibi ad Galbulum occupandum, ( quod imperio 
antistitum nobilis asceterii ad lacum sextum 
parebat ) viam sternerent . unde crebris excur- 
sionibus , praedasque agendo , omnia circa in- 
festa habebant . quare Calbulenses , ad propul- 
sandam vim oppido egressi , cum hostes repu- 
lissent, navigia commeatibus mercibusque onu- 
sta in Arno flumine adorti : partirn captis , par- 
tim incensis, cum Pisani ferre opem nequis- 
sent, victores domum revertere. Secundum eam 
pugnam, cum Pisani aliquot dies quievissent, 

tandem conscripto ex Etruria G alliaque Ci- 
salpina stipendiario milite : cum ducentis equi- 
tibus , ex ulriusque provinciae nobilitatis flore 
collectis, duce Conrado Malespina , in subje- 
cta Aesari loca transgressi , fossa valloque , ac 
concaedibus arborum castra communivere. Ad 
eum nuncium Lucenses raptim sumptis armis , 
duce Galganelto Raynulpho consule , cum Bal- 
1/anuin usque processissent; magno impedimen- 
torum apparatu adventitiis copiis excipiendis, 
prope hostium stationes et ipsi castrametati 
sunt. Proximo die, calentibus utrinque ad 
pugnam animis, non expectalo ducum imperio, 
ballistarii primum , mox funditores e castris 
egressi, praelium inchoavere, cum sustentatum 
diu ex utraque parte esset, victoria tandem ad 
Lucenses inclinavit; hostesque fusi ac in fu- 
gam versi. Sed fractis viribus integra in Pisa- 
norum animis odia mansere . quare, tum vetere 
ira , tum recenti malae gestae rei pudore in- 
censi ad externa auxilia conversi , Pistorien- 
ses in belli societatem traxere . Lucenses novis 
hostibus et ipsi externas opes opponendas rati, 
Florentinos veteres amicos , Guelpharumque 
partium studio civitati conjunctos , ad ineun- 
da securn armorum consilia excivere . Ea in 
primis cura lucensem populum sollicitabat, op- 
pido ad Moreciutn extrueto , inustam nomini 

ipsius maculam abolendi, quare illo primum 
belli impetus conversus : magnoque peditum 
equitumque numero ad novam munitionem ob- 
sidendam oppugnandamque processum: Pisani 
contra, retinendi loci cupiditate, cum suis at- 
que auxiliaribus copiis progressi ; cum aliquot 
velitationibus superiores extitissent , quibusdam 
nostrorum caesis captisque, demum aliis, atque 
aliis subinde Luca in subsidium advenienti- 
bus, cum magna caede usque ad montis ju- 
gum repulsi . Egregiam praecipue eo die pu- 
gnam edidere illa copiarum pars , cui Ugoli- 
nus Paganellus, et Ingherames e Montisma- 
gni regulis duces praeerant . hi caeteris inte- 
rea pugnantibus , cum aliquandiu ex adverso 
hostium constitissent, ut labare suorum aciem 
conspexere, repente turmis equittun in trans- 
versam Pisanorum ac Pistoriensium aciem im- 
missis , perruptis turbatisque ordinibus eum 
tumultum fecere, ut, multis eorum caesis, alii 
in fugam versi in primas munitiones se se 
reciperent . Lucenses victoria utendum rati , 
cum admovere oppido exercitum coepissent , 
quamquam propugnatores strenue se tuerentur, 
ballistisque ac tormentis saxa jaculando hostem 
submoverent , tamen obstinatis ad vincendum 
animis , quibus auctae subinde vires audaciam 
dabant, in incepto perstitere. Dum eo loci res 

esset, Florentinorum copiae Arno flumine su- 
perato , se se Lucensibus adjunxere . tum de- 
mum redintegratis viribus animisque , tanta vi 
praelium instauratum , ut fuga caedesque pas- 
sim fieret. Pisanorum inulti caesi, nec paucio- 
res capti : quorum supra mille trecentos Flo- 
rentiam adductos , scriptores ejus gentis tra- 
dunt (i), impedimenta quoque direpta, capti- 
vique cum praeda omnis generis recepti • op- 
pidum ipsum captum eversumque , ac incolae 
prope Blentinam traducti . Alia quoque Pisa- 
norum castella direpta , flammisque deleta, at- 
que ita demum eorum temeritas arces in alie- 
no extruentium punita . Portae oppidi Nemo- 
rensis evulsae , Lucamque inter manubias in 
triumphum advectae , ad templum D. Michae- 
lis in lucensi foro stetere, ea clade una cum 
oppidorum jactura audita, Pisani qui ad Pla- 
nelulum arci in praesidio erant, eam retineri 
posse diffisi , deseruere : Lucensesque Calbulo 
egressi , munitione eversa spolia praedamque 
Galbulum detulere : iis quoque fugatis , qui 
Cerreto, Monticastello ac Gervasii fano prae- 
sidebant . Soli Martenses in vicinia intacti Lu- 
censium armis agebant . eos quoque praetor 

urbanus , Petrus Ventus genuensis, qui Pa- 
rentio successerat, literis de oppidi deditione 
admonuit, ni pareant, vim belli experturos, 
nec mora injecta , quin portarum clavibus ad 
Praetorem delatis, se se victori permitterent. 
Ea victoria pontiGces lucenses in antiquum jus 
restituti. Nam Roberto , qui tunc sacerdotium 
civitatis obtinebat , postulante , Palaria cum 
aliis oppidis reddita, quae a Pisanis occupata, 
ejus ditionis fuisse constabat, iis pons quoque 
oppidumque ad Eram fluvium adjectum : cum 
id quoque in pontiGcum solo extructum esset. 
Haec est insignis ad Nemorense oppidum victo- 
ria, quam florentinarum rerum scriptores , au- 
spiciis ejus populi relatam, patriae claritudi- 
nis studio prodidere, pugnante veterum tabu- 
larum ac Ptolemaei fide: quibus Florentinos 
non belli duces , sed socios populi lucensis 
constat : eosque victoriam non retulisse , sed 
adjuvisse . 

Ea Pisanorum clades, velul oinen alterius 
fuit, quam insequenli anno (i) ad Cerasuminam 
accepere: qui pagus non longe a pisanis finibus 
per montis dorsum in septemtrionem occiden- 
temque porrigitur . Pisani cum Librafacta eo 

usque penetrassent, occursu Lucensium territi, 
cum eorum impetum sustinere nequissent , si- 
gnis conversis se se fugae praesidio commise- 
re, palantes solutisque ordinibus, qua quem- 
que suus metus egerat dilapsi . Sed cum suis 
in subsidium adventantibus, animum recepis- 
sent, conversa fuga, sublatisque repente cla- 
moribus, tantum nostris terrorem injecere ; ut 
ex inscqueritibus fugientes effecti terga hosti- 
bus darent, et coepta victoria eo die in insi- 
gnem cladem desisset, uisi Flos Sbarra anti- 
quae nobili tatis , ejus expeditionis dux, terri- 
tos castigando adhortandoque pristinae virtu- 
tis laudisqne admonitos, quam turpi fuga cor- 
rumperent , pugnam integrare coegisset, quippe 
ex pudore ae ira tantum animorum paulo ante 
fugientibus additum , ut instaurato praelio , 
Pisanos passiin caedendo ohturbandoque, sol- 
vere iterum ordines ac tumultuaria fuga se se 
recipere compulerint: insequenti ardore ad 
usque Pisarum moenia progressi, intra quae 
receptis hostibus , illis fugiendi , nostris per- 
sequendi finis factus. Idem annus alterius ar- 
cis in Versilia evertendae, alterius edificandae 
consilium attulit. Lumbricum solo aequatum, 
cum compertum esset, oppidanos proditione 
ad Pisanos spectare. Sed patefacta conjuratio- 
ne, qui Pisanorum recepti in oppidum fue- 

rant, arrepta fuga, secuin D. Virginis imagi- 
nem , antiqua religione venerabilem , Pisas de- 
portavere: quae in basilica principe adhuc co- 
litur • contra vero Rotarium extructum in eo 
monte , qui mare prospectans , pari ferrne spa- 
tio inter Feroniae fanum et Campum majorem, 
clara oppida , et e ruinis oppidorum Versiliae 
paulo post aedificata , interjacet : spectata loci 
opportunitate : quippe militari viae , qua ia 
Liguriam Insubresque iter est, imminens. Per 
idem ferrne tempus, (i) cum Pisanorum opera 
Anchianum rebellasset, mox deditione receptum, 
nec venia solum oppidanis , sed etiam immu- 
nitates, quo constantius in fide Incensis po- 
puli manerent, datae . cognito , lain crebris op- 
pidorum defectionibus, eo consilia hostium spe- 
ctare, ut Lucenses, dum irati, per vim et arma 
eadem recepta , evertunt; paulatim arcium mu- 
nitionumque praesidiis nudarentur . eorumdem 
Pisanorum fraude Montebellum in Versilia amis- 
sum; nam obtentu instruendae classis , cum ma- 
gnum militum numerum conduxissent; sub no- 
ctem ex improviso Pisis profecti adorti que op- 
pidum , proditione eorum qui clam cum ipsis 
sentiebant , obtinuere : iis qui intus erant Lu- 

censium , cum ad obsistendum impares essent, 
fuga elapsis. Nec proditione tantum, dolisque 
hostium, sed etiam malorum civium parumque 
reipublicae amantium avaritia , jus populi lu- 
censis imminutum. Aginulphus Boni lac i i Russi 
filius ex Ignosi Aginulphique regulis; nec non 
Guido Tegriinus ac Malcoaldus Malpilus, certa 
pecuniae summa, Cecinain , Lencianum, alios- 
que pagos quibus , ex illorum temporum mo- 
re , imperitabant, Pistoriensibus venumdedere . 
quod cum inique a patribus acceptum esset , 
in Pistorienses armis, in cives legibus animad- 
versum. Nam illi ad Varianum caesi fugntique: 
hi ademptis honoribus ignominia notati . Quae 
Rogcrio Guerra praetore urbano gesta. Incom- 
modus reipublicae hic annus extilil , Roberlo 
antistite vita functo ; expeditione in Palaesti- 
nam aliisque rebus gestis memorabili . dum suc- 
cessor illi quaeritur, collegium basilicae mar- 
tinianne comitiis habitis , cutn scissis in diversa 
studiis nullus suffragiorum numerum tulisset ; 
eam landein viam iniere , ut conjectis in ur- 
nam singulorum nominibus, qui prior sorte 
exisset , is tres nominaret , penes quos legendi 
novum antistitem jus esset . Ea ratione desi- 
gnatus est ex eodem collegio , cujus nomen 
vetustate intercidit; caeteruin innocentia mo- 
rum doclrinaeque fama nobilis . quem cum ad 

Honorium pontificem detulissent , ut collegii 
designationi auctoritas ipsius accederet. Pon- 
tifex. improbata comitiorum ratione, quod in 
re tam seria caecum sortis arbitrium sequuli 
essent , designatum nihilominus ob egregias 
dotes honorem locutnque 'tenere jussit : quod 
alias oculis capta in eo-sors vidisset, cui pluri- 
mum suis commendato, munus etiam detulit, Pi- 
sanos, quibus pridem sacrorum jus ademptum, 
Ecclesiae conciliandi (i). Insequenti anno (2) 
Ingherame Bernardini e Montis magni regulis 
praeturam gerente, Pisani velut stato bello , ne 
quis annus ab eorum injuriis cessaret , Vir- 
chianum Bicucamque occupavere . Sed prae- 
tor duarum regionum Donati ac Gervasii ur- 
banis militibus raptim in hostem eductis , com- 
misso ad Versiliae fossam praelio , fudit fuga- 
vitque . Nec amissa recuperare contentus, eo- 
dem victoriae impetu, Castellionem ejus regio- 
nis oppidum incensum direptumque solo ae- 
quavit . inde in pisanum agrum infestis signis 
transgressus, Ascianum ex insperato adortus , 
in potestatem redegit : oppidanosque vinctos 
Lucam misit. Eodem anno Fridericus impera- 
tor Bojorum , Galliaeque Cisalpinae plerisque 



(1) E* literis Honorii apud Raynaldum Anu. 1225 n. 46. 

(2) Ann. 1226. 

urbibus aditis, junio mense cutn Parmam ve- 
nisset, inter caeteros, qui ad eum salutandum 
officii causa profecti , Lucenses adfuere, e qui- 
bus nonnullos equestri dignitate auctos, me- 
moriae proditum est(i); quae illis temporibus 
clara et insignis habebatur. Sacerdotum mar- 
tinianae basilicae majus collegium ad hanc 
diem nullo certo numero definitum fuerat, ita- 
que cum appareret sernper ad honestiores eum 
honorem venturum, si pauciores cepissent ; pla- 
cuit sex denos in posterum esse : eunique nu- 
merum Honorius pontifex ratum esse jussit, nec 
ab eo tempore usque ad aetatem nostram muta- 
tus: unoque tantum adjecto loco, priscam ratio- 
nem excedit. Eum qui insequutus est anuum (a) 
Honorii pontificis mors funestum reddidit: quem 
in magnis Palaestinae liberandae conatibus, fata 
terris rapuere: ei suffectus est Gregorius IX. 
Innocentii III. stirpe : egregius sacerdotii ma- 
jestatis assertor : ob eamque causam , fortas- 
se nimius imperii quibusdam visus. Lucenses 
quidem gravem severuinque, non omnino imme- 
riti , sensere . Per idem tempus praetore Oddo 
romano, familia consulari , instinctu atque au- 
xilio Pisanorum , plures feroniensis provinciae 



(0 Sigon. lib. <7 de Regno Ilal. 
(2) Ann. 4227. 

populi a republica descivere, quibus bello per- 
domitis devictisque Pisanis opem ferentibus, 
Castellio defectionis caput eversum, vicique 
ad septuaginta direpti incensique: Rolando 
quodam , qui rebellandi auctor fuerat in pe- 
des e furca suspenso : tum ad Mozanum arx 
capta , in quam perduelles confugerant , sum- 
ptumque de eis supplicium. Eo bello Ver- 
rucula, cujus imperium ad lucenses antistites 
spectabat , iisdetn asserta, pauloque post (i) No- 
vocastrum et Vinacianum , ejusdem provin- 
ciae oppida , jugum quod excusserant subire 
iterum coacta. Inter belli sacri apparatus, qui- 
bus Gregorii pontificis cura distinebatur , pa- 
candis Lucensium Pisanoruinque odiis , animum 
adjecit: quae ex longo jam tempore, mutuis 
cladibus uterque populus explebant, itaque 
misso in Tusciam ex purpuratis Jofredo, no- 
bili Castellionum mediolanensium stirpe, ac 
deinde Caelestini IV. nomine septemdecim die- 
rum pontifice maximo, pax in eas leges con- 
stituta; ut Pisani oppida antistitum lucensium 
juris bello occupata, restituerent, extant publi- 
cae tabulae (a) super ea re confectae, quibus 
a legato ponlificis Lucae commorante palam 
est, Bontellum ac Jacobum Rapos, Orlandum 

(1) Aon. 1228. 

(2) MS. apud nae . 

Rustichellum, et Jacobum Sandaeum, qui Iu- 
censis populi consules militares appellantur, sa- 
cramento adactos , pacis leges sanxisse . quas 
cum deinde Pisani perjurio violassent , diris 
iterum ac execrationibus impliciti. Et optime 
quidem de Lucensibus , sancita pace , Grego- 
rius meruerat , nisi paulo post in ingentes cu- 
ras rempublicam conjecisset. Feroniensis pro- 
vincia, quam saepe memoravimus, antiquis fini- 
bus , a ponte qui ad sextum ab urbe Luca 
lapidem Aesarem jungit , Apenninum usque pro- 
tenditur. Mediam Aesar flumen interfluit, mu- 
nitis oppidis vicisque admodum frequentem: 
quos dorso aut jugis montium plurimum im- 
positos , aspera ac bellicosa gens incolit . ea 
longa tempestate , lucensis populi imperiis pa- 
ruerat : sive voluntaria regulorum, quos Cata- 
nos vocabant , deditione : sive bello armisque 
perdomita . paruitque deinceps , nullo turbante , 
donec florentino bello, quod Paulo Guinisio 
tunc rempublicam obtinenti illatum, magna il- 
lius pars, a mutinensibus regulis tutelae nomine 
occuparetur. Gregorius, ut magnus romani sa- 
cerdotii vindex erat, antiqua scrutando, eam 
provinciam pontificum maximorum juris esse 
ud senatum scripsit, adjectis imperiis, quibus 
eam remittere , veterique domino restituere 
jubebat, ni paruissent , diris sacrorumque in- 

terdictione ulturum. Ea denunciatione , quam- 
quam graviter, ut par erat , moti patres, tamen 
insila roinani sacerdotii veneratione , se im- 
perata facturos spondent , si quidem de ejus 
quod postularetur jure constitisset : nec se 
judicium detrectare, quominus ea res disce- 
ptatione dirimeretur. Id vero pontifex in ma- 
jestatis contemptum interpretatus ; quasi eo 
responso sacerdotalis fidei religio in dubium 
vocaretur. Lupiae ( ejus regionis vicus est ) 
curioni mandavit , ut minaci dirarum execra- 
tionumque denunciatione , Feronienses admone- 
ret; si qua fide , religione, sacramento, lucensi 
populo obstricti essent , eos in posterum so- 
lutos liberosque : nulliusque nisi pontificis ma- 
ximi vectigales esse . eum justum Feroniensium 
dominum; nec alterius reguli, aut populi , rei- 
publicae legibus teneri . quod cum ille stre- 
nue exequitur , Lucenses misso cum parte ur- 
banarum copiarum Guidone Armanno ac Bot- 
tacio Velio , ad eos populos in fide continen- 
dos; curionem armis obsistere ausum, in ipso, 
templo captum , in custodiam misere ; vico Lu- 
pia everso incensoque . palamque exuto reli- 
gionis obsequio, ( quod furentis populi inge- 
nium est ) milites praefectique agrum late per- 
vagati, sacris aedibus dirutis , eversisque aris, 
cuncta sacerdotum diripiendo saeviere : conje- 

ctis etiam in vincula, praeter minorum sacri- 
ficulorum turbam , (i) tribus e basilicae mar- 
tinianae collegio , basilicae Longobardorum 
antistite, divorumque Donati ac Georgii sacra- 
rum aedium praefectis, quod ubi Romam nun- 
ciatura, pontifex justa ira incensus, cum pri- 
mi conatus parum processissent, sacra urbi in- 
terdixit. tum, ut altius adacto vulnere, acrior 
doloris sensus cives ad poenitentiam facti exci- 
taret, antistitem a rerum sacrarum guberna- 
culis amovit, spolintamque eo honore civita- 
tem provinciamque in quatuor partes distraxit: 
singulasque ,’ lunensi , volaterrano , pistoriensi , 
ac pisano praesulibus attribuit; summa totius 
administralionis Uorentino antistiti delata, splen- 
dorem quoque majestatemque majoris collegii 
basilicae marlinianae imminuit: capitisque ho- 
norem, quo inter sacra utebantur iis ademit, 
quo deformata civitas, pristini decoris deside- 
rio , ad sana consilia revocaretur . quod demum 
tertio post anno contigit : quo religione moti 
patres in potestate pontificis se se futuros spo- 
pondere. missus ab eo Lucam Petrus Guaninus 
sanciendae paci : quae in eas leges coaluit; ut 
respublica binas arces pontificis praesidio cu- 
stodiendas traderet ; eaque de re confectas ta- 

bitlas in Vaticano extare, sacrorum annalium 
auctor scribit (i). His obsequiis placatus ponti- 
fex , biennio iiule (2) pristinum civitati sacerdotii 
splendorem restituit: Guercio Testa senensi an- 
tistite creato: cum Opizo, nobili Obyciorum 
stirpe , ereptae dignitatis contumeliam non fe- 
rens, aegritudine animi contabuisset: redditis, 
tam ipsi quam collegio, antiqui honoris insigni- 
bus . Praeter caetera mala , quae sacrorum justi- 
tium consequi solent, illud quoque acceptum, 
quod antistites quibus regionis cura demandata 
erat, pisanus praecipue, vetus tabularium compi- 
lavere, tabulis inde avectis : unde antiquorum 
monumentorum inopia , necessitasque ab ex- 
ternis rerum nostrurun notitiam petendi . Nec 
diu is rerum status mansit, nam pontifice, ma- 
gnis turbis ob Friderici imperatoris contuma- 
ciam implicito, quadriennio post Lucenses, 
cum Uberto Pallavicino armorum imperium de- 
tulissent; is una cum consulibus Cremoneso 
Jiiccomanno, Macacioro Parasacco ; et Bandino 
Bariletto, universam feroniensem provinciam 
reipublicae imperio iterum subjecit . nec a 
romanis pontificibus , ex illo tempore quic- 
quarn ea causa motum: donec Julius II. prae- 
ferocis ingenii , lucensique populo , quod inire 

(<) Haynaid. ad Ann. 4234. N. 4 4. 

(2) Ann. 4236. 

secum adversus ferrariensem regulum foeduS 
noluisset, iratus, emortuam depositamque rem 
excitare aggressus , in eo conatu rebus huma- 
nis exemptus magna cura rempublicam liberavit. 

Dum civitas simultates cum pontifice exer- 
cet, Florentinorum Lucensiumque copiae se- 
nensium fines ingressae , adusque Senarum por- 
tas , cuncta depopulando pervenere t adituque 
occupato, ac in urbe etiam impetu facto, quae- 
dam feminarum , in quas temere miles incur- 
rerat , captae . ea clade XX. oppida ruinis ab- 
sumpta , balnea eversa, captivi ad MCCLXX. 
abducti, bellatum quoque cum Pistoriensibus, 
qui captata pontificiarum irarum occasione, Mo- 
reciura Bargamque per defectionem lucensi po- 
pulo abstulerant . Morecium ab Aldobrandino 
Adimario praetore urbano statim receptum. Mox 
ducto in Bargaeos exercitu, late vastatus ager, 
quidamque rebellium capti ac supplicio allecti . 
in oppidi obsidione felix armorum cursus ali- 
qnandiu stetit. Nam Pistoriensibus Pisanisque 
opem ferentibus, obsidio soluta, et in adven- 
tum Florentinorum dilata. Verum , dum jun- 
ctis copiis ad oppugnandum oppidum iterum 
pergunt; Pistoriensibus, qui in insidiis erant 
subito coortis , Flox^entini caesi , Lucenses Gal- 
licanum fuga evasere , quominus collectis viri- 
bus Barga statim rursus obsideretur, civilis 

discordia obstitit, quippe dum alii religione 
moti obtemperantium pontifici censent, alii con- 
tra, inter quos praecipue Mantis magni pro- 
ceres, tendunt; tumultus ingens in civitate 
ortus erat, cui sedando, Bernardus romanus 
praetor, familia consulari, quod unicum in 
dissensione auxilium, ad externam opem con- 
fugit: Genuensesque lueensium turbarum admo- 
nitos, ad conciliandos veteres socios amicos- 
que invitavit , iliique bonorum sociorum offi- 
cio functi, missis Simone Vento, et Joanne , 
cui cognomen Streghiaporcus, cujus posteri inde 
Salvagi appellati (i) , pacem concordiamque in- 
ter cives composuere : qua constituta , irae sta- 
tim in hostes versae , Bargaque iterum rece- 
pta. Haerebat Genuensium animis beneficii tri- 
bus ante annis a lucensi cive in pari causa 
accepti memoria. Fuerat is Lazarus Gherardo- 
nus, vir magni animi, nec minoris consilii: 
qui cum Genuae praeturam gereret , civitate 
praeter ligusticum gallicumque bellum , etiam 
civilibus discordiis ardente ; domi sapientia > 
foris virtute rempublicam servaverat . quare 
praeter socialem fidem , grati etiam animi si- 
gnificatio nobilem populum’ movebat ; ne ei 

civitati deesset(i), unde ipsi salus tranquilli- 
tasque advenisset. Alium quoque militari vir- 
tute strenuum civem ea aetas tulerat . Lam- 
bertum Millierium ( alii Masinellura vocant ) 
qui copiarum ductor , quas respublica jatn Gre- 
gorio pontifici conciliata , Romanorum super- 
biae edomandae submiserat; praelio ad Vol- 
tumnae fanum, quo hostium opes accisae , in 
media victoria extinctus est. Interea Frideri- 
cus imperator per Galliam Cisalpinam signis 
circum latis in Etruriam descendit , et IV. Non. 
octobris anno MCCXXXVIII. Lucam intravit , 
ut rerum nostrarum scriptores perhibent; in 
caque quatriduum mansit, cumque milites in 
subsidium postulasset , patres , quod Corvariae 
Vallechiaeque dynastae a republica rebellas- 
sent , excusatione usi, ut arma in perduel- 
les servarent , impetravere. Inter caetera quae 
magni principis adventu civitatem tenuere, 
elephas praecipue spectaculo fuit : ante Pyrrhi 
regis tempora invisum Italiae animal; nec nisi 
raro postea invectum, et mole corporis et 
habitu» multum a caeteris abhorrente, idem 
mite ferumque, pacisque ac belli artibus aeque 
habile , et quod maxime miraculo est , in rudi 
corpore supra fidem ingeniosum*. Sub Fride- 

rici discessum exercitus stalim in Versiliam 
ductus a consule Aldobrandino Ballionio re- 
gulis ad obsequium cogendis: qui non con- 
tenti a lucensi populo defecisse, in eamdem 
perfidiae societatem plura ejus regionis oppi- 
da , Aginulphum , Montemcastrensem , Montem 
magnum, Posium, Stricturam , Salam , Plateam 
perti - axerant : quae a nostris capta atque ever- 
sa, praeter Salam Platenmque , quae antisti- 
tum dictionis erant , violatae fidei poenas de- 
dere . Inde ad ipsas defectionis sedes Corva- 
riam Vallechinmque profecti milites , igne fer- 
roque cuncta depopulati, ea funditus diruere, 
perduelles fuga in feroniensern provinciam dila- 
psi , cum eo consulem appropinquare cum exer- 
citu sensissent ; adventu ejus minime expecta- 
to , arrepta iterum fuga alii alio profecti . isque 
in Versilia iis et dominandi et rebellandi finis. 
Aldobrandino consule ob insignem victoriam , 
triumphantis specie Lucam reverso , Pisant , 
quibus ea incommode acciderat, utpote excisa 
silva, haud amplius eoruin latrociniis receptus, 
Fridericum imperatorem Pisis commorantem in 
Lucenses tamquam Guelpharurn partium studio- 
sos , incendere aggressi; magnum odii sui fru- 
ctum cepisse existimabant, si illum ad occu- 
pandum vaslandumque agrum impulissent. Sed 
patres, quibus et Pisanorum artes , et caesaris 

nullo etiam stimulante , per se furentis saevi* 
tia minime obscura , occupandum offcio homi- 
nem rati , legatos ad illum misere * qui eum 
in urbem invitarent , partique copiarum hi- 
berna commeatusque ultro olferrent. quibus a 
caesare acceptis , cum partem exercitus in lu- 
censem agrum misisset, ipse III. Non. junii inse- 
quentis anni (i) Lucam iterum venit; omni cultu 
ac veneratione exceptus . Sed jam tot lucensi 
populo, tot romanae ecclesiae illatae a Pisa-- 
nis injuriae, meritam illis ultionem festinabant, 
cui Ghibellinarum partium favor nimiumque in 
Fridericum studium causam praebuit . Pertae- 
sus hominis impietatem Gregorius, fraude ac 
crudelitate in profana aeque ac sacra gras- 
santis , ex toto christiano orbe sacerdotum 
conventum Romam indixerat . jamque plures ex 
transalpinis regionibus Genuam convenerant, 
ejus reipublicae ope , quae cum pontifice sen- 
tiebat, Romam transmissuri . Sed Entio , quem 
ex furtivo conjugio susceptum , Fridericus Sar- 
dis regem imposuerat, Pisanisque , Genuensium 
classi, ad Maenaliam Tyrrheni maris insulam, 
occurrentibus; cum praelium commissum esset, 
Entius Pisanique victores, duobus legatis ponti- 
ficis maximi e patrum collegio in vincula conje- 
ctis , reliquos antistites , partim in custodiam 

(I) Ann. 1239. 

dedere, partim mari demersos necavere. Ex 
quo tempore florens Pisanorum respublica, retro 
in dies labi tam manifestis coelestis ultionis 
indiciis, ut insequenti anno ad eamdem insu- 
lam , magna clade a Genuensibus victi , prae- 
sentes poenas iratis numinibus dederint : mox 
aliis atque aliis calamitatibus attriti, donec 
tandem libertate amissa, divitiis, artibus, in- 
colis exhausta civitate , alieni arbitrii jurisque 
fierent . Dum haec a Pisanis aguntur , Lucen- 
ses, Guiscardo Petrasancta mediolanensi prae- 
tore urbano, duas colonias, colligendis popu- 
lis, qui Versiliae oppidis ferro flammaque dele- 
tis, incertae sedis erant, in eodem Versiliae tra- 
ctu , locis mediterraneis extruxere. alteram in 
planitie ad radices alpium; quas Lucenses vo- 
cant Campi majoris nomine , in quam ex aliis 
Versiliae oppidis, praeter Vallechiam Corva- 
riamque, incolas deduxere, quae postea su- 
binde aucta , nmrisque clausa , opibus viris- 
que ac ingeniorum gloria floruit . pluribus 
nobilibus familiis civitati datis. Alteram mili- 
tari viae appositam inter montes paludesque, 
ubi quondam Feroniae fanum stetisse fama est; 
quae in praetoris honorem , ex ejus cognomine 
Petrasancta appellata: in eamque Vallechiae , 
Corvariaeque incolae traducti. Sed quae con- 
ditorum suorum parum memor , manente in 

posteris rebellandi ingenio , saepe dominos 
proditione mutaverit: ob loci opportunitatem, 
magno regum liberarumque civitatum ambitu 
expetita aut retenta, de qua saepius fani Fe- 
roniae nomine in posteram agetur . Utriusque 
oppidi incolis plures immunitates concessae : 
quarum e& praecipua , ut qui in urbem do- 
micilii causa migrarent , eo jure cives essent, 
quo qui optimo, ex quibus Annii, decretique 
ab eo conficti fabula arguitur, Petrasanclae 
originem ad Desiderium Longobardorum regem 
referentis. Dum in agro novis coloniis domi- 
natio augetur, in urbe clades ex fortuito in- 
cendio duobus locis accepta : uno prope D. Pe- 
tri coelicolae aedem ; altero a DD. Joannis et 
Reparatae , magna ejus templi parte flammis 
absumpta . nec incendio solum , sed terremo- 
tibus etiam per id tempus in urbe laboratum . 
Nam VIII. Kal. maii insequentis anni (i), noctur- 
no tempore , ter ingenti motu terrae concus- 
sae , nutantibus aedibus turribusque , tantum 
terrorem injecere, ut passim nudi e tectis in 
apertum profugerent. Majore motu christiana res- 
publica quatiebatur; tum Chorasminorum irru- 
ptione , qui Arabici sinus accolae, praeter in- 
sitam ferociam religionisque odium, Scytharum 

metu sedibus patriis exciti, sacram Hierosolymo- 
rum urbem occupaverant (i): tum Friderici im- 
peratoris coutumacia ; adversus quem Innocen- 
tius IV'. qui Gregorio, post breve Caelestioi IV. 
septemdecim dierum sacerdotium successerat . 
acto Lugduni Galbarum sacerdotum conventu ; 
perfidiae impietatisque, aliorumque immanium 
quibus se se obstrinxerat scelerum damnato, 
imperium abrogavit, qui tamen usque ad ex- 
tremum spiritum contumax, quem jure amise- 
rat > principatum vi et armis retinuit : non mi- 
nus ferro quam stylo scriptisque romano sa- 
cerdotio infestus, quem deinde mali principes 
magistrum habuere solvendae religionis , sper- 
nendique sacrain pontificum majestatem: quo- 
rum non postremum in nostram aetatem spe- 
ctandis sceleribus genitam , irata terris numina 
contulere. Fridericus abrogato imperio, omnes 
qui per Galliae Cisalpinae urbes Ltruriamque, 
pontifici Guelphorum nomine favebant, vexa- 
re aggressus; eos Mutina, Farrna, Regio Le- 
pidi expellendos curavit: Lucensi busque, dy- 
nastarum calumnia cum provinciam feronien- 
sem abjudicasset , nepoti Henrico regendam 
tradidit, irati lucensi populo erant ejus pro- 
vinciae reguli , haud ita pridem ob defeclio- 



(l) Ann. U44. 



Digitized by Googte 




336 

nem ejus vim experti . quare transeuntis per 
fines suos eaesaris occasione arrepta , reipubK- 
cae , eam criminibus onerando , infensum red- 
diderant . Lucensesque majoris mali metu , ar- 
cem ad Corsenam vicum , medicalis aquis po- 
stea celebrem everterant; ne si ab infenso ho- 
mine occuparetur , negocium ipsis facesseret « 
Ai '.issa per hanc injuriam feroniensi provincia, 
aderat iduum Septembrium dies , pervigilio 
exaltatae Crucis lucensi populo praecipuo cultu 
sacer. In honorem Sancti Vultus, Lucam olim 
advecti , majores instituerant , ut vespertina 
pompa eo die senatus magislratusque rei publi- 
cae cum antistite universisque sacerdotum or- 
dinibus , solemni cultu velatis , a basilica mar- 
tinianu ad basilicam Longobardorum suppli- 
carent. Ad eam supplicationem lege cautum 
erat, ut e singulis oppidis, honesti viri publice 
mitterentur , qui pro dignitate gentis pluris 
minorisve pondo cereum praeferrent . quem 
morem caeteris manentibus, aetate nostra tolli 
placuit : saepius turbarum aemulatione digni- 
tatis inter municipes causam ; et ab honestis 
ad humiles vulgaresque jam traducto ministe- 
rio . Caeteris igitur ad praestitutam diem con- 
venientibus , soli feroniensium oppidorum pro- 
curatores obsequio defuere . Erat eo tem- 
pore Lucae Sconcius nomine, Castellioncnsis 

praefecturae scriba ; qui piaculo quo se ea gens 
indueret , obviam eundum ratus , aere suo ce- 
reum comparavit, atque ipse publico nomine 
inter supplicandum insigni religione praetulit. 
Ea res a feroniensibus regulis audita , tam- 
quam stipendiarii lucensis populi eo praejudicio 
iterum facti essent, tantum irarum concivit, 
ut sicarios in urbem immitterent, qui scribae 
dexteram , religioso , ut putabant , ministerio 
sacrilegam amputarent . Et scelus quidem ad 
eorum votum processerat, si nefariis homini- 
bus , quantum ad perpetrandum audaciae , tan- 
tum solertiae ad cavendum fuisset . quippe 
ob atrox facinus mota civitate, rei compre- 
hensi, praetorique urbano (is Burgundio Mal- 
filiasler Cremonensis erat) traditi abscissae ma- 
nus capite poenas luerunt . mox in auctores , 
quorum jussu sacrilegium admissum erat , irae 
conversae : missique cum militibus praefecti , 
qui a perduellibus poenas exigerent, itaque 
una divinam reique publicae majestatem ul- 
ciscendo plura oppida igni ferroque vastata , 
arces eversae, villae direptae . cumque reguli 
in Versiliam fuga dilapsi , se se ad Ubaldos 
contulissent , cognito oppidum , cui illi imperi- 
tabant , ex dimidia parte ad Lucenses spe- 
ctare , inde ad Pisanos confugere . oppidum 

praetio Ubaldis persoluto totum reipublicae em- 

ptione factum. Reguli et potentiae recuperan- 
dae, et ultionis avidi, apud Fridericum, cujus 
partes , Guelphis Florentia pulsis Miniateque 
oppido occupato, in Etruria valescerent; de 
Lucensium injuriis questi, ab eo impetravere ut 
Bonaccursus Padulius , in feroniensem provin- 
ciam, ipsis restituendis Lucensibusque domi- 
natu regionis spoliandis mitteretur . Sed malo 
suo hominem accitum brevi sensere, quippe 
cum superbe avareque haberentur, nec explen- 
dis cupiditatibus ejus sufficerent , clementiam 
lucensis populi respicere coacti , mite reipu- 
blicae imperium iterum subiere (i). Lucenses 
Bernabone Malespina ex lunensi provincia cum 
copiis evocato, ejus ope Bonaccursum , regu- 
lis juvantibus interimendum curavere . pulso 
etiam Uberto Pallavicino (2), cujus virtute ali- 
quot ante annis ea provincia recepta fuerat: cum 
eum fraude agere compertum esset ; idque mo- 
liri ut eam a lucensi populo abalienaret . qui 
a Lucensibus pulsus , ad Entium regem se 
contulit. Oppugnabat eo tempore Entius sum- 
ma ope Bononiam; veritusque ne Lucenses ami- 
cae urbi valida auxilia submitterent , iis sibi 
conciliandis, patris Friderici jussu feroniensem 

provinciam habendam possidendamque reipu- 
blicae remisit , ut ex vetere tabulario incor- 
ruptae fidei Ptolemaeus auctor in annales re- 
tulit. Sed non ideo res prospere Entio cessere, 
quippe Deo contra illum pugnante , cum Bo- 
noniensibus congressus, amisso exercitu vivus 
in potestatem hostium venit: carcerique inclu- 
sus, in ea demum tertio ferme et vigesimo post 
anno extinctus est. Filii regis captivitatem, 
patris imperatoris brevi mors subsequuta . quip- 
pe Fridericus ea clade animi aeger, corpus 
etiam sacro morbo depascente , sceleribus suis, 
ut quidam tradunt, obstrictus , vel ut alii vo- 
lunt, solutus expiatusque Fidentiae in Apulia 
idibus decembris vivere desiit, non sine veneni 
suspicione, pulvini etiam injectu, a Manfrcdo 
filio, quem furto genuerat, quorumdam opinione 
spiritu intercluso . Princeps alias egregius , de- 
que literis optime meritus ; nisi praeclaras in- 
genii fortunaeque dotes sacrilegiis foedasset . 

Friderici morte Ghibellinarum partium opes 
attritae. Luca omnes ejus factionis homines 
pulsi, neve proinde tumultus oriretur, Tho- 
mas Malanoctius praetor urbanus , novum ma- 
gistratum civitati custodienda^ ciieavit, ducis 
populi nomine: penes quem rei militaris sum- 
ma potestas esset, quod exemplum Florentini 
sequuti, abrogato praetori magistratu, et ipsi 

pn|mli ducem creavere (i), primusque eum ho- 
norem cepit Ubertus lucensis, cujus opera 
Guelphi in patriam restituti: qui magistratus 
deinde, ut dictatura olim Romanis , libertati 
gravis Lucae extitit. quippe illum primo Ca- 
struccius, deinde Paulus Guinisius gradum ad 
dominationem habuere. Eodem anno bellatum 
cum Pisanis in Versilia ac lunensi provincia: 
captaque Trebianum, Sala et Castellio ; le- 
gati quoque ad Conradum , qui Friderico pa- 
tri in regnum successerat , missi , qui eum de 
morte parentis consolati , regiam dignitatem 
gratularentur . benigne a rege excepti audili- 
que , omnia quae per parentem fratremque de 
feroniensi provincia acta erant in favorem lu- 
censis populi , rata in patriam retulere . Inter 
Venetos Genuensesque, insequenti anno, pax 
Lucae sancita (a) : cum utriusque gentis legati 
in urbem venissent. Veneti Petrum Gradeni- 
gum et Jacobum Dorum; Genuenses Guidonem 
Spinulam et Ugonem Fliscum feciales cum po- 
testate misere. Sed dum civitas alienae paci 
sedem praebet, suo bello ardebat . Pisani paulo 
ante Caslellionem in Versilia amissum, iterum 
occupaverant . Verum Lucenses cum praetore 

Matthaeo Gallucio ac DCCC. peditum, CC. equi- 
tum manu illuc profecti , tandem post duorum 
mensium obsidionem illud obtinuere. Praetore 
cunctante ac consulto ab oppugnatione absti- 
nente ; dum sanguinis parcus , mavult oppidum 
habere quam vincere, ejus oppidi deditione, 
Serralium (i) quoque , quam et Seraviciam ap- 
pellant , in potestatem lucensis populi reda- 
ctum . pugnatura quoque eo anno cum Pi- 
storiensibus ad Nevulam fluvium; quem Bujani 
occupandi spe cum copiis transierant : fusique 
ad Cocilium usque, in edito monte supra Mas- 
sam situm , fuga dilapsi . quos insequuti Lucen- 
ses , oppidum ipsum vi expugnatum obtinue- 
re . inde in auxilium Florentinorum versi , quod 
Montaream a Ghibellinis in regione ad Arnum 
occupatum obsidebant; Senensium Pisanorumque 
copiis deletis , in victoriae societatem venere . 
Mox Toparii recuperandi studio , quod anti- 
stitum juris oppidum , Pisani per injuriam oc- 
cupatum detinebant; communicatis cum anti- 
stite Guercio consiliis, arma in eam expedi- 
tionem conversa. Pisani metu, Senensium au- 
xiliis accitis , munitoque validioribus praesidiis 
oppido, magno equitum pedilumque numero 

ad Arni ripam consedere. Lucenses cum se jun- 
ctis duorum populorum viribus ad pugnam im- 
pares cernerent, Florentinorum opem sociali 
foedere implorarunt, haerebat ea tempestate 
Florentinorum exercitus , circa Titianum Pra- 
tensium oppidum : quod operibus ac praesidio 
validum, serius opinione tandem expugnatum, 
ea res in mora extitit, quominus tempestive 
auxilia submitterentur . Itaque cum Pisani Lu- 
censes in pugnam provocassent, recusandi pu- 
dore praelium initum. Sed cum nostri longe 
numero vincerentur , undique ab hostibus cir- 
cumvecti , partim caesi , partim capti : plures 
fuga elapsi ac respicienti fortunae servati . 
Tristis de sociorum clade nuncius Titianum 
perlatus, Florentinis dilatae opis pudore festi- 
nandae ultionis impetum fecit, itaque raptim 
eductis copiis, Toporium advolant. Sociorum 
adventu recreati Lucenses, qui pugnae superfue- 
rant, acie restituta, Pisanos Senensesque victoria 
elatos praedaque ac captivis graves, solutisque 
ordinibus incuriose incedentes a tergo adorti, 
primo terrorem injecere, mox, redintegrato 
praelio, illis retinendo victoriae fructu, his pro 
ultione ac sociali fide pugnantibus, tanta repente 
fortunae conversio facta, ut paulo ante victo- 
res , alii passim caederentur, alii praecipiti fuga 
dilaberentur, maxima pars in nostrorum potesta- 

tem venerint, caesorum numerus iniri non po- 
tuit. ad tria millia Senensium Pisanorumque ca- 
pta . praeda omnis cum captivis recepta . Pisanus 
quoque ager late vastatus . in qua victoria illud 
impotentis fortunae ludibrium extitit , quod iis- 
dem restibus vinculisque , quibus constricti Lu- 
censes fuerant, Pisani Senensesque vincti trahe- 
rentur . auxit triumphi splendorem ipse Pisa- 
norum praetor captus , Angelus romanus gente 
Eustachia vetustae nobilitatis. Nec diverso fato 
sub idem tempus cum Pisanis ad Ascianum pu- 
gnatum , Guidone Estense praeturam gerente . 
quippe Lucensium impetum minime ferentes in 
fugam versi : nostris usque ad Pisarum moenia 
in tergis eorum haerentibus: in quo praelio 
egregiam operam praetor ac duo Simonetti fra- 
tres praecipue praestitere. Nec ipsum Ghibel- 
linorum caput felicius agebat : quippe Conra- 
dus per haec tempora extinctus est(i): cui bre- 
viorem impietatis cursum, quam Friderico pa- 
tri fata dedere, decessit non sine veneni su- 
spicione, ut fama tulit: Manfredo parricidium 
fraterna morte cumulante . Virilis stirpis uni- 
cum Conradinum reliquit , infelicem puerum , 
et ad magna sortis ludibria reservatum : de 

cujus exitu in tempore memorabimus. Conradi 
morte , qua spe parricidium perpetraverat , 
Manfredus regnum invasit: falsis etiam de Con- 
radini exitu, sparsis rumoribus, quo promptio- 
ribus animis populorum uteretur, et quidem 
veneficio puerum adortus erat : processissetque 
parricidae in cognatum sanguinem novissimum 
scelus; nisi matris calliditate, qui missi a Man- 
fredo fuerant , decepti essent : objecto privato 
puero , qui Conradini vice , mortem bellariis 
inditam hausit. Erat Manfredus eximio aetatis 
fonnaeque flore, vultu hilari, habituque totius 
corporis augusto; quas naturae dotes concilian- 
dis vulgi amoribus aptae virtutes , comitas 
liberali tasque commendabant . praeterea sal- 
tandi canendique artium gnarus: et quod illi 
paternum maternumque , animo in libidinem 
effuso. Nec virilia scelera deerant, idem sae- 
vus et sanguinarius , geminato parricidio in- 
famis , fidei religionisque hostis ; quae illi a 
patre avisque relicta haereditas . non sacris 
hominibus , non aedibus parcere : contemptum- 
que numinum jocum risumque habere . Hoc 
duce Ghibellinorum partes tota Italia, ac per 
Etruriam maxime , convaluere . Guelphisque 
etiam illud incomodi accessit, quod Innocen- 
tius pontifex , suevo sanguini fatalis , Idibus 
decembris , eodem , quo qualuor ante annis 

Fridericus excesserat die, extinctus est: ma- 
gna sapientiae , magna integritatis , majore 
etiam assertae religionis adversus impios prin- 
cipes fama . Sed brevi renunciatus Alexan- 
der IV. eadem qua Innocentius III. ac Grego- 
rius IX. stirpe genitus, amissi desiderium non 
parum leniit . non minoris constantiae adver- 
sus tyrannos , quibus ea aetas praecipue abun- 
dabat , eorum haud dubie principibus Ezelino 
Patavinorum , ac Alberico Tarvisinorum regu- 
lis. germanorum pessimum par, quique saevi- 
tia Dionysios Neronesque absolverent . Adver- 
sus gliscentem Ghibellinorum potentiam, foedus 
inter etruscas civitates initum , quae guelphas 
partes tuebantur : quarum principes Florentia, 
Luca , Ilerbanum fuere ; quarum junctis viri- 
bus plura hoc anno digna memoratu gesta . 
Senenses primi , foederatorum arma sensere . 
quorum late vastatis agris , tandem Mons re- 
gius, in edito monte ad octavum ferme lapi- 
dem situm oppidum, obsideri oppugnarique 
coeptum, quod si occuparetur, quae mala ci- 
vitati ipsorum imminerent , Senenses reputan- 
tes, pacem vel iniquis conditionibus accepere. 
Tabulae per Brunettum Latinum, insignem illius 
aetatis scribam, quo magistro Dantes usus est, 
in has leges confectae : ut licinium , ac Politia- 
num Florentinis ; Campilia Papo vicecomiti 



Digitized by Google 




3^6 

remitteretur, inita cum Ghibellinis guelpharum 
civitatum exulibus pacta irrita essent, captivi 
Florentinis Lucensibusque , aliisque foederatis 
populis redderentur. Senis victor exercitus re- 
ductus , in itinere Bonitium deditione , Va- 
riam (i) Squarcialuporum oppidum vi obti- 
nuit. Inde Volaterras profectis , cui civitati 
ghibellina factio imperabat , eo consilio ut 
agris tantum vastitatem inferrent, quippe ur- 
bem situ et operibus validam aggredi , majo- 
ris operis quam pro praesentibus viribus vi- 
debatur. Verum id ubi audacia haerebat, 
sponte casus explicuit . oppidani eruptione 
facta , dum temere ac incondite copias foede- 
ratorum aggrediuntur , earum vi repulsi tre- 
pide in urbem refugiunt, eorum pavore cu- 
stodes portarum territi, et ipsi fugae praesi- 
dium petunt . quare Guelphi cum exercitu nu- 
datam custodia urbem ingressi sine ullo male- 
ficio Ghibellinis ejectis, suarum partium homi- 
nes restituunt : ordinataque in hunc modum 
republica , in Pisanos pergunt . Pisanam rem ea 
tempestate civilis discordia agebat; simultate 
inter plebem patresque exorta, quare veriti ne 
externis domesticisque hostibus uno tempbre 

sufficere non possent,' pacem ultro petivere. 
Ea in has leges concessa, ut Florentini Lu- 
censesque vectigalibus terra marique immu- 
nes essent. Librafacta Lucensibus remitteretur: 
omnesque inter pisanum lucensemquc populum 
controversiae, ejus quem Florentini judicem de- 
dissent, arbitrio finirentur, alia quaedam prae- 
terea cum Pisanis pacta ; in quae quinquaginta 
ex primoribus civitatis obsides imperati. Pace 
cum Pisanis in has leges sancita; Guiscardus 
Petrasancta Florentinorum praetor dirimendis 
litibus arbiter datus: Mutronem in maritimis 
ejusque arcem , Massam lunensem , Vurnum , 
Computum , Rotarium in Versilia, atque alia 
nonnulla oppida rei publicae: antistitum vero 
lucensium juri Toporium, Palaria, Fanum Ger- 
vasii, cum aliis quibusdam pagis adjudicavit. 
Sed ea pax non diu mansit. Pisanis ilorentini 
praetoris judicio stare recusantibus . sponte 
motos instigabant praeterea, Iucensi populo 
ob incendia ruinasque oppidorum irati , Ver- 
siliae reguli . quare Lucensium fines ingressi ; 
nostris occurrentibus , cum ad Vechianum col- 
lata signa essent , fusi fugatique male gesta re 
Pisas rediere. Sed cum vires suas tot popu- 
lorum armis impares cernerent , missis clam 
Neapolim ad Manfredum nunciis, docent quo 
loco Ghibellinorum res in Etruria sint, culpa 

praecipue Florentinorum Lucensiumque , qui 
adversae partis duces essent, ni auxilia pro- 
pere submittantur , ghibellinum nomen, quod 
nunc in dies obsolescat , paulatim interitu- 
rum^). Regis consilio, manuque Pisani adjuti , 
in lucensem agrum transgressi , circa Aesarem 
fluvium castra locavere . pontisque oppugna- 
tionem adorti , una cum regiis copiis summa 
vi aditum ferro moliuntur. Sed Lucenses Flo- 
rentinorum adventu aucti , cum ab oppugna- 
tione eos in praelium pertraxissent , inclinata 
demum Pisanorum acie , insignem victoriam 
retulere, capti ad tria millia, plures caesi aut 
vulnerati, quidam dum improvide vadum flu- 
minis lentant , vorticibus hausti : caeteri prae- 
cipiti fuga caedi ferroque subducti . quos no- 
stri usque ad Pisarum moenia insequuti, con- 
tumeliam insuper affecere, aureis nummis in 
ipsa porta percussis : quod insultandi victis 
genus , ea tempestate summum dedecus habe- 
batur . agro deinde igni ferroque, praedaque 
acta vastitas illata . quam ob cladem ad ini- 
quae pacis leges Pisani compulsi , cui tamen 
Versiliae regulos ob inveteratam perfidiam ad- 
scribi minime placuit . Per hunc modum op- 

pida , quae Pisani reipublicae abstulerant , re- 
cuperata; redditis etiain quae ad antistites 
lucenses spectabant : ferro et armis eo ada- 
cti , quo ex tanto tempore, neque minis ne- 
que execrationibus pontificum adduci potue- 
rant. Cautum quoque ejus pacis legibus, Ge- 
nuensibus veteribus sociis : qui missis Princi- 
valle Auria et Nicolao Grimaldo, Trebianum 
Erycisque portum , a Pisanis olitn occupatum, 
recuperarunt . Mutronis arcem porlumque ae- 
gre apud Florentinos deposuere . a quibus 
deinde , Bonifacio Bonturio Lucensium nomine 
recipiente, reipublicae redditus: ea lege, ut 
florentinis negociatoribus pateret. Ferunt Flo- 
rentinos primo de Mutrone evertendo dubi- 
tasse ; sed cum Pisanos id quoque agere , pe- 
cunia apud populi principes interposita com- 
pertum esset, sententiam mutavisse: ratos, fide- 
le consilium proficisci ab hostibus minime pos- 
se : nec suasuros Pisanos unquam , quod ex usu 
Florentinorum fuisset. Per idem tempus Gui- 
scardo Petrasancla praetore iterum, Fanum 
Feroniae et Campusmajor , in priore prae- 
tura ab eo in Versilia condita , novis colonis 
eo traductis, ac immunitatibus aucta . Foedus 
cum Genuensibus renovatum , cum id per le- 
gatos flagi lassent : missusque Guiscardus prae- 
tor Genuam , qui tabulas Lucensium Florenti- 

norumque nomine conficeret, proficiscenti a 
Genuensihus, vexillum D. Georgii , quo in prae- 
liis uti solent, dono datum, excessit eodem 
anno antistes Guercius , sacerdotii decore in 
civitatem reducto, receptisque oppidis memo- 
rabilis. Ei Ilenricus successit (i), qui primum 
Toporium e j usque praefecturam Galganetto Per- 
fettucio regendam commisit . inter initia Hen- 
rici , aedes in honorem D. Jacobi in extrema 
suburbiorum parte , eo loco , qui ad Tumbam 
dicitur , extructa . 

Interea cum Manfredus, rebus suis jam con- 
firmatis , Neapolis Siciliaeque regnum obtine- 
ret ; omnique ope ghibellinarutn partium ho- 
mines juvaret ; Florentini ac Lucenses reno- 
vato iterum foedere arctius inter se coiere . 
quo tempore, argumentum hujus arctae conjun- 
ctionis , tam Lucae quam Florentiae , utrius- 
que populi insignia junctim appicta, in celebrio- 
ribus urbis locis , spectaturque adhuc Lucae 
post tot saecula, in pariete ex adverso pala- 
tinae turris, ubi quondam Roscimpelorum aedes 
stetisse dicuntur, harum civitatum mutui amo- 
ris documentum ; parma scilicet alba cui pur- 
pureum lilium insidet : quod Florentinorum 

guelphae partis insigne extitil : cum vexillo 
lucensis populi , ex albo purpureoque distin- 
cto . Victoriis amicitiaque vicinorum populo- 
rum florentem urbem, orta inter patres plebem- 
que discordia turbavit. Sed ea brevi praetoris 
Guiscardi, sociorumque Florentinorum, qui pa- 
cis sequestres adfuere, sapientia discussa, quare 
a civibus arma in hostes versa: in agroque pi- 
storiensi igni ferroque saevitum : tribus etiam 
oppidis Belvederio , Gerchia et Montali captis . 
Fervebant eo tempore maxime(i), tum Manfredi 
regis instinctu , tum populorum per se fu- 
rentium rabie , per Etruriam factiones . Ghibel- 
linique Florentiae Farinata duce cum gente 
Ubertorum, cujus ipse princeps erat, id prae- 
cipue moliebantur , ut populo a reipublicae 
gubernaculis amoto ; urbem totam ad suas 
partes traducerent . quod cum ad Jacobum 
Bernardium lucensem,qui tunc Florentiae prae- 
turam gerebat , permanasset , missis apparito- 
ribus ad comprehendendos conjuratos, popu- 
loque etiam ad arina concurrente, quidam Uber- 
torum caesi, alii consciorum capti, ac prae- 
toris sententia securi percussi . Farinata totius 
conjurationis artifex, inter tumultum elapsus, 

Senas exulatum abiit . Nec tamen vir inquies 
suae alienaeque reipublicae perturbator , infe- 
lici prioris conatus exitu animum despondit. 
Sed quibus artibus patriam convellerat, iisdem 
Lucam aggressus, clam per amicos agere coe- 
pit, ut vulgus ghibellinarum partium studiis in- 
cenderet . quod ubi patefactum , factione Guel- 
phorum praevalida , publicae tranquillitatis 
hostes urbe pulsi . Verum parte plebis jam 
ea contagione infecta, ad arma et vim pro- 
currente , Nicolai Vacchellerii bononiensis 
praetoris sollicitudine , qua comiter appellan- 
do, qua nimis terrendo, nonnullis etiam, qui 
seditionis principes extiterant , supplicio affe- 
ctis , ea tempestas discussa . Egregium fidei 
socialis exemplum eodem anno Lucenses edi- 
dere : scriptoribus genuensium rerum prolixe 
laudatum (i). Renato Russo lucensi Genuae 
praeturam gerente , magnae simultates inter 
Venetos Genuensesque in oriente levibus causis 
exortae , in apertum bellum eruperant . victi- 
que Genuenses ingenti clade apud Ptolemai- 
dam navali praelio , in magnis rerum omnium 
ac nummariae praecipue angustiis erant. Lu- 
censes amicae nationis calamitate moti . duum 

millium marcarum argenti ( id octo unciarum 
pondo antiquitus nomen ) liberali ter Genuam 
sponte donum misere, munus, quam grato ani- 
mo acceptum , tam magno remissum : jussum- 
que ad asperiora servari . Et profecto in eos 
saepe alias , sed nunquam majore fortunae ma- 
lignitate , quam memoria nostra saevitum, cum 
classis gallica ex tuto pilarum ignearum por- 
tentosi operis jactu, pulcherrimae urbis ma- 
ximam partem diruit ; publicas privatasque 
aedes , in iisque templa et aras , nulla nu- 
minum reverentia , una clade involvendo, per 
quae gloriosae olim Francorum genti, tamquam 
barbarae ac impiae, generis humani odium in 
omnes aetates quaesitum. Quo tempore Lucenses 
ab optimis aeque ac miseris sociis , ejus cala- 
mitatis admoniti , quod unicum licuit , ver- 
borum officiis solatia adhibuere: auxilium et vi 
mali, et magnitudine hostis prohibente . Sed 
redeo in spatium unde me praesentium tem- 
porum iniquitas abduxit. Interea Ghibellino- 
rum potentia in dies augeri Manfredi poten- 
tia; qui paternorum odiorum in romanum pon- 
tificem haeres, et suo et avito scelerej gras- 
sabatur; quorum furori comprimendo , Alexan- 
der pontifex, cum lenia parum profecissent, 
bello et armis agendum ratus; sumptu in sa- 
cram expeditionem , tribulum sacro ordini in- 

dixit (i), huic collationi ia Lucens! exigendae, 
Ubaldus Lammaris curio , a pontifice lectus : 
cui tres alii adjuncti quaestores , Marcellus 
curio Tassinianensis, Rodulphus e D. Georgii 
monachis , et Juncta aedis D. Mariae Cortis 
Rolandinghae aedituus • Censu acto , in urbe 
agroque templa aedesque sacrae DCXCII. re- 
pertae: hospitales domus XLI. asceteria XXV. 
summa annui proventus centena quinquaginta 
duo millia DCCXXXVD. florenum aureorum 
aequavit. Nec pontificis conatus in irritum re- 
cidere. quippe ut superiore anno Ezelinus, 
ita hoc Albericus ejus frater pessimum omnis 
memoriae tyrannorum par oppressus. Tristior 
fortuna guelphas partes in Tuscia excepit . 
Florentini congressi cum Senensibus, quod et 
ghibellinae factionis essent, et Farinalam cum 
exulibus recepissent , eos magna clade vice- 
rant . caesa ad unum Germanorum cohorte , 
quam rex in auxilium submiserat . Vexillo re- 
gio , cujus potili fuerant, in contumeliam per 
terram tracto, qua suorum caede, ac insuper 
ignominia, quam exules legati ad eum profe- 
cti , fando etiam majorem fecerant , rex incen- 
sus; Jordanum affinitate sibi junctum, cum va- 
lidis Germanorum auxiliis in Etruriam , labanti 
suorum factioni fulciendae ire jussit. Florentini 

(t) Anu. 4260. 

et ipsi copias auxerant , collectis undique ex 
urbibus foederatarum gentium auxiliaribus: Bo- 
nonia, Pistorio, Prato, Volaterris nec non Minia- 
tensibus ac Geminianensibus pro virili opem fe- 
rentibus. Inter caeteros populos Lucensium prae- 
cipue auxilia eminebant magno equitum pedi- 
tumque numero e civium flore, Duce Amfrione 
Obicio, ad id bellum profecta. Jamque XXX. pe- 
ditum millia , equites MCCC. foederatorum exer- 
citus explebat : cum in senensem agrum trans- 
gressi , ubi Perusinorum ac Herbanensium equi- 
tes illos opperiebant. ad Arbiam fluvium obscu- 
ra ad id tempus fama , mox Guelphorum clade 
nobilitandum consedere. Erant in castris Floren- 
tinorum, qui occulte Ghibellinis favebant: rem- 
que ita cum Farinata composuerant , ut simu- 
lata in tempus fide , ubi praelium commissum 
esset , in ipso pugnandi ardore transitione 
facta, suorum animos aciemque inclinarent. 
Itaque pugna inita , cum repente prodito- 
res in partem Ghibellinorum transissent , di- 
gressu suo primum sociis miraculo, dein timori 
fuere, equitatus tamen pugnam strenue obi- 
bat, quamquam Germanorum acies acriter in 
eum invecta ingentem tumultum intulisset . su- 
stentatumque esset, nisi Buccae abatis sce- 
lere afflicta partium fortuna concidisset . is ut 
proximus vexillario equestris agminis constile- 

rat, cum praelium maxime arderet , elato gla- 
dio manum illius amputavit : seqnutoque ma- 
num vexillo , repente eo spectaculo tota acies 
turbata , ingenti trepidatione pugnae ordinem 
dimisit : cum suorum proditione , nec cui fide- 
rent, nec quos caverent, satis nossent: et prae- 
terea Germanorum impetu obturbarentur, ii 
quibus audacia virtusque major, circa milita- 
rem currum stipati confertique restitere . ibi 
acerrimum praelium fuit , parque praelio stra- 
ges: cum summum militiae decus, ineo reti- 
nendo capiendoque, opinione illorum temporum 
verteretur, circa illum Guelphorum promptis- 
simi cecidere : neque ideo evictum quominus 
opimum illud spolium cum omnibus impedi- 
mentis , caeteraque castrorum praeda in ho- 
stium manus veniret . cecidere in acie ad 
MMD. capti MD. longe major caesorum capto- 
rumque numerus post praelium fuit. Nam cum 
Lucenses una cum Florentinis ac Herbanensibus 
novo praelio instaurando, se se Montem Apertum, 
munitione oppidi confisi recepissent; arcta obsi- 
dione clausi , deficientibusque alimentis , ad 
deditionem coacti , pene ad unum omnes inter- 
fecti . Tantaque ea clades extitisse dicitur , 
ut nulla Florentiae Lucaeque domus , lacry- 
mis funeribusque vacua fuerit . quippe quin- 
que millia civium eo praelio amissa, ut non 
alias luctus major urbem occupaverit, in com- 

muni orbitate, feminarum praecipue dolor emi- 
nebat, passis crinibus lugubrique ejulatu, aliis 
parentes virosque , aliis filios fratresque, aut 
aliarum necessitudinum nomina, in publica or- 
bitate deflentibus . ut tota Etruria , si parva 
magnis aequare liceat , non minor tumultus ac 
consternatio fuerit, quam deletis olim ad Can- 
nas exercitibus, Romae extitisse, fama litera- 
rum accepimus . Eam cladem ruina guelpharum 
partium per Etruriam sequuta : cunctaeque civi- 
tates victorum arbitrium subiere. Sola Luca 
in publica omnium defectione fidem retinuit: 
guelphaeque factionis undique exulantis asy- 
lum fuit . quippe Amfrio cum reliquiis infe- 
licis exercitus , in urbem reversus , inde Ghi- 
bellinos omnes expulit : quod in caeleris aliis 
civitatibus fecerant, Lucae pati coactos. Flo- 
rentini praecipue, in ea rerum desperatione, 
cum liberis conjugibusque ac totis familiis Lu- 
cam migravere: inque sinum amicae urbis be- 
nigne excepti , patriam penatesque , humani- 
tate hospitum non nimis desideravere. Locus 
illis ad habitandum , vici Longobardorum ba- 
silicae proximi datus : coetusque Guelphorum 
de communi salute deliberantium in ea basi- 
lica ex eo tempore agi coepti . extat ad hanc 
aetatem in ea basilicae parte quae in septem- 
triones vergit , lapidi insculptum Guelphae fa- 

ctionis insigne: aquila, scilicet implicitum ser- 
pentem unguibus tenens, quod vulgo inobser- 
vatum in antiquitatis gratiam adnotare non ab 
re fuerit. Ghibellini victores Florentia potiti, 
cum Guidoqem cui Novello nomen e Guidiis 
regulis praetorem creassent , Jordano comiti 
armorum imperium detulere . ab eo florenti- 
nus populus in Manfredi regis verba sacra- 
mento adactus: Guelphi exules proscripti, eo- 
rumque bona publicata . eaque rabies Ghibel- 
linorum extitisse dicitur, ut de pulcherrima Ita- 
liae urbe diruenda, tamquam omnis belli arce , 
consilia agitasse memoriae proditum sit. neque 
intra verba furor constitisset , nisi Farinata 
totius cladis auctor , sapienti ratione eam men- 
tem ab impiis civibus avertisset, eodem tem- 
pore patriae servator et proditor. 

Mersam luctu civitatem (i) magni thesauri 
inventio recreavit, quippe paulo post coelesti 
admonitu D. Paulini , in cujus tutela luccnsis 
populus est, corpus repertum , quod mille fer- 
me ac ducentis annis defossum latuerat: veluti 
melior ille urbis nostrae parens et conditor, 
liliis suis solatium adhibiturus , lacrymasque 
detersurus e coelo adfuisset, cum eo reperti 
Severi ac Theobaldi cineres , qui una cum 
Paulino , pulchra olim morte pro religione , 

(I) Ann. « 26 ). 

Lucensium primi occubuerant, quo factum est, 
ut tot civium arbiensi clade amissorum jactura 
minus sentiretur, auxere gaudium sacra pi- 
gnora solemni pompa per urbem delata: se- 
natu ac magistratibus , ac universa civium 
multitudine prosequente . cui supplicationi , 
majestatem quoque a Joanne Cajetano ponti- 
ficis maximi per Etruriam legato accessisse (i) , 
quidam ex nostris memoriae prodidere(a). quem 
Lucam missum, ob egregiam in romanam ec- 
clesiam fidem , guelpharumque partium undi- 
que exulum in ea tempestate confugium , haud 
absimile vero crediderim . Ob recentem victo- 
riam elati Ghibellinorum duces, dum fracti 
adhuc conslernatique Guelphorum animi tre- 
pidarent , occasione utendum rati , collectis ex 
Etruria universa viribus , lucensi agro se se 
superfudere, quicquid Florentiae, Senis, Ar- 
retii, Pistorii, Prati, Pisis, Perusii , Volaterris 
ghibellinae factionis fuit, Novello duce Jor- 
danoque cum Germanis comitante , in perni- 
ciem clademque Lucensium conjuravit, peditum 
acies sine numero: equites tria millia exple- 
bant. cum his copiis Arni incolas vastare ag- 
gressi , in Castrum Francum , Crucisque fa- 
num , nec non Cappianum Gallenamque , ante 

(1) Rainald. Ann. <263, num. 75. 

(2) Francicttui in rita . 

direpta , igni ferroque saeviere, inde ad obsi- 
dendum fanum Mariae ad Montem versi, cum 
tres menses circa illius moenia haesissent , 
tandem oppidanis alimentorum inopia ad de- 
ditionem compulsis obtinuere: ea lege ut aspor- 
tare sua, et abire incolumes liceret, eodem vi- 
ctoriae cursu Puteus Calbulumque , ejus regio- 
nis oppida, in hostium potestatem venere, 
mox exeunte anno , in Phocenses profecti , op- 
pidum montis jugo ad profluentem Arni silum , 
corona undique cinxere : ballistisque ac tor- 
mentis moenia quati coepta, tum ingentis pon- 
deris lapides , machinis in sublime elati intra 
oppidum ingerebantur ; quorum ex alto reci- 
dentium impetu non aedium modo tecta con- 
fracta , sed caetera quoque tabulata magno in- 
colarum periculo ac metu , ingruentis ruinae 
pondere solvebantur . Sed et propugnatorum 
virtute, ( quippe eo flos elruscae nobilitatis 
guelpharum partium confluxerant ) et adversa 
hyemis tempestate , solo etiam aestivis tem- 
poribus limoso ac palustri , trigesimo die obsi- 
dio soluta , hostesque in hiberna domum reversi. 
Constat oppidum praecipua lucensium ducum 
I.octi Chiatri, et Bellominis Viviani virtute ser- 
vatum, quibus vetus auctor Ptolemaeus, egre- 
gii facti memoriam ad posteros non invidit . 
Inter haec Alexandro pontifice aegritudine animi 

ob infelices Guelphorum exitus, ad Voltumnae 
fanum, quo ad componendas Venetorum ac Ge- 
nuensiuin discordias secesserat, extincto, Urba- 
nus IV. gente Gallus successerat, ut fastigii ita 
justorum in Ghibellinos Manfredumque odio- 
rum haeres : quem tandem , accito in Italiam 
Carolo Ludovici Francorum regis fratre , regno 
vitaque exuit. Sub ejus pontificatus initia, gli- 
scente in dies Ghibellinorum potentia, Lucen- 
ses , Florentinis exulibus ei consilio adhibitis, 
de sententia Bertoldi Ursini praetoris urbani, 
legatos in Germaniam ad Conradinuin destina- 
vere: qui calamitosum Etruriae statum docen- 
tes, opem implorarent, cumque avitis Italiae Si- 
ciliaeque regnis patrui fraude spoliatum, osten- 
tatis guelpharum partium viribus, in ultionem 
accenderent. Profecti Lucensium nomine Ro- 
landus Rustichellus, et Guido Obicius: quibus 
a Florentinis comites dati Bonaccursus Adirna- 
rius, et Simon Donatus, benigne a puero rege 
ejusque parente excepti; jussique inierim bo 
num animum habere , donec immatura bello 
aetas annis firmaretur, ubi juventae robur ado- 
levisset, ducem se ac vindicem Guelphorum 
polliceri . non minus cordi sibi majorum deco- 
ra , quae per vim dolumque tyrannus abstu- 
lisset. verborum officiis factum adjecit, quod 
per se leve, auctoris nobilitate, haud perinde 

apud vanas vulgi mentes acceptum: abeuntibus 
regium amiculum humeris detractum dono de- 
dit . adjecto , irent , pignusque adventus sui 
popularibus ostenderent : ipsum mox cum exer- 
citu sequuturum. inani spe onerati cum Lu- 
cam redissent , advocata intra basilicam Lon- 
gobardorum concione , legationem ordine ex- 
ponunt : simulque pelliceam clamidem , venturi 
regis pignus , ostentando , in tantum gaudium 
multitudinem conjecere , ut obortis lacrymis 
passim absenti puero plauderent . eumque ani- 
mis ac cogitatione complexi , puerile amicu- 
lum, non aliter quam sacrum ac coelo dela- 
psum munus aspicerent . ludibrio mentium hu- 
manarum , in futuri caligine versantium, ignari 
quantas clades , ubi aetas adolevisset , puer 
ille guelphis partibus, Lucensibusque praeci- 
pue , esset illaturus . Lucenses exulesque Flo- 
rentini (i), quamquam ex Germania verba pro 
re tulissent , non ideo animum despondere . 
Sed missis copiis noctu clam Signam oppi- 
dum ad VI. a florenti na urbe lapidem , oc- 
cupavere ; eo consilio , ut novis munitioni- 
bus, firmatum, ob loci opportunitatem, ad 
exercendas in hostium agro excursiones, infe- 
staque omnia circa Florentiam habenda tutus 



(I) Ann. 1262. 

receptus esset. Novellus Ghibellinique indignati, 
unam urbem exulum , ac desperatorum auxi- 
lio subnixam, tantos spiritus capere; ut con- 
tra Tusciae totius opes, nedum arma susci- 
pere , sed sub ipsa Florentiae moenia , insultanti 
similem , ostentare se se victoribus auderet ; 
collecto ex cunctis ghibellini foederis civita- 
tibus , Pisis praecipue Senisque exercitu, Si- 
gnam aggredi , Lucensesque inde expellere sta- 
tuit. nostri, non satis provisis ad obsistendum 
rebus, adventu hostium minime expectato , op- 
pidum deseruere . Novellus , ubi nulla circa 
Signam, fuga Guelphorum desertam, mora, in 
Lucensem agrum transgressus, bellum ultro in- 
tulit . adversus quem Lucenses una cum exu- 
lum manu temere obviam progressi , cum vi- 
ribus longe impares essent , collatis ad Aesarem 
signis, infelici exitu pugnavere. Ghibellini acie 
victores , Castellione quorumdam oppidanorum 
fraude potiti , locum Pisanorum praesidio fir- 
mavere . Sed Philippo Asinello bononiensi , qui 
praeturam Lucae gerebat , eo cum copiis pro- 
fecto , proditorum poenitentia Pisanorum prae- 
sidio expulso , eodem die receptum, in prodi- 
tores , qui intra paucas horas, veteres novos- 
que dominos fefellissent , quamquam data fide 
a praetore contra fas animadversum . cui no- 
xae sequutam deinde cladem plerique acce- 

piam retulere , Nam dum Lucenses ob victoriam 
incuriosi palantur , hostes illos ex improviso 
adorti , non sine damno in oppidum compu- 
lere . mox a Pisanis , quibus ademptum fuerat, 
oppidum summa vi oppugnari coeptum . Sed 
cum caetera frustra fieri cernerent , cuniculo 
sub terram acto, muros subruere statuunt. 
Lucenses contra et ipsi actis in adversam par- 
tem cuniculis , sarmenta quibus eos oppleve- 
rant , pice resinaque oblita ad alendum ignem 
incendunt : ut vapore fumoque hostes opere 
prohiberentur. Sed cuniculi aditu negligen- 
tius introrsum obstructo , flamma in oppidum 
tanta vi erupit , ut correptis proximis quibus- 
que non ante sisti ea labes potuerit , quam 
maxima oppidi pars cum arce deflagraret . Pi- 
sani oppido per deditionem potiti , ea lege ut 
Lucensibus sine fraude liceret abire ; rnox in 
proximum Colonem versis armis, illud etiam 
obtinuere. Eadem felicitate pons ad Aesarem, 
ltotariuin Sarezanumque ab hostibus capta. 
Nuptianum frustra tenta vere , modico sed ab- 
rupto jugo rupique impositum: abscisso un- 
dique ascensu , nec nisi unico aditu , equoque 
angusto, pervium, quare pluribus suorum amis- 
sis, Pisani discedere coacti . Fuerat Ghibellinis 
animus, Lucam quoque belli caput sedemque 
aggredi; sed irrito unius oppidi incepto, quan- 

tum operis laborisque in tam valida muni- 
taque urbe subeundum foret edocti , id consi* 
lium omisere. His cladibus, inajorumque in dies 
metu fracti Lucenses nutabant, quare eorum 
animis in fide retinendis Urbanus pontifex li- 
teras dedit (i), quibus ad constantiam hor- 
tabatur: commemoratis quae ipsi majoresque 
eorum, pro retinenda libertate, strenue forti- 
terque egissent . Verum major pestis erat, quam 
quae sanari verbis posset, itaque intellecto iras 
in se omnis Etruriae versas, quod florentinos 
exules sinu excepissent foverenlque , cum hinc 
socialis fides, supplicesque deserendi pudor; 
inde, si contra obstinate tenderent, ingruentis 
belli moles urgeret, ruinae caput subducere 
expulsis exulibus inviti decrevere . Itaque clam 
colloquia cum ghibellinarum partium duce 
per nuncios misceri coepta: tam fida arcani 
conscientia, ut cum ea res usque in sequen- 
tem annum pertracta sit, nulla illius vel levis 
suspicio ad hospites permanarit. Foedus tan- 
dem in has leges sancitum : ut Lucenses, sal- 
vis legibus patriis , regis Manfredi praefectum, 
Florentinorum exemplo in urbem acciperent: 
ghibellinaeque partis sacramento adigerentur, 
neque propterea id civibus guelphae factionis 
fraudi esset: sed nulla juris bonorumque ja- 

(!) Raynald. Ann. 4263. num 77. 

ctura , liceret iis in civitate consistere. Flo- 
rentinos exules universosque tuscarum civita- 
tum Guelphos, qui Lucam confugissent, triduo 
ad comparandum iter dato, pelli placebat . op- 
pida Lucensium , bello capta reddebantur: prae- 
ter ea quae circa Arnum Nevulamque occupata 
essent ; quorum partem Florentini , partem Pi- 
sani obtinebant. Mutro maritimum oppidutn 
Florentinis adjudicatum, sed postea Pisanis tra- 
ditum . denique ad Arbiam captos Lucensibus 
restitui placuit : dure ac crudeliter ad eam diem 
a Senensibus habitos : quamquam de illorum 
libertate ipse Urbanus pontifex Senenses per 
literas appellasset (i). Tabulae foederis per Gi- 
lium scribam confectae; ac tum demum magi- 
stratuum jussu , triste abeundi imperium exu- 
libus indictum, quod, ubi ad eorum aures per- 
venit, tantus moeror repente animos occupa- 
vit, ut tum primum se victos protligatosque, 
ac patria penatibusque extorres existimarent, 
cursare per domos, amplecti civium genua, 
fidem partium, hospitalesque deos implorare : 
aliaque movendis ad misericordiam mentibus 
potentia adhibere : nisi plus propria salus ac 
ineluctabilis necessitas valuisset . stato die , mi- 

serabile agmen urbe excessit: prosequente ci- 
vium multitudine, eodem vultu, iisdem lacry- 
mis; ut sentire posses coactos fecisse : nec fa- 
cile nosceres utrum miseriores essent qui re- 
sisterent, an qui exirent, nobiles feminae vul- 
gari cultu, qualem ea fortuna reliquerat, par- 
vos liberos aut pectori applicitos, aut manu 
trahentes , pedibus incedebant ; demisso in ter- 
ram vultu , atque inter pudorem doloremque 
confuso. Viri indignantibus, quam dolentibus 
propiores, plebeii juxta ac nobiles , alii sar- 
cinis onusti , alii manu conjuges allevantes , 
per Apenninum alpesque peregrinas, Bononiam 
concessere . Constat in Apennini transitu deli- 
catum matronarum agmen , viae labore admo- 
dum vexatum: quasdamque aut in silvis, aut in 
tuguriis montanorum enixas, itineris taedio par- 
tus laborem adjecisse, cunctis civilem discor- 
diam , fatalemque inanium vocabulorum rabiem 
incusantibus, quo facto , si cui lucensem popu- 
lum criminandi libido fuerit, is ante momenta 
temporum ralionesque expendat: quibus acco- 
modare consilia sapientiae sil: quoties nec quos 
susceperis tueri possis , et ipse in magnum dis- 
crimen venias, deque summa rerum periclite- 
re. Nam ut salutem alterius utilitati tuae recte 
praeferas; ita summae dementiae sit, cum te 
unum servare possis, malle ambos perire. Per 

hunc modum Luca in ghibellinas partes tra- 
ducta. in quo illud etiam a majoribus sapien- 
ter actum , ut eam inirent viam , qua cunctis 
civibus caveretur : itaque in ghibellinas paries 
transirent, ut Guelphis in patria locus ho- 
nosque esset . Rebus ita compositis , Gozellus 
Gonzaga cum C. Germanorum cohorte in ur- 
bem venit, ut regis nomine in ejus praesidio 
esset (i), pauloque post, cum ipse Gnido Flo- 
rentinorum praefectus advenisset , Mutronem 
tribus aureorum millibus lucensi populo vendi- 
dit , cum Pisani imperatam pecuniae summam 
regi pendere recusassent. Verum non multo inde 
pari levitate, Lucensibus ademptum Pisanis at- 
tribuit; cum illi ob eam causam homini irati, 
urbe sua eum prohibuissent. Nec aliud oppi- 
dum loci opportunitate, saepius dominos mu- 
tavit: ut quaeque gens valuisset, nunc Lucen- 
sium, nunc Pisanorum, Genuensium modo, ac 
Florentinorum armis vindicatum. Per idem tem- 
pus , centesimo nonagesimo anno post quam 
creari coeperant a consulibus ad decemviros 
translata respublica . Quippe cum ad hanc aeta- 
tem , e quaque regione singuli eum magistra- 
tum cepissent , binos in posterum creari visum : 



( i) Arni. <264. 

qui non ut antea consules, sed ab aetate ac 
antiquitate, patrio vocabulo antiani appellaren- 
tur. Occasionem novandi regimen civitatis eatn 
fuisse crediderim, quod Guelphis Ghibellinis- 
que in unum reipublicae corpus receptis , non 
alia concordiae ratio visa , quam si aequis por- 
tionibus utrique honores caperent. Mansitque 
ea reipublicae forma usque ad annum MCCCLXX. 
quo in tres regiones divisa urbe, terni e sin- 
gulis legi coepti: vexillifero adjecto, tuscarum 
urbium more ; qui veluti collegii princeps ca- 
pulque reipublicae, alternis e quaque regione 
crearetur . 

Ardente discordiis civilibus Italia , totoque 
terrarum orbe variis calamitatibus laborante , 
cum praecipue scelestorum principum culpa re- 
ligio labaret, romanique sacerdotii majestas 
pene obsolevisset , revocandis ad pietatem sa- 
crorumque venerationem animis, Christus ipse 
religionis auctor , e coelo adesse , nunquam 
manifestioribus indiciis visus est. quippe hoc 
tempore et in Lusitania ad Daroeam oppidum, 
et Parisiis in Gallia; sed Vulsiniis praecipue ad 
lyrensem lacum , insigni prodigio se se spe- 
ctandum exhibuit. Res in hunc modum gesta 
narratur. In eo vico, qui Vulsiniorum, magnae 
quondam florentisque urbis aegre nomen ser- 
vat, cum inter sacra consecrati vini gutta, in 

altaris linteum, sacerdotis incuria defluxisset; 
ea statim rubenti colore apparuit, tamquam si 
recens e vivi hominis venis manasset. Eo mi- 
raculo attonitus mystes, dum culpae occultan- 
dae , aliis atque aliis plicis linteum obvolvit ; 
non ideo cruentus humor sisti potuit , quin ad 
omnes perstillaret. Erat eo tempore Urbanus 
pontifex in vicinia apud Ilerbanum , tum mu- 
nitione , tum salubritate loci captus ; qui rem 
fama auditam cum subijciendam quoque oculis 
censuisset, magno animi motu, delatum a se 
linteum pluribus latisque maculis cruentum 
spectavit, digna res visa, quae non unius ae- 
tatis, aut urbis miraculo ac religione finire- 
tur. Quare sanxit, ut quotannis in posterum 
sacra Hostia toto christiano orbe certa die , 
solemni pompa per civitates deferretur: pri- 
musque hoc anno novae religioni initium de- 
dit , quo die summi sacerdotis manibus , coe- 
leste mysterium primo delatum, nova quaedam 
lux orbi affulgere visa, cunctorum animi laeti- 
tia elati paresque animis vultus . Obortae omni- 
bus gaudio lacrymae, novaque illa triumphi 
specie ,• insolita quaedam voluptas pectoribus 
infusa . non sexus , non aetas , non valetudo 
quemquam continuit , quin se se in publi- 
cum ad id spectaculum effunderet; certare 
omnes studiis, non operae, non impensae par- 

cere > quo apparatior conspectiorque pompa 
esset, iter qua incedendum erat, floribus co- 
ronisque constratum . parietes vestibus pretio- 
sis ornati , altaria cum thure ac odoribus ad 
latera erecta, vocum fldiumque concentu omnia 
personare : sacerdotibus solemni cultu velatis , 
sacrum carmen canentibus; quod Thomas Aqui- 
nas, sanctimoniae et literarum gloria ea aetate 
insignis condiderat, eaque supplicatio , ad hanc 
memoriam , toto christiano orbe celeberrima 
habetur. Hoc mortalium operum Urbano pene 
novissimum fuit, quippe brevi tempore extin- 
ctus, egregia nominis fama posteris relicta . erga 
Lucenses eximie affectus ; quos ob guelpha- 
rum partium in communi defectione fidem enixe 
fovit : extantque literae, quibus eos Senensibus, 
post cladem ad Arbiam , aut libertate donan- 
dos , aut mitiore custodia habendos commen- 
davit : Pisanosque ne immeritos bello vexa- 
rent admonuit. Urbano Clemens TV. post quin- 
que mensium interregnum suffectus est : et 
ipse gente Gallus e narbonensi provincia (i): 
quo pontifice ghibellina factio Manfredi morte , 
Carolique Andegavensis victoria pene sublata . 
Exciverat jam ante Carolum Galliae provinciae 

regulum , regisque Ludovici fratrem Urbanus . 
bello armisque strenuum ; sed ut postea cogni- 
tum est, saevum ac sanguinarium; ut eum Man- 
fredo , ac Ghibellinis opponeret : regno etiam 
Neapolis Siciliaeque ostentato , si perfidum ho- 
minem oppressisset . Sed non ante hunc annum 
in Italiam descendit, mira felicitate : quam- 
quam Manfredus transitum Alpium copiis, Pal- 
lavicino duce , mare Pisanorum classibus clau- 
sisset: ostiis etiam Tiberis vallo, saxorumque 
ingentium cumulo obductis. Prima ad Germani 
fanum victoria , Carolus apertis sibi Campa- 
niae claustris, mox praelio cum Manfredo ad. 
Beneventum commisso , illum magna caede suo- 
rum profligavit (i), quo praelio Manfredus ipse 
inter promptissimos dimicans occubuit . corpus 
sine cantu ac facibus, aut alio funeris hono- 
re , tamquam tyranni , sacrisque jam pridem 
amoti , tumultuario cespite obrutum . Ut ar- 
biensi clade Guelphorum rebus, ita beneven- 
lana victoria Ghibellinorum opibus accisis, uni- 
versa Etruria, Pisanis Senensibusque exceptis, 
ad Guelphos transivit . Jam ante ad Caroli ad- 
ventum Guelphorum animi se se erexerant : 
quare Lucenses in rcipuhlicae patronum novo 

rege adoptato, statim eductis copiis, oppida 
ad Arnum Aesaremque recuperavere . ad nun- 
ciuua vero beneventani praelii, Lanfranchino 
Malugello praetore, pulsis urbe Ghibellinis Flo- 
rentinorum exemplo, tres legati in Apuliam 
ad regem missi , qui ei victoriam gratularen- 
tur, eumqne in Etruriam Lucamque invitarent. 
Rex legatis benigne exceptis, se de Lucen- 
sium libertate ad Guidonetn Guerram , quem 
Tusciae imposuerat, scripturum pollicitus: do- 
nec compositis rebus , praesens Etruriam invi- 
seret, spe ac promissis oneratos dimisit . Le- 
gatis Lucam reversis , regisque responso in 
concione exposito, populus una voce regem 
Carolum praetorem urbis creavere; quem ma- 
gistratum Guerra regis nomine recepit; ac XVI. 
Kal. januarii , in verba libertateraque lucensis 
populi , ut praetorum mos est , coram decem- 
viris juravit (i) . Tanti nominis favore, Lucen- 
ses in spe recuperandi priore bello amissa ve- 
nerant: quare regii praefecti propraetorisque 
auxilio , reliqua oppida ad Arnum Nevulamque 
adorti , ea iterum in ditionem suam redegere . 
quae rerum gestarum felicitas adventu Caroli 
regis in Etruriam cumulata (2); qui ad Vultum- 

nae fanum Clemente adorato, primum Floren- 
tiam , inde Lucam se contulit : parte exerci- 
tus ad Pisanum agrum vastandum ante praemis- 
sa. Portum quoque pisanum regii duces ag- 
gressi, turribus molibusque eversis deforma- 
vere . Rex summa populi laetitia intra urbem 
exceptus, ut amicae genti benevolum animum 
approbaret; copiis e pisano agro in Versiliam 
transire jussis, oppida, quae Ghibellinorum 
dux Novellus Lucensibus abstulerat, Aginul- 
phum , fanum Feroniae , Castellionem , Strictu- 
ram armis subegit, inde rex ipse ad obsi- 
dendum Mutronem progressus , cum diuturni 
inaguique operis situ loci ac munitione , 
rem futuram cerneret ; quod viribus nequi- 
bat, astu obtinuit, magnam hominum multi- 
tudinem, tamquam cuniculis subruere moenia 
vellet, ingentem specum effodere jussit; no- 
ctuque comportata clam sub terram rudera 
parietinasque, interdiu egerere. Eo spectaculo 
oppidani territi , cum egestorum lapidum cu- 
mulos perfossi muri ruinas crederent, regi se 
permisere : atque ita Mutro Pisanis ademptus 
in Incensis populi potestatem iterum rediit. Dum 
haec in Etruria a Carolo aguntur, Siciliae res 
eo absente turbaverant (i) . Conradinus quoque 

a Pisanis Senensibusque sollicitabatur, ut in Ita- 
liam ail patrium avitumque regnum , ab exte- 
ris occupatum, vindicandum properaret, quare 
rex ancipiti malo distractus, relicta in Tuscis 
parte equitatus , ut se Conradino venienti op- 
poneret , ipse ad componendas Siciliae turbas 
reversus est. Interea Conradinus per Alpes tri- 
dentinas Veronam, inde Ticinum, mox Genuam 
cum exercitu pervenerat . unde junio mense 
cum Genuensium classe Pisas appulsus est. ejus 
adventu, ingens ex tam propinquo magnoque 
hoste metus , Guelphorum animos incesserat ; 
Florentinorum praecipue ac Lucensium, qui 
per Etruriam, earum partium capita ducesque 
semper extiterant. Versabantur ante oculos Fri- 
derici avi scelera crudelitasque , in adversae fa- 
ctionis captivos, quorum alios, aut mari demer- 
sos , aut oculis orbatos , perpetuoque carceri 
addictos , squalore ac vinculis necasset . erant- 
que in ore omnium , quos fame , aut frigore 
mori adegisset : quosque , inaudito lethi gene- 
re, plumbea tunica indutos , pondere oppres- 
sisset quorum pleraque ipso vivente per metum 
suppressa , post ejus mortem , seu vero seu falso 
vulgata, perinde afficiebantur: pariaque nepotem 
ausurum, domestico exemplo, credebatur.uQuem 
» enim ex ea familia, seu lege, seu furto genitum, 
» non se se immanibus piaculis obstrinxisse? 

» ut vetera exolevissent haerere omnium menti* 
» bus, quae nuper Friderici avus paterque, quae 
» eo geniti Conradus Manfredusque , totidem 
» christiani orbis faces, egissent, nunquam sve- 
» vo sanguine, nisi publicam mortalium pestem , 
» generisque humani malo genitam; ut proinde 
» viperarum pi*ogeniem, eam familiam pontili- 
» ces appellaverint: ex qua venenatum germen, 
» Conradinus , tamquam regulus prodiissct. » 
Haec pejoraque his plerisque ominantibus , pri- 
ma belli tempestas in Lucenses deseviit. Nam 
Conradinus , ut Pisanis gratificaretur , in lu- 
censein agrum , longe alio quam promiserat 
animo, cum exei-citu transgressus, Massae Vur- 
nique valles igni ferroque depopulatus est. Lu- 
censes cum militibus urbanis copiisque, quas 
regius praefectus Florentia in auxilium addu- 
xerat, obviam progressi ; ad Pontem tectum ( id 
loco nomen ) in Auseris ripa , adventantem op- 
periri statuunt . Conradinus quoque haud ultra 
Auserein px^ocessit: cum et pons arce praesi- 
dioque tutus esset , et profundus liinosusque 
alveus, vado transiri non posset (i), cum aliquot 
horas uterque exercitus in fluminis ripa, ex 
adverso constitisset; neutri consilium, aut ani- 



(0 Plolcm. Luc. 



Digitized by Google 




3 ?7 

mus a<l transgrediendum Fuit: nam et Lucen- 
ses regiique, haud adinodum si acie certare- 
tur, instructi , sua tueri satis habebant: et Con- 
radinus Carolo integras vires servabat. Itaque 
Germani repente Pisas, Lucenses in urbem signa 
vertere. Ptolemaeus, acie quidem minime cer- 
tatum, sed parvas velitationes factas: alii, Lu- 
censes usque Julianum montem , in tergis re- 
cedentium haesisse memorant. Conradinus haud 
ultra decem dies in Lucensi moratus , nequa- 
quam late arma circumtulit, locorum insidias 
veritus. Sed duobns tantum, ut dictum est, 
pagis direptis incensisque, Pisas, inde Senas 
Romamque, ac postremo in Apuliam, ad ho- 
stem regnique aemulum contendit, praelioque 
infaustis ominibus cum Carolo inito, ad X. Knl. 
Septembris, cum toto exercitu ingenii clade 
victus; ac mox cum Friderico Austriae regulo 
captus , in potestatem victoris pervenit, ab eo , 
quamquam saevo exemplo, tamen non sine coe- 
lestis ultionis praesenti numine, securi percus- 
sus, miserandum spectaculum praebuit, ac ipsis 
quoque qui fecere, luctuosum, quippe juve- 
nis ad summam spem genitus, in flore aetatis, 
sextum decimum annum non egressus; pravis 
consiliis in praeceps raptus, alienae stultitiae 
poenas dabat, addita est supplicio acerbitas, 
lectis per praeconem , eo audiente , quae ma- 



Digitized by Google 




378 

jores ipsius , scelerate in homines , impie in 
Deum commisissent . Sed vera causa , regni cu- 
piditas silebatur, quippe religio ac pietas ob- 
tentui ; cum et Conradinus jure mori, et Ca- 
rolus crudeliter facere posset eam necessitatem 
animo non regio , magis quam pio tulisse fer- 
tur : ut etiam illius interfuerit sic perire . 
Per hunc modum tot caesarum regumque san- 
guis extinctus est: non minus deinde victori 
timendus, quam si vixisset, quippe tantum odio- 
rum ea caede Carolo collectum , ut ex eo 
tempore, iniqua fama, iniquiore fortuna, quae 
deinde Gallorum genti saeva et atrocia eve- 
nere , visus sit meruisse. Eo praelio Bonifacius 
Obicius lucensis , qui pontificis nomine tusco 
equitatui praeerat , strenue pugnans occubuit, 
funus illi Neapoli insigni pompa paratum, sta- 
tua etiam equestri in ejus honorem a rege Ca- 
rolo posita, si famae credimus. In ejus locum 
pontifex Ludovicum ipsius fratrem constituit; ro- 
manae urbi cutn turmis equitum quibus praee- 
rat, pi-aesidere jussum. Nec diu post Clemens 
inter mortales esse desiit . vir prisca sanctimo- 
nia ; et cui saeva Caroli victoria non parum 
fata festinaverit, ejus mortem diuturnum fere 
trium annorum interregnum consequutum , ob 
patrum discordias, christianum orbem magna 
expectatione suspensum detinuit. Interim ger- 

manici exercitus reliquiae, quae cladi super- 
fuerant, Pisas se contulere (i), inde cum Pisanis 
Ghibellinisque exulibus , in lucensem agrum ex- 
currentes, loca ad Aesarem depopulando prae- 
dasque agendo, usque ad D. Petri vicum pon- 
temque processere, eoque flammis deleto, cum 
CC. captivis Pisas reversi . Massa quoque Lu- 
censis, proditione in potestatem Germanorum 
venit, quibus injuriis damnisque Lucenses moti, 
Nicolao Baccellerio praetore , in provinciam lu- 
nensem progressi, Massam, pulsis inde Germa- 
nis, recepere. Arx jugo montis imposita , ne ul- 
tra rebellantibus receptus esset, funditus ever- 
sa , incolaeque in plana deducti . inde cum 
Gallorum auxiliis, quae Joannes Bertaldus , re- 
gius in Tuscia praefectus adduxerat Floren- 
tinisque , pisanos fines ingressi, Castellione re- 
cepto Ascianum occupavere : cunctis late igne 
ferroque usque ad Pisarum moenia vastatis. 
Pisanis egredi portis minime ausis (a) ; ob cla- 
dem Ghibellinorum vacua civitate, et ad obsi- 
stendum impare. In cujus victoriae memoriam, 
pecunia a Lucensibus in ipsis Pisarum portis 
signata. Hoc anno magna aquarum diluvia, 

continenti duarum noctium uniusqtie diei im- 
bre exlitere; quibus aucta per universam Ita- 
liam flumina, pontium villarumque strage ma- 
gnam cladem iniulere. Aesar mutato alveo 
usque ad urbis muros progressus , pontem 
D. Leo nardi , novasque munitiones ad Salva- 
toris in muro aedem secum traxit, nec nisi ma- 
gna impensa ripis coercitus ; intra quarum fines 
hactenus in mare decurrit. Per idem tempus 
Henricus civitatis antistes fato defunctus : cui 
Paganellus , a collegio basilicae martinianae suf- 
fectus. Dum haec aguntur, Carolus rex iterum 
in Etruriam se contulit, cumque, et iis sponte 
iratus, quod Conradini partes pervicacius fovis- 
sent , et Florentinorum Lucensi uinque instin- 
ctu , Pisanos merita poena alfecturus videretur, 
in gratiam receptos , pactis quinque annorum 
induciis , Lucensibus conciliavit : cum per lega- 
tos veniam petissent, classemque , qua tunc 
mari plurimum poterant, obtulissent, causa ejus 
itineris Carolo, studium comparandi ex quibus- 
cumque gentibus posset exercitus , quo Ludo- 
vico fratri in Africam ad bellum iu barbaros 
profecto , opem ferret, inter eos , qui sacrae 
militiae nomen dedere, plures Lucensium nu- 
merati : qui cum pisana classe iu Siciliam ad- 
vecti , ut inde in sancti regis auxilium in Afri- 
cam trajicerent. Sed dum omnia lentius coin- 

parantur, rex in Tuneti obsidione pestifero 
morbo ictus , magna Christianae rei jactura 
vivere desiit, tanta innocentiae ac sanctimo- 
niae fama, ut coelestibus honoribus, mox inter 
Divos relatus coli meruerit. Eo qui insequutus 
est anno(i), tandiu viduam Clementis morte 
Ecclesiam , inopinata Gregorii X. renimciatio 
ingenti laetitia alTecit. Is Vicecornitum stirpe 
Placentiae natus, gravitate morum , rerumque 
agendarum prudentia clarus , principem in- 
ter diaconos locum Leodii, Galliae Belgicae 
in finibus Eburonum ad Mosam urbe, obtine- 
bat . in eum quamquam extra collegium pur- 
puratorum, ob egregiam, quae de illo erat 
famam, fessi diuturno dissidio patres, cum ocu- 
los conjecissent, Kal. septembris illum in pon- 
tificem maximum elegere. Navigaverat is pro- 
cul ab ea cura in Syriam religionis causa ; 
acceptoque in ipsa Solymorum urbe ejus for- 
tunae nuncio , nihil antiquius habuit, quam 
ut ei civitati finem servitutis faceret , in qua 
ipse regnare coepisset . quo consilio Lugdunum 
Galliarum , conventum sacerdotum indixit: cui 
Thomas Aquinas, et Bonaventura Eidunlius , 
clarissima ejus aetatis sacrarum literarum lumi- 

na, ne conjuncti splendorem augerent, alte- 
rius in itinere extincti casus obstitit, inter cae- 
teros ei consilio interfuit Petrus Angelellius lu- 
censis , ordinem Praedicatorum professus , ac 
sacri palatii magister, qui tunc lucensi sacerdo- 
tio praeerat, in eoque supremum diem obiit, 
duxerat' secum Gregorius itineri comitem, dum 
e Syria in Italiam navigaret , Joannem Subgru- 
minei lucensis agri vico ortum , et ipsum ejus- 
dem ordinis asseclam: quem ob fidem reli- 
gionemque , licet sacris minime initiatum , ero- 
gandis in pauperes pecuniis praefecit: curn pri- 
mus pontificum publice eam largitionem insti- 
tuisset. Dum a Pisanorum bello, per inducias, 
quarum nondum tempus exierat, urbs conquie- 
sceret, arma in Catinenses mota . Hi Etruria in 
guelphas partes traducta, soli fere, munitione 
loci confisi, pro Ghibellinis steterant: foedusque, 
in quod caetera Tuscorum oppida urbesque- 
coierant, insigni contumacia recusaverant, quare 
Arrighelto Confalonario praetore, Lucenses eo 
cum copiis profecti , agrum prius caedibus ar- 
borum, praedisque depopulati, mox oppidum 
ipsum vi obtinuere. Arx, unde in vicinos ex- 
cursus rapinaeque, latrociniis sedes eversa so- 
loque aequata . Utque omnis rebellandi occasio 
adimeretur, oppidum muris nudatum . incolis 
veniam suppliciter deprecanlibus, data, ada- 

ctisque in verba lucensis populi , sex obsides e 
primoribus imperati, qui praetoris arbitrio, bino 
quoque mense permutarentur . Pacandis quoque 
feroniensis provinciae populis laboratum (i) . 
Exarserant inter Castellionenses, Bargaeos Co- 
relliensesque graves simultates , agrorum cau- 
sa , quos alii privati juris » alii communes con- 
tendebant. Sumptisque armis , municipali , ut 
inter finitimos , aemulatione > vetera odia cae- 
dibus damnisque explebant, tentata frustra con- 
cordia per Guidonem a Porticu provinciae prae- 
fectum, ac Joannem Ricciardum armorum du- 
cem ; tandem a Petro Faventino praetore , illuc 
cum copiis profecto diremptis litibus , ab ar- 
mis discessum . Nec is annus discordia solum, 
sed sacrilegio quoque infamis exlitit. quidam 
raartinianae basilicae sacerdotes avaritia coeci, 
coronam sancti Vultus capiti impositam furto 
abstulere, quod ubi per urbem vulgatum, vio- 
latae religionis horror cunctorum animos per- 
vasit : passimque conceptae in sacrilegos irae, 
qui populi lucensis famam atroci facto apud 
caeteras gentes laesissent, conquisiti ac reperti, 
exitum sceleri parem habuere, decus sacro ca- 
piti restitutum . Sed malos cives , quos in ea 

temporum labe respublica patiebatur , una Sita 
pensare poterat: quae hoc anno demum, coelo, 
ut egregiis virtutibus meruerat, transcripta, 
vivere desiit. Ilaec apud Montem Sacratum, 
qui pagus est ad VIII. ab urbe Luca lapidem in 
montanis situs, humili loco nata; ubi per ae- 
tatem licuit, in nobilem Fatinellorum domum, 
inter ancillarum ministeria recepta, morum in- 
nocentia , religione , in pauperes benignitate 
ea evasit, ut ab iis, quibus ante servierat, 
adorari meruerit . parco ac tenui victu cor- 
pus torsit potius quam aluit : idem aspera ru- 
dique veste , magis contra delicias , quam con- 
tra frigus munire solita ; interdiu laboribus , 
noctu coelestium contemplationi intenta, vitam 
coelo terrisque dividebat . ne quidem coelo 
abesse assueta etiam cum in terris versaretur . 
Deo saepe vacanti, ne id heris fraudi esset, 
coelestes genii vicariam operam praestitere, fe- 
lices , quibus inter familiae decora, supra fa- 
sces ac purpuras invidiosum, contigit , divo- 
rum manus famulas habuisse, horrea piis lar- 
gitionibus exhausta, novis frugibus prece com- 
plere ; labenti imbre minime perfundi : aquas 
in vinum vertere; panis frusta, in flores ro- 
sasque mutare , solemne illi fuit . quibus , 
aliisque , non alia apud omnes famae es- 
se , quam qui superis jam recepti divinis ho- 

noribus coluntur, ad exlinctae funus» non ex 
urbe modo agroque lucensi , sed etiam ex fini- 
timis regionibus certalim concursum; ut per 
plures dies sepulcro inferri nequiverit, in ejus 
cadaver pie injuriosi, alii vestes scindere, alii 
capillos vellere , ac se religiosis rapinis conse- 
crare . Corpus virginali habitu , nulla aetatis 
mortisque injuria victum, ultra CCCC. annos 
incorruptum durat ; placide quiescenti quam 
mortuo similius, spectaturque in basilica Lon- 
gobardorum accepta in antecessum aeternitate , 
assiduo adeuntium miraculo . 

Is, qui successit annus (i), Rodulpho Au- 
gustae Vindelicorum regulo, Romanorum impe- 
ratore renunciato , diuturnum christiani orbis 
dissidium composuit. Jam inde a Friderici II. 
morte romanum imperium aliquandiu legitimo 
principe vacuum fuerat, moxque scissis septem 
virorum studiis , pluribus annis laceratum: hinc 
Alphonso Cartulonensium rege, hinc Richardo 
Britanniae regis fratre se pro imperatore ge- 
rentibus; donec mortuo tandem Richardo, suf- 
fragia in Rodulphum coiere , itaque Gregorii 
pontificis auctoritate imperator habitus cultus- 
que est. Hic est ille Rodulphus > qui primus 
in austriacam domum imperatoriam dignitatem 

intulit ; quae nunc ejus familiae velut propria 
ac perpetua, publico generis humani bono, ha- 
betur . Ad eum salutandum missi a senatu Ru- 
stichellus Boccansochius, SulFreduccius Diver- 
sius, et Lotherius Carus: a quo benigne ex- 
cepti auditique , rata priorum caesarum bene- 
ficia ac immunitates laeti domum retulere . 
eodem in Carolum regem obsequio , qui exu- 
lum genuensium instinctu, bellum ei civitati 
intulerat, tamquam reipublicae patrono, guel- 
pharuraque partium per Etruriam duci, mi- 
lites submissi, non absimili partium discordia 
Pisani ardebant(i). Jam inde a barbaris ea in- 
sula expulsis, Sardiniam in quatuor praefectu- 
ras diviserant; easque principum civitatum no- 
minibus , Calaritanam , Gallurensem, Arborensem 
ac Turritanara appellabant: praefectisque judi- 
cum nomen indiderant. Erat per id tempus in ci- 
vitate Joannes vicecomes gallurensi praefectura 
superbus: ejusqne opibus crescere Guelphorum 
animi putabantur. Id Ghibellini, quorum po- 
tentia tum Pisis praevalida, indignum rati 
seditione populi mota, hominem urbe expulere. 
Is Lucam, fidissimam guelpharum partium se- 
dem profectus , placido molliqne exilio minime 
contentus, non Lucenses modo, sed universas 

Tusciae urbes, quae jam Caroli regis auspiciis, 
Guelphorum arbitrio regebantur, in Pisanos con- 
civit. Itaque cum copiis foederatarum gentium 
pisanum agrum trans Arnutn ingressus , cum 
depopulando late terrorem intulisset, Toporium 
non satis valido praesidio tutum occupavit, 
inde hyemante coelo in Miniatenses digressus, 
in mediis conatibus exlinctus, patriam ingenti 
cura exolvit. Quo tempore apud Lucenses sub- 
stitit, turris ingens in vertice Juliani montis 
extructa, quae tamquam specula Pisas Lucain- 
que respiceret, ferunt quoque, quod is ad Ma- 
riae fanum , sub Juliani montis radices , loci 
opportunitate ad noscenda Pisanorum consilia, 
plurimum manere consuesset, pagum templum- 
que de ejus nomine appellatum. Et Pisani qui- 
dem expedierant se satis feliciter, opportuna 
Joannis morte; nisi se iterum sponte in novas 
turbas conjecissent . Joanne expulso , ac inter 
belli ardorem exlincto , odio guelpharum par- 
tium Ugolinum quoque e Gherardeschae regulis 
(regio haec in maritimis pisani agri sita, inter 
amnes Caecinam Gorniamque ) opibus divitiis- 
que ea aetate clarum, clari oremque mox ca- 
lamitate futurum, urbe cum reliquis ejus fa- 
ctionis ducibus expulere. Qui gallurensis prae- 
fecti exemplo, ad vicinos Lucenses se confe- 
rens, ab iis in societatem exceptus est. prae- 

ter eos , qui in civitate cum Ugolino sentie- 
bant, multi etiam ex agro viri auctoritatem 
sequebantur. Quare tanto magis Lucenses eum 
complexi , quod ejus opera in perpetuos rei- 
publicae hostes , domestica discordia infirmos, 
usuros sperabant, accessere Florentini, quibus 
per ea tempora una cum Lucensibus mens ac 
consilium erat , guelpharutn partium socie- 
tate . Quare utriusque populi viribus, tum pi- 
sanorum exulurn manu validus Ugolinus , pa- 
trios fines depopulando ingressus, igne ferroque 
vastavit . multisque oppidis in suam potesta- 
tem redactis in Vicum pisanum praecipue, eo 
diruto ac incenso , desaeviit. Quibus motus Gre- 
gorius pontifex , quo sequestre, cum Florentia 
Lugdunum iter faceret , Guelphi Ghibellinique 
conciliati, ac mutuis cladibus abstinere jussi; 
graviter increpitis belli auctoribus, sacra in 
eorum urbibus fieri vetuit. Pisani bello fracti , 
quo uno saevire in eum licuit, incensis Ugolini 
aedibus, bona illius in fiscum redegere, quare 
Lucenses iterum infesto exercitu pisanum agrum 
adorti , cum ad Ascianum obvios hostes habuis- 
sent , commisso praelio victores discessere . 
plures Pisanorum caesi captique , aut sub- 
mersi paludibus, dum praecipiti fuga ex acie 
se proripiunt : inter quos clari duces Andreas 
ot Michael Passi germani fratres : posterior 

etiam equestri ordine insignis . oppidum ca- 
ptum, novisque munitionibus ac praesidiis fir- 
matum. Pisani bello et acie impares, ad frau- 
des conversi , oppidum Mariae ad montem , 
quorumdam oppidanorum proditione jam spe 
hauserant, profectique Pisis , quam occultissi- 
me, jam haud longe oppido adequitabant-, cum 
praetor urbanus , cui dies et ordo conjuratio- 
nis innotuerat , assumptis secum CCCC. equi- 
tibus , ex insperato affuit, quo adspectu Pisani 
territi , ac in fugam versi : proditores capti , 
ac supplicio affecti. Inter haec (i) Gregorio 
pontifice egregia fama, rebusque gestis insi- 
gni decedente , Innocentius V. Tarantasiae in 
Alpinis ortus, sacerdotium accepit. Primae novi 
pontificis curae Tusciae pacandae jam diu bel- 
lis civilibus laceratae incubuere. Pisani Ugolino 
Guelphisque urbe exactis, universas Tuscorum 
vires in semet converterant; Lucenses praeser- 
tim ac Florentini, quibus praecipue in Pisanos 
irarum causae, magno peditum, MD. equitum 
numero, una cum regio per Etruriam praefe- 
cto, in eorum agrum iterum transgressi, late 
vastitatem intulerant . Pisani nequaquam tan- 
v tae moli pares , ad hostium impetum retardan- 
dum, ingentis operis, fossam ad octavum ab 

urbe lapitlem duxerant: quam qttia se se in 
Arnum exoneraret , Arnonicam appellaverant, 
ea pontibus valloque, ac terreno aggere mu- 
nita , Pisani in altera ejus ripa , transitum no- 
strorum prohibituri consedere . Lucenses Flo- 
rentinique perrumpere aditum aggressi, dum 
a Pisanis magna vi repelluntur, atrox praelium 
inchoaverant . Sed dum in angustiis pontium 
acies confligunt, Pisanis pugnandi ardore ab alia 
cogitatione aversis, non pauci nostrorum equi- 
tum peditumque, longe a conspectu hostium , 
qua fossa Arno jungebatur , in alteram ripam 
transgressi, subitum terrorem Pisanis intulere, 
qui fuga statim arrepta , cum omnes aditus 
custodia nudussent, facilem caeteris copiis tran- 
situm praebuere, omnis ergo foederatorum acies 
a tergo fugientes usque sub ipsas urbis portas 
insequuta, alios caedendo, alios capiendo insi- 
gnem cladem Pisanis intulit, qua fractis eo- 
rum aniinis , deterioris fortunae metu iniquam 
pacem respexere. Ea pontificis maximi regis- 
que legatis,, in castra victorum deprecatum 
profectis, in has leges data. Lt Ugolinus cae- 
terique exules, ac nominalim vicecomites et 
Upensingi restituerentur : bona redderentur . 
Lucensibus Castellio , Coto , aliaque oppida in 
paludibus ad mare occupata remitterentur. Lu- 
censes Florentinique in urbe portuque pisano. 

portoriis, ac vectigalibus immunes essent, jussi- 
que in posterum Pisani , caeleris abolitis , pon- 
deribus mensurisque Lucensium ac Florentino- 
rum uti. in haec viginti e pisana nobilitate, 
qui inter captivos Lucensium erant, obsides im- 
perati , qui in arce miniatensi custodirentur : 
'caeteri captivi libertate donati . his conditio- 
nibus ad arbitrium victorum Pisani pacem im- 
petravere: nil deprecari ausi praeter obsidum 
custodiam, qui ut Radicophani potius serva- 
rentur , indulgere placuit. In his praeclaris co- 
natibus Innocentio intra breve tempus extin- 
cto, Hadrianus V. genuensis, gente flisca, In- 
nocentii IV. gentilis suffectus est, cui post 
brevem XXXIX. dierum principatum Joan- 
nes XXI. natione hispanus successit . et ipse 
non ultra VILI, mensium spatium tanto fasti- 
gio fruiturus. magno mortali lun rerum cadu- 
ditatis exemplo , quatuor summis sacerdotibus , 
quod nunquam alias, intra quindecim menses 
intempestive sublatis . Per id tempus Lucae ab 
annis cessatum : sed ne qua Pisanis inquie- 
tandi Lucenses occasio elaberetur, a pisano 
praefecto equestris ordinis , qui tunc Rhodius, 
post Melitensis dictus, libellus pontifici por- 
rectus, quo Lucenses ab equitibus praefectu- 
rae ipsius, portoria , ac vectigalia, tamquam ab 

obnoxiis exigere querebatur, negocium (i) anti- 
stiti civitatis (Paganellus II. is erat gente por- 
cariensi, qui Petro Angelellio post duorum an- 
norum interregnum successerat ) datum , cum 
atrocibus mandatis > quibus si parere reeusas- 
sent, reipublicae magistratus arcere sacris di- 
risque devovere jubebatur. Sed supervacuae 
adversus obsequentes minae fuere: promptus- 
que in summi sacerdotii venerationem animus, 
admoneri satis habuit . quare suum decus re- 
ligioni redditum; equitesque immunes esse jussi, 
nec ea moderatio alio tempore opportunior, ac 
magis e repubiica , adversus hominem praecipitis 
ingenii , ac hispanico spiritu tumidum , quique 
novari res cuperet . qualem fuisse Joannem , 
Ptolemaeus (a) , parcus alioquin carpendi sa- 
cras potestates, in annales retulit: iisque mo- 
ribus , funestum exitum , quo is ruina concla- 
vis oppressus periit, tribuere non dubitat. Va- 
cuum Joannis morte pontificatum , Nicolaus III. 
excepit : clara Ursinorum stirpe: si nimium in 
gentiles suos studium demas , caetera egregius . 
Hic quamquam ea familia genitus, quae Guel- 
phorurn partes praecipue fovisset; tamen Ca- 

rolo regi privatim infensus ob immodicum in 
populares suos, contra italici nominis patres 
studium , in comitiis pontificalibus ostentatum ; 
illius potentiae praeraendae plura molitus est. 
Nam et Tusciae praefecturam illi ademit : digni' 
tatemque senatoriam, ab eo jamdiu Romae ge- 
stam , dimittere coegit: tamquam pontificum li- 
bertati gravem: edita lege, ne in posterum regi, 
regiove sanguine, orto senatorem urbis creari 
liceret . quae in Carolum irae in immensum 
auctae , postquam ursino sanguine genitam fi- 
lio jungere, tamquam imparem sprevit: ursi- 
nam domum commodato purpureis calceis uti 
cavillatus, ea joci acerbitate privataq|i fortu- 
nam illi objectans , in qua pontifice mortuo 
cogenda iterum esset . cujus amari joci me- 
moriam, tam alte Nicolai animo insedisse, qui- 
dam auctores sunt , ut eo conscio siculam 
cladem moliri Joannem Prochytam caepisse 
velint : quae eo mortuo post erupit . quod 
certe crudelis et sanguinarii ingenii fuit , et a 
Nicolai moribus nimium abhorrentis. Illud ta- 
men constat, eum duos ex ursina gente reges 
Italiae imponere , animo agitasse : quorum al- 
teri Etruriam, alteri Galliam Cisalpinam desti- 
nabat: ne, ut rex exprobraverat, commoda- 
tam purpuram sui amplius ferrent, effecisset- 
que, nisi ea molientem, inter magnas cogi- 

tationes mors oppressisset. Lucenses de praefe- 
cturis ad Arnum Nevulamque amnes a Nicolao 
appellatos, tamquam prima operis tentamenia , 
Ptolemaeus auctor est. Verum ne pontificis vo- 
luntati obviam eundo , asperiorem in se face- 
rent, officio patres illum vicere: Joanni An- 
geloque ursinis, alieri praetura urbana, alteri 
praefectura ad Naevulam flumen ultro delata . 
donec fatis properantibus , omnia ejus consi- 
lia in irritum solverentur. Pacandis quoque 
Tusciae populis, Nicolaus Latinum e purpura- 
tis gentilem suum legatum misit; insigni pro- 
bitate ac sapientia, quo conciliante, odia par- 
tium 'x& tempus posita, quae a paterno sin- 
ceroque animo profecta, illud etiam efficiebant, 
ut, si conatus exitum habuissent, futurus rex 
Etruriam tranquilliorem haberet. Et haec qui- 
dem Nicolaus , amplitudini majestalique ursi- 
ni nominis augendae : quae quamquam diversis 
temporibus gesta sub unum aspectum simul col- 
lecta dare visum, ne saepius de ea re dicen- 
dum foret . 

Per initia Nicolai pontificis gliscente in dies 
virtutum fama, ac prodigiorum, quae implo- 
rata ipsius ope fiebant, placuit Sitam, ante sex 
annos defunctam coelestium honoribus conse- 
crari : ut veterum tabularum fide constat . quod 
ut a romano pontifice solemni ritu peractum , 

affirmare minime ansim; ita publicam antisti- 
tis Paganelli auctoritatem facto abfuisse non 
ambigam . certe ex eo tempore , cultus ac ve- 
neratio sancto corpori publice passim haberi 
coepta , extructisque per diversa terrarum in 
ejus honorem templis arisque, ejus memoria 
anniversario ritu consecrata; universa urbe cer- 
tatim in obsequium sanctae virginis effusa , 
unus profano ore Ciapparonus , alias pravus 
maleficusque, novam Divam irridere, ejusque 
cultoribus anilem superstitionem obijcere . Re 
ad praetorem delata ( erat is Sturio Porta par- 
mensis ) Ciapparonum impietatis damnatum cul- 
leo insui, ac in profluentem demergi jussit, 
quietam externis bellis rempublicam , civiles 
discordiae turbavere. Familiam Obiiciorum , per 
id tempus (i) opibus virisque florentem, Guel- 
phi tamquam ducem ac principem sequeban- 
tur: contra Mordecastelli et ipsi nobiles vali- 
dique , magistri ghibellinae factionis erant . 
orto itaque inter eas gentes dissidio, malum 
in asseclas clientesque, veluti contagione vul- 
gatum. igitur seditione mota , cum utrimque ad 
arma concursum esset , Joannes Ursinus prae- 
tor Angelusque ejus filius, cui praeter prae- 



(I) Ann. 1281. 



Digitized by Google 




396' 

fecturam naevulensem, ducatum quoque po- 
puli in gratiam pontificis , Lucenses detulerant, 
dum tumultum componere, et conciliare ani- 
mos parant , repulsi : Angelo etiam populari 
furore, in eo tumultu caeso, principes sedi- 
tionis ademptis honoribus urbe pulsi , in agrum 
ad sui juris oppida concessere : liberius odia 
irasque mutuis cladibus expleturi. Inter haec 
miserat in Italiam Kodulphus imperator Lod- 
dum quemdam, qui Carolo regi praefectura 
Tusciae per Nicolaum III. adempta , elruscas 
civitates in romani imperii Udem revocaret . 
Sed Nicolao jam repentina morte defuncto , 
subrogatoque gallici sanguinis pontifice Marti- 
no IV. Guelphorum paries caput iterum attol- 
lere , ac in spem prioris fortunae , regis ponti- 
ficisque potentia erigi coeptae, quare Floren- 
tini Lucensesque a Loddo Caesaris nomine ap- 
pellati, obsequium imperiumque palam detre- 
ctavere . gnari Rodulphum domesticis bellis im- 
plicitum, pecuniarumque egentem, intra minas 
ac atrocia verba constituturum . Praefectus ea 
contumacia accensus, utrique populo, ni pa- 
reat, caesaris iras, majestatisque crimen denun- 
ciat : simulque collecta germanorum militum 
manu, quos secum in Italiam adduxerat; Mi- 
niate, quam arcem insederat, Lucensibus, ut 
propinquioribus , bellum parat . Mordecastelli 

Ciapparonesque , avide occasione arrepta prae- 
cipue ad Naevulam oppida Bujanum Avella- 
numque, ipsumque regionis caput Pisciam, per 
defectionem a lucensi populo divellunt: erepto- 
que Pisciae Loddi vexillo, nomen illius faustis 
acclamationibus toto oppido celebrant . quod 
ubi Lucam , allatum praetore Guicciardo pa- 
piensi , magna repente indignatio coorta , ra- 
ptimque eductae in rebellantes copiae. Piscia 
primum obsessa, eodemque, quo oppugnari coe- 
pta , impetu expugnata . Et quoniam multitudo 
magis furore quam consilio regitur; potiti op- 
pido , diripiendam evertendamque perfidiae se- 
dem universi conclamant. Quin Florentini, qui 
inter auxiliares in exercitu erant , quod ad mi- 
tiora consilia inclinare viderentur , tenderent- 
que ut captis parceretur , tamquam molles 
enervesque, et antiquae virtutis obliti , palam 
increpiti, quare in clarum oppidum, nulla mi- 
sericordia saevitum; aedificia publice privatim- 
que solo aequata . eadem ira Bujanum Avel- 
lanumque profectis pinnas murorum turresque 
ad ignominiam attondere . motus ea clade , 
captique ac dejecti vexilli injuria Loddus, lu- 
censem agrum ad Arni ripam vastare aggres- 
sus, ubi neminem occurrere ac stare in armis 
videt , contemptim velut in pacato agere , de- 
risuique hostem habere. Lucenses, primis se in- 

tendentibus tenebris, repente a fronte ac tergo 
ex insidiis coorti, improviso metu attonitos, 
velut indagine clausere . Loddus multis suorum 
amissis , inter caedem elapsus Miniate profugit . 
unde paulo post a Rodulpho in Germaniam re- 
vocatus, ne diutius precariis imperiis, caesarum 
majestas obsolesceret . Eodem anno inter Lu- 
censes Mutinensesque simultates exortae, ac 
res utrinque invicem retentae . Sed brevi ab 
injuriis cessatum: paxque hinc lucensis populi 
nomine a Gerardo Vocio, inde Mutinensis a 
Manfredo Zea, inter utramque gentem sancita. 
Interiin dum Carolus rex , a Martino pontifice 
contra Nicolai decretum senator urbis crea- 
tus in Etruria moratur , maturandi occasionem 
conjuratis praebuit . Jam inde a Conradini sup- 
plicio (i), non occulta siculorum odia in regem 
fervebant: quae aliis atque aliis in dies causis, 
impotens Gallorum natio , avare crudeliterque 
imperando alebat, ubi quis opibus, aut divi- 
tiis pollens, delator et judex parati: reique 
non pro criminum, sed pro auri modo aesti- 
mabantur. si liberius verbum dolori excidisset, 
securis et carnifex : nequidem relicta miseris 
lacrymarum impunitate, ad haec foeda libido, 

non feminarum pudori, non corporibus parce- 
re (i). et ut in quamque cupiditas exarsisset, 
nullum secreti , aut publici discrimen . velan- 
da ac tegenda oculis ingerebantur ; nec tam 
voluptas, quam crimen placebat, denique nihil 
eorum , quae Sicilia quondam a veteribus ty- 
rannis tulisset, in tam misera servitute non agno- 
scebat. donec tandem suppressus diu dolor eru- 
pit, tam sine patientiae modo, quam sine ul- 
tionis. Conspiravere igitur in Gallos , Siculi 
odio; Palaeologus metu; quod Carolum, tam- 
quam dotale , orientis imperium invasurum fa- 
ma erat; Petrus rex Tarraconensium spe. quip- 
pe svevo sanguini, per conjugem Constantiam 
Manfredo genitam, affinitate innexus , geminum 
Siciliae regnum uxorio nomine deposcebat . to- 
tius vero technae fraudisque , is quem supra 
memoravi Joannes , artifex fuit . Hic Manfredi 
amore, cujus medicus extilerat, qua pollebat 
facundia Siculis servitutis acerbitatem, graeco 
Caroli ambitionem, Tarraconensi obvium pa- 
ratumque regnum , obstentando , cunctos in 
suam sententiam consiliumque pertraxit. Initium 
caedis a Panormitanis facium . Ipso Dominicae 
Resurrectionis die ( tantum odia valuere ) ubi 

signum precum vespertinarum, sacro aere e 
turribus templorum concrepuit , Galli passim 
tota urbe trucidari coepti . non sexus , non 
aetas cuiquam saluti : in omnes pari odio sae- 
vitum • eo exemplo , ut in quemque locum 
fama perlata, passim in Gallos educti gladii: 
ubique ferro, vulneribus, caede , collectae ex 
alto irae expletae: tanta acerbitate, ut in ipsis 
matrum visceribus , quas ex Gallis concepisse 
suspicio esset, mucronibus nondum natos ho- 
stes scrutarentur, ea clade supra quatuor Gal- 
lorum millia , tota insula periere , eaque Vespe- 
rae Siculae appellata , vulgari proverbio locum 
fecit, per hunc modum Conradini manibus pa- 
rentatum. Tristi nuncio siculae defectionis Ca- 
rolus Etruria excitus, collectis undique mili- 
tibus, ex Italorum Gallorutnque gentibus, in 
Siciliam magnis itineribus contendit . quem 
tuscarum civitatum , ac Lucensium praecipuae 
auxiliares copiae sequutae(t). Eo anno tam in- 
gentes imbres coelo lapsi, ut lucensis pisanusque 
ager eluvie obrutus late stagnaret . Pons sub- 
licius , cui Tecto nomen, ad Ausercm, aquarum 
impetum scquutus : quem lapideum restitui pla- 
cuit. in ejus aditu turris extructa: eique tuen- 

dae alia prope ad Labari fanum excitata , cujus 
ruinae adhuc extant. tanta quoque, intereas 
pluviarum tempestates, tonitrua extitisse dicun- 
tur, ut immenso fragore quidam excusso spi- 
ritu exanimarentur . praeterea verno tempore , 
ingens adeo erucarum copia ex humore nimio 
genita , ut floribus frondibusque arborum ero- 
sis , non alia totis agris , quam mediae hye- 
mis species , intuentibus occurreret . tam foe- 
das tempestates frugum inopia consequuta, qua 
non Etruria modo , sed per universam Italiam 
laboratum. Insequenti anno (i) discordiae inter 
nobiles porcarienses blentinensesque de sextifio 
lacu exortae , brevi per arbitrum compositae . 
Mercatoribus quoque lucensibus , ut a porto- 
riis vectigalibusque immunes essent, a Genuen- 
sibus concessum: cum quibus etiam paulo post 
foedus contra Pisanos initum, quorum vires, 
Genuenses mari, memorabili iterum ad Maena- 
riam pugna ( 2 ) ; captis XL. triremibus , aliis 
demersis; caesis V. captis XVI. millibus; Lu- 
censes terra fregere. Quibus malis, rerum sua- 
rum desperatione, Ugolino guelpharum partium 
principi , civitatis imperium permittere coacti: 

a quo Lucenses Librafactam ac Viaregium , 
quod deinde exitiale illi fuit, obtinuere . Hoc 
etiam anno Garolus rex in Apulia excessit, cu- 
jus morte in itinere audita, Lucensium copiae 
in ejus auxilium submissae, domum rediere. 
Eo qui successit anno (i) Lucenses una cum 
Florentinis caeterisque foederatis guelphae fi- 
ctionis, exercitum contra Pisanos conscripsere : 
ut Genuensibus mari , ipsis terra bellum geren- 
tibus, ancipiti malo hostes urgerentur. Nec du- 
bium erat, quin, si ut a Lucensibus, ita pari 
fide ac viriule a caeteris sociis pugnatum esset, 
pisanae reipublicae extremum fatum advenisset. 
Jam Lucenses in pisanum agrum transgressi , 
omnia infesta habebant. Florentinique ex altera 
parte DC. equitibus per Volaterranos fines in 
loca Erae tlumini adjecta immissis, plura ejus 
regionis oppida occupaverant . quare Ugolinus 
qui Pisis dominabatur , Florentinorum duci- 
bus auro corruptis , quod vini amphoris indi- 
tum fama fuit , clam Genuensibus Lucensibus- 
que, cum iis foedus iniit: ita compositis rebus, 
ut Ghibellinis pisana urbe ejectis, solus rerum 
:potirclur. qua Florentinorum fraude, tantus 
armorum apparatus in irritum recidit: inagno 



(I) Anu. 1285. 

Lucensium ac Genuensium dolore: qui se de- 
sertos proditosque a sociis acerbe questi , vi- 
ctoriam sibi e manibus ereptam , divos homi- 
nesque testabantur. Hac ratione novissimam 
cladem a pisana urbe hostes ipsi avertere . 
quippe ita constitutum erat, ut Pisis eversis, 
excisaque Ghibellinorum sede , incolae in vicos 
sparsim dividerentur (i); sera Florentinorum 
poenitentia ; qui ultorem foederum Deum , mul- 
tis postea Pisanorum injuriis vexati, non ob- 
scure sensere . Perseveratum tamen a Lucensi- 
bus ac Genuensibus, ab hisque Pisanus Portus 
captus eversusque : ab illis plurima Pisanorum 
oppida occupata. Eo anno Marlinus pontifex 
Perusii fato concessit : aegritudine animi ob 
improsperas Guelphorum res , quam lenta fe- 
bris excepit, consumptus, ei Honorius IV. no- 
bili Sabellorum stirpe successit, brevique Ca- 
roluro regni aemulum sequutus Petrus Tarra- 
conensium rex; quam inanes sint mortalium 
curae, per scelera ac fraudes opes quaerentium 
ostendit. 



(t) Villan. lih. 7. c. 97. 

